
235.3 Nil Sinaitul 


Prolog 


„Călugărul fără rugăciune este ca soldatul fără armă în război”, 
îmi spunea adeseori Gheronda losif Vatopedinul, la începutul vieţii 
mele monahale. Am înţeles acest cuvânt abia cu trecerea anilor, când 
am văzut că viaţa creştină autentică tinde să se desfăşoare în alt plan al 
existenţei, unde mintea, în drumul ei spre Dumnezeu, se întâlneşte cu 
puterile stăpânitorului lumii acesteia. Lupta creştinului poate fi dusă 
numai de către cel ce a dobândit rugăciunea prin care biruiește puterile 
întunericului. „Rugăciunea este Dumnezeu”, spune Sfântul Grigorie 
Sinaitul, arătând că ea este un dar de sus, este harul care lucrează în 
mintea mea, în duhul meu, în inima mea, în trupul meu. Dar pentru ca 
atotputernicul har dumnezeiesc să poată lucra în mine, să poată rămâne 
în mine, e nevoie să găsească în mine structuri potrivite lui. Acestea iau 
naștere prin modelarea minţii mele după înyăţăturile lui Hristos, după 
poruncile lui Dumnezeu, care ne sunt toate înfăţişate practic în scrierile 
filocalice. Începem cu ascultarea şi păzirea cuvântului lui Hristos, în 
cazul monahilor mijlocit de Starețul lor, şi apoi, în măsura absorbirii 
acestui cuvânt, a duhului şi a puterii lui, în măsura modelării noastre de 
către El, suntem îndreptățiţi şi în măsură să purtăm povara adevăratei 
rugăciuni ŞI să ducem biruitor lupta duhovnicească. Hristos cel înviat 
este Cel ce biruie în noi moartea şi pe stăpânitorul morţii, dar poate 
face aceasta doar în măsura în care noi ne micşorăm, pentru ca El să 
crească. Cultura rugăciunii e o şcoală care ţine toată viaţa. E o lucrare 
în care s-au adâncit monahii, din a căror nepreţuită experienţă se pot 
adăpa toţi creştinii. Una din primele lecţii e să înţelegi că nu e acelaşi 
lucru a te ruga cu a avea rugăciune. 

Scrierea filocalică a cărei tâlcuire o prezentăm în al patrulea vo- 
lum din seria de 7âlcuiri la Filocalie cuprinde experienţa rugăciunii 
Părinților pustiei transpusă în 153 de capete despre rugăciune. Aces- 
tea sunt prezente în volumul 1 al Fifocaliei româneşti sub numele lui 
Evagrie Ponticul ($399). În Filocalia greacă ele sunt puse sub numele 
lui Nil Ascetul (430). Părintele Stăniloae, traducătorul în româneşte 
al Filocaliei, întemeindu-se pe evidențe interne şi pe date istorice, ur- 
mând cercetărilor contemporane întreprinse de autori ortodocşi, dar și 
neortodocşi, redă această scriere autorului ei real, Evagrie. Acesta din 
urmă, fiind condamnat la Sinodul V Ecumenic (553) pentru anumite 
greşeli theologice, a fost îndepărtat din bibliotecile mănăstireşti. Totuşi, 
datorită valorii unice şi incontestabile a operei sale, unele scrieri au fost 
salvate, fiind puse sub numele lui Nil Ascetul. Dar toate traducerile 
siriace ale Celor 153 de capete despre rugăciune, traduceri anterioa- 
re Sinodului V, îl au ca autor pe Evagrie. Valoarea duhovnicească şi 
theologică a scrierilor lui Evagrie, care condensează în mod theologic 
experiența mistică a asceţilor pustie: Egiptului, expusă într-o perspec- 
tivă influenţată deopotrivă de theologia alexandrină şi capadociană, o 
dovedesc Capetele despre dragoste ale Sfântului Maxim Mărturisito- 
rul, care adeseori sunt o parafrazare a lui Evagrie. 

Tâlcuirea de faţă este o extinsă şi detaliată explicare a Celor 
153 de capete despre rugăciune, gândită de autorul ei ca o introducere 
extinsă la Capetele însele. De aceea, ea premerge textului capetelor. 
În tâlcuirea sa autorul nu-l pomeneşte pe Evagrie, ci pe Sfântul Nil 
Ascetul. Deşi în întreaga theologie ortodoxă paternitatea evagriană 
a acestei scrieri este de acum unanim recunoscută, chiar şi într-un 
mediu extrem de exigent şi de rezervat față de „noutăţile” cercetărilor 
cum este cel athonit (prin Părintele Theoclit Dionisiatul!), am respec- 
tat atât în titlu, cât şi în restul traducerii opțiunea Părintelui Evsevios, 
autorul tâlcuirii, pentru Sfântul Nil. 


Traducătorul 


! Vezi Theoclit Dionisiatul, /ntroducere la Cele 153 de capete despre rugă- 
ciune, (în lb. greacă), ed. Spileoti, Athena. 

În această carte urmărim să analizăm şi să abordăm oarecum 
metodic Cuvântul despre rugăciune al Sfântului Nil Ascetul. Textul 
se găseşte, printre altele, şi în Filoca/ie!. Specialiştii spun că acest 
foarte frumos Cuvânt aparţine lui Evagrie Ponticul, dar din diferite 
motive a circulat sub numele Sfântului Nil, care a fost'un ascet şi 
un important autor de texte duhovniceşti. Noi însă nu facem aici o 
lucrare de specialitate, theologico-filologică, nici o analiză potrivită 
cerinţelor unei teze academice şi nici nu ne adresăm unor cititori de 
specialitate, astfel încât să fie nevoie să intrăm în sfera unor aseme- 
nea probleme, precum cercetarea identităţii autorului unui text care 
a circulat sub alt nume etc. Lăsăm această problemă şi tot ce e legat 
de ea pe seama specialiştilor, ca fiind mai potriviţi. Pe noi ne intere- 
sează mai mult cuprinsul acestui Cuvânt foarte duhovnicesc, care e 
și foarte ziditor şi ne ajută nespus să intrăm mai adânc în duhul şi în 
făptuirea „adevăratei şi duhovniceştii rugăciuni”. Ne îndestulăm cu 
faptul că mari figuri duhovniceşti s-au hrănit din textul acesta şi l-au 
folosit ca hrană duhovnicească obştească, prin faptă şi prin cuvânt, 
pentru generaţii şi generaţii de monahi şi de creştini credincioşi. Aşa 
şi preaduhovnicescul sfânt al vremurilor mai noi, Sfântul Nicodim 
Aghioritul, a găsit textul acesta foarte potrivit pentru hrana duhovni- 


! Aflat însă sub numele lui Evagrie Ponticul în Filocalia sfintelor nevoințe 
ale desăvârșirii, vol. 1, (în traducerea Pr. Prof. Acad. Dr. Dumitru Stăniloae), 
Ed. Harisma, 1993, pp.102-127. [de aici, pentru Filocalia românească, sigla 
FR. De asemenea, pentru textele din Sfânta Scriptură am folosit Biblia, Ediţia 
Sfântului Sinod, 1914.] (n.tr.) 

cească a monahilor şi creştinilor ortodocşi şi pentru povăţuirea lor şi 
l-a cuprins în faimoasa colecţie a Filocaliei sub numele Sfântului Nil. 
Girul duhovnicesc al Sfântului Nicodim și neîndoielnica sa duhov- 
nicie ortodoxă sunt o chezăşie a vredniciei acestui text ce ne-a fost 
transmis sub numele Sfântului Nil. Aşadar, primim Cuvântul despre 
rugăciune aşa cum îl găsim în Filocalie şi ne străduim, pe cât ne stă 
în putinţă, să gustăm mai mult din duhovnicia cu care ne îmbie şi din 
povăţuirea către minunatul tărâm al „rugăciunii curate şi duhovni- 
ceşti” sau „văzătoare” sau „înţelegătoare”.? 

Această rugăciune, mai cu seamă în forma şi desfăşurarea ei 
desăvârşită pe care a avut-o sub povăţuirea Duhului Sfânt de-a lungul 
veacurilor până s-a cristalizat la urmaşii epocii în care au fost scrise 
capetele Cuvântului despre rugăciune, constituie expresia cea mai 
adâncă şi mai autentică de rugăciune în sânul sfânt al duhovniciei 
monahale ortodoxe. Această duhovnicie dă tonul întregii duhovnicii 
a Bisericii noastre. 

Desigur că tema rugăciunii „duhovniceşti” sau „adevărate” 
este foarte cuprinzătoare. Așa că nu numai hotarele acestei scurte No- 
fiţe, dar nici întreagă această lucrare a noastră nu sunt destule spre a 
cuprinde, fie şi pe scurt, întregul ei. Şi nici cel ce scrie aceste rânduri 
nu află întru sine îndreptățire pentru o temă atât de adâncă. Ne vor 
grăi însă, într-o oarecare măsură, înseşi paginile textului acestei scri- 
eri ascetice, în care are cuvântul cineva foarte îndreptăţit spre a vorbi 
despre rugăciune, adică Sfântul Nil. Cartea noastră este, de fapt, o in- 
troducere la însăşi scrierea Sfântului Nil, pe care cititorul o poate găsi 
și la sfârşitul volumului de față. Ceea ce scriem aici ca introducere, 
mai bine-zis ca „prochimen” (gr.rrpo-keiuev=,,ceea ce premerge unui 
text”), ca text ce stă înaintea altuia, poate fi considerat ca urmărind 
să lămurească anumite elemente ale textului Sfântului Nil însuşi, pre- 
cum şi să aducă informaţii în jurul chestiunilor de ordin mai tehnic, 
legate fie de Cuvântul Sfântului, fie de modul în care s-a făcut analiza 
şi s-a structurat cuprinsul. 

Cuvântul despre rugăciune al Sfântului Nil cuprinde 153 de ca- 
pete. (Din motive de spaţiu, în continuare prin „capete” vom înţelege 


2 Vezi Tâlcuiri la Filocalie 3, Ed. Sf. Nectarie, Arad, 2008, nota 1, p. 16. 

capetele acestui Cuvânt). „Capetele” sau modalitatea înfăţişării ideilor 
sub forma unor scurte sentinţe numite „capete” este o formă filologică 
de elaborare a unei scrieri, modalitate pe care a introdus-o Evagrie Pon- 
ticul, monah și autor de lucrări monahale duhovniceşti. Această formă 
de expunere a ideilor au imitat-o şi alţi autori duhovniceşti, precum 
Sfântul Maxim Mărturisitorul, Sfântul Marcu Ascetul, Isihie Prezvite- 
rul, Sfântul Nil şi mulţi alţii. Aceste „capete” sunt, de obicei, texte de 
mică întindere şi mai multe la un loc, formând și aparţinând unei unităţi 
scriitoricești mai mari. Adesea, un astfel de „cap” poate să fie o simplă 
frază sau chiar numai o invitaţie uşoară, laconică — un adevărat afo- 
rism — în care se expune un punct de vedere, un fapt, o idee etc., toate 
în legătură cu subiectul general al întregului text căruia îi aparţine, dar 
având şi o astfel de libertate, încât nu e obligatorie continuitatea între 
un Cap şi următorul. Adesea se întâmplă ca un cap să pară oarecum 
fără legătură cu tema centrală care se vede în titlul colecţiei de capete. 
Există însă întotdeauna o legătură de adâncime între ce se spune în fie- 
care cap şi tema întregului grup de capete ale unui Cuvânt, aşa cum se 
întâmplă şi în cazul Cuvântului despre rugăciune. Astfel că un cap tre- 
buie citit încadrat în textul său duhovnicesc, dacă vrem să-l înţelegem 
corect. Altfel s-ar putea să ni se pară străin şi artificial prezent în text, 
şi atunci e firesc să fie răstălmăcit. Acest principiu e valabil şi pentru 
fiecare cap din Cuvântul despre rugăciune al Sfântului Nil, de care ne 
vom ocupa în această carte. 

Scopul pentru care au fost alcătuite Di ndual Sfântului Nil e pur 
duhovnicesc şi practic, aşa cum nădăjduim că se vede şi din modul în 
care au fost scrise. Tot ceea ce a dobândit cu privegheri de toată noap- 
tea, cu posturi, cu nevoinţă, de multe ori mai presus de om, cu lacrimi 
fierbinţi de străpungere, cu preaadâncă tânguire duhovnicească a ini- 
mii, cu fierbinte căutare a cerului, cu suspine negrăite, poate cu căderi 
şi nereuşite la început, dar şi cu adâncă şi cutremurătoare şi pe măsură 
pocăință apoi, cu sfinte citiri şi studiu duhovnicesc, cu contemplaţii şi 
cu lepădarea de toate pentru a moșteni totul [37], astfel încât „viaţa cea 
nouă” şi „făptura cea nouă” în Hristos să devină realitate în sufletul 
pustnicului rugător, tot ceea ce a fost astfel câştigat a fost şi aşezat în 
„capete”. lar aceasta „ca să-i facă biruinţa neostenicioasă şi să-l scoată 


“II” 

încununat din luptă” pe cel ce le primește.” 

Pricina pentru care au fost scrise „capetele” o constituie cererea 
lor de către un alt luptător duhovnicesc care s-a adresat Sfântului. Do- 
rea să se adâncească mai mult în problematica rugăciunii duhovniceşti 
şi în practica el. lar Sfântul le-a scris. Scopul pentru care „capetele” au 
fost cerute şi pentru care au fost scrise atunci, iar apoi au fost predate 
mai departe următoarelor generaţii până azi, rămâne acelaşi. Va trebui 
să ne mișcăm înlăuntrul hotarelor acestui scop și noi care le citim astăzi 
şi în lumina acestuia să le înțelegem. Altfel, rămân o mostră de literatu- 
ră, frumoasă poate, dar neroditoare pentru noi şi nefolositoare. 

Deoarece „capetele” se adresează unui monah înaintat duhovni- 
ceşte şi cunoscător al tradiţiei şi terminologiei duhovniceşti, presupun 
drept deja cunoscute multe alte lucruri, precum „rugăciune duhovni- 


99 


cească sau adevărată”, „virtute”, „cunoștință”, „patimă”, „luptă du- 
hovnicească”, „lepădare”, „nevoinţă” ş.a. Pentru cel care nu are nici 
cea mai mică experienţă duhovnicească sau cunoaştere a terminologiei 
ascetice şi duhovniceşti este dificilă urmărirea textului „capetelor” fără 
vreun ajutor. De aceea, vom încerca o lămurire a acestor termeni în 
locul în care îi întâlnim. Altfel, ar fi nevoie să ne întindem foarte mult, 
ceea ce, desigur, ar fi obositor pentru mulți. 

Pentru a limpezi şi tâlcui „capetele”, scrise pe baza unei adânci 
şi bogate cunoașteri a Sfintei Scripturi, a tradiţiei monahale şi duhovni- 
ceşti de până atunci, a unei nepreţuite experienţe personale şi a ilumi- 
nării dumnezeieşti, folosim „capetele” înseşi. Adică tâlcuim „capetele” 
prin „capete”. Ne ferim dintru început să apelăm la alte scrieri, fie ale 
aceluiaşi autor, fie ale altora înrudiţi duhovniceşte, pentru a nu ne în- 
tinde prea mult şi pentru a nu îngreuna în plus textul nostru, deja foarte 
greu. Vom face excepţie însă de la această regulă atunci când nici înseşi 
„capetele” nu ne vor ajuta la lămurirea lor prin ele însele. În această 
situaţie, vom apela la alţi scriitori sfinți şi Părinţi, dar iarăşi, într-o mă- 
sură foarte limitată, deoarece nu facem o expunere exhaustivă a căilor 
rugăciunii niptice şi duhovniceşti în toată întinderea şi adâncimea ei. 
Dacă Domnul va voi, cu timpul vom da la iveală, după cum socotim, şi 
alte tâlcuiri ale altor autori sfinţi care au scris despre acest subiect. Ast- 


* Sf. Nil Ascetul, Cuvânt ascetic, FR 1 (1993), p.236. 


-12 - 


NOTIŢĂ INTRODUCTIVĂ 


fel, unul îl va completa pe celălalt, iar cititorul care va avea răbdarea de 
a urmări această strădanie va fi ajutat să plinească golurile pe care, cu 
necesitate, le lasă expunerea temei rugăciunii duhovniceşti, aşa cum o 
face fiecare autor sfânt aparte. Trebuie însă să accentuăm cu deosebită 
tărie că ceea ce joacă un rol important în înţelegerea celor scrise în „ca- 
pete” este strădania de a le trăi şi de a cere cu răbdare „strălucirea” Du- 
hului Sfânt pentru o înţelegere mai adâncă și mai lăuntrică a lor. Acest 
lucru îl accentuează și îl repetă adesea şi în multe feluri Sfântul Nil în 
„capete”. Stai la straja ta (...) pentru ca Cel ce pătimeşte împreună cu 
cei neștiutori să te cerceteze şi pe tine şi atunci, nu numai că vei primi 
darul atotstrălucitor al rugăciunii [70], ci şi vei înțelege [67], pentru că 
Dumnezeu, apropiindu-se, călătoreşte împreună cu tine [66]. 

Sfântul autor al „capetelor” ne conduce în sfere ale rugăciunii 
necunoscute pentru cei mai mulţi dintre noi, atunci când de exemplu, ne 
vorbește despre felul în care întreaga lume duhovnicească se pune într-o 
mişcare pozitivă sau negativă faţă de sufletul care se roagă. Rămânând 
statornic pe tărâmul sigur al unui realism antropologic precis și al unei 
lucidităţi duhovniceşti fără egal, Sfântul nostru ne vorbeşte, de exemplu, 
de cursele şi uneltirile vrăjmaşului rugăciunii, diavolul, de firea omului 
atât de bolnavă şi înceată, de tainicele bucurii ale rugăciunii, cărora nu le 
este seamăn, despre venirea şi coborârea Sfântului Duh în sufletul ce se 
roagă, despre sălășluirea în acesta a Preasfintei Treimi, despre tensiunea 
duhovnicească şi „vederea” Celui Nevăzut și despre „cunoştinţa fiinţia- 
lă” sau despre „cuvântul fiinţial”, despre adevărata theologie şi despre o 
mulțime întreagă de alte teme. 

În acest fel, Sfântul Nil deschide o ieşire pentru omul contem- 
poran, aflat într-un adevărat impas. Întreaga structură internă şi evolu- 
ție a societăţii de azi, tehnocraţia, feluritele totalitarisme și diferitele 
forme de dictatură (nu doar cele politice) îl prind în cursă și îl robesc pe 
om, făcându-l sclavul propriilor sale creaţii. ÎL reduc la un număr din- 
tr-o mulţime anonimă şi îl devalorizează la măsura unui atom aproape 
inexistent, fără personalitate, astfel încât să se înăbuşe într-o lume cu 
desăvârşire materială, fără nădejde, lumină şi ieşire din propriile sale 
legături. Acestui om Sfântul nostru îi arată ieşirea spre cer prin mijlo- 
cirea rugăciunii duhovniceşti, pentru că ea îl introduce acolo unde-L 

va găsi pe Însuşi Domnul, ieşind din sine şi descoperind de ce există 
și trăieşte în această lume atât de antinomică şi confuză. De aceea ru- 
găciunea, pentru sfântul autor al „capetelor”, nu este o îndeletnicire 
întâmplătoare şi ocazională, oricât de importantă şi serioasă ar fi consi- 
derată, ci lucrarea neîncetată şi ființială a vieţii. 

Uimeşte constatarea că în „capete” nu se vorbeşte despre rugă- 
ciunea liturgică, despre Sfânta Euharistie şi nici despre alte laturi ale 
rugăciunii. Faptul nu este însă nici ciudat şi nici fără explicaţie. Toate 
acestea sunt presupuse ca deja înrădăcinate în viața monahului şi, în 
general, a luptătorului duhovnicesc. În „capete” se vorbeşte, mai ales, 
de efortul personal al fiecăruia în singurătate, chiar dacă există indicaţii 
pentru rugăciunea obştească, precum în capul 41 şi 42. Printre altele, 
să nu uităm că tema rugăciunii, care e foarte mare, nu este epuizată în 
„capete” nici măcar în ce priveşte însăşi rugăciunea personală. Înţele- 
gerea ei cu duhul, cum deja am arătat, va constitui o foarte importantă 
contribuţie nu doar în latura rugăciunii personale a fiecărui credincios, 
ci în întregul Bisericii noastre. Aceasta pentru că rugăciunea este spa- 
țiul duhovnicesc unde se întâlnesc în Duh toţi creştinii, ca mădulare ale 
Trupului tainic al lui Hristos. Ca rugători, ca suflete ce se străduiesc să 
trăiască cu toată puterea şi dorinţa lor comuniunea cu Capul Trupului 
şi, prin mijlocirea Lui, cu întreagă Preasfânta Treime, e cu neputinţă să 
nu se afle alături chiar prin mijlocirea rugăciunii. Tocmai aici se află 
marea ei semnificaţie pentru viaţa fiecăruia și a vieţii întregii Biserici. 

Trebuie subliniat cu stăruință fundamentul biblic al „capetelor”. 
Studiul şi cunoaşterea Sfintei Scripturi e un ghid al rugăciunii pentru au- 
torul lor, iar rugăciunea la rândul ei ajută la o mai adâncă înţelegere a 
Scripturii. Astfel, în Cele 153 de Capete despre rugăciune avem aproxi- 
mativ 50 de referiri directe la texte din Sfânta Scriptură, în timp ce refe- 
riri indirecte se află aproape în fiecare frază. Sfântul Nil a ştiut „să scoată 
din vistieria sa noi şi vechi” (Mt. 13, 52). Însuşi numărul capetelor, 153, 
e legat de întâmplarea consemnată în Sfânta Evanghelie (In. 21, 11) şi are 
pentru autor un înţeles duhovnicesc, precum vom vedea altundeva. 

Această convingere are mare importanţă şi pentru noi. Ca să-l 
înţelegem pe Sfântul Nil, ca şi pe orice alt Părinte, trebuie să fim fa- 
miliarizaţi cu Scriptura. lar ca să putem înainta pe acelaşi drum cu ei, 

trebuie să ne hrănim şi noi din sfintele ei pagini. Şi aceasta, desigur, în 
sânul sfânt al Bisericii noastre, care nu e doar păstrătoarea și păzitoa- 
rea veşnică a nepreţuitelor comori ale Sfintei Scripturi, ci şi singura 
tâlcuitoare autentică a ei. Gurile ei sfinte sunt sfinţii şi de Dumnezeu 
luminaţii Părinţi, ca și Sfântul Nil în cazul nostru. 

Sfântul Nil se referă la Sfânta Scriptură adesea, după cum 
am spus, şi o tâlcuieşte de obicei alegoric, văzând în spatele sensu- 
lui gramatical sau al întâmplărilor istorice şi un mesaj mai tainic al 
lui Dumnezeu către suflet. Astfel, toate câte se spun sau se istorisesc 
în Scriptură dobândesc un caracter supratemporal şi, în același timp, 
personal. Şi toate acestea, desigur, în duhul Tadiţiei de veacuri a Bi- 
sericii noastre, care a cunoscut toate căile de pătrundere în sfintele ei 
texte. În acest chip sunt evitate pericolele răstălmăcirilor theologice 
şi ale fantezismului, ale subiectivismului şi ale suficienţei de sine, 
ale bunului plac, care când conduc singure, îl fac pe fiecare să ia 
fumul drept lumină [69]. ÎL fac jucăria duhurilor rele şi a vrăjmaşilor 
săi, care nu în spatele lui, ci în fața lui își vor face mendrele, şi de- 
vine [inta lor în vremea rugăciunii, târât și purtat de ei prin gânduri 
nechibzuite [cf. 148]. Aceste cuvinte le spune, desigur, tuturor celor 
care trec cu vederea duhul rugăciunii curate, precum vom vedea, dar 
se potrivesc şi în situaţia de care vorbim aici. 

Atât în înfăţişarea gândurilor Sfântului Nil care urmează după 
această scurtă Wotiţă, cât şi în însuşi textul Capetelor aflat la sfârşitul 
acestui volum, toate acestea sunt atât de limpezi şi clare, încât nu mai 
e nevoie să le repetăm aici. În înfăţişarea uneia sau alteia dintre laturile 
unei anumite teme folosim, poate cam des, texte și expresii din „capete” 
pe care le-am folosit şi altundeva. S-ar putea ca aceasta să fie socotită o 
repetiţie a aceloraşi lucruri, dar noi credem că nu e. Un text sau o frază 
pot fi privite din multe laturi şi puncte de vedere. Când textul, precum 
„capetele” în cazul nostru, e foarte scurt, atunci revenirea la aceleaşi părți 
ale lui, pentru a fi privite şi din alt punct, este de neocolit. Încercăm, 
desigur, să evităm aceasta, dar nu ne e foarte uşor. De aceea, cerem şi în- 
găduinţa cititorului pentru situaţiile în care poate că am fi reuşit să evităm 
repetările, dar nu am luat aminte cât trebuie. 

Paginile ce urmează au caracter introductiv. Seamănă cu sche- 

lăia ce ajută la săvârşirea lucrării principale. Când lucrul s-a terminat, 
schelele nu mai sunt necesare. Așa e şi cu cele ce sunt scrise aici. Dacă 
cititorul rezistă şi citeşte până la sfârşit cele ce urmează, precum cre- 
dem şi nădăjduim, şi va fi ajutat să fie introdus în gândirea Sfântului 
Nil, atunci nu-i va mai trebui textul nostru. Poate şi trebuie să citească 
însăşi scrierea Sfântului pentru a se adânci în ea. Și s-o citească nu o 
singură dată, ci de multe ori şi cu toată atenţia. Textele duhovniceşti, 
precum „capetele”, sunt de neînlocuit şi cer multă şi pătrunzătoare cer- 
cetare şi asimilare. De aceea, trebuie ca fiecare dintre noi să vină în 
contact direct cu ele, astfel încât să poată gusta tot harul ce curge de la 
sine şi adevărat şi, mai întâi de toate, să se folosească duhovniceşte şi 
să umble pe acelaşi drum pe care a umblat sfântul lor autor. „Capetele” 
dau o mărturie minunată pentru aceasta. 

Dacă la acest scop vor ajuta şi rândurile care urmează, adică 
schelăria, atunci putem spune că truda de a le scrie nu a fost zadarnică, 
chiar dacă de acest ajutor se va bucura fie şi numai un singur suflet. 


CAPITOLUL | 


ANTROPOLOGIA RUGĂCIUNII 


Omul, aşa cum îl văd Capetele despre rugăciune ale Sfântului Nil 


Ca să înţelegem corect ce spun Capetele în legătură 

cu rugăciunea atunci când se referă la om, trebuie să ne dăm 
seama cum îl înţeleg. Aceasta înseamnă că trebuie să facem 
dintru început o sistematizare a tuturor elementelor legate de 
om la care se referă „capetele”. Adică trebuie să vedem toate 
elementele antropologice, aşa cum sunt exprimate ele în graiul 
theologic de specialitate, după ce le-am aşezat într-o orânduire 
logică. Aceasta pentru că rugăciunea nu este deloc fără legătură 
cu alcătuirea noastră şi cu modul în care funcţionează această 
alcătuire. 
Într-adevăr, cine citeşte cu atenţie textul „capetelor” se 
va găsi adesea în faţa unor termeni antropologici care nu sunt 
întotdeauna uşor de înţeles de către toţi. Desigur, „capetele” nu 
ne dau multe elemente explicative şi, de aceea, nu este uşor să 
schițăm o concepţie completă şi o imagine despre om, aşa cum 
îl vede şi îl înţelege Sfântul nostru, dar vom încerca să folosim 
elementele pe care ni le pune la dispoziţie pentru a trasa chiar şi 
o imagine schițată asupra omului, atât în ceea ce priveşte trupul 
său, cât şi sufletul. 

Astfel, vom putea înţelege corect ceea ce ne spune le- 
gat de diferitele părți constitutive ale omului, cum ar fi: trupul, 
mintea, voinţa etc. 


I. ÎRUPUL OMULUI 


Omul, din punct de vedere extenior, în dimensiunea sa ex- 
terioară, care se află sub directa noastră percepţie, pe care o ve- 
dem, o auzim, o simţim, adică o conştientizăm prin intermediul 
simţurilor noastre, este trup (0&ua) sau carne (o&pE) [47]. Car- 
nea sau trupul constituie exteriorizarea sufletului sau a duhului 
omului. Adică sufletul omului, în cea mai duhovnicească expre- 
sie a sa, şi nu doar ca totalitate a acţiunilor psihologice inferioare, 
deoarece termenul psihic (pvxu6c) are şi acest înțeles la Sfântul 
Nil. Sufletul omului nu este un duh pur şi simplu băgat în trup ca 
într-un sac, nici trupul nu este un înveliş exterior şi mecanic al 
omului, ceva ca o coajă, având doar o legătură pur exterioară cu 
sufletul, ci este o parte organică a întregului reprezentat de om 
ca unitate psihosomatică între duhovnicesc, sufletesc şi somatic. 

Trupul omului, în ceea ce priveşte constituţia sa, funcţio- 
nează ca o alcătuire de mai multe elemente diferite. Trupul poa- 
te să fie influenţat de elemente exterioare, străine de el, care nu 
sunt materiale ca şi el, ci pur duhovniceşti (de exemplu 73, 74, 
75). Influenţarea şi schimbarea modului de funcționare a trupu- 
lui [64] de către demoni acţionează, de exemplu, asupra părții 
imaginative a sufletului [64], adică în imaginaţia omului sau în 
patimile lui sufleteşti [47], atunci când trupul este „răscolit”. 

Prin urmare, trupul şi sufletul (puxi) şi duhul (7rvedua) 
sunt legate unele de altele în om şi se influenţează reciproc [64, 
69], deoarece alcătuiesc o unitate şi compun unul şi acelaşi om. 

După cum am spus deja, Sfântul Nil vorbeşte despre 
trup ca despre un amestec de elemente cu o anumită tendinţă 
(xpăoic) [69]. Acest „amestec” este ceea ce numim astăzi, cu o 
oarecare diferenţă de sens, cu cuvântul idiosincrasie, prin care 
înţelegem modul aparte în care este alcătuit trupul fiecăruia 
dintre oameni în întregimea lui şi, mai cu seamă, modul în care 
fiecare om reacţionează într-un fel propriu, deoarece fiecare om 
are propriul său temperament, propria sa alcătuire, propria sa 
tendinţă de reacţie, prin urmare idiosincrasia sa. 

Trupul ca „amestec” (kpăoic) mai înseamnă şi inexpri- 
mabila unitate firească dintre trup şi suflet (ovy-kpaoiwv), având 
ca rezultat influențarea unuia de către celălalt. Astfel, influenţele 
unui oarecare element asupra trupului se extind şi asupra sufletu- 
lui, iar influenţele asupra sufletului nu lasă trupul neinfluenţat. 

Totuşi, trupul este caracterizat, din punct de vedere moral 
şi duhovnicesc, prin neînfrânare (&kpaoia) [64]. Neînfrânarea 
(&kpaoia) arată neputinţa omului de a-şi stăpâni pornirile şi in- 
stinctele. Caracteristica neînfrânării trupului este starea lipsită 
de pace, starea de aţâţare şi de tulburare. 

Neînfrânarea trupului este domolită şi liniştită prin psa/- 
modie [83]. Deja influenţa liniştitoare a muzicii, mai ales a psal- 
modiei, care nu e doar o simplă muzică, asupra sistemului nervos 
şi în funcţionarea întregului organism e cunoscută de fiecare. 

Trupul nu e „mişcat de sine”, ci „mişcat de altul”, pentru 
că nu el are primul cuvânt şi puterea de a porunci în viaţa omu- 
lui, iar lucrările sale sunt subordonate sufletului. De aceea, prin 
implicarea sufletului într-o acţiune, de exemplu în psalmodie, 
este implicat şi trupul spre altceva diferit de cele care-l tulbu- 
ră, şi de aceea se şi linişteşte, se domoleşte şi se reîntoarce la 
funcţionarea sa normală şi firească [83]. Trupul are un caracter 
slujitor. Este instrumentul sufletului. Dar această caracteristică 
nu trebuie înţeleasă în sens exclusiv exterior. Faptul că trupul 
este instrumentul sufletului nu înseamnă că este ceva cu desă- 
vârşire secundar. Aceasta deoarece trupul reprezintă expresia 
materială a sufletului în lumea sensibilă. Deja am semnalat că 
trupul influenţează sufletul. Aceasta se vede mai clar în anumi- 
te situaţii la care se referă Sfântul. Le vom vedea în altă parte 
pe îndelete şi pe scurt mai jos. 

După cum anumiţi factori fizici influenţează funcţiona- 
rea trupului (frigul, căldura, bolile etc.), tot astfel şi diferiţi fac- 
tori exteriori duhovniceşti influenţează funcţionarea trupului, 
fie pozitiv (îngerii, 75), fie negativ (demonii, 73, 74, 75, 91, 96 
$.a.). Influenţa exercitată de aceşti factori asupra trupului este 
felurită. O influenţă specială care are o importanță deosebită 

pentru subiectul nostru, al rugăciunii în special și al vieţii du- 
hovnicești în general, e influenţa datorată unor acţiuni care se 
exercită fizic asupra creierului (lovituri, căderi etc.) ce duc la 
tulburări foarte grave asupra funcţionării minţii şi, în consecin- 
ţă, asupra întregii vieți duhovniceşti. 

Demonii pot, potrivit Sfântului Nil, să atingă creierul [73]. 
Creierul este organul firesc al minţii [73]. După cum demonii se 
ating, de creier, tot aşa acţionează şi asupra luminii minţii [73] şi 
asupra limpezimii €i şi, prin urmare, asupra modului corect de per- 
cepere a celor ce se petrec. Astfel, produc anomalii în funcţiona- 
rea gândirii. Tulburarea gândirii, datorată contactului din creier, 
constituie pricina pentru stăruirea altei influenţe subordonată ei, 
manifestată în stănile duhovnicești patologice şi speciale, adică a 
influenţei omului asupra lui însuşi. O astfel de stare patologică, 
„pătimaşă” (Eura0%c) — în graiul Sfântului nostru — care înteţeş- 
te confuzia luminii naturale a creierului, este s/ava deșartă [73]. 
Ea influenţează mintea, iar mintea deja tulburată de creier nu mai 
vede lucrurile corect, ci strâmb. 

Avem de-a face în acest caz cu o lucrare psihosomatică 
foarte complexă, în care factorii externi îi influenţează pe cei 
interni şi amândoi converg spre generarea unor stări anormale. 
Este vrednică de atenţie sublinierea Sfântului Părinte asupra ca- 
racterului anormal al acestor stări psihosomatice, care conduc pe 
om la năluciri şi rătăciri, tocmai din cauza tulburănii funcţionării 
fireşti a trupului [74]. În această situaţie avem atât fenomenul 
sugestiei strecurate din afară, exterioare, cât şi al celei venite 
dinlăuntrul omului, interioare, al autosugestionării (de exemplu, 
slava deşartă), care au evidente consecinţe somatice. Astfel, mul- 
te arătări [74] sau vedenii, dintre care nu puţine au şi caracter 
fizic/somatic nu constituie stări normale pentru om, deoarece în 
creier e prezentă o anumită tulburare. 

Sfântul Părinte accentuează deosebita importanţă pe care 
o are cumpătarea şi funcţionarea normală şi liniştită a trupului 
pentru întreaga viaţă duhovnicească [83]. Nălucinile şi vede- 
niile sunt lucrări obişnuite şi potrivnice (&vrikeiuevau), adică 

stârnite de ce/ potrivnic (O &vrikeiuevoc), vrăjmaşul omului, 
diavolul, care merge întotdeauna împotriva folosului şi spo- 
ririi lui duhovniceşti [75]. Aceste lucrări/energii pot avea un 
caracter pur fizic/somatic, precum zgomote, loviri, strigăte şi 
vătămări, dar cauza lor poate fi în afara trupului [91, 97, 9%, 
106, 107, 111]. Demonii cei nevăzuţi produc toate acestea şi 
pot să se înfăţişeze într-o formă văzută, sensibilă [92, 94] sau 
îi pot determina pe diferiți alți duşmani văzuţi să ne atace (de 
exemplu, şerpi; 108, 109). În ciuda încercărilor de influențare 
a trupului omului de către duşmanii săi duhovniceşti, trupul 
rămâne nevătămat de aceste atacuri, pentru că Însuşi Dumne- 
zeu risipeşte atacurile vrăjmașului, fie direct, fie indirect [96]. 
În viaţa duhovnicească a omului trupul joacă întotdeauna un 
rol de slujire şi, de aceea, nu e îngăduit să i se dea o poziţie de 
conducător în ea. Omul cel din afară, ca şi carne (o&pt), nu 
are nimic vrednic să ofere sinelui său lăuntric, omului lăuntric, 
a cărui expresie materială sau sensibilă o constituie, în afara 
acelor lucrări care au legătură cu însăşi firea sa şi cu legătura 
duhului cu lumea exterioară. Din acest motiv, cine se sprijină 
doar pe trup în cele din urmă se întunecă [128]. De aceea, lu- 
crarea de început a omului duhovnicesc, nu doar a monahului, 
CI Şi a oricărui creştin care doreşte să înainteze duhovniceşte și 
să propăşească, este tăgăduirea trupului, ba chiar şi a sufletului, 
adică a lucrărilor lui inferioare, psihobiologice, cum am zice 
astăzi, urmărind să trăiască viaţa cea „după minte”, care con- 
stituie scopul său [110]. 

Aceasta nu reprezintă o poziţie negativistă faţă de trup şi 
nici tăgăduirea importanţei lui, ci o ierarhizare precisă şi o situare 
corectă a elementelor care-l alcătuiesc pe om, o funcționare sub- 
ordonată a elementelor sale constitutive, astfel încât cele mai de 
jos să le slujească pe cele mai de sus, trupul să slujească sufletul, 
iar sufletul, duhul, a cărui expresie, prin excelenţă, o reprezintă 
mintea (vezi 132). Modul în care sunt întâmpinate trebuinţele 
trupului arată autenticitatea vieţii duhovniceşti. Cel care-şi încre- 
dinţează trebuinţele trupului lui Dumnezeu (de exemplu, pentru 

cele necesare susţinerii vieţii) arată cu fapta că 1 le încredinţează 
şi pe cele pur duhovnicești [129]. 

Din aceste motive, trupul este terenul principal pe care se 
vor zidi primele virtuţi, cele numite zrupești [132]. Aşa se face 
că au o mare importanţă elemente cu pronunţat caracter trupesc, 
precum sărăcia, greutăţile vieţii şi necazurile, asceza trupească 
etc. Toate acestea sunt, pe de o parte, elemente exterioare, dar re- 
prezintă factori importanţi pentru avântul duhovnicesc al omului 
[131]. Potrivit cu acestea, virtuțile trupești, precum sărăcia, în- 
tristarea, înfrânarea, foamea, setea, privegherea, rucodelia, rea- 
ua-pătimire şi, în general, fiecare nevoinţă trupească ce ajută la 
„supunerea” trupului constituie o temelie şi un punct de plecare 
în înaintarea duhovnicească. Nevoinţele şi lipsurile trupeşti sau 
dificultăţile constituie, în cele din urmă, materii ale rugăciunii 
neimpovărate [131]. După aceste virtuţi urmează cele sufletești 
Şi, apoi, ca încununare, cele duhovnicești [132], având ca ultimă 
treaptă a lor cunoștința nematerială și ființială [132]. 


PARTICIPAREA TRUPULUI LA RUGĂCIUNE 


Ce participare are trupul la rugăciune, care, după Sfântul 
NII, este o înfelegere supremă a minţii [35]? La această întrebare 
nu ne spune multe lucruri. Le subînţelege totuşi când vorbeşte 
despre formele dinafară [28], adică de starea exterioară a celui ce 
se roagă. Această omisiune se datorează atât faptului că Sfântul 
nu analizează subiectul rugăciunii exhaustiv, în întregimea lui, 
cât şi faptului că îşi limitează gândurile mai ales la rugăciunea 
minţii sau rugăciunea curată, duhovnicească. Adică subînţelege 
un stadiu de rugăciuni premergător. Din puţinele date răspândite 
în „capete” putem să reținem cu privire la participarea trupului la 
rugăciune pe cele de mai Jos. 


-22- 


ANTROPOLOGIA RUGĂCIUNII 


1. Pozitive 

Rugăciunea este caracterizată ca o „înfăţişare” [105] şi o 
„stare”, în general „cu durere” [9], adică ostenitoare pentru trup. 

Sufletul îşi exprimă dorinţele şi dorurile lui prin înălţa- 
rea sau ridicarea mâinilor [106, 109], ce reprezintă o tradiție 
biblică foarte veche de participare activă a trupului la rugăciu- 
ne: „Ridicarea mâinilor mele, jertfă de seară...” (Ps. 140, 2) şi: 
„Vreau deci ca bărbaţii cuvioşi să înalțe în tot locul mâinile...” 
(| Tim. 2, 8). Înălţarea mâinilor dura cât timp dura şi rugăciunea, 
care nu era scurtă, iar „coborârea” mâinilor [106, 109] însemna 
sfârşitul rugăciunii. Un mod mai deosebit de participare a tru- 
pului la rugăciune, care poate fi considerat superior primului, 
este psalmodia [82, 83, 85], a cărei influenţă e binefăcătoare 
pentru trup, deoarece restabileşte seninătatea şi liniştea func- 
țonării lui. 


2. Implicite 

Dar participarea trupului la rugăciune este mai ales im- 
plicită, prin calităţile sale de instrument bine exersat al sufle- 
tului. Asceza trupească făcută pentru dobândirea virtuţilor tru- 
peşti sau atingerea scopului prin mijlocirea exersării virtuţilor 
trupeşti are caracterul ei negativ, nu în înţelesul de nimicire sau 
ucidere a trupului, ci de „mortificare”, care constituie tradiția 
originară şi fundamentală creştină: „Omorâţi mădularele voas- 
tre cele trupeşti” (Colos. 3, 5), „purtând întotdeauna în trup 
omorârea Domnului lisus, pentru ca şi viaţa lui lisus să se arate 
în trup” (2 Cor. 4, 10). În acest înţeles, robirea şi întreaga su- 
punere a trupului slujeşte lucrarea rugăciunii, care, în ultima ei 
analiză, este ceva ca o „îndepărtare” a minţii de trup [62], avân- 
tul dincolo de cele sensibile şi materiale şi apropierea nemate- 
rialnică de Cel Imatenial. Scopul, adică, nu este materializarea 
lui Dumnezeu [114-116], ci dematerializarea omului în sensul 
stăpânirii lui asupra materiei, a înduhovnicirii trupului printr-o 
deplină ascultare faţă de poruncile duhului său, învrednicindu- 
se astfel să fie locaş al Duhului Sfânt. 

Astfel robit, trupul nu va constitui o piedică în calea 
rugăciunii, ci dimpotrivă, va ajuta însuşi sufletul. Va putea, 
de exemplu, cel ce se roagă să-şi țină privirea neîmprăștiată 
la rugăciune [110], fapt ce se realizează mai ales la adunarea 
minţii. De asemenea, nu va mai fi influențat de factori exteri- 
ori — de exemplu, pişcături de insecte, de pureci, de țânțari, de 
muşte [105], de şerpi [108, 109] — sau de vrăjmaşii nevăzuţi 
şi duhovniceşti — de exemplu în ispitele trupeşti, ca atacuri de 
animale sau fiare sălbatice — sau alte fenomene fizice [92, 97, 
106, 107, 111]. Această ultimă formă de neluare-aminte la 
trup, care nu e socotit străin de om, ci ca el însuşi, pe care însă 
îl iubeşte mai puţin decât pe Dumnezeu, El trebuind să fie 
întâiul în inima omului, această deci ultimă formă de neluare- 
aminte la trup conduce şi la nepătimirea trupului, şi la starea 
de a nu mai fi influenţat de primejdiile ce-l pândesc. 

Tocmai această stare reprezintă şi biruinţa trupului care 
se înalţă deasupra celor trupeşti şi se înduhovniceşte încă de pe 
pământul acesta. În acest fel se restabileşte vechea, originara 
legătură a trupului cu sufletul, care se uneşte cu Dumnezeul şi 
Ziditorul său prin rugăciunea înfocată [111] şi trage împreună cu 
el şi trupul în această negrăită unire. Astfel, rugăciunea duhov- 
nicească se dovedeşte „logodirea vieţii veşnice”, în care întreg 
omul va trăi o necurmată părtăşie cu Ziditorul său. Moartea (şi 
a trupului) omorâtă deja acolo nu va mai constitui nici măcar 


amintire pentru cei ce „s-au desăvârşit” în ceruri. 


Il. SUFLETUL OMULUI 


În alcătuirea sa lăuntrică, omul este suflet [101] într-un 
sens mai larg în care se subînţelege şi duhul omului. Sufletul, 
după Sfântul Nil, întotdeauna se împarte în două părți principa- 
le: cea necuvântătoare (iraţională, To &Aoyov) şi cea cuvântă- 
toare (raţională, TO Aoyik6v). 

A. PARTEA NECUVÂNTĂTOARE (IRAȚIONALĂ) A 
SUFLETULUI 


Partea iraţională a sufietului [51] se împarte la rândul ei 
în următoarele părţi: 


1. Partea irascibilă (TO fuuuk6v) 

Partea irascibilă (TO Quuuk6v) este cunoscută și drept cura- 
jul sufletului. Partea irascibilă a sufletului este sediul, printre alte- 
le, al iuțimii! (9uu6q), care e o putere naturală a sufletului. luţimea 
se extenorizează în mai multe feluri, de exemplu prin izbucnirea 
în mânie [24], când îţi reverşi furia (6pyr) împotriva celorlalți, a 
oamenilor asemenea ţie. Această izbucnire a iuţimii, revărsarea ei, 
poate fi însoţită de vreo vorbă (sunet) fără înțeles [12], de strigăte 
nearticulate şi de ţipete. Alături de partea irascibilă a sufletului şi 
în legătură nemijlocită cu ea, pentru că adeseori aceasta hrăneşte 
partea irascibilă în manifestările ei, se găseşte: 


2. Partea poftitoare (pofta, TO EriOvunrikOv) 

Partea poftitoare a sufletului [27, 54] e sediul feluritelor 
pofte ale sufletului, fie după cele mateniale (sensibile, trupeşti), 
fie după cele duhovniceşti. Nesatisfacerea unei pofte are ca 
rezultat stârmrea iuţimii. Starea mânioasă a sufletului influen- 
țează negativ partea raţională, tulbură ochiul înfelegător (TOv 
voepov 6pOaiuov, 27, 48) şi îl face să nu mai lucreze raţional 
ȘI în armonie cu structura şi misiunea sa, ci irațional. 

O altă parte a celei necuvântătoare a sufletului este: 


3. Partea volitivă (voinţa, To BovÂnTIkOv) 

Voința este sediul volitiv al sufletului. Voința se exprimă ex- 
terior prin voiri [31, 89] sau voințe [54, 59] şi prin putinţa acţionării 
Chiar împotriva a ceea ce ni se pare nouă a fi bine [32], a ceea ce 
' Am tradus pe 8vu6c prin „iuţime”, atunci când se referă la facultatea 
naturală a sufletului, şi prin „mânie”, atunci când se referă la 
exteriorizarea rea a acestei facultăți. (n.tr.) 

ne place sau ni se pare folositor, de exemplu prin supunerea voinţei 
proprii [89]. Astfel, voinţa joacă un rol fundamental în supunerea 
şi lepădarea patimilor [141], în împotrivirea faţă de păcat până la 
moarte | 136], în îndemnarea minţii spre o lucrare corectă [28] ş.a. 


B. PARTEA CUVÂNTĂTOARE, RAȚIONALĂ A SUFLETULUI 
(70 Aoyik6v) 


Partea cuvântătoare a sufletului, care constituie al doilea ele- 
ment important al său, este partea conducătoare a sufletului [21]. 
Cea mai importantă expresie a laturi raţionale a sufletului este : 


1. Mintea (vodc) 

Mintea reprezintă expresia prin excelenţă a sufletului [2] 
şi a lumii lăuntrice a omului. Doar mintea poate să se întindă 
fără să se uite îndărăt, dincolo de sine, până la Stăpânul ei [3], 
Domnul şi Dumnezeul ei. Limitarea minţii însă numai la puterea 
de judecată, adică la rațiune, cum o numesc cei vechi, ar reduce 
foarte mult adevărata ei dimensiune. Sfântul Nil o consideră mai 
ales expresia personală a omului, când vorbeşte de mintea care se 
luptă [30] sau de fericita minte [118, 119, 120]. Oncât ar părea în 
feluritele expresii că mintea ar fi ceva de sine stătător, în realitate 
e vorba de ceea ce în graiul creştin şi theologic am numi „persoa- 
nă”. Asta înseamnă că, în spatele oricărei împărțiri a sufletului în 
părți şi subpărţi, există o unitate comună care-l constituie pe om şi 
îl face să fie ceea ce este. 

Merită să fie observat faptul că în „capete” sunt date pen- 
tru minte mult mai multe elemente decât pentru celelalte puteri 
ale sufletului, deoarece ea joacă cel mai important rol în lucra- 
rea dumnezeiască a rugăciunii, mai ales a rugăciunii minţii şi 
duhovniceşti. Acest lucru nu înseamnă, desigur, o subapreciere 
a celorlalte puteri sufleteşti şi duhovniceşti ale omului, fără a 
căror colaborare mintea nu ar putea reuși lucrarea ei principală 
pe pământ, adică înțelegerea supremă (ăkpav vonow), rugă- 

ciunea, mai ales cea neiîmprăștiată [35]. De aceea, e nevoie să 
vedem într-o ordine sistematică elementele cele mai importan- 
te pe care ni le dă Sfântul pentru a înţelege mai bine în ce fel 
vede el mintea omului. Dar înainte de a vorbi despre mintea 
însăşi, să vedem mai întâi pe scurt unul dintre „însoţitorii” 
și nemijlociţii „împreună-lucrători” ai minţii, pe care îl vom 
întâlni mereu în text: 


2. Amintirea (Î uvrun) 

Lucrarea amintirii este să depoziteze înțelesurile (vori- 
uara) minţii [10] şi să i le redea atunci când ea are trebuinţă. 
Imediat ce s-a pierdut amintirea unui înţeles, dispare şi acesta 
din câmpul conştiinţei. Amintirea are putinţa unei mişcări auto- 
nome, de sine stătătoare sau automate am zice, aşa cum se vede 
cel puţin în situaţiile în care nu urmărim conştient conţinutul ei 
|45] şi nu îi cenzurăm mişcarea sau lucrarea. De aceea, amin- 
tirea tinde să aducă în suflet cele ale sale, propriul ei tezaur, 
lot ceea ce are înmagazinat în spaţiul ei [45]. Dar mai are şi 
o caracteristică specială care arată că lucrarea ei nu este pur 
mecanică. Imaginile şi înțelesurile pe care amintirea le aduce în 
câmpul conştiinţei din minte nu se înfăţişează iarăşi ca simple 
imagini sau înţelesuri simple, ca de exemplu într-o fotografie, 
ci şi cu întreg ambientul lor sentimental, ca amintire a amintirii 
sau, cum bine caracterizează Sfântul acest ambient, ca amintire 
pătimașă [45, 46]. Amintirea poate înfățișa, de exemplu, chipul 
unei persoane. Această imagine nu e una seacă, ci e caracteriza- 
(ă de un anumit ton sentimental. Adică, imaginea nu e neutră şi 
lără legătură cu ceea ce omul a trăit şi experiat în legătură cu ea 
în sufletul său. De exemplu, amintirea ce/ui ce te-a supărat [46] 
sau imaginea stârnită de vreo oarecare patimă. Cu alte cuvinte, 
odată cu imaginea ne aduce şi amintirea întristării pe care acea 
persoană ne-a produs-o, astfel încât face prezenţa imaginii fie 
mai puternică, fie obsesivă. Amintirea aduce în minte nu numai 
imagini, ci şi cugete şi înţelesuri. Dar nu înţelesuri simple, ci 
udăpate sau încărcate cu griji, nelinişti, lupte, adică înţelesuri- 

le ca probleme. Acestea nu se află toate în câmpul conştiinţei 
[47], dar omul le conştientizează de îndată ce se aminteşte de 
ele. Astfel, în timp ce amintirea este un organ ajutător al minţii, 
atunci când nu se manifestă cu supunere lăuntrică, când nu stă 
la locul ei, încât să slujească conştient mintea cu adevărat exact 
atunci când are nevoie de ajutorul ei, şi când nu se află sub con- 
trolul minţii, amintirea, acţionând nesupus, fură mintea [45] în 
clipe în care aceasta se află preocupată cu altă lucrare, mai ales 
cu lucrarea ei principală, care este rugăciunea. Atunci mintea 
este furată [44], fuge de la concentrarea ei strictă asupra lucră- 
rii sale şi e târâtă de imaginile şi înțelesurile ce i le înfăţişează 
dintr-odată şi pe neaşteptate amintirea, şi astfel vânează umbre 
în loc de realități. Se îndeletniceşte în vremea rugăciunii doar 
cu ale sale, doar cu propria ei bogăţie, şi nu cu Domnul. Amin- 
tirea se poate să fie pusă în mişcare şi de factori externi omului 
(de exemplu, demonii — 69) care acţionează asupra lui. 

O patimă specifică amintirii este uitarea (118) [38]. 
În esenţă, uitarea este scufundarea amintirii în câmpul incon- 
ştient, astfel încât omul duhovnicesc nu mai are cunoștința 
şi conştiinţa identităţii sale. Atunci uită, de exemplu, scopul 
pentru care „a ieşit din lume ca să se facă monah”, adică de 
ce a părăsit tovărăşia oamenilor şi s-a făcut monah. În gene- 
ral, uită de chemarea sa de a deveni om duhovnicesc, creştin 
conştient, mădular al Bisericii lui Hristos. De aceea şi Părinţii 
trezvitori spun că uitarea este unul dintre cei trei „uriaşi” ai 
celui viclean (ceilalți doi fiind lenea şi neştiinţa) în lupta sa 
împotriva nevoitorilor duhovniceşti. 

Dar ceea ce accentuează mai cu osebire „capetele” în 
legătură cu universul lăuntric al omului este, precum deja am 
notat, mintea, la a cărei cercetare venim acum. 


3. Mintea şi lucrarea ei 

Ce este mintea omului? Desigur, răspunsul la întrebarea 
aceasta este greu, chiar dacă s-ar ţine şi o întreagă dizertaţie pe 
această temă. Cu atât e mai dificil în cazul nostru, cu cât acest su- 

biect nu are o expunere şi o analiză psihologică şi duhovnicească 
aparte în „capete”. Sfântul Nil se referă la mintea omului ca la 
oricare alt element antropologic, ca la ceva cunoscut de la sine, ca 
la o noţiune acceptată, fără multe explicaţii şi analize. Imaginea pe 
care ne-o putem face cu mai multă sau mai puţină limpezime din 
cele scrise de Sfântul Nil în „capete” este următoarea: 

Mintea reprezintă o putere a duhului omului, a cărei lu- 
crare fundamentală este înţelegerea (vonoic), faptul de a în- 
(elege, de a gândi, de a cuvânta, gândirea logică. În cea mai 
înaltă lucrare a sa, mintea reprezintă ochiul înțelegător (Tov 
voepov 6p0aiu6v) al sufletului [27], adică centrul conştiinţei 
sale, deoarece cu acesta omul „vede” atât existenţele din jurul 
său, cât şi, mai ales din perspectivă mistică, pe Cel Nevăzut 
şi Neapropiat. Gândirea este o putere de înțelegere [86] sau o 
disponibilitate a duhului omului, atât din punct de vedere pa- 
siv-receptiv, cât şi activ. Din firea ei, mintea poate primi întipă- 
riri din afară sau dinlăuntru, de exemplu de la amintire, şi este 
„prăitoare” sau „mult-vorbitoare”, deoarece „vorbeşte” mult cu 
imaginile şi cu înțelesurile din ea. Starea contrară acesteia este 
mintea surdă și mută [11], la care se ajunge cu deosebit efort 
ŞI asceză. 

Mintea poate fie să primească influenţele exterioare asu- 
pra ei şi să le prelucreze mai departe, fie să nu le primească, 
lepădându-le. Mintea lucrează şi fără influenţe exterioare, sin- 
pură, de la sine. 

Din punct de vedere pasiv, lucrarea minţii se exprimă prin 
insușirea ei de a primi întipăriri [57] şi a lua o anumită formă din 
ele [57], de a se face felurită [58] datorită felurimii lucrurilor sau 
n raţiunilor lucrurilor (care se află în spatele lor) prin vederea 
lor şi înfăţişarea lor sub formă de imagini sau idei în minte [57]. 
Mintea, în mod pasiv, poate primi o anumită formă [67] din par- 
lca unei influenţe exterioare sau interioare sau omul însuşi poate 
să închipuiască ceva în el însuşi [67]. Aceste expresii nu sunt 
străine de unele expresii contemporane. De exemplu, zicem că 
„Imi s-a întipărit în minte” ceva, că „s-a întipărit în mine”. Ex- 

presia trimite la acţiunea de întipărire într-un material oarecare, 
lemn, piatră, hârtie etc., pe care nu a existat nimic, a unor desene, 
chipuri, imagini etc. 

Potrivit cu aceste expresii, mintea seamănă cu un astfel 
de material fără formă, fără forme întipărite, neformatat, care 
capătă forma acelui obiect pe care mintea îl apucă sau, mai 
corect poate, care apucă mintea. 

Mintea contemplă firea trupească [58], adică primeşte 
întipăriri din lumea materială din jurul ei prin mijlocirea sim- 
ţurilor. Dar mintea se poate întoarce cu desăvârşire şi numai 
spre lumea duhovnicească, spre adâncul din sine, şi să se în- 
deletnicească cu cunoştinţa celor inteligibile [58] şi să se facă 
felurită, ca ele [58]. Atunci mintea îşi pierde chipul ei unic, 
încetează de a mai fi simplă. Devine felurită [58]. În această 
situaţie avem, pe de o parte, mintea şi pe de alta, elementele 
străine de ea, formând o unitate compusă. Un înţeles sau o idee 
sau o imagine nu sunt o simplă pecete pe minte, prezenţa unei 
urme pe ea, ci schimbarea minţii în ceva compus. 

Mintea, în ea însăşi, este imaterială [67]. Dar înţelesuri- 
le, vederile, gândurile constituie materializarea ei [64]. Lucra- 
rea (funcționarea) minţii se exprimă psihologic prin aceste trei 
elemente, pe care este interesant să le vedem mai îndeaproape. 


4) Îngelesurile (TA voANATA). Înţelesurile sunt mai degrabă 
cugetele (6a-voruara) sau gândurile care iau naştere în minte. 
Înţelesurile pot fi simple [56, 57], adică simple cugete, fără nici 
un alt element care să le caracterizeze. Ar putea fi caracterizate 
ca neutre, ca o lucrare pur naturală a minţii care se află în faţa 
lucrurilor, a relaţiilor, a situaţiilor sau a înţelesului ideilor. Înţele- 
surile pot fi însă şi compuse cu al doilea element, care în graiul 
ascetic se numeşte „patimă” (rr40oc) şi despre care va fi vorba 
pe larg mai jos. Înţelesurile, în acest caz compuse, nemaifiind 
simple, sunt considerate ca pătimașe (2u-ra0fj) [54, 55, 72]. În 
opoziţie cu cele împărtimite, înțelesurile simple sunt considerate 
ca nepătimașe (ărraf)) [56, 57]. 

Înţelesurile înconjoară mintea [63], deoarece lucrarea ei 
este neîncetată şi ele reprezintă ceata ei de gânduri. lar ea fie 
creează propriile ei cugete, fie acestea pătrund din afară ca aţâ- 
țări, înfățişări, impresii etc. 


6) Gândurile (oi dAoyiouoi). Gândurile sunt înşiruiri de 
înţelesuri în succesiune logică şi care fie zăbovesc în partea 
conştientă a minţii, fie trec în spaţiul amintirii (şi al subconşti- 
entului) şi revin în conştiinţă potrivit cu legile care cârmuiesc 
memoria, fie automat, fie după o acţiune specială a minţii sau 
a altor puteri sufleteşti sau a trupului, ori sub influenţa unor 
factori absolut exteriori (printre care îngerii, demonii şi chiar 
Duhul Sfânt). Prin urmare, gândurile sunt fie proprii, fie intrate 
din afară, situaţie în care vin în minte ca vizitatori, ca intruşi, 
absolut artificiali, deoarece produc şi alte schimbări în om, de 
exemplu în trup [73], sub influenţa factorilor negativi şi vrăj- 
mași, cum sunt demonii cei răi şi vicleni. 


c)  Vederile (concepţiile, ră  BewpriuaTra). Vederile 
(concepţiile) sunt produsul contemplaţiei minţii. Contemplaţia 
minţii (de exemplu, contemplaţia firii — 58) reprezintă îndeletnici- 
rea minţii nu cu lucrurile însele, ci cu rațiunile lor [57]. Contem- 
plaţia nu este doar o lucrare sporadică a minţii, ci şi îndeletnicirea 
ci cu idei abstracte. Mintea se ocupă, în cazul contemplaţiei, cu 
ceea ce se află în spatele lucrurilor, cu ceea ce reprezintă rațiunea 
existenţei lor. În cazul contemplaţiei, mintea este izbăvită de îm- 
pătimirea [57] care caracterizează alte din înțelesurile ei. 

Mintea îşi caută cugetele în mod firesc, ca fiind ale ei, 
ca pe proprietățile sale, ca pe creaţiile sale, ca pe întruchipă- 
rile sale. Mintea, adică, nu poate să rămână în mod obişnuit 
hemişcată, fără formă, neformată, fără chip, nemodelată, fără 


' Verbul Qewpâw înseamnă atât „a privi, a vedea”, cât şi „a contempla”. 
Rezultatul acţiunii sale sunt ră Gewpriuara, care înseamnă atât 
„Vederi, cât şi ideile ordonate, „concepţiile” ce s-au născut din acele 
vederi-contemplaţii. (n. tr.) 

imagini, fără înţelesuri sau necuvântătoare. După ce s-a „înti- 
părit” ceva în ea, după ce a fost imprimat în ea ceva sau i-a dat 
o formă, mintea dobândeşte o legătură specială cu acel lucru. 
Mintea îl „iubeşte” ca pe al ei. De aceea şi doreşte să se înde- 
Jetnicească cu întruchipările ei şi le caută până ce se pierd din 
câmpul conştient şi nu are altele în loc care să plinească lipsa 
acelora. Când regăseşte întruchipările ei pierdute, le recunoaş- 
te ca fiind ale ei. Şi am putea spune despre cunoştinţă că este 
conştientizarea şi posedarea conştientă a înţelesurilor [10] sau 
a vederilor (concepţiilor) ca fiind deja ale ei. Fără înţelesuri 
sau vederi (concepții) şi fără cele aduse de ele, mintea zace în 
neştiinţă [70]. 

Desigur că lucrurile nu sunt atât de simple cum par din 
cele de mai sus. Sunt cu mult mai complexe. Faptul că şi alți 
factori se mai amestecă în lucrarea minţii face ca întreg acest 
proces să fie şi mai complex şi mai variat. Ceea ce spune Sfân- 
tul Nil se adevereşte în experienţa personală a tuturor celor ce 
se luptă să trăiască o viaţă duhovnicească mai adâncă, bazată 
pe aceleaşi realităţi, independent de terminologia folosită, de 
alte descrieri sau împărțiri mai poetice sau mai tehnice ale min- 
ţii, dar şi independent de psihologia, mai simplă, a celor vechi 
sau de cea mai sofisticată a epocii noastre, care a şi ajuns o 
întreagă ştiinţă cu multe ramuri. 


4. Factori care influenţează lucrarea minţii 

Lucrarea minţii nu rămâne fără înrâuriri. Asupra ei ac- 
ționează diferiţi factori, lăuntrici şi exteriori. Factorii lăuntrici 
sunt personali şi au fie caracter trupesc, fie sufletesc, fie mixt. 
Factorii exteriori acţionează adesea prin intermediul celor per- 
sonali, adică indirect, asupra lucrării minţii. 


a) Factorii exteriori 

Ca factori exteriori ce influenţează mintea, Sfântul Nil 
aminteşte pe următorii: 

Factorii negativi exteriori care acţionează asupra lucrării 

minţii sunt demonii. Ei nu pot să acţioneze prin intrarea directă în 
minte [64]. Dar acţionează asupra ei indirect, influențând trupul 
prin stârnirea patimilor și prin răscolirea amintirii, producând răs- 
turnarea stării paşnice a minţii. 

Trupul omului este strâns şi organic legat de duhul său. 
Este „conţinutul” firesc al duhului său. Duhul omului vine în con- 
tact cu lumea exterioară prin mijlocirea simţurilor trupeşti. Prin 
urmare, interdependenţa şi influenţa reciprocă a acestor două ele- 
mente care alcătuiesc omul este un fapt dat. Aşadar, funcționarea 
normală sau anormală a trupului poate să influenţeze corespunză- 
tor şi funcţionarea minţii, care reprezintă expresia cea mai înaltă a 
duhului omului. Ca exemplu de influențare negativă a minţii prin 
mijlocirea trupului, Sfântul Nil ne aduce atingerea de creier [73, 
74], care duce la apariția halucinaţiilor, a fantasmelor, a vedenii- 
lor pretins dumnezeieşti şi a cunoștinței dumnezeieşti [74], adică 
a unei vederi localizate, circumscrise şi simţuale a lui Dumnezeu 
şi a unei cunoștințe cu El. Dar influenţa demonilor nu se limitea- 
ză doar la creier. Demonii acţionează sau încearcă să acţioneze 
şi asupra trupului întreg, având ca scop influențarea minţii, prin 
care se săvârşeşte rugăciunea şi legătura cu Dumnezeu, deoarece 
influențarea negativă a trupului va produce, într-un fel sau altul, 
căderi şi la nivelul minţii. Aşadar, acţionează asupra trupului şi 
prin schimbări în starea trupului strecoară în minte gânduri sau 
înțelesuri sau vederi [64]. Silesc, pe cât pot, starea umorală a tru- 
pului să aducă vreo nălucire ciudată înaintea minţii și să o facă 
pe aceasta să primească o anumită formă [69]. Cu alte cuvinte, 
vor să distrugă, precum vom vedea mai târziu, lipsa de formă 
(&uopepia) şi simplitate a minţii, care constituie premisa absolută 
u rugăciunii „adevărate” şi „duhovniceşti”. 

Demonii, de asemenea, încearcă să influenţeze şi lucrarea 
obişnuită a amintirii [69], precum şi să aţâţe în om diferite pa- 
limi, mai ales trupeşti [47, 90], având ca scop îngrășarea minţii 
|51] şi apoi infiltrarea anomaliilor în funcţionarea ei normală. 

Factori pozitivi exteriori. Ca factori ce acționează pozi- 
iv şi binefăcător asupra funcționării minţii, Sfântul Nil se referă 

la Sfinţii Îngeri şi la Dumnezeu, Care e şi Ziditorul minții. 

Sfinţii Îngeri restabilesc normalitatea funcționării na- 
turale a trupului, pe care o tulbură demonii, şi astfel readuc 
mintea la mişcarea şi lucrarea ei normală şi firească. Îngerul 
lui Dumnezeu arătându-se, opreşte cu cuvântul numai toată 
lucrarea potrivnică din noi şi mişcă lumina minţii la lucra- 
re fără rătăcire [75, 76, 80]. Astfel, mintea se eliberează de 
clătinare, de tulburare, de akidie şi de nepăsare [76], pe care i 
le-au adus schimbările trupeşti. 

Asupra funcționării trupului acţionează pozitiv şi prin ex- 
celenţă binefăcător Însuşi Domnul [64], Care e şi Ziditorul lui. 
Domnul, spre deosebire de alți factori extenori, fie negativi, fie 
pozitivi, poate şi direct să Se sălășluiască în minte [63], sfinţind-o 
cu dumnezeiasca Sa prezenţă. 

b) Factorii interiori 

Funcționarea minţii e influenţată şi de factori interiori 
sau personali, fie că aceştia ţin de trup, fie că ţin de sufiet, 
fie de amândouă aceste părţi în acelaşi timp. Lucrarea minţii 
este astfel întunecată sau înnegrită de stările sufleteşti nega- 
tive, cum sunt pomenirea răului, tulburarea [21], mânia [27], 
războiul duhovnicesc obişnuit, în care mintea se luptă și nu 
poate să se liniștească [30] sau se tulbură ochiul înţelegător 
[27] şi nu mai poate vedea limpede. 

Aceşti factori interiori negativi formează un întreg capitol 
de patologie duhovnicească, deoarece contribuie la una dintre cele 
mai serioase stări de boală ale omului lăuntric. Sfântul Nil face 
adesea aluzie la această boală şi această stare patologică a omului 
duhovnicesc când vorbeşte, de exemplu, despre mintea care s-a 
amestecat cu patimile [30]. Mintea, în această situaţie, boleşte în 
ce priveşte calitatea sau, altfel spus, este determinată de atributele 
unei stări patologice, numite în patologia niptică şi duhovnicească 
„patimă”. Patimile îmbolnăvesc mintea direct sau indirect, o in- 
fluenţează direct sau îmbolnăvesc alte părți ale omului (trupul sau 
partea necuvântătoare a sufletului) şi prin mijlocirea lor exercită 
o influență negativă asupra funcționării minții. Starea anormală 

care ia naştere astfel, sub influenţa acestor factori, reprezintă îm- 
pătimirea (Eu-r&Bea) minţii (vezi 4, 30, 47, 51, 54, 74, 141 ş.a.), 
adică un atac asupra minţii de către patimi, care o ţin legată [72] 
în ea însăşi şi de cele pământeşti şi nu îi îngăduie să-şi săvârşească 
lucrarea ei prin excelenţă, suprema înțelegere [35], adică rugăciu- 
nea şi, prin mijlocirea ei, unirea ei cu Dumnezeu. 

În acest punct e nevoie să facem o paranteză, poate cam 
amplă, pentru a lămuri, în limitele îngăduite de această carte, 
înțelesurile noțiunii de „patimă”, fundamentală pentru viaţa 
duhovnicească şi pentru lupta duhovnicească, noţiune pe care 
o întâlnim foarte adesea atât în textul „capetelor”, cât şi în orice 
alt text patristic. 


O paranteză necesară: NOȚIUNEA DE PATIMĂ 


Foarte adesea, Sfântul Nil vorbeşte despre „patimă” şi des- 
pre „împătimire”, mai ales când se referă la înțelesuri, la gânduri 
sau înţelesuri „împătimite”. Nu trece însă la o analiză care ar pu- 
tca ajuta un începător într-ale monahismului sau un creştin care 
nu s-a îndeletnicit niciodată cu probleme duhovniceşti serioase, 
ca să înțeleagă cu exactitate ce este patima, cum ia naştere, iar în 
ce priveşte mintea, ce înseamnă împătimirea înţelesunilor sau îm- 
pătimurea ei. Când şi-a scris preafrumosul şi scurtul său Cuvânz, 
într-un stil epigramatic, Sfântul s-a adresat unui monah care nu 
avea nevoie de analize elementare. Noi însă care citim astăzi Cu- 
vântul despre rugăciune e firesc să întâmpinăm dificultăţi în a pri- 
cepe ce vrea să spună exact Sfântul în acest caz. În plus, există şi 
pericolul de a răstălmăci termenii „patimă” şi „împătimire”. Noi 
suntem — şi acest lucru e firesc — adăpaţi de modul de gândire al 
timpului nostru. Vorbim folosind termeni obişnuiţi, care însă în 
graiul Părinților au alt conţinut. Un cuvânt folosit şi în vechime 
se poate ca astăzi să aibă fie alt înţeles, fie altă profunzime decât 
atunci. De exemplu, cuvântul „patimă” are în terminologia nipti- 
că o mare adâncime duhovnicească, fapt ce nu se întâmplă astăzi. 

Noi ne limităm azi mai ales la perspectiva psihologică sau medi- 
cală a termenului, având în special o conotaţie trupească. Vorbim, 
prin urmare, de patima fumatului, de patima beţiei, de patima ba- 
nilor ş.a. şi dăm cuvântului „patimă” o conotaţie mai mult psiho- 
logică şi, într-o măsură, morală. Vorbim despre patima vânătorii, 
a şoferitului sau a drumeţiei ca despre nişte fapte pur psihologice, 
cu accente sentimentale, fără a ne mai interesa de problemă mai în 
adâncime sau mai serios. Asemenea subiecte au ajuns o monedă 
devalorizată în viaţa de azi. Astfel de stări nu mai sunt considerate 
nefireşti. Omul contemporan vorbeşte cu lăudăroșenie pentru că a 
lepădat „tabuurile” şi rânduielile duhovniceşti ale trecutului. Aşa 
se face că şi creştinii, care poate că se gândesc mai serios la iden- 
titatea lor, sunt influenţaţi de astfel de idei şi nici nu bănuiesc ce 
ar putea să însemne în realitate patima, nici nu ghicesc tragedia pe 
care o implică aceasta, atât existenţial, cât şi prin consecinţe care, 
când devin simţite, fie este deja foarte târziu pentru a fi înlăturate, 
fie rădăcina lor a fost uitată. 

Să luăm un exemplu din viaţa zilnică. Un fenomen obiş- 
nuit e patima beţiei, susţinută şi de reclame şi alte mijloace. 
Mulţi oameni beau. Bând, ajung de se îmbată. Beţi fiind, unii 
săvârşesc fapte penale, iar când ajung la tribunal, invocă starea 
de beţie ca pe o îndreptăţire pentru a cere o pedeapsă mai mică. 
Și aşa, rezultatul unei patimi e pus să îndreptăţească o conse- 
cinţă rea a ei. Starea de beţie a dispărut între timp şi nu e privită 
ca pricină a faptei penale, ci fapta e judecată cu clemenţă, de- 
oarece făptaşul nu era „treaz” când a săvârşit-o! 

Tradiția, gândirea niptic-ascetică şi vieţuirea duhov- 
nicească văd patima mult diferit, în acord cu ceea ce învaţă 
Sfânta Scriptură şi constituie convingerea Bisericii noastre. De 
aceea, e nevoie ca în lumina acestei duhovnicii să vedem înţe- 
lesul patimii, asupra căruia insistă atât de mult Sfântul nostru. 
Dintre numeroşii autori sfinţi care ar avea foarte multe şi foarte 
interesante lucruri să ne spună pe această temă, alegem doi: 
pe Sfântul Petru Damaschin, episcop cuvios şi mucenic, şi pe 
Sfântul Maxim Mărturisitorul, foarte profund cunoscător al su- 

fletului omenesc, nevoitor vestit, theolog dintre cei mai aleşi ai 
Bisericii noastre şi mărturisitor îndrăzneţ al credinţei drepte, 
pentru care a fost prigonit cu sălbăticie. 

4) Tâlcuirea patimii de către Sfântul Petru Damaschin 

Sfântul Petru Damaschin spune cele de mai jos, deslu- 
şind înţelesul patimii: „Gândurile se deosebesc în toate. Unele 
dintre ele sunt nepăcătoase, altele încă nu. De pildă, aşa-numita 
momeală sau venire în minte a binelui sau a răului, care nu are 
nici răsplată, nici ocară. După aceasta, se iveşte aşa-zisa însoţire, 
adică convorbirea cu gândul, fie spre încuviinţare, fie spre lepă- 
dare. Aceasta are laudă, când e plăcută lui Dumnezeu, dar mică; 
precum şi mustrarea, când e rea. Pe urmă, aşa-zisa luptă, în care 
mintea biruie sau e biruită şi pricinuieşte sau cunună sau osândă, 
când ajunge la faptă. Este apoi încuviințarea, care este aplecarea 
cu plăcere a sufletului spre lucrul văzut, din care se naşte robia, 
care duce cu sila şi fără voie inima spre lucrare. lar din zăbovirea 
gândului pătimaş în suflet se naşte ceea ce se zice patima, care 
duce sufletul la deprinderea prin obişnuinţa cu ea, făcându-l să se 
pornească la faptă de la sine.” 

Și mai pe larg explicat: 

Există două feluri de gânduri, diferite între ele. Unele 
nu au caracter de păcat şi sunt nepăcătoase. Altele încă nu sunt 
păcătoase, precum e şi așa-zisa momeală, adică gândul simplu 
ce ne vine în minte şi cere, oarecum, să fie acceptat, şi potrivit 
cu caracterul său şi cu acceptarea sa, devine păcătos ori nu. 
Momeala, faza în care în minte a venit gândul, bun sau rău, dar 
nu a fost încă acceptat, e o fază neutră. Nu e nici bună, nici rea. 
De aceea, nu e vrednică nici de laude, nici de pedepse. 

După momeală (mpooBoif) avem aşa-zisa însoţire (0vv- 
5Suaou6c), adică tăifăsuirea lăuntrică cu gândul ce ni s-a furişat 
în minte. Scopul acestei convorbiri e ca omul să spună „da” 
sau „nu” momelii ce 1 se face. Consimţirea (ovykarâ&Bcon) ce 
urmează, dacă e după voia lui Dumnezeu, atunci e vrednică de 


' Sf. Petru Damaschin, I, cap. Despre deosebirea între gânduri și 
momeli, FR 5 (1995), pp. 190-191 

laudă. Dar această laudă e mică, deoarece încă nu s-a împlinit 
în faptă. E o simplă dispoziţie bună. Acelaşi lucru e valabil şi 
pentru consimţirea cu gândurile rele, dar în sens invers. Şi în 
acest caz, reproşul şi acuza faţă de suflet sunt mici, deoarece e 
vorba de un gând rău încă nepus în lucrare. 

După această însoţire urmează lupta (r&An). În cursul aces- 
tui stadiu mintea fie învinge, fie este învinsă. Când această luptă 
conduce la faptă, la împlinirea practică a momelii, atunci potrivit 
cu caracterul faptei, vom avea fie cununa biruinţei, încununarea 
cu alte cuvinte, fie pedeapsa din partea lui Dumnezeu. Vrednică 
de pedeapsă e şi simpla consimțţire a sufletului pentru o faptă rea, 
chiar dacă acea faptă e încă nesăvârşită sau nu se săvârşeşte din 
diferite motive care împiedică împlinirea ei. Consimţirea sufle- 
tului cu o momeală rea e „da”-ul plin de plăcere, de mulţumire 
egoistă a sufletului față de orice i se înfăţişează ca fiind, chipurile, 
bun. Această consimţire plăcută conduce sufletul la robirea sa. 
Sufletul robit de plăcere şi de poftă este silit şi, contrar voinţei 
sale, săvârşeşte ceea ce i-a spus sugestia de la început. 

Când acest prim gând, primă idee, deja necurată, rămâne 
mult timp în sufiet, atunci ia naştere ceea ce numim „patimă”. 
Patima târăşte sufletul în mod samavolnic din cauza obişnuin- 
ţei pe care sufletul o are cu ea. Sufletul devine sclavul patimii 
sale. Lucrează fapta pe care patima 1-0 impune. 

Acestea le spune Sfântul Petru. Să vedem acum: 

b) Tâlcuirea patimii de către Sfântul Maxim Mărturisitorul 

Sfântul Maxim e foarte analitic şi vorbeşte de multe ori 
despre patimă. Aici ne vom referi doar la acele analize ale sale 
care ne ajută să înțelegem esenţa problemei şi să prindem gân- 
direa Sfântului Nil, care lămureşte mult chestiunea înţelesuri- 
lor şi gândurilor pătimaşe. 

„Patimă este mişcarea de ocară a sufletului împotriva 
firii.” „Patima este o mişcare a sufletului împotriva firii fie spre 
o iubire neraţională, fie spre o ură fără judecată a vreunui lucru 
+ Sf. Maxim Mărturisitorul, Cele 400 de capete despre dragoste, |, 35, 
FR 2 (1993), p.66 

sau din pricina vreunui lucru din cele supuse simţurilor. De 
pildă, e o mişcare spre iubirea neraţională a mâncărurilor sau a 
femeii sau a banilor sau a slavei trecătoare sau a altui lucru din 
cele supuse simţurilor sau din pricina acestora. Sau e o mişcare 
spre ura fără judecată a ceva din cele spuse mai înainte sau din 
pricina acestora.” Şi iarăşi: „Patimile (ne mișcă) atunci când 
dorim vreun lucru împotriva raţiunii, de pildă mâncare fără 
vreme şi fără trebuinţă, femeie fără scopul naşterii de prunci 
sau nelegitimă. Sau iarăşi când ne mâniem sau ne întristăm fără 
să se cuvină, ca de pildă împotriva celui ce ne-a ocărât sau ne-a 
păgubit.” Şi altundeva: „Patima este gândul cel pătimaş.”” 

Ceea ce se subliniază în mod deosebit în aceste defini- 
ţii e că patima constituie o mişcare a sufletului împotriva firii, 
nefirească, potrivnică firii noastre. Iar acest caracter „împotriva 
firii” al patimii face ca şi înţelesul pe care patima îl aduce să 
nu fie bun, după cum ne-o va spune în alt fel şi mai jos. Patima 
deviază omul şi, înlăuntrul omului, mintea lui de la lucrarea sa 
firească. O desfigurează, o face nefirească, monstruoasă, dar cu 
diferenţa că la monștrii naturali această stare este prin fire, fără 
alegere liberă. Omul însă devine monstruos şi se desfigurează 
deoarece a vrut. În cazul patimii avem stări voite care ar fi putut 
fi evitate. Mintea primeşte în mod liber starea în care apoi va fi 
condusă. Alta e chestiunea cum va deveni mai apoi sclavul ei 
deplin. Ar fi putut să nu fie astfel. 

Dacă vom fi atenţi la proveniența cuvântului „patimă”, am 
vedea că are legătură cu verbul „a pătimi” (rrăoxw). Cuvântul 
„patimă” arată în sensul său originar că pătimim, Că pățim ceva. 
lar aceasta în sensul negativ pe care-l avem şi astăzi. Patimă în- 
seamnă ceva pe care îl pătimim duhovniceşte, ceva ce are conse- 
cințe negative pentru noi. Zicând aceasta, lăsăm deoparte sensul 
pozitiv pe care îl are cuvântul „patimă”, deoarece există şi patimi 
bune, pentru că nu ne interesează acum acest aspect. 


* Ibidem, II, 16, p.82 
“ Ibid., II, 33, pp.86-87 
' Ibid., I, 83, p.75 

Despre acest înţeles al patimii Sfântul Maxim încă ne mai 
spune: „Purtăm în noi închipuinile pătimaşe ale lucrurilor faţă de 
care am simţit vreodată vreo patimă.” Adică lucrurile față de care 
am simţit vreo înclinaţie deosebită, interes, aplecare, lucrurile față 
de care suntem „împătimiţi” şi care, în cele din urmă, ne robesc, 
acestea intră în mintea noastră nu ca simple închipuiri și ima- 
gini, Ci ca „închipuiri pătimaşe”. Mintea are o împătimure faţă de 
aceste închipuiri, un interes vinovat. Cuviosul Părinte, tâlcuind 
motivul pentru care patima e caracterizată drept ceva vinovat şi 
păcătos, zice: „Când patimile stăpânesc mintea, o leagă de lucru- 
rile materiale şi, despărţind-o de Dumnezeu, o fac să se ocupe cu 
acelea.”” Elementul pătimaş în legătura cu cele materiale se află 
în faptul că ocupaţia cu ele e de asemenea natură, încât în cele din 
urmă, desparte mintea de Dumnezeu. Adică, lucrurile materiale 
sunt înălțate la o asemenea preţuire, încât iau locul lui Dumnezeu. 
Cele materiale, adică lucrurile create, ajung la acelaşi nivel cu 
Dumnezeu, Care este Creatorul lor și doar Lui Îi aparţine desă- 
vârşita stăpânire asupra inimii omului şi a întregii lui vieți. Prin 
urmare, este limpede ce înseamnă schimbarea lui Dumnezeu cu 
creaturile, oricare ar fi acestea. De aceea, Sfântul Maxim accentu- 
ează încă: „Mintea care zăboveşte în vreun lucru supus simţurilor 
e stăpânită cu siguranţă de vreo patimă faţă de el, ca de pildă de 
vreo poftă, de vreo întristare, de mânie sau de amintirea vreunui 
rău.”!0 Îndeletnicirea îndelungată şi stăruitoare a minţii cu vreun 
lucru material şi sensibil constituie un păcat, fiindcă există patimă 
pentru el. Nu orice îndeletnicire cu cele materiale este vinovată. 
Ceea ce face ca îndeletnicirea să fie pătimașă este pofta, întrista- 
rea, mânia, ţinerea de minte a răului, elemente ce caracterizează 
„omul cel vechi”, egoul nostru bolnav. 

Din cele spuse de Sfântul Maxim se poate naşte cu uşu- 
rinţă falsa impresie că Sfântul ar fi împotriva lucrurilor sau a 
lucrărilor naturale ale omului, cum e, de exemplu, faptul că 


3 Ibid., 1, 63, p.70 
? Ibid., IL, 3, p.79 
'0 Ibid., II, 2, p.79 

vedem sau că gândim etc. Dar asta ar fi o desăvârşită răstălmă- 
cire a duhului Sfântului Mărturisitor. El însuşi preîntâmpinând 
astfel de răstălmăciri, face lămuririle necesare: „Mintea, aple- 
cându-se spre cele văzute, înțelege lucrurile potrivit cu firea, 
prin mijlocirea simţurilor. Şi nici mintea nu e rea, nici înţele- 
gerea cea după fire, nici lucrurile, nici simţurile. Căci acestea 
sunt lucrurile lui Dumnezeu. Ce este rău atunci? Vădit este că 
patima asociată la înţelesul cel după fire, şi deci ea poate să lip- 
sească din cugetarea înţelesurilor, dacă mintea priveghează.”"! 
Sau în cuvinte mai simple, Sfântul Maxim spune: Mintea vine 
în comunicare cu lucrurile văzute şi, în general, sensibile ale 
acestei lumi prin mijlocirea simţurilor trupului. Această lucrare 
a minţii se numeşte „înţelegere” (v6non). Dar nici mintea nu e 
rea prin ea însăşi, nici lucrarea ei de înţelegere, nici simţurile, 
nici lucrurile nu sunt rele, pentru că sunt făcute de Dumnezeu, 
Care le-a făcut pe toate „bune foarte”, după expresia Sfintei 
Scripturi. Atunci ce este acel ceva care face ca îndeletnicirea cu 
lucrurile acestei lumi să fie rea şi vrednică de osândă? Patima 
care se vâră între lucrurile create şi minte. Înţelesul sau înţele- 
surile în ele însele sunt fireşti. Patima este elementul adăugat 
care vine şi întinează legătura firească şi în ea însăşi nepăcătoa- 
să a minţii cu lucrurile. „Altceva este lucrul, altceva înţelesul 
lui şi altceva patima. Lucrul este de pildă: bărbat, femeie, aur 
şi aşa mai departe. Înţelesul (chipul) este amintirea simplă a 
ceva din cele de mai sus. lar patima este iubirea neraţională 
sau ura fără judecată a ceva din cele de mai înainte. Deci lup- 
la monahului este împotriva patimii.”!? Sfântul Maxim face o 
distincţie clară între lucrurile care există în afara minţii şi înti- 
păririle şi simţirile pe care acestea le produc în minte. Lucru, 
minte, patimă — sunt diferite între ele. Lucrurile există în afara 
minţii (de exemplu, omul, bărbatul, femeia etc.). Înţelesul este 
reprezentarea, imaginea care ia naştere în mintea ce ia act de 
aceste lucruri prin intermediul simţurilor. E ca imaginea ce se 
'! [bid., II, 15, p.81-82 

'* [bid., III, 42, pp.110-111 

formează în aparatul fotografic, un lucru prins de obiectivul 
acestuia. Patima este poziţia neraţională a omului faţă de acest 
lucru. lar această poziţie e nerațională, nefirească, nesăbuită, 
potrivnică funcţionării fireşti a minţii şi legăturii normale pe 
care omul trebuie să o aibă cu lucrurile şi cu persoanele aces- 
tei lumi. Şi pentru a nu mai încăpea nici o îndoială şi pentru a 
evita orice răstălmăcire a acestei teme, Sfântul stăruie în lămu- 
rirea scolastică, am zice, a gândului său. „Unele dintre gânduri 
sunt simple, altele complicate. Simple sunt cele nepătimașe. 
lar compuse sunt cele pătimașe, ca unele ce constau din patimă 
ŞI idee. Aşa fiind, se pot vedea multe din cele simple urmând 
celor compuse, când încep să fie mişcate spre păcatul cu min- 
tea. Să luăm, de pildă, aurul. În amintirea cuiva s-a iscat gând 
pătimaş despre aur, iar acest fapt l-a dus cu mintea la furt şi la 
săvârşirea păcatului în cuget. Amintirii aurului i-a urmat deci 
îndată amintirea pungii, a lădiţei, a vistieriei şi cele următoare. 
Amintirea aurului era compusă, căci avea în ea patima. Dar a 
pungii, a lădiţei şi a celor următoare era simplă. Căci mintea nu 
nutrea nici o patimă faţă de ele. La fel stau lucrurile cu orice 
gând, cu slava deşartă, cu femeia şi cu celelalte. Căci nu toate 
gândurile care urmează gândului pătimaș sunt şi ele pătimaşe, 
cum am arătat mai sus. Din acestea putem cunoaşte care sunt 
înțelesurile pătimașe şi care cele simple.”!? 

În procesul legăturii dintre minte şi lucrurile din afara ei 
avem doi factori: mintea pe de o parte, şi lucrurile pe de alta. 
Avem adică legătura minte-lucruri. În cadrul acestei legături sau 
din aceste legături ia naştere în minte un înţeles. Acest înţeles este 
necompus şi se numeşte în terminologia Părinților duhovniceşti 
„înţeles simplu” (piiov vonua), dezgolit de orice alt element, 
adică un înţeles fără nici un alt element în sine. Înţelesurile de 
acest fel (idei, imagini, cugete, întipăriri etc.) sunt nepătimașe, 
adică fireşti, naturale, autentice, neîntinate de nimic străin sau 
nefiresc care ar putea să le facă necurate. Dar când la înţelesul 
unui anume lucru se adaugă şi tonalitatea sau nuanţa, de exem- 


'3 Ibid., II, 84, pp.97-98 

plu, de iubire nefirească sau de ură nesăbuită, atunci avem înţe- 
lesul, dar și ceva în plus. Acest înţeles nu mai este unul simplu, 
cum am văzut mai sus, ci e un înţeles compus. Elementul care 
se adaugă şi face acest înţeles, din simplu, compus este patima. 
Acest lucru îl spune Sfântul Maxim şi în alt loc: „Înţeles pătimaş 
este gândul compus din patimă și înţeles. Să despărțim patima de 
înţeles şi va rămâne gândul simplu."!* 

Ceea ce face ca patima să fie ceva păcătos şi bolnav în 
sufletul omului este faptul că patima îl îndepărtează pe om de 
mersul său firesc către Dumnezeu, Care este totul, şi îl conduce 
la o adevărată rătăcire de la firea sa. Îl face să gândească şi apoi 
să acţioneze nefiresc. Patima constituie o deviaţie dezastruoasă 
a direcţiei fireşti, originare a omului către scopuri străine, diferi- 
le de cel unul şi originar. Din închinător al lui Dumnezeu, omul 
devine închinător al făpturilor, iar în profunzime, al propriului 
sine, fiindcă aici îl duce în cele din urmă devierea. Cinsteşte şi 
se închină „zidirii în locul Ziditorului” (Rom. 1, 25), pentru că 
așa poate să-şi satisfacă şi să-şi cinstească în mod liber propri- 
ile neputinţe, şi să-și satisfacă egoismul. Că aşa stau lucrurile, 
Sfântul Mărturisitor o lămureşte în plus în Capetele theologice: 
„Patima şi firea nicidecum nu există împreună. Căci patima nu 
se arată împreună crescută cu raţiunea firii şi nici firea nu se 
naşte cu patima.”!* Patima nu e ceva firesc. Omul nu se naște 
cu patimi. Patimile constituie nişte cancere ale minţii care s-au 
adăugat ulterior, fiind un element infiltrat în firea noastră care 
din mâinile lui Dumnezeu a ieşit bună. Le introduce în firea 
noastră lucrarea noastră liberă, dar rău orientată. De aceea pa- 
lima are acest caracter păcătos și, de aceea, omul este vinovat 
când este robit patimilor sale. Tocmai pentru că are acest carac- 
ter, patima îl face pe om necurat în comparaţie cu starea sa ori- 
pinară, peste care se adaugă un element parazit şi distrugător, 
bolnav şi purtător de moarte. „Necurăţia sufletului constă în a 


* [bid., III, 43, p.111 
* Sf. Maxim Mărturisitorul, Capetele theologice, VII, 28, Filocalia 
preacă, vol. 2, Athena, 1974. 

nu lucra după fire — continuă cuviosul Părinte. Căci din aceasta 
se nasc în minte gândurile pătimaşe (adică din lucrarea noastră 
neconformă cu firea). Şi atunci lucrează după fire când puteri- 
le e: pătimitoare, adică iuţimea şi pofta, rămân fără patimă în 
întâlnirea cu lucrurile şi cu înțelesurile lor.”!* Şi pentru că „nu 
se naşte patimă fără un gând”, după cum foarte frumos observă 
Sfântul Marcu Ascetul!”, întreaga atenţie şi interes al Sfinţilor 
Părinţi se orientează spre gândurile şi înțelesurile pătimașe şi, 
în general, către împătimirea minţii. 

Când deci, potrivit cu cele arătate mai sus, se strecoară 
în lucrarea minţii o oarecare patimă, atunci „mintea se ames- 
tecă cu patimile”, dobândeşte calitatea şi caracterul patimii ce 
s-a strecurat, iar lucrarea i se determină de către patima care 
o stăpâneşte, ne spune Sfântul NIl, la care revenim [30], când 
vorbeşte despre lucrarea tulburată a minţii. Aceasta a fost şi 
pricina care ne-a determinat să facem această paranteză, spe- 
răm folositoare. Acum vom continua înfăţişarea învăţăturii 
Sfântului nostru. 


5. Alte caracteristici ale minţii 

Chiar dacă mintea alcătuieşte expresia prin excelenţă a 
omului lăuntric, totuşi nu ea defineşte omul întreg. Mintea este 
determinată de omul întreg, care ca întreg este ceea ce numim 
„persoană”, după cum am arătat deja. De aceea şi este omul che- 
mat să-și îndemne mintea [28]. Una dintre putinţele osebite ale 
minţii este cea ec-statică. În anumite condiţii şi cu anumite pre- 
mise, mintea poate să p/ece din trup și să se depărteze de toate 
gândurile care vin din simţire, din amintire sau din starea umo- 
rală [62] şi, mai ales, să fie răpită întru înălțimea înțelegătoare 
[53]. Reuşita ultimă a minţii este cunoștina nematrerială și fără 
formă [69], precum şi cunoștința dumnezeiască și ființială [74], 
1* [dem, Cele 400 de capete despre dragoste, III, 35, FR 2 (1993), 
pp.109-110 
17 Sf. Marcu Ascetul, Despre legea duhovnicească, c.180, FR 1 
(1993), p.307 

contemplarea cunoștinței dumnezeiești [86], având ca reuşită 
maximă a fi cu Dumnezeu [90]. 

E lesne de observat cât de mare importanţă are pentru 
luptătorul duhovnicesc a răi prin minte [110], ceea ce nu e ni- 
mic altceva decât plinătatea poruncilor [2] şi dobândirea vir- 
tuții luptând până la sânge [cf.136], ceea ce înseamnă ultima 
strădanie de a împlini voia lui Dumnezeu în viaţa sa. 

Mai sunt câteva ultime elemente ce au legătură cu lucra- 
rea minţii, dar nu numai cu ea, Și cu care încheiem expunerea 
învăţăturii din „capetele” Sfântului Nil despre minte. Anume, 
acestea sunt: 


6. Obişnuinţa, automatismul, „simţirea” 

În cercul lucrărilor psihice (sufleteşti) şi duhovniceşti 
ale omului se cuprinde şi obișnuința [42], deprinderea. Adică, 
dacă la început omul purcede la o acţiune în mod conştient şi 
cu mult efort, în cele din urmă aceasta se face în mod automat. 
Omul pierde conştiinţa nemijlocită a săvârşirii acţiunii cu re- 
zultatul dezangajării şi eliberării unei energii sufleteşti şi du- 
hovniceşti preţioase, astfel încât să poată face şi ceva mai mult 
decât simple fapte mecanice. lar această posibilitate e foarte 
prețioasă pentru om. Fără aceasta ar rămâne fără nici o nădejde 
infantil din punct de vedere psihobiologic. Acest fapt e cunos- 
cut de fiecare. Rânduielii sau mai bine-zis legii obişnuinţei i 
se subordonează şi cele mai duhovniceşti acţiuni ale omului, 
cum este rugăciunea [42]. Acţiunile de importanţa rugăciunii 
pretind întotdeauna o atenţie conştientă şi o colaborare, adică o 
lucrare conştientă din partea minţii pentru ca acestea să poată 
fi ale ei în mod responsabil, pentru a avea caracterul personal 
prin care devin cu adevărat duhovniceşti, şi nu mecanice. De 
aceea şi automatismul şi activitatea automată sau mecanicis- 
mul, necesare pentru ca activităţile psihobiologice ale omului 
să aibă rezultat, nu au întotdeauna nevoie de o atenţie conştien- 
tă, de unde rezultă eliberarea minţii. Aceste acțiuni mecanice, 
automate trebuie învinse atunci când acţionează cu stăpânire 

asupra minţii, pentru a ajunge la o lucrare pur duhovnicească. 
Depăşirea mecanicismului, a automatismului orb şi a obişnuinţei 
se realizează cu ajutorul simțirii [42], adică al conştiinţei de sine, 
al sentimentului, cu conştiinţa, cu prezenţa obligatorie a minţii şi 
a atenţiei sale, ca şi cum acea lucrare s-ar săvârşi pentru prima 
dată. Sau în cuvinte mai simple: automatismul, în cazul lucră- 
rilor curat duhovniceşti, cum este rugăciunea, este depăşit dacă 
încercăm să avem mintea noastră la lucrarea pe care o săvârşim. 
Tot ce se săvârşeşte cu simţire şi conştient dobândeşte o valoare 
şi o adâncime personală. Tot ce se face fără simţire, oricât de bun 
ar părea în afară, nu are nici o valoare fiinţială. De aceea, biru- 
irea automatismului, a obişnuinţei, este întotdeauna dureroasă, 
cu efort, obositoare. Reprezintă depăşirea, biruirea firii noastre 
celei de-a doua, a acţionării din obişnuinţă, a obişnuinţei. Este 
înfăptuirea unei obișnuințe nepătimașe, ca să vorbim în termenii 
Sfântului nostru, a unei obişnuinţe sfințite, fără absenţa conştiin- 
ţei, a unei neîncetate dragoste generatoare de căldură şi a iubirii 
desăvârșite [53]. Despre simţire vom avea prilejul să vorbim mai 
pe îndelete într-un capitol următor, unde îşi are locul. 


CAPITOLUL ÎI] 


RUGĂCIUNEA ŞI VIAŢA DUHOVNICEASCĂ 


O temelie şi un cerc de aur 


Rugăciunea este o lucrare duhovnicească. Dar ea nu este 
autonomă şi independentă de restul vieţii duhovniceşti a omu- 
lui. Este expresia, după cum ne spun „capetele”, atât a ceea 
ce suntem, cât şi a ceea ce trebuie să ne îngrijim să fim, în 
strădania noastră de a ne apropia de Dumnezeu, pentru a trăi 
întru El, într-o continuă împărtăşire de El. De aceea, Sfântul 
Nil accentuează în fiecare cap, fie direct, fie implicit, trebuinţa 
de a curăți sufletul [2] de toată întinăciunea duhovnicească, 
de a-l linişti şi înmuia, printr-o cultivare sistematică a virtuţii 
și printr-o neîntreruptă şi necurmată înaintare întru sfinţenie, 
deoarece s-a să/băticit [5] duhovniceşte. 

Pentru ca cineva să se poată izbăvi de starea sa păcătoasă 
și să treacă la o stare a vieţii şi vieţuirii virtuoase, este de tre- 
buinţă, în afara altor mijloace pe care Biserica le are la dispo- 
ziţie, să se roage [39] sau, mai bine-zis, să se roage neîncetat, 
cerând mereu ajutorul lui Dumnezeu, înaintând tot mai mult în 
dumnezeiasca stare de rugăciune [53], după cum o numeşte 
Sfântul, care înseamnă o împărtăşire continuă şi o legătură vie 
cu Dumnezeu. Pentru că fără harul lui Dumnezeu nu se dobân- 
deşte nimic. Nici cea mai mică virtute. lar semnul autenticităţii 
rugăciunii este acesta: rugăciunea să constituie, pe de o parte, 
un mijloc de dobândire a oricărui chip al virtuţii, iar pe de altă 

parte, să fie expresia unei vieţi virtuoase. De aceea şi rugăciu- 
nea, în toate formele ei de exprimare, reprezintă punctul de 
plecare de aur pentru noi deschideri către spaţiul duhovnicesc, 
pentru o mai mare apropiere de Dumnezeu, având ca rezultat 
o mai profundă înduhovnicire a rugăciunii şi o sporire a cali- 
tății suişului ei. Prin urmare, înaintarea în virtute, în general, 
Şi în orice formă de exprimare a ei, în special, înseamnă o îna- 
intare şi în rugăciunea însăşi. Mai multă rugăciune înseamnă, 
din acest motiv, o mai mare înaintare în virtute. Şi mai multă 
virtute înseamnă o mai adâncă și mai adevărată rugăciune. Cu 
adevărat un cerc de aur! 

Dar dobândirea virtuţii înseamnă o lucrare sistematică şi 
ostenitoare în cele dinlăuntrul nostru. De aceea, în acest capitol 
vom încerca să cercetăm modul în care Sfântul Nil vede în „ca- 
pete” sfânta luptă şi sfânta străduință pentru înaintarea în viaţa 
noastră duhovnicească. 


|. LEPĂDAREA DE SINE CA PREMISĂ NEGATIVĂ A 
RUGĂCIUNII CURATE 


Un element fundamental accentuat foarte mult este acţiu- 
nea hotărâtă la care trebuie să se dedea cel care doreşte cu ade- 
vărat să facă o curăţire „din rădăcină” a terenului său. Această 
acţiune se exprimă printr-un cuvânt: /epădarea de sine. 

Firea noastră este necurată din pricina păcătoşeniei noas- 
tre şi a patimilor noastre [2, 5, 40, 63]. Urmarea principală a 
acestei necurăţii a sufletului este întunecarea lui. Omul care e 
astfel întunecat nu ştie esențialmente nici ce este corect, nici ce 
îi este cu adevărat de folos [31, 32]. Adesea noi credem că e 
drept şi de folos cutare lucru, şi îl urmărim în tot felul, şi îl cerem 
chiar cu durere de la Dumnezeu. Experienţa însă arată că adesea 
greşim. Stricăciunea noastră este de aşa fel, încât la sfârşit, chiar 
cele mai sfinte şi mai anevoioase lucruri sau lucrări din viaţa 

noastră se poate să le transformăm, dacă nu luăm aminte, în in- 
strumente umile ale scopurilor noastre egoiste. Sfintele lacrimi, 
de exemplu, care sunt înlăturarea patimilor [7], adică un mijloc 
de pază faţă de patimile noastre şi de îndepărtare a lor, pot ele 
însele să devină instrumente ale patimii! Acelaşi lucru se poate 
întâmpla şi cu rugăciunea. E cu putinţă ca ea să se transforme în 
căutare a laudei oamenilor [41], degenerând într-un instrument 
umil al patimii. De aceea, prima datorie a omului e să se lepede 
de sine însuşi, mai ales de voile sale fireşti, care nu se acoperă 
întru totul cu voia lui Dumnezeu [31, 89]. Şi îndeamnă Sfântul: 
Plecând, vinde-ţi averile şi le dă săracilor și, luându-i crucea, 
leapădă-te de tine [17] 

Lepădarea de sine cuprinde şi trupul, şi cele care aduc 
desfătare cortului [152], adică cele plăcute trupului, care este 
trecător ca un cort, având caracterul provizoratului în compara- 
ție cu casa cea statornică. Nimic să nu iei de la trup [128], sfă- 
tuieşte Sfântul Nil pe omul duhovnicesc. Deoarece omul care 
are ca sursă şi generator al acţiunilor sale dorinţele trupului va 
genera în jurul său un nor întunecat care-i va întuneca rugăciu- 
nea şi, în continuare, întreaga sa viață duhovnicească. Trupul, 
cu necurăţia care-l caracterizează, cu neputinţa sa de a se opune 
presiunilor şi zvâcnirilor sale psihobiologice, are nevoie să fie 
ținut în frâu, şi nu lăsat în voia sa. Neorânduiala trupului, când 
sporeşte datorită lipsei înfrânării şi a stăpâniri de sine, alungă 
liniştea şi pacea din suflet şi instaurează în el confuzia şi întu- 
nericul. De aceea, un mijloc foarte eficient contra „neorânduie- 
lu” este tăgăduirea sau lepădarea de sine. 

Pentru trup şi nevoile lui să ne încredinţăm lui Dumnezeu. 
Această încredere va duce la o apropiere, astfel încât şi cererile 
noastre duhovniceşti le vom putea încredința aceleiași griji iubi- 
loare a lui Dumnezeu [129]. 

Aşadar lepădarea de sine le cuprinde pe toate [27], şi pe 
cele legate de trup, şi pe cele legate de suflet, câtă vreme acestea 
pot să constituie pricini ale patimilor. De aceea, Sfântul accentu- 
cază: Lepădându-te de trupul şi sufletul tău, trăieşte prin minte 

[110]. Împotrivirea ne pândeşte de peste tot şi singura siguranţă o 
reprezintă vieţuirea „după minte”, adică duhovniceşte şi potrivit 
cu Dumnezeu. 

Lepădarea noastră de sine trebuie să se exprime mai ales 
ca: 


A. LEPĂDAREA PATIMILOR NOASTRE 


În capitolul precedent ne-am silit să lămurim înţelesul 
patimii. De aceea nu mai e necesar să repetăm aici cele spuse. 
Dar ceea ce poate că trebuie adăugat sunt următoarele: 

Patimile, ca stări negative înlăuntrul nostru, constituie 
elemente adăugate firii noastre. Îi sunt străine. Constituie o de- 
formare a frumuseţii originare a sufletului nostru şi o alterare a 
bunătăţii sale constitutive. Patimile, în acest înţeles, nu provin de 
la Dumnezeu, ci din propria noastră stricăciune. E nevoie acum 
de o lămurire în plus. Patimile despre care vorbeşte Sfântul nostru 
în „capete” sunt patimile nefirești, deoarece există şi patimi firești 
ale sufletului şi care trebuie convertite în puterile sale pozitive. 
Mai precis, puterile pătimitoare ale sufletului pot deveni fie nega- 
tive, fie pozitive, corespunzător patimii care le va insufla energia. 
Puterile pătimitoare ale sufletului (aici „pătimitor” nu are sens 
opus lui „activ”, ci supus patimii, pătimirii, influenţei) sunt pofte- 
le, mânia, iuţimea etc., care pot fi fie negative, fie pozitive. 

Dar în „capete” Sfântul Nil nu ne vorbeşte despre patimile 
pozitive ale sufletului. Pentru ca acest aspect să fie mai uşor de 
înţeles, dăm un text din Sfântul loan Damaschin: „Dacă în partea 
irascibilă este dragoste şi iubire de oameni şi în poftă, curăţie şi 
întreagă-înţelepciune, gândul este luminat. Dacă însă în partea 
irascibilă este ură de oameni şi în poftă, desfrânare, gândul este 
întunecat. Deci gândul atunci este sănătos şi cumpătat şi luminat, 
când are patimile supuse şi contemplă duhovniceşte rațiunile zi- 
dirilor lui Dumnezeu şi e înălțat către fericita şi Sfânta Treime. 
Iar iuţimea atunci se mişcă potrivit cu firea când iubeşte pe toţi 


-90- 


RUGĂCIUNEA ȘI VIAŢA DUHOVNICEASCĂ 


oamenii şi faţă de nici unul nu are vreo întristare sau pomenire de 
rău. Iar pofta atunci se mișcă potrivit cu firea, când omoară pati- 
mile prin smerită cugetare şi înfrânare şi sărăcie, adică plăcerea 
trupului, dorinţa de avere şi de slavă trecătoare, şi s-a întors spre 
dragostea dumnezeiască şi nemuritoare.” Sfântul Nil nu vorbeş- 
te deci de latura pozitivă, ci de cea negativă a patimilor, adică 
de transformarea sau folosirea negativă a puterilor sufietului de 
către patimi, care fac sufletul necurat şi, prin urmare, nepotrivit 
pentru rugăciune. 

În acest punct, Sfântul nostru îl urmează pe marele Apos- 
tol Pavel, care ne vorbeşte adesea şi în multe feluri de „dezbră- 
carea” sau „lepădarea” omului vechi, a sinelui nostru păcătos: 
„Dezbrăcându-ne de omul cel vechi, dimpreună cu faptele lui...” 
(Col. 3, 9). Scriindu-le creştinilor să alunge din relaţiile dintre ei 
minciuna, subliniază trebuinţa de a lepăda izvorul ei, care este 
tocmai „omul cel vechi”. Iar altundeva Sfântul Apostol adaugă: 
Ceea ce aţi învăţat despre Hristos şi despre legătura voastră cu El 
înseamnă, înainte de toate, „să vă dezbrăcaţi de vieţuirea voas- 
tră de mai înainte, de omul cel vechi, care se strică prin poftele 
amăgitoare” (Ef. 4, 22). Adică, adevăratul creştin scoate și arun- 
că de la sine haina cea murdară numită „om vechi”. Aşa poate 
să vină într-o adevărată legătură cu Hristos. Şi pentru că „omul 
vechi” nu e ceva exterior, ci însuşi sinele nostru desfigurat de 
păcat, „lepădarea” sau „dezbrăcarea” de el reprezintă lucrarea 
de lepădare de sine, de tăgăduire a sinelui nostru însuşi, aşa cum 
este el desfigurat. Mai este încă şi ştergerea patimilor adăugate în 
timp, care îi schimbă înfăţişarea şi îl strică, şi deci reîntoarcerea 
la înfăţişarea originară ce a ieşit din mâinile Ziditorului sau, mai 
precis, la cea pe care ne-a dăruit-o în „baia naşterii din nou”, la 
Sfântul Botez, dar pe care am întinat-o. 

Care sunt patimile acestea? 

Sfântul Nil ne vorbeşte despre câteva, astfel încât să pu- 
tem avea o oarecare imagine despre ele. De exemplu: desfrâ- 
' Sf. loan Damaschin, Cuvânt de suflet folositor, FR 4 (1994), pp.210- 

narea, iubirea de arginţi, pomenirea răului [51]. Aceste patimi, 
precum şi destule altele care apar în continuare, sunt fie patimi 
rupești, deoarece se manifestă mai ales prin trup (desfrânarea, 
îmbuibarea ş.a.), fie patimi sufletești, adică patimi ale părţii ira- 
ționale (necuvântătoare) a sufletului, despre care s-a vorbit în 
capitolul precedent. 

Când aceste patimi îl stăpânesc pe om, îi întunecă min- 
tea şi nu-i mai îngăduie să se mişte „raţional” (cuvântător), 
adică potrivit cu misiunea sa, ci irațional şi, în consecință, 
potrivnic lucrării şi scopului funcţionării minţii, iar când lu- 
mina minţii a fost întunecată, e uşor să ne dăm seama care va 
fi rezultatul. „Orb pe orb de va povăţui, amândoi vor cădea în 
groapă” (Mt. 15, 14), precum zice Domnul. Dacă mintea oar- 
bă povăţuieşte restul orb al sinelui său, vor cădea împreună 
într-o groapă, în prăpastia pierzaniei la un loc. 

Altă patimă la care se mai face referire este slava deşartă 
[74, 148], care întinează curăţia rugăciunii. Adică, în timp ce ru- 
găciunea este o lucrare sfântă şi trebuie să se săvârşească dintr-o 
adâncă dorire de părtăşie cu Dumnezeu, se poate ca din cauza 
slavei deşarte să ajungă un umil mijloc de slujire a sinelui nos- 
tru [41]. La fel se întâmplă şi cu lacrimile dacă nu luăm aminte, 
al căror singur izvor trebuie să fie străpungerea şi zdrobirea [8]. 
Legată de slava deşartă este şi grija de a plăcea oamenilor [41] şi 
bucurarea de slavă [148], adică bucuria şi mulțumirea ce vin din 
slava oamenilor. Ura şi pomenirea răului sunt patimi adesea foar- 
te greu de deosebit una de alta. Nici ele nu trebuie să aibă vreun 
loc în viaţa noastră [21, 22, 103, 104]. Bucunia de a vorbi, de a 
flecăn [148], mulţumirea pe care o resimţi vorbind sau ascultând 
multe, mai ales lucruri lumeşti, materiale şi stricăcioase, este o 
patimă şi trebuie şi ea dezrădăcinată, pentru că distruge pacea su- 
fletului. La fel şi mânia [12, 24, 25, 26] şi funia [51] care tulbură 
pe om şi clatină mintea, făcând-o să nu mai gândească drept. 

Uşor intră în sufiet şi cugetarea înaltă, imaginea, ideea 
măreaţă despre noi înşine şi despre cele care nu sunt ale noas- 
tre, ci darurile lui Dumnezeu, care ne sunt dăruite ca ajutor 

spre mai multă străpungere şi zdrobire la rugăciune [7, 8]. În 
sfârşit, va trebui dusă lupta şi cu minciuna, care este legată de 
jurământ, care în afara faptului că e interzis (cf. Mt. 5, 34-37), 
duce la chiar încălcarea lui şi la terfelirea adevărului [127]. 

Patimile însă nu vor putea fi războite cu vreun rezultat du- 
rabil dacă nu e lovită rădăcina lor, aflată în partea iraţională a su- 
fletului. De aceea, Sfântul spune: Înarmându-te împotriva mâniei, 
nu primi niciodată nici pofta, căci aceasta dă mâncare mâniei, 
iar mânia tulbură ochiul minţii, întinând starea rugăciunii [27]. 
Această observaţie a Cuviosului e foarte importantă, deoarece 
arată drumul corect spre războirea cu rezultate a patimilor, adică 
duce la rădăcina lor. Dacă nu se conştientizează faptul că rădăcina 
mâniei este pofta, atunci îndemnul „Nu vă mâniaţi!” duce la un 
moralism sec ce ignoră adevărul despre om şi, de aceea, nu poate 
să înrâurească viaţa noastră duhovnicească. Scara ce se desprinde 
din cele de mai sus e foarte vrednică de atenție: 

- Pofta 

- Mânia 

- Tulburarea ochiului minţii 

- Distrugerea „stării de rugăciune” 

Înfrânarea părţii poftitoare înrâureşte direct calitatea ru- 
găciunii. Libertatea părţii poftitoare de patimile care îi strică 
fireasca ei curăţie duce la liniştea ochiului minţii, iar aceasta, la 
rândul ei, la o rugăciune netulburată şi limpede ca cristalul. 


B. LEPĂDAREA GÂNDURILOR PĂTIMAŞE 


Modul de luptă duhovnicească la care ne-am referit mai 
sus (dacă îl luăm separat, deşi în realitate nu poate fi separat de 
întreaga luptă duhovnicească) nu epuizează întreaga lucrare du- 
hovnicească. De aceea, Sfântul Nil accentuează: Ce? ce vrea să 
ve roage cu adevărat trebuie nu numai să-și stăpânească mânia 
și pofta, ci trebuie să ajungă şi afară de orice înţeles pătimaş 
|54]. Cu aceste cuvinte este accentuată importanţa pe care o are 


-593- 


DESPRE RUGĂCIUNE 


strădania ce trebuie depusă atât pentru partea raţională a sufle- 
tului, mintea, cât şi pentru cea iraţională (mânia, pofta, voinţa). 
Lupta aceasta constă în îndepărtarea minţii de orice înțeles păti- 
maș, adică de orice gând, de orice idee întinate de vreo patimă. 
Aici însă lupta se dă mai cu greutate, deoarece intrăm în zona în 
care se cere multă duhovnicie şi, mai ales, luminarea lui Dum- 
nezeu, pentru a se face deosebirea între înțelesurile pătimaşe (şi 
de aceea, compuse) şi cele nepătimaşe (şi de aceea, „simple”). 
Ce înseamnă termenul „înţelesuri pătimaşe” şi ce înseamnă „în- 
ţeles simplu”, am văzut în capitolul precedent, în care am vorbit 
despre acestea pe larg, într-un paragraf osebit. 

Am arătat acolo că nu există patimă fără gând. „Căci 
dacă mintea nu ar fi luat-o înainte, trupul nu i-ar fi urmat”, spu- 
ne preaînţeleptul Sfânt Marcu Ascetul. Adică, în cele din urmă, 
patima constituie ceva care, pentru a intra în suflet, are nevoie 
de acceptul minţii. Are nevoie de conştientizare pentru primirea 
ei. Alta e problema patimii înrădăcinate deja în suflet şi ajunsă a 
doua fire, când lucrează fără aprobarea părţii raționale, care este 
înrobită patimii şi nu poate să se împotrivească. Și, de regulă, 
aceste patimi acţionează fără ca omul să-şi mai dea seama, să 
conştientizeze lucrarea lor. De aceea, primirea înţelesurilor pă- 
timaşe înseamnă în cele din urmă robie, întunecare sau orbire a 
ochiului minţii, având ca rezultat păcatul, fapt ce la început părea 
o glumă, de neimaginat sau nevrednic de atenţie, ori dimpotrivă, 
îngrozitor şi înfricoşător. Şi, cu siguranță, cu totul nepotrivit pen- 
tru un om duhovnicesc, o înjosire a chipului lui Dumnezeu. Prin 
urmare, trebuie cu orice jertfă ca mintea să fie în afara oricărui 
înțeles pătimaş [4]. Aceasta înseamnă ca omul duhovnicesc să-şi 
urmărească mintea şi lucrarea ei în aşa fel, încât să funcționeze 
curat, fără elemente străine care, pe măsură ce se amestecă în lu- 
crarea ei, o fac să nu mai funcționeze firesc şi, prin urmare, după 
Dumnezeu şi pentru Dumnezeu. 

După cum am arătat, mintea se amestecă cu patimile [30]. 
Mintea dobândeşte calitatea patimilor care se instalează în ea, îşi 
pierde curăţia sa firească şi devine pătimaşă. Aceasta reprezintă 


"54" 


RUGĂCIUNEA ȘI VIAŢA DUHOVNICEASCĂ 


o asemenea îndeletnicire şi povară pentru minte, încât nu poate 
să „refuze” patima, nu poate să se ridice şi să se înalțe spre cele 
de sus, fie pentru că este ocupată cu războiul dus împotriva ei, fie 
pentru că este robită, aflându-se sub un jug greu. 

Patimile părții necuvântătoare „îngreuiază” mintea, care 
din această pricină îşi pierde subţirimea şi uşurinţa de mişcare, 
încât nu mai poate zbura în înălțimile duhovnicești ale rugăciu- 
nii ca un pui de vultur ce se urcă la înălțime [82]. Şi gândurile 
pătimaşe, de asemenea, fac mintea incapabilă să se mişte către 
principala sa lucrare. Nu poate cel legat să alerge, nici mintea 
ce slujeşte patimilor nu poate vedea locul rugăciunii duhovni- 
cești. Căci este trasă şi purtată de înţelesul pătimaș şi nu va 
avea o stare neclintită [72]. 

La ce trebuie să luăm aminte pentru a feri mintea de gân- 
durile pătimaşe sau, mai precis, pentru ca gândurile noastre să 
nu devină pătimaşe? Sfântul Nil ne recomandă să ne orientăm 
atenţia spre următoarele elemente: 

4) Neputința minții prin care „este furată” [44). Mintea 
noastră este furată cu uşurinţă de felurite gânduri furişate şi îşi 
uită principala sa lucrare. Acest lucru dovedeşte imaturitate du- 
hovnicească şi moliciune. Și chiar de s-ar ruga un astfel de om, 
o va face doar ca o lucrare exterioară, mintea fiindu-i altundeva. 
lar înfăţişarea exterioară a rugăciunii este doar ceea ce înfrumu- 
sețează cortul din afară [44]. | 

b) „De obicei mintea este mult răpită de amintire” 10, 45]. 
Amintirea, memoria înfăţişează minţii imagini, înţelesuri, senti- 
mente şi altele, pe care le păzeşte în domeniul ei. Dar în acest fel 
mintea se împrăştie, încetează să mai fie adunată la lucrarea rugă- 
ciunii şi îşi urmăreşte amintinile. Astfel îşi pierde puterea pe care 
o dă rugăciunea şi. ajunge „bucuria dracilor” sau a patimilor. 

c) În minte, nu rareori, întră „gânduri protiunice” [81], care 
sunt opuse lucrării sfinte a rugăciunii, dacă nu sunt războite în 
mod potrivit. 

4) „Grijile şi gândurile” [9], mai ales continue [71] şi în spe- 
cial pentru lucruri materiale, fu/bură și neliniștesc [9] omul lăun- 

tric şi îl fac să piardă dispoziţia de luptă. Îi răpesc puteri preţioase 
şi timp, pe care ar trebui să le afierosească principalei sale lucrări. 

e) Păzirea amintirii. Fiind vorba de amintire, trebuie să 
nu uităm că ea poate să se pună în acţiune fie de la sine, fie prin- 
tr-o influenţă exterioară rea. Tezaurul ei este inepuizabil. Poate 
să aducă în minte sau închipuiri de ale lucrurilor de odinioară 
sau griji noi sau faţa celui ce te-a supărat [46]. Dar printr-o as- 
ceză dusă cu răbdare şi cu o atenţie neadormită este cu putință 
să fie adusă şi memoria la locul ei, ca să nu /e mai înfățișeze pe 
ale sale în vremea rugăciunii, fiindcă în vremea ei orice alt gând 
trebuie să se uite din tărâmul minţii. Adică trezvia şi privegherea 
sufletului pot să readucă amintirea la locul ei. Să nu uităm că 
Dumnezeu e întotdeauna gata să ne ajute la lucrul rugăciunii, 
mai ales prin Sfinţii Săi Îngeri, care sunt gata să ne însoţească şi 
să ne ajute în orice greutate, provenită fie de la vrăjmaşi, fie de 
la noi înşine. 

f) „Stai la straja ta” [70] aşadar, când schimbările trupeşti, 
de exemplu, îţi stârnesc gânduri, înţelesuri sau imagini sau orice 
altceva în minte, fie provenite din firea neorânduită, fie din lu- 
crarea vrăjmaşului. În strădania aceasta de atenţie şi pază sunt de 
ajutor osebit următoarele [43]: 

1. „adunarea minţii”, adică chibzuiala şi strângerea, 
concentrarea minţii, împreunată cu: 

2. „evlavia”, o adâncă cinstire şi frică de Dumnezeu. 

3. „străpungerea” (karăvu&iq), adânca zdrobire, umi- 
liciune şi întristare a sufletului, unită cu: 

4. „durere întru mărturisirea păcatelor”, cu alte cuvinte 
adânca durere pentru păcatele săvârşite pe care le mărturiseşte 
sufletul cu smerenie şi cu simţire. În sfârşit, ajută şi: 

5. „suspinele nevăzute”,suspinele tainice ale inimii, care 
constituie rugăciunea ei tăcută, cu loviri şi durere în loc de cu- 
vinte. 

Toate aceste cinci elemente, atât separat, cât şi împreună, 
alcătuiesc o stare lăuntrică în care nu se mai pot afla elemente 
negative, precum sunt patimile despre care vorbim aici, şi mai 

ales înțelesurile pătimașe, neaflându-şi locul în această stare. 
2) „Ideile simple” — „vederi de-ale lucrurilor” [57]. După 
războiul împotriva gândurilor şi ideilor împătimite sau, mai 
corect spus, în paralel cu lupta împotriva gândurilor împăti- 
mite, trebuie să se depună strădania de a fi depărtate de minte 
şi ideile simple, adică acele elemente neutre care dau formă şi 
îndeletnicire minţii prin prezenţa lor, chiar dacă nu sunt păcă- 
toase. Idei simple sunt înțelesurile lucrurilor, goale de orice alt 
conţinut, care ar putea să le facă întinate şi primejdioase pentru 
minte. Idei ca, de exemplu, pom, floare, pasăre, râu ş.a., faţă 
de care mintea nu are o dispoziţie poftitoare, pot să constituie 
o piedică în calea rugăciunii curate. Ideilor simple li se mai pot 
adăuga şi vederi de-ale lucrurilor, care sunt raţiuni ale lucruri- 
lor. Le-am putea numi idei, înţelesuri ale ideilor. Această vedere 
poate preocupa mintea. Să fim mai concreţi: o problemă legată 
de învăţarea teoretică nu este păcătoasă. O compoziţie muzicală 
care preocupă mintea muzicianului nu este păcătoasă. Dar chiar 
aceste lucruri neutre, care în ele însele poate că sunt şi frumoase 
şi importante, pot să preocupe mintea în vremea rugăciunii. Și în 
timp ce preocuparea minţii cu aceste lucruri în alt răstimp e ceva 
absolut fără păcat, în vremea rugăciunii însă îndepărtează mintea 
de lucrarea ei principală. Se interpun între minte şi Dumnezeu. 
Și astfel, în cele din urmă, nu se mai săvârşeşte rugăciunea. Fap- 
tul că gândurile care au preocupat mintea nu sunt păcătoase nu-i 
foloseşte cu nimic, deoarece rugăciunea nu s-a mai săvârşit, aşa 
cum credea că a făcut. Îndepărtarea ideilor simple şi a vederilor 
din minte are înţelesul că nici o creatură şi nimic altceva în afară 
de Dumnezeu şi minte nu trebuie să se afle în locul tainicei lor 
întâlniri, deoarece atunci ia naştere o îndepărtare (an6-oraon = 
apostazie) între Dumnezeu şi om, pentru că îi separă ceva aflat 
între ei. Acest proces îl va limpezi un exemplu din viaţa noastră 
zilnică. Când vorbim cu cineva şi nu suntem atenţi la el, dacă în 
acel moment nu avem mintea la el, ci altundeva, în realitate nu 
comunicăm cu el, chiar dacă trupeşte suntem înaintea lui. Acest 
lucru se petrece şi în rugăciune. Împrăștierile la rugăciune sunt 

produse atât de gândurile împătimite, cât şi de idei/e simple şi 
de vederi. Şi, în timp ce e cu putinţă să nu avem la rugăciunea 
noastră gânduri păcătoase, putem fi totuşi înşelaţi de gândul că 
ideile care sunt simple nu sunt păcătoase şi, prin urmare, să fim 
târâți de la lucrarea rugăciunii şi să dăm greş. 

Ph) „Nepătimirea” minţii [56]. Prin curățirea minţii de toa- 
te gândurile împătimite şi de tot ce e păcătos, mintea este con- 
dusă la nepătimire, spune Sfântul Nil. Ne face însă atenţi la un 
lucru. Nepătimirea nu este încă rugăciune! Lucrarea încă nu s-a 
isprăvit! Nepătimirea constituie o stare fericită şi o binecuvân- 
tată premisă pentru rugăciunea duhovnicească. Dar altceva este 
nepătimirea, şi altceva rugăciunea. Rugăciunea este o lucrare 
care continuă şi dincolo de nepătimire. Rugăciunea începe aco- 
lo unde se termină nepătimirea. Pentru a fi mai limpezi, putem 
folosi următoarea imagine. Vreau să pun într-un vas apă curată. 
Curăţ vasul pe dinafară, îl golesc, îl cură bine şi înăuntru şi ast- 
fel, gol şi curat, este pregătit ca să iau apa de la izvor. Faptul că 
îl am gol şi curat nu înseamnă că am deja şi apa în el. Trebuie să 
îl şi umplu. Abia după ce am turnat apa în vas pot spune că am 
terminat lucrarea. Faptul că am mintea curată de tot lucrul pe 
care nu-l vrea Dumnezeu nu înseamnă că m-am şi rugat. Tocmai 
acum trebuie să realizez această sfântă legătură şi părtăşie cu El. 
Desigur că în viaţa duhovnicească lucrurile nu stau exact aşa ca 
în operaţiunea mecanică de golire, curăţire şi umplere a unui vas 
cu apă. Totuşi, devine mai uşor de înţeles ceea ce a vrut Sfântul 
nostru să ne spună. Și pentru a înţelege mai bine ce înseamnă 
pentru Sfântul Nil „golirea vasului”, curățirea şi nepătimirea 
minţii, ne oferă câteva elemente în legătură cu această stare a 
minţii. Pentru a fi nepătimașă, mintea trebuie să fie: 

1. „săracă şi nematerială” [119], goală de orice înţeles, pă- 
timaş sau nu. Adică să fie cu desăvârşire săracă pentru a o putea 
îmbogăți Dumnezeu cu negrăita Sa prezenţă. 

2. „neîmprăștiată” | 118], liberă de toată grija pentru ori- 
ce lucru. 

3. „lipsită de orice simţ” [120], neinfluenţată de ceea ce 

simţurile trupeşti îi aduc, de ceea ce amintirea îi înfăţişează, de 
ceea ce vrăjmaşii îi strecoară, străină de tot ce aparţine lumii, de 
tot ce nu e Însuşi Dumnezeu. Fără simţire faţă de toate câte sunt, 
pentru a fi doar cu „Cel ce singur este cu adevărat, Dumnezeu”. 

4. „fără formă” [68, 69] sau fără chipuri şi formă [116, 
117]. Aceasta înseamnă ca mintea să fie imaterială, precum 
spune altundeva [67], adică mintea să fie doar ceea ce este ea, 
fără ca prezenţa în ea a lucrurilor acestei lumi sau a oricărui lu- 
cru material să o facă materială. Mintea fără formă este acelaşi 
lucru cu mintea săracă. 

Aceste caracteristici ale minţii arată singure încotro 
trebuie să țintească luptătorul duhovnicesc, astfel încât să pli- 
nească premisele necesare pentru rugăciunea duhovnicească, 
precum o vrea Sfântul Nil. 

Cu cele arătate mai sus am văzut lucrarea negativă ce trebuie 
săvârşită în suflet prin lepădarea de sine, cu „nu”-ul pe care trebuie 
să-l poată spune în toată vremea şi ceasul sinelui său luptătorul du- 
hovnicesc. Această lucrare constituie, dacă o numim aşa, curățirea 
ogorului sufletului de orice împiedică sau nu ajută la înălţarea sa 
către cer. Acum este timpul să vedem şi latura pozitivă a luptei, 
adică ce trebuie să aibă în sufletul său cel ce se roagă în locul celor 
pe care le-a îndepărtat sau trebuie neapărat să le îndepărteze. 


Il. VIRTUTEA CA PREMISĂ POZITIVĂ 
A RUGĂCIUNII CURATE 


A doua parte, pozitivă, a pregătirii minţii şi cea mai si- 
gură exersare a ei pentru lucrarea sfântă a rugăciunii este do- 
bândirea virtuţii, în general, sau a virtuţilor fiecare în parte, 
în special. Sfântul nostru foloseşte în acest punct o foarte fru- 
moasă imagine, aceea a „tămâiei bine mirositoare”, a livanului 
înmiresmat, despre care se vorbeşte în Vechiul Legământ, în 
cartea Ieșirii (30, 34). Pentru a avea spre folosință tămâie bună, 

potrivită cu sfânta slujire liturgică, legea lui Moisi rânduia ca 
amestecul să fie făcut din livan curat ca lacrima, din casie, din 
Onix ȘI din stactie (materii aromate deosebite), în părți egale din 
fiecare. Dar ceea ce rânduia Legea are un înţeles mai adânc şi 
mai duhovnicesc, spune Sfântul Nil. Pentru ca tămâia obţinută 
să fie bine mirositoare şi potrivită pentru sfânta sa întrebuințare, 
trebuie să fie folosite materiile de mai sus în aceeași proporţie. 
Când, mai apoi, această tămâie va fi folosită la vremea slujirii, 
se va desface în focul din altarul tămâ:ierii şi va deveni un nou- 
raş înmiresmat, suindu-se către cer ca o bineplăcută jertfă către 
Domnul „întru miros de bună mireasmă”. Acest lucru se săvâr- 
şea potrivit cu rânduielile din Lege. Dar acelaşi lucru se petrece 
şi cu rugăciunea care, ca o tămâie tainică, se suie la cer. Această 
tămâie este, trebuie să fie alcătuită din materii aromatice duhov- 
niceşti mult superioare celor ce alcătuiesc tămâia materială. Cele 
care alcătuiesc „tămâia bine mirositoare” duhovnicească sunt 
pătrimea virtuților, adică virtutea în cea mai desăvârşită expre- 
sie a ei. Cele patru virtuţi fundamentale din care decurg şi toate 
celelalte — şi vom vorbi mai jos despre ele — fac mintea statornică 
şi aptă de a se potrivi cu lucrarea unică a rugăciunii, care este lu- 
crarea ei prin excelenţă [35]. Există însă în om, precum am văzut 
şi vom vedea şi mai jos, multe elemente trădătoare, iar în afara 
sa multe elemente vrăjmaşe capabile să rătăcească mintea lipsită 
de apărare şi să o ducă la nereuşită în rugăciune. Virtutea însă, în 
plinătatea ei, constituie un mijloc sigur de curățire a sufletului şi 
de împuternicire şi statornicire a minţii în sfânta ei strădanie. În 
plus, virtutea o face aptă de a primi în sine starea rugăciunii sau 
să se găsească în starea de rugăciune [2, 27]. 


A. LĂMURIREA NOȚIUNII DE „VIRTUTE! 


Ce este însă virtutea? În esenţă este plinătatea porunci- 
lor [2], adică împlinirea, lucrarea poruncilor lui Dumnezeu de 
la un capăt la celălalt, precum se cuvine acestora, şi de aceea o 

nouă stare se izvodeşte în suflet din împlinirea voii dumneze- 
ieşti. Acest lucru îl stabileşte Sfântul nostru în două feluri, unul 
negativ şi unul pozitiv. 

Câtă vreme nu te-ai lepădat de patimi, ci mintea ta se 
împotriveşte virtuţii și adevărului, nu vei afla tămâie bine 
mirositoare în sânul tău [141]. Modul negativ de împlinire a 
voii dumnezeiești este, după Sfântul Nil, lepădarea de patimi, 
despre care deja am vorbit. Starea de împătimire face mintea 
potrivnică virtuţii. Mintea plină de patimi, robită patimilor, nu 
simte mulţumire faţă de virtute şi adevăr. Şi tocmai de aceea nu 
poate să se roage în mod bineplăcut lui Dumnezeu. Modul po- 
zitiv este exprimat cu următoarele cuvinte: Dorești să te rogi? 
După ce te-ai mutat din cele de aici, petrecerea să o ai de-a pu- 
ruri în ceruri. Nu simplu cu cuvântul gol, ci cu fapta îngereas- 
că şi cu o cunoştinţă tot mai dumnezeiască [142]. Potrivit cu 
aceste cuvinte ale Sfântului, virtutea este o stare duhovnicească 
lăuntrică. O stare care, atunci când omul se află în ea, îl face cu 
adevărat să se mute de la pământ la cer, să se mute în tărâmul 
lui Dumnezeu cu cugetul şi cu întreaga sa lume lăuntrică. Nu 
mai trăieşte pe pământ şi pentru pământ, ci în cer şi pentru cer. 
Trupeşte, desigur, se află pe pământ, dar deja aparţine cerului 
ca un „om ceresc”. lar aceasta nu doar din când în când, în 
clipe de entuziasm şi cutremur lăuntric, puternice desigur, dar 
trecătoare, ci „pentru totdeauna”, mereu. Nu doar cu simţirea, 
nu doar cu cuvinte frumoase şi găunoase, nu doar cu grăire în- 
frumuseţată, adică un deşert şi ieftin „cuvânt de folos” despre 
cele cerești. Ci cu toată conştiinţa pe care o implică o astfel de 
îndeletnicire, cu „fapta îngerească”, care înseamnă împlinirea 
voii dumnezeieşti, care-l face pe om înger pământesc. lar ceea 
ce se naşte în om ca o stare duhovnicească statornică, rezultată 
din neîncetata şi continua împlinire a poruncilor dumnezeieşti, 
este virtutea. Ceea ce omul devine atunci când îşi leapădă pati- 
mile şi astfel îşi eliberează mintea, cea mai nobilă parte a fiinţei 
sale, iar mintea de acum e în deplină armonie cu adevărul lui 
Dumnezeu, aceasta este virtutea pe care Dumnezeu o aşteaptă 

de la om. Cu alte cuvinte, putinţa de a întrupa voia lui Dumne- 
Zeu Şi a o transpune în fapte şi în lucrări sfinte, atât în inima, cât 
ŞI în viaţa exterioară a omului, aceasta este virtutea. 


B. PĂTRIMEA VIRTUȚILOR 


Sfântul Nil aşază înaintea „capetelor” o mică introduce- 
re. În aceasta, vorbind despre virtute, Sfântul se referă la pă- 
lrimea virtuților (TETPAKTVV Tv &PeT6v), în timp ce în „ca- 
pete” vorbeşte despre zetrada virtuților [1]. Notăm, mai întâi, 
că numărul, în sensul lui strict matematic, are foarte puţin de 
a face cu esenţa problemei virtuţilor, deoarece virtutea nu e o 
chestiune de cantitate, ci de calitate (vezi 151). Prin urmare, nu 
e vorba de neatenţia din partea autorului „capetelor” prin fo- 
losirea alternativă a termenilor pătrime şi tetradă, care de fapt 
înseamnă şi nu înseamnă acelaşi lucru. Esenţa este una, dincolo 
de orice cantitate: desăvârşirea întru virtute. Acest înţeles îl are 
folosirea în legătură cu virtutea a cuvintelor ferradă sau pătri- 
me. Adică, nevoitorul duhovnicesc trebuie să aibă fiecare vir- 
tute la o măsură desăvârşită, dar nici să nu-i lipsească vreuna. 
Trebuie să le aibă pe toate. Cu aceste cuvinte premergătoare, să 
cercetăm acum termenii de mai sus cu mai multă atenţie. 

Ce înseamnă pătrime? Literal, el însemna tetradă. Dar în- 
ţelesul special al cuvântului este numărul 10, care rezultă din 
adunarea primelor patru numere: 1+2+3+4=10. Unii dintre gre- 
cii vechi, precum pitagoreicii, dădeau acestui număr un sens 
mistic, care avea legătură cu creația lumii. Sfinţii Părinți au luat 
acest cuvânt şi i-au dat alt sens, l-au încărcat cu un conţinut sfânt 
şi duhovnicesc, şi de acum creştinesc. Au numit, aşadar, pătrime 
(tetradă) a virtuţilor patru virtuţi fundamentale care constituie 
expresia desăvârşirii duhovniceşti şi care sunt virtuţi-maici, cum 
le vom numi, din care provin toate celelalte. Cu diferenţa, desi- 
gur, că în viaţa duhovnicească nu există o cauzalitate absolută 
ŞI O succesiune mecanică, oricât ar avea trebuinţă mintea noas- 

tră de o metodologie pentru a înţelege ceva în problema virtuţii, 
care adeseori impune o terminologie şi o expunere metodică a 
învăţăturii despre virtute. De aceea, în viaţa duhovnicească se 
poate întâmpla şi astfel: multe virtuţi-maici se poate să fie fiice 
ale fiicelor lor! lar aceasta o spune un colos al duhovniciei orto- 
doxe, Sfântul autor al Scării virtuților, loan Sinaitul. 

Cine dobândeşte, aşadar, virtuțile fundamentale într-o 
măsură în care ele să fie depline, iar în ceea ce priveşte legă- 
tura dintre ele egale, are premisele dobândirii şi a celorlalte 
virtuţi care se nasc din acestea. Iar cine îşi înveşmântează su- 
fletul cu plinătatea virtuţii are cele mai bune premise pentru 
rugăciunea duhovnicească, care ne interesează aici în mod spe- 
cial, deoarece face rânduială minţii, neclintită şi destoinică să 
primească starea căutată [2]. Continuând, Sfântul se întreabă 
şi se minunează: De vreme ce rugăciunea este o comunicare şi 
o legătură cu Însuşi Dumnezeu, atunci cât de sfântă trebuie să 
fie întreaga stare lăuntrică a omului! Lui Moisi, care a încercat 
să se apropie de rugul care ardea (leş. 3, 5), nu i s-a îngăduit 
să se apropie înainte de a-şi scoate încălțările. Atunci, cum am 
putea noi, se întreabă Sfântul, care cu siguranţă nu-l întrecem 
pe văzătorul de Dumnezeu Moisi, cum am putea noi să facem 
excepţie de la regulă? Căutând, aşadar, şi noi să intrăm în legă- 
tură cu Dumnezeu într-o tainică grăire lăuntrică cu EI, trebuie, 
continuă Sfântul, să lepădăm orice cuger pătimaș [4], precum 
acela încălţămintea. Ce înseamnă cuget pătimaș, am văzut în 
capitolul anterior şi ştim deja ce înseamnă acest îndemn pentru 
strădania noastră duhovnicească. 

Aşa cum s-a subliniat acolo, dez/egarea de orice cuget pă- 
timaș reprezintă latura negativă a lucrării noastre duhovniceşti. 
Este, am putea spune, curățirea ogorului sufletului nostru de toți 
spinii şi mărăcinii, pregătindu-l pentru a planta în el virtuțile. 

Sfântul Nil vorbeşte despre pătrimea virtuţilor de bază 
care trebuie să înveşmânteze sufletul rugătorului. Care sunt 
acestea? Sfântul Nil însuşi nu ni le dă cu numele, pentru că 
aceste virtuţi le erau cu siguranţă cunoscute asceţilor şi în mis- 

tica monahală, chiar dacă putem observa şi o anumită varietate 
de viziuni la diferiţi Părinţi. Acestea erau idei şi realităţi care 
îi preocupau în fiecare clipă. De aceea se şi face referire la ele 
în mod general, fără să se considere necesar să fie pomenită. 
întotdeauna fiecare virtute cu numele ei. Pentru un lucru foarte 
cunoscut este suficientă şi o aluzie. Sfântul Nil se referă expli- 
cit la virtutea bărbăției şi importanţa ei în lupta duhovniceas- 
că împotriva demonilor [92, 96, 97, 99, 100], precum şi diferite 
pilde ale sfinților monahi care s-au deosebit prin această virtute 
[106-109, 111, 136]. Dar pentru a le cunoaște mai îndeaproape, 
deoarece sunt fundamentale şi necesare, este bine să le vedem 
pe scurt, avându-l ca povăţuitor pe Sfântul Petru Damaschin, 
cu care ne-am mai sfătuit şi în altă situaţie. 


C. „PĂTRIMEA VIRTUȚILOR! 
după Sfântul Petru Damaschin 


Recapitulând tradiţia ascetică, Sfântul Petru ne vorbeş- 
te în scrierile sale despre cele patru virtuți fundamentale. Ele 
sunt: chibzuinţa, întreaga-cugetare, bărbăţia şi dreptatea. 

Numele acestor virtuţi desigur că ne este cunoscut. De ace- 
ea, le putem lua cu uşurinţă drept ceva de la sine înţeles, conform 
cu concepţiile contemporane pe care le avem în legătură cu aceste 
nume. De aceea, trebuie să vedem cum le înțelegeau în acea vre- 
me Sfinţii Părinţi, astfel încât să le înţelegem corect şi să ne dăm 
seama de importanţa lor în viaţa duhovnicească şi pentru viaţa 
duhovnicească. lată ce ne spune Sfântul Petru Damaschin despre 
fiecare: 


1. Chibzuinţa 
„Chibzuinţa este cunoştinţa lucrurilor ce trebuie sau nu 

făcute şi privegherea minţii.” Chibzuinţa e cunoaşterea funda- 
mentală a acelora pe care trebuie să le facem şi a acelor de care 
trebuie să ne ferim a le săvârşi. În acelaşi timp, este o stare de 
trezvie duhovnicească şi de priveghere a minţii. Mai analitic, 
Sfântul ne vorbeşte şi în alt loc astfel: „Cunoştinţa firească pe 
care [omul] a pierdut-o din dragoste faţă de patimi (...) e numită 
de unii înțelepciune, pentru că mintea vede lucrurile cum sunt 
după fire. De alţii iarăşi e numită pătrundere, pentru că cel ce 
are parte de ea cunoaşte o parte din tainele ascunse, sau scopul 
lui Dumnezeu aşezat în dumnezeieştile Scripturi şi în fiecare 
făptură. Iar aceasta se naşte din darul deosebirii şi poate înţele- 
ge raţiunile celor sensibile şi inteligibile. Din această pricină se 
numeşte vedere (contemplare) a celor ce sunt sau a făpturilor, 
dar ea este firească (naturală) şi vine din curăţia minţii. (...) 
Deci cunoaşterea (contemplarea) făpturilor sensibile şi inteli- 
gibile, numită înţelepciune, este o pătrundere şi o cunoştinţă 
firească, fiindcă a existat de mai înainte în fire, dar patimile au 
întunecat mintea. Şi dacă nu înlătură Dumnezeu, prin virtutea 
făptuitoare, patimile, mintea nu poate vedea.” 


2. Întreaga-cugetare 

Întreaga-cugetare constă în „păstrarea întreagă a cuge- 
tului, ca să se poată înfrâna mintea de la: orice lucru, cuvânt şi 
gând ce nu place lui Dumnezeu”. Întreaga-cugetare este starea 
sufletului al cărui cuget a devenit desăvârşit sau întreg şi nu-i 
mai lipseşte nimic, astfel încât omul poate să se ţină departe 
de lucruri, gânduri şi cuvinte care nu-i plac lui Dumnezeu. Şi 
continuă în mod mai analitic: „Întreaga-cugetare este cugetul 
întreg, adică neştirbit. Ea nu lasă pe cel ce o are să se abată nici 
spre neînfrânare, nici spre tocire, ci păzeşte bunătăţile culese 
de chibzuinţă şi leapădă pe toate cele rele şi adună gândul la 


2 Sf. Petru Damaschin, FR 5 (1995), p.64 
' Ibidem, p.270-271 


' Ibid., p.64 

ea însăşi şi prin ea îl urcă la Dumnezeu. Ca un păstor bun, ea 
strânge înăuntru oile sau înțelesurile dumnezeieşti şi omoară 
neînfrânarea ca pe un câine turbat, prin îndepărtarea de la cele 
vătămătoare. Iar tocirea o alungă ca pe un lup sălbatic, pe care 
nu-l lasă să mănânce oile într-un colţ, ci-l priveşte neîncetat şi-l 
face arătat cugetării, ca să nu se ascundă în întuneric şi să pe- 
treacă împreună cu înțelesurile sale. Aceasta se naşte din partea 
poftitoare a sufletului şi fără de ea nu se păzeşte nici un bine, 
chiar dacă se poate face. Pentru că dacă nu este întreagă-cuge- 
tare, cele trei părţi ale sufletului sunt duse fie în sus, fie în jos, 
adică sau spre învârtoşare sau spre neînfrânare. Iar prin neîn- 
frânare nu înţeleg numai pe cea care nu se îngrijeşte de lăcomia 
pântecelui şi de curvie, ci toată patima şi gândul care nu cugetă 
de bunăvoie după voia lui Dumnezeu. Căci această virtute le 
munceşte pe toate acestea şi stăpâneşte pornirile nesocotite ale 
sufletului şi ale trupului şi le îndreaptă către Dumnezeu, Căruia 
se cuvine slava în veci. Amin." 


3. Bărbăţia 

Bărbăţia este „tăria şi stăruința în ostenelile şi ispitele cele 
după Dumnezeu”.* Bărbăţia este puterea și stăruința care se face 
potrivit cu voia lui Dumnezeu în aceste încercări şi ispite. Mai 
analitic, Sfântul Petru spune: „Însuşirea bărbăţiei nu stă în a birui 
Şi în a asupri pe aproapele. Căci aceasta este semeţie şi se află 
deasupra bărbăţiei. Dar nici în a fugi de frica ispitelor de lucră- 
rile şi de virtuțile cele după voia lui Dumnezeu. Căci aceasta 
este laşitate şi se află dedesubtul bărbăţiei. Bărbăţia înseamnă a 
stărui cu răbdare şi în tot lucrul bun și a birui patimile sufletului 
şi ale trupului. Fiindcă nu este lupta noastră împotriva trupului 
ŞI a sângelui sau împotriva oamenilor, ca la iudeii de odinioară, 
la care cel ce biruia în războaie pe cei de alt neam făcea lucrul 
lui Dumnezeu, ci împotriva începătoniilor şi stăpâniilor, adică a 
dracilor nevăzuţi. Iar cel ce luptă biruieşte duhovniceşte sau e 
5 Ibid., p.251 
S Ibid., p.64 

biruit de patimi. Căci războiul acela era numai chipul războiului 
nostru.” 


4. Dreptatea 

Dreptatea este „împărţirea care dă tuturor la fel”.* Adică 
împarte fiecăreia din virtuțile de mai sus (chibzuinţă, întreagă- 
cugetare, bărbăţie) ceea ce aparține fiecăreia într-o măsură egală. 
„Fără aceasta, continuă Sfântul, toate sunt nedrepte şi fără aceas- 
ta nu pot sta. Ei i se mai zice şi dreapta judecată, fiindcă dă fie- 
cărei fapte măsura ei, mereu egală, ca să nu fie nici vreo lipsă în 
ceva prin aceea că voim prea puţin, nici vreo covârşire prin aceea 
că ne lăcomim la prea mult. Pentru că măcar că acestea par să fie 
potrivnice, ca fiind deasupra şi dedesubtul dreptăţii, dar amân- 
două înclină spre câte o latură a nedreptăţii. Căci linia, fie că se 
încovoaie înăuntru, fie că se umflă în afară, se abate de la ţinta e. 
lar cumpăna, de asemenea, în orice parte se apleacă, ia prea mult 
din partea cealaltă. Dar cel ce poate păzi dreptatea nu cade nici 
în jos prin nechibzuinţă, neînfrânare, laşitate şi lăcomie, ca să se 
târască ca un şarpe pe pântece, mâncând ţărână şi tăvălindu-se în 
patimile cele de necinste, nici nu se înalţă cu dispreţ în sus prin 
abilitate, semeţie, tocire şi mulţumirea cu prea puţin, purtându-se 
cu viclenie, ci chibzuieşte întru neprihănire şi rabdă cu smerenie, 
cunoscând că a luat ceea ce are prin har, cum zice Apostolul, şi 
netăgăduind. Căci se nedreptăţeşte pe sine însuşi şi aproapele, 
dar mai vârtos pe Dumnezeu, punându-și în socoteala sa izbân- 
zile. EI ştie că dacă îşi închipuie că are peste tot vreun bine, se 
va lua de la sine ceea ce i se pare că e al lui, cum zice Domnul, 
Căruia 1 se cuvine slava în veci. Amin.” 

Din această analiză succintă a Sfântului Petru vedem cum 
cele patru virtuţi fundamentale: chibzuinţa, întreaga-înţelepciu- 
ne, bărbăţia şi dreptatea au un înţeles duhovnicesc, mult diferit 
de cel pe care noi îl dăm astăzi acelorași cuvinte. Înţelegem acum 


7 Ibid., p.252 
* Ibid., p.64 
” [bid., p.253 

de ce Sfântul Nil, la care ne reîntoarcem, dă atâta importanţă do- 
bândirii lor. Fără a avea aceste virtuţi, nu este cu putinţă să ne 
îndeletnicim cu lucrarea foarte duhovnicească a rugăciunii. 


D. „RAȚIUNILE LUCRURILOR 


Pentru a întregi acest paragraf, trebuie să subliniem şi 
altă concepţie a Sfântului, legată de necesitatea virtuţilor. Cu/- 
fivăm virtuțile, zice, pentru rațiunile făpturilor și pe acestea le 
căutăm pentru Rațiunea care le-a dat ființă. lar aceasta obiș- 
nuieşte să se descopere în starea de rugăciune. [52] 

Acest cap din Cuvântul despre rugăciune al Sfântului nos- 
tru este unul dintre capetele cele mai theologice şi mai adânci, 
dezvoltarea lui depăşeşte hotarele lucrării noastre, deoarece ar în- 
greuia-o foarte mult, făcând-o anevoie de citit pentru mulţi care nu 
au elementele necesare înţelegerii unei astfel de teme. De aceea, 
vom încerca să vedem cât mai pe scurt şi mai simplu ce spune în 
acest punct Sfântul Nil. 

Potrivit Sfântului nostru, virtuțile constituie mijloace pen- 
tru a ieşi din cele sensibile şi a intra în spaţiul duhovnicesc şi tai- 
nic al rațiunilor lucrurilor. Tot ceea ce vedem în jurul nostru este 
alcătuit din lucruri care sunt rezultatul unei acţiuni creatoare. 

Chipul sau înfăţişarea /ucrurilor, adică a celor create, re- 
prezintă expresia rațiunilor lucrurilor, zice Sfântul Nil. Aceste 
rațiuni devin vizibile, se văd şi se desluşesc numai cu ochiul su- 
fletului care s-a curăţit şi s-a sfinţit prin exersarea virtuţilor. În 
spatele fiecărui lucru şi în spatele fiecărei înfăţişări a vreunui lu- 
cru, adică înapoia felului în care se arată orice, se ascunde raţiu- 
nea creatoare a voii dumnezeieşti, care este cauza actului creator. 
Tot ceea ce vedem sunt creaţii ale lui Dumnezeu. Astfel, aşadar, 
virtutea devine, printre altele, şi un mijloc de vedere şi de înălțare 
la un anumit mod de contemplaţie, în care sufletul curățit duhov- 
niceşte vede cu totul altfel lumea. Văzând lumea în adevărata sa 
înfăţişare, poate să desluşească şi raţiunea creatoare, raţiunea sau 
cuvântul pe care Dumnezeu „I-a spus şi s-au făcut toate”. Sufletul 

poate, adică, să desluşească prin intermediul virtuţii. Altfel spus, 
sufletul care s-a curăţit prin virtute, pe cât cuprinde, pe atât poate 
şi îi este îngăduit să desluşească. Adică, potrivit cu capacitatea 
lui de cuprindere, sufletul poate „să-şi vadă” Ziditorul, aşa cum 
Acela i se arată prin mijlocirea „raţiunii care dă ființă”. Această 
rațiune e cea care a adus la existenţă şi fiinţă tot ceea ce înainte 
era inexistent, fără fiinţă, fără existenţă şi ipostas. Această con- 
templaţie este rugăciune. 

Vedem deci aici că nevoia de a ne ruga aşa cum trebuie 
devine cauza suirii pe înălțimi duhovniceşti de neimaginat pen- 
tru cel străin de virtute şi de sfinţenie, la înălțimi cu adevărat 
vrednice de dorit şi fericite. 


E. SCARA VIRTUȚILOR 


Potrivit Sfântului Nil, strădania de dobândire a virtuţilor 
este treptată. De la virtuțile elementare, omul suie la cele mai 
esenţiale, şi de la cele exterioare la cele lăuntrice. Astfel, scara 
începe cu: 

- virtuțile zrupești, 
înaintează apoi la: 

- virtuțile sufletești, 
apoi continuă cu: 

- virtuțile duhovnicești, 
pentru a încununa urcuşul cu: 

- cunoştinţa nematerială şi fiinţială [132]. 

Trebuie să arătăm că această împărţire are numai un 
caracter sistematic. În realitate, viaţa duhovnicească constitu- 
ie un întreg, astfel încât ceea ce este caracterizat ca „trupesc” 
să fie profund duhovnicesc, iar ceea ce este considerat a fi cu 
desăvârşire duhovnicesc să fie şi o împletire a unor strădanii 
trupeşti. Omul este o unitate psihosomatică. De aceea, este cu 
neputinţă să existe cele din urmă fără primele, şi nici ca primele 
să stea fără cele de-al doilea. Să nu uităm că Sfântul Nil nu face 

o cercetare sistematică a problemei virtuţilor, astfel încât să ne 
aşteptăm la o expunere exhaustivă. Face mai mult aluzii şi ac- 
centuează câteva elemente — cele mai importante — ale acestei 
probleme speciale. Potrivit cu cele pe care le spune Sfântul Nil, 
putem să facem următoarele observaţii: 

2) În legătură cu virzufile frupeşti, adică cu acele virtuţi 
care se referă mai mult la trup, iar accentul lor cade mai mult 
pe acţiunile trupeşti de dobândire sau de exersare a lor, Sfântul 
Nil nu ne spune multe lucruri. Se limitează doar la a sublinia fie 
direct, fie indirect, fie pozitiv, fie negativ, necesitatea lor pen- 
tru întreaga viață duhovnicească, chiar dacă ele reprezintă un 
stadiu de început al acesteia. Faptul că cineva se îndeletniceşte 
cu probleme filosofice profunde nu înseamnă că nu cunoaşte 
elementele de bază ale gramaticii sau ale sintaxei. Le ştie şi le 
stăpâneşte bine şi aşa poate să vorbească şi să scrie în tihnă, 
folosind instrumentul limbii pentru a-şi exprima gândurile şi 
raționamentele. Acelaşi lucru se întâmplă şi în viaţa duhovni- 
cească. Faptul că cineva se adânceşte mai mult în ea nu înseam- 
nă că dispreţuieşte elementele ei mai simple. Ele se presupun, 
există şi sunt întotdeauna prezente în viaţa duhovnicească. 

Astfel deci Sfântul nostru, în timp ce vorbeşte şi dezvoltă 
cele mai interioare şi adânci laturi ale problemei rugăciunii, nu 
le uită nici pe cele exterioare şi mai trupeşti. lată câteva din vir- 
tuţile zrupești sau practice: Psalmodia, care potoleşte patimile 
şi linişteşte neînfrânarea trupului [83]. Atenţia la duhul curviei 
[90]. Sărăcia (adică lipsa şi strâmtorarea) şi strâmtorarea trupului 
[131], lepădarea lucrurilor trupeşti şi materiale care aduc desfă- 
tare şi veselie [152]. În afara acestor virtuţi trupeşti la care se 
referă explicit, se mai subînţeleg sau sunt presupuse cunoscute şi 
împlinite cu fapta de către cititor virtuţi precum postul, priveghe- 
rea, osteneala trupească, rucodelia (adică munca manuală săvâr- 
şită pentru întreţinerea monahului), tăcerea, ferirea de întipăriri 
exterioare şi zgomote etc. 

b) Greutatea interesului în Capete cade mai ales pe vir- 
fuțile sufleteşti Şi duhovnicești, care sunt mai importante pentru 

cel înaintat în viaţa duhovnicească. Dar şi la acestea Sfântul se 
referă pe scurt şi, mai degrabă, le indică. Potrivit cu cele spuse 
de Sfântul NIL, cititorul interesat de cele duhovniceşti trebuie să 
aibă, printre altele, încredere în Dumnezeu, atât în ce priveşte 
trebuinţele lui trupeşti, cât şi cele duhovniceşti [129]. Privind la 
făgăduinţele lui Dumnezeu legate de slava viitoare şi la vrednicia 
împărătească împărtăşită credincioşilor, ascetul trebuie să rabde 
cu mulțumire greutăţile prezentului [19, 23, 131]. Credinciosul 
trebuie să arate blândeţe şi nemâniere | 14, 24, 26], stăpânindu-şi 
pornirile iuţimii. Trebuie să fie netulburat şi liniştit şi să cugete 
cu seninătate lăuntrică la lucruri duhovniceşti [19], precum este 
rugăciunea. De asemenea, să fie răbdător şi perseverent în ispite 
[23, 91], precum şi în orice alte greutăţi şi situaţii întristătoare ale 
vieţii, care joacă rolul unui nălbitor pentru sufiet [140]. 1 se cade, 
de asemenea, să fie fără de răutate faţă de cei care îl nedreptăţesc, 
fiindcă aceştia în realitate sunt aţâţaţi de demonii care doresc să-i 
vatăme mai ales pe cei nevoitori [137]. 

Sfântul Nil vorbeşte în mod deosebit despre iubire. Despre 
aceasta însă vom vorbi în capitolul următor, deoarece este legată 
strâns de altă temă care priveşte rugăciunea duhovnicească. 

Asupra câtorva virtuţi duhovniceşti Sfântul Nil insistă 
cu stăruinţă, revenind adesea asupra lor. Iată-le: 


1. Smerenia 

Trebuie socotită fie smerită cugetare despre sine, fie ca 
smerită supunere înaintea voii lui Dumnezeu. Printre cele spu- 
se de Sfântul Nil în legătură cu această frumoasă virtute duhov- 
nicească reținem mai jos următoarele: 

— Adevăratul monah şi adevăratul creştin, în modul cel 
mai firesc, se socotește pe sine gunoiul tuturor [123]. Se pune pe 
sine mai jos decât toţi, decât toată zidirea. 

— Adevăratul creştin simte cuviinţă şi cucernicie, cinstire 
și adâncă teamă înaintea Domnului. Chiar şi când se împărtă- 
şeşte de bucurii duhovniceşti, s/ujește Domnului cu frică şi se 
bucură de El cu cutremur [143]. 

— Are smerită cugetare în vremea luptelor sale duhovni- 
ceşti, mai ales în lupta cu vrăjmaşul mântuirii noastre, demonul 
[96, 135]. Cel credincios cu adevărat îşi simte nevrednicia sa şi 
nu urmăreşte stări duhovniceşti care presupun o adâncă înduhov- 
nicire, cum ar fi cunoștința lucrurilor dumnezeieşti sau rugăciu- 
nea nematerială [145]. Acestea depăşesc starea lui prezentă şi 
dorirea lor dovedeşte slava deşartă a celui începător şi neînaintat 
în viaţa duhovnicească. Adevăratul nevoitor se îmbracă cu sme- 
renia şi-şi pune acoperământ capului înfrânarea, recunoscând că 
nu este vrednic de astfel de mari daruri duhovniceşti. Aşteaptă 
cu răbdare să-l cerceteze harul lui Dumnezeu. Când vrea şi dacă 
vrea, Dumnezeu îi poate da să guste din aceste lucruri dumne- 
zeieşti şi să cunoască din experienţă personală veselia nespus 
de mare şi bucuria dumnezeiască a rugăciunii imateriale. Dacă 
Domnul va voi! Asta nu-l priveşte pe nevoitor, ai cărui ochi sunt 
întorși către Domnul precum „ochii robilor spre mâinile stăpânilor 
lor, precum ochii slujnicei spre mâinile stăpânei sale” (Ps.122, 2). 
Nevoitorul ştie să aştepte cu smerenie, iar dacă această aşteptare ar 
trebui să dureze chiar toată viaţa, el nu deznădăjduieşte. Nu a pier- 
dut nimic aici, pentru că există cele viitoare, pe care le aşteaptă. 
Şi chiar dacă, pentru folosul său duhovnicesc, nu se va învredni- 
ci să cunoască ceea ce marii sfinţi au pregustat din această viaţă, 
va cunoaște totuşi cândva şi aceste bucurii, într-o măsură mai 
mare, dincolo. Iar acest lucru este de ajuns şi prea de ajuns ca să 
privească cu dragoste spre Domnul. 

— Preferă tăcerea şi să rămână necunoscut de alții. De 
aceea, nu vânează slava deşartă a oamenilor, nici să simtă vreo 
mulțumire de la ea, dacă din întâmplare i se aduce [148]. 

— Dacă a reuşit ceva în viaţa sa duhovnicească, nu-şi îngă- 
duie sieși să socotească că a dobândit toată virtutea, mai ales fără 
să depună osteneală şi trudă până la sânge. Vu socoti că ai dobân- 
dit virtute dacă n-ai luptat mai întâi până la sânge pentru ea. Căci 
trebuie să te împotriveşti păcatului până la moarte, luptându-te 
cu el și neslăbind, după dumnezeiescul Apostol (Er. 12, 4) [136]. 

— Multa smerită cugetare, unită cu bărbăţia duhovniceas- 

că, constituie o garanţie a nimicirii desăvârşite a duşmanilor 
duhovniceşti [96]. 

— Smerita cugetare, ca şi cugetul vameșşului din Evanghelie, 
înainte de rugăciune şi după ea, îl îndreptățește pe cel ce se roagă 
[102], potrivit cu parabola evanghelică. 

— Smerita cugetare reprezintă cel mai puternic şi mai rod- 
nic mijloc de evitare şi anihilare a vrăjmaşilor, pentru ca lup- 
tătorul duhovnicesc să nu fie târât în simţiri înşelătoare sau în 
aprecieri nerealiste ale stării sale duhovniceşti şi ale eventuale- 
lor sale reuşite. Chiar şi atunci când mintea ascetului se întâm- 
plă să ajungă la nepătimire şi lipsa anumitor ispite (de exemplu, 
trupeşti), ascetul iarăşi cugetă smerit despre sine însuşi, pentru 
că mai are încă multă cale de străbătut. De aceea, caută să se 
menţină într-o stare în care poate să evite greşelile mai serioase 
ce l-ar putea duce la o catastrofă duhovnicească. O astfel de gre- 
şeală este, de exemplu, confuzia între nepătimire şi rugăciune 
[56, 57, 58]. Cel mai mult îl păzeşte pe luptătorul duhovnicesc 
de cursele vrăjmaşului smerita cugetare, deoarece vrăjmaşul în- 
cearcă să-i lovească inima Şi să-i întunece gândirea prin mijloci- 
rea diferitor vedenii despre care vom vorbi în alt loc. 


2, Lacrimile dumnezeieşti şi tânguirea inimii. 

Acestea constituie împreună o singură binecuvântată şi 
mult râynită virtute, care este rodul smereniei sufletului ce se vede 
pe sine încărcat de fărădelegi şi păcate, în timp ce îndrăznește să 
stea înaintea tronului lui Dumnezeu, Cel cu desăvârşire Sfânt şi 
cu desăvârşire Curat. Omul care îşi cunoaşte măsurile [79] plân- 
ge dosădindu-se, potrivit cu Isaia: Cum, necurat fiind și petrecând 
în mijlocul unui astfel de popor (= mulțimea patimilor și a tică- 
loşeniilor), îndrăznesc a mă înfățișa înaintea Domnului Savaot? 
[79]. Tânguirea inimii cea după Dumnezeu este amintirea plină de 
intristare a păcatelor și a răsplătirii lor drepte în focul cel veș- 
nic [144]. Tânguirea inimi produce simţul că suntem vinovați de 
păcate și de mânii [145]. Această simţire îl ajută pe om să-şi vadă 
starea duhovnicească jalnică şi să plângă înaintea lui Dumnezeu 

pentru ea, deoarece înţelege cât de mare este propria sa răspundere 
şi cât de mare pedeapsa ce i se cuvine. Această tânguire a inimii Şi 
plânsul înmoaie inima şi sălbăticia sufletului. 

Rod al tânguirii inimii, dar şi o întărire a sa, o reprezintă 
lacrimile adâncii pocăinţe. Ele nu sunt un rod al propriei noastre 
zdrobiri, ci un dar al iubirii lui Dumnezeu şi un rod al pocăinţei 
pe care El o insuflă în suflet. Cu acestea vrea să-şi ajute sufle- 
tul să-şi mărturisească păcatele cu mai multă zdrobire [5, 6]. De 
aceea şi trebuie ca rugătorul ce a primit acest dar şi harul de a 
vărsa lacrimi să se smerească şi mai mult. Dacă verși izvoare 
de lacrimi în rugăciunea ta, să nu te înalți întru tine ca și cum 
ai fi mai presus de mulţi. Căci rugăciunea ta a primit ajutor ca 
să poți răscumpăra cu dragă inimă păcatele tale şi să îmblân- 
zești pe Stăpânul prin lacrimi. Deci să nu întorci spre patimă 
scutul pe care-l ai contra patimilor, ca să nu mânii şi mai mult 
pe Cel ce ţi-a dăruit harul [7]. Prin urmare, exaltarea propriu- 
lui sine reprezintă o uzurpare şi o însuşire grosolană a darului 
lui Dumnezeu, precum şi o paradă de evlavie prin intermediul 
darului făcut de Dumnezeu pentru o mai mare zdrobire a inimii 
şi smerenie. Dacă omul va îmbrăţişa o astfel de atitudine faţă 
de darul lui Dumnezeu, va ajunge la ieşire din minţi şi nebunie. 
Mulţi, plângând pentru păcate, uită de scopul lacrimilor, și așa, 
pierzându-și mintea, au rătăcit [8]. De aceea, Sfântul subliniază 
cu multă putere smerenia în acest cap zicând: Când socotești că 
nu ai trebuinţă de lacrimi în rugăciunea ta pentru păcate, gân- 
dește-te cât de mult te-ai depărtat de Dumnezeu, având datoria 
să fii pururea în EL, şi vei lăcrima cu şi mai multă căldură [78]. 
Ideea potrivit căreia maturitatea duhovnicească şi înaintarea în 
viaţa duhovnicească nu mai au nevoie de lacrimi — „Astea-s pen- 
tru începători!” — arată în mod sigur tocmai lipsa înaintării şi a 
maturității duhovniceşti a celui ce împărtăşeşte o astfel de idee! 
Arată cât s-a îndepărtat de Dumnezeu sufletul cu o astfel de con- 
cepţie, în timp ce ar trebui să se afle mereu în Dumnezeu. 

Cu cât mai aproape se află cineva de Dumnezeu, cu atât 
îşi simte păcătoşenia şi o vede mai limpede decât înainte. Şi pe 

cât mai departe trăieşte de Dumnezeu, pe atât se vede pe sine 
însuşi ca unică pildă a tuturor virtuților! Luciferism deplin, cu 
alte cuvinte. De aceea zdrobirea nici nu lipseşte, nici nu trebuie 
să lipsească vreodată de la nevoitorul duhovnicesc al rugăciunii 
curate. Din acest motiv, secarea izvoarelor duhovniceşti ale la- 
crimilor îl întăreşte, pentru că aleargă cu o înnoită zdrobire către 
Domnul, cerându-l smerit să-i dea din nou acest dar de preţ. 

Nu trebuie însă să facem altă greşeală. Anume să deznă- 
dăjduim pentru că noi, neînaintaţii şi uscaţii, nu avem acest dar. 
Lacrimile sunt un dar şi un har al lui Dumnezeu şi sunt date po- 
trivit cu judecata Lui negreşalnică. Atât lacrimile pocăinţei, cât 
şi cele ale străpungerii (karăvvEnc), despre care vom vorbi pe 
larg într-un capitol următor, sunt daruri. Dacă nu ne învrednicim 
nici de acest dar, chiar dacă l-am cerut cu stăruinţă de la Domnul, 
atunci să ne smerim şi mai mult. Suntem atât de neputincioşi, 
încât un astfel de dar s-ar putea să ne vatăme din pricina iubirii 
noastre de sine. Cu siguranţă că nu ne va vătăma dacă vom 
străbate un mare pustiu în care să ne simţim desăvârşita noas- 
tră sărăcie, când toiagul de minuni făcător al lui Dumnezeu va 
binevoi să lovească piatra sufletului nostru, granitul dinlăuntrul 
nostru lipsit de orice picătură de umezeală, pentru a ţâşni din 
el izvoarele mântuitoare ale sfintelor lacrimi. De aceea uneori 
se dau, alteori nu se dau, iar aceasta chiar la una şi aceeaşi 
persoană. Ne sunt date pentru a ne înmuia sufletul şi pentru 
a ne zdrobi, dar şi pentru a simţi negrăita dulceaţă a zdrobi- 
"II Şi a prezenţei dumnezeieşti, care fac sufletul să se înmoaie 
precum ceara când se apropie de foc. Nu sunt date pentru un 
anumit răstimp pentru a ne smeri şi mai mult şi a înţelege că 
cle nu sunt un dar de la sine înţeles dacă nu ne străduim şi noi 
să conlucrăm la dobândirea lor şi la păstrarea lor întreagă, aşa 
cum ni le-a dat harul. Şi astfel, suntem obligaţi să cerem cu mai 
multă căldură ceea ce am avut şi nu am ştiut să preţuim când 
o aveam. Acum trebuie să le căutăm cu mai multă poftă şi cu 
mai multă smerenie, încât să Se plece spre noi Stăpânul şi să ni 
le dea iarăşi. Doar cei foarte înaintați duhovniceşte şi cei care 

trăiesc într-o neîncetată comuniune cu Domnul au avut şi au 
neoprit acest binecuvântat izvor, care le adapă florile paradi- 
ziace ale virtuţilor, menţinându-le pururea proaspete, pururea 
înmiresmate. Aşa era Cuviosul Arsenie, ca să dăm o singură 
pildă, şi împreună cu el mulţime de alţi sfinţi care aveau această 
harismă dumnezeiască. 

Un lucru este ca acest har să nu ni se dea şi să nu avem 
lacrimi, şi altceva ca cineva să creadă că sfinţenia sa nu are ne- 
voie de lacrimi, deoarece — aşa cum crede în adâncul inimii sale 
— este „cu puţin mai mic decât îngerii”! Acum ne aflăm în faţa 
unei rătăciri al cărei izvor este mândra. Dar Dumnezeu Care 
nu Se scârbeşte nici de cel mai păcătos om care se apropie de 
EI întru „inimă zdrobită şi smerită”, Dumnezeu Care nu arun- 
că în deznădejde şi nu dispreţuieşte sufletele întinate de păcat, 
dar îndurerate şi întristate pentru căderile lor, acelaşi Dumnezeu 
Se întoarce de la sufletele mândre. În plus, le mai pedepseşte şi 
altfel — iar aceasta este cea mai mare pedeapsă — le părăsește. 
Pleacă de lângă ele plin de silă şi scârbă. 


3. Atenţia 

Este paznicul priveghetor al sufletului, ochiul lui neador- 
mit. Fără el este cu neputinţă ca omul să se poată feri de neînce- 
tatele pericole care-l ameninţă, iar pe de altă parte, să se păzească 
de primejdia pierderii a ceea ce a dobândit cu luptă şi sudoare. 

Primejdiile care-l însoțesc pe nevoitor în calea sa provin 
întâi şi întâi din firea noastră împătimită. De exemplu, valurile 
mâniei se ridică unul după altul în inima sa [24] şi-l îmboldesc 
pe om la revărsări furioase împotriva fraţilor. De aceea, luptă- 
torul duhovnicesc trebuie să fie mereu gata şi să ia aminte să 
stingă astfel de pârjoluri în sufletul său. Aceasta însă înseamnă 
că trebuie să ia aminte nu atât la mânia însăşi, cât la izvorul şi 
la cauza ei mai adâncă care o produce, astfel încât patima să fie 
lovită în rădăcină. lar rădăcina patimii mâniei se află în poftă 
[27] şi, de aceea, nevoitorul atent nu va suferi niciodată pofia, 
căci aceasta dă mâncare mâniei. Cu privirea sufletului neîm- 

prăştiată, ascetul ia aminte la scăderile sale. De ce, de exemplu, 
se roagă? Răspunsul pare de la sine înţeles, dar totuşi, lucrurile 
nu stau chiar aşa întotdeauna. Se roagă dintr-un adânc dor după 
Domnul sau pentru că în mod subconştient urmărește prin rugă- 
ciune lauda şi recunoaşterea din partea oamenilor [41]. Încă mai 
ia aminte şi la felul în care lucrează amintirea sa şi la ce îi aduce 
înainte, deoarece ea obişnuieşte să lucreze oarecum independent 
şi contrar lucrării minţii [45], constituind o piedică în calea aţin- 
tirii neîmprăştiate a minţii în lucrul rugăciunii. De asemenea, ia 
aminte la însăşi mintea sa aflată pururea în mişcare, nelăsând-o 
să hoinărească încolo şi încoace. Pentru aceasta nu încetează să 
cerceteze intrarea gândurilor în minte, precum şi calitatea lor. 
Stai la straja ta păzindu-ţi mintea de cugetări [70], subliniază 
Sfântul, oricare ar fi cele care vin, şi lepădând obligatoriu pe 
cele pătimaşe. Mintea, ca o rezultantă a puterilor noastre lăuntri- 
ce duhovniceşti, se cuvine să stea cu modestie şi sfială înaintea 
lui Dumnezeu, cu cinstire şi cu teamă [143]. În plus, înarmat 
cu multă smerită cugetare, ia aminte şi la cele mai sfinte stări 
ale sufletului său, cum ar fi străpungerea, zdrobirea, lacrimile, ca 
nu cumva să se întineze de elemente străine rugăciunii, aşa cum 
deja ne-am referit în alt loc. 

În afara celor lăuntrice, rugătorul duhovnicesc mai ia 
aminte cu înţelepciune şi la vrăjmaşii duhovniceşti din afară. 
Dar despre acest aspect vom vorbi într-un capitol aparte. 

Potrivit cu acestea, cel care tânjeşte după înaintarea du- 
hovnicească în lucrarea rugăciunii duhovniceşti, trebuie să aibă 
întotdeauna o neadormită atenţie, astfel încât sufletul să 1 se 
îmbogăţească neîncetat cu experienţa duhovnicească legată de 
vrăjmaşii săi lăuntrici şi din afară. În acelaşi timp, învaţă în ce 
lel şi cu ce mijloace îl războieşte vrăjmaşul şi astfel se păzeşte 
de cursele celor potrivnici [68], aflând modalităţi pentru a-i ri- 
sipi în vremea luptei cu ajutorul harului lui Dumnezeu. 

Lupta duhovnicească are atâta felurime de aspecte şi fa- 
(ete, iar viclenia şi răutatea vrăjmaşilor nevoitorului ce însetează 
după o viaţă mai adâncă cu Dumnezeu şi în Dumnezeu este atât 

de mare, încât el are nevoie de multă pază şi discernământ pentru 
a ieşi biruitor în luptă. Şi desigur că nu singur. Acest adevăr a 
fost mult subliniat şi, oricât ar fi subliniat, niciodată nu-şi pierde 
actualitatea şi greutatea. Sfântul Nil insistă, de aceea, cu răbdare 
asupra atenţiei duhovniceşti nu numai la începutul luptei, ci şi pe 
tot parcursul ei, până la sfârşit. Stai bărbătește păzind rodul tău. 
Căci spre aceasta ai fost rânduit dintru început, ca să lucrezi şi 
să păzeşti. Așadar, după ce-ai lucrat, nu cumva Să lași nepăzit 
ceea ce ai făcul. lar de nu, n-ai folosit nimic rugându-te. [49] 
Atenţia este atât de importantă şi atât de necesară, încât fără ea 
e pusă în pericol întreaga noastră strădanie pentru dobândirea 
rugăciunii duhovniceşti. Astfel că rugăciunea (7rpooevxt) şi 
atenţia (7rpoooyxn) se împreunează într-o nedespărțită legătură 
reciprocă, astfel încât nu mai poate fi cugetată una fără cealaltă. 
Sfântul îşi încheie îndemnurile la atenţie astfel: Arenzia minții, 
căutând rugăciunea, rugăciune află, căci rugăciunea îi urmează 
atenției mai mult ca orice altceva. De aceea trebuie să ne sârgu- 
im spre ea. [149] 


CAPITOLUL II] 


RUGĂCIUNEA 


l. CE ESTE RUGĂCIUNEA 


Cele arătate în paginile anterioare constituie elemente 
esenţiale introductive pentru rugăciunea duhovnicească [28, 
50, 101], adică rugăciunea curată și nepătimașă [71, 73]. Este 
acum timpul să vedem mai de aproape felul în care Sfântul Nil 
ne descrie rugăciunea. 

Citindu-i cu atenţie nepreţuitele capete, credem că Sfântul 
nu se limitează la un singur fel de rugăciune. Atât Sfântul NIL, cât 
şi toți ceilalţi dascăli ai rugăciunii şi theologi ai Bisericii se feresc 
să dea definiţii rigide şi definitive oricărei chestiuni duhovniceşti, 
cum este şi rugăciunea. De ce? Pentru că stările şi faptele care 
(in de viaţa duhovnicească nu pot fi închise în limitele înăbuşi- 
toare ale unei definiţii, în limitele cuvintelor. A defini înseamnă a 
aşeza nişte hotare. De exemplu, pui limite unui teren, unei zone, 
unei ţări. Din folosirea cuvântului în sfera materială acesta a fost 
împrumutat şi în sfera duhovnicească, arătând încercarea de în- 
grădire între hotarele logice şi exprimate prin cuvinte a unui fapt 
duhovnicesc, a unei realităţi sau stări sau trăiri ce ţin de lumea 
duhului. Aceasta pentru a le face limpezi, înţelese, sesizabile cu 
mintea şi rațiunea noastră. 

Dar este cu putinţă ca definițiile şi cuvintele care le for- 
mează să exprime viaţa? Putem exprima în cuvinte iubirea ma- 
mei pentru copilaşul ei sau jertfelnicia unui suflet care iubeşte 


"79" 


DESPRE RUGĂCIUNE 


sau eroismul unui om care dispreţuieşte moartea sau dragostea 
unui sfânt pentru Dumnezeu? Întotdeauna vom rămâne în afa- 
ra esenței, în timp ce adevărul central ne va scăpa. Cuvintele 
constituie în acest caz o mărturie a altor cuvinte care se ascund 
în spatele lor. Definiţia e ca o traducere a unui text. Dar orice 
text are în limba sa o esenţă care scapă oricărei traduceri. Tra- 
ducerea transmite cu alte cuvinte mesajul textului original, dar 
poate să facă aceasta doar până la un anumit punct. Frumuse- 
ţea textului original, atmosfera lui spirituală, cadenţa, duhul, 
orizonturile subînţelese scapă inevitabil chiar şi celui mai bun 
traducător. Aşa se face că traducerea unui text nu este acelaşi 
lucru cu textul original. 

La fel se întâmplă, şi încă într-un grad şi mai intens, cu 
cele duhovniceşti. Cuvintele care se folosesc pentru a defini 
aceste fapte duhovniceşti sunt, în realitate, cuvinte care traduc 
alte cuvinte. Cuvintele originale sunt negrăite, inexprimabile, de 
nespus. Nici nu s-au rostit şi nici nu se pot rosti vreodată sub for- 
ma cuvintelor obişnuite ale limbii umane. Sunt, oarecum, acele 
„cuvinte negrăite” pe care, pentru a le înţelege, e nevoie de lu- 
crarea tuturor puterilor sufleteşti, nu numai a raţiunii. În această 
situaţie, raţiunea este total insuficientă. În cele din urmă, aceasta 
înseamnă trăire personală şi experiere a unui lucru într-un mod 
cu totul diferit de cel în care înţelegem, de exemplu, o chestiune 
de matematică sau cunoaștem un obiect fizic. Cum am putea ex- 
plica unui surd ce am trăit ascultând o muzică minunată? Oricâtă 
artă a vorbirii am avea, oricât de bine am descrie aceste trăiri, cel 
care le va citi nu va putea simţi ceea ce am trăit noi. De aseme- 
nea, se întâmplă să citim ceva şi să credem că am înţeles textul 
în profunzime. Dar experienţa ulterioară ne arată că ceea ce am 
înţeles citind nu se potriveşte cu realitatea. De ce? Pentru că tră- 
irea unei realităţi descoperă adâncimea necunoscută pentru noi 
a cuvintelor care descriu acea realitate, stare duhovnicească etc. 
Una credeam noi că înțelegem citind textele, şi alta descoperim 
acum prin trăirea directă şi personală. 

Acelaşi lucru se întâmplă şi în chestiunile duhovniceşti, 

şi încă într-un grad şi mai mare. Rugăciunea este expresia 
multiplă a vieţii în cel mai profund înţeles al ei. Cum ar pu- 
tea atunci exprima cuvintele unei definiţii ceea ce le depăşeşte 
în mod necuprins? Definiţiile acestor realităţi, care prin natura 
lor sunt indefinibile, sunt condamnate eşecului. Deşi cuvântul 
este cel mai la îndemână mijloc de comunicare între noi şi de 
exprimare a trăirilor noastre către alţii, cunoaşterea lipsei sale 
de îndestulare ne ajută la folosirea lui corectă şi la descifrarea 
corectă a oricărui mesaj care ne vine din afară. 

Sfântul Nil ştia foarte bine aceste lucruri şi, de aceea, nu 
face greşeala să ne dea vreo definiţie a rugăciunii. Încearcă însă 
să ne prezinte în diferite moduri, directe sau indirecte, diferite 
laturi ale rugăciunii. 

EI foloseşte expresii ca: rugăciunea este vorbirea minții 
cu Dumnezeu [3], rugăciunea este rodul bucuriei şi al mulțu- 
mirii [15], rugăciunea este alungarea întristării şi a descurajă- 
rii [16], rugăciunea este urcușul minții spre Dumnezeu [36]. În 
acestea nu ne dă definiţii, ci ne înfăţişează rugăciunea dintr-o 
nouă perspectivă. Ne-o prezintă de fiecare dată sub o nouă for- 
mă pentru a ne face o oarecare idee despre ea. Dar adâncurile 
duhovniceşti ale acestor cuvinte nu le vom înţelege cu raţiunea 
ŞI cu logica, ci numai prin trăire. 

Sfântul Nil ne spune că există două feluri de rugăciune, 
unul practic, celălalt contemplativ. Atât unul, cât şi celălalt sunt 
cunoscute în tradiția monahală. Sfântul insistă, mai ales, asupra 
modului contemplativ de rugăciune, fără să-l dispreţuiască pe 
cel practic, care este de fapt premisa celui contemplativ. 


A. RUGACIUNEA ESTE LUCRAREA MINȚII 


Rugăciunea este, potrivit Sfântului Nil, lucrarea demnă 
de vrednicia minţii [84]. Mintea însă nu trebuie identificată cu 
rațiunea. Potrivit psihologiei Sfântului Nil, mintea este expresia 
cea mai lăuntrică şi cea mai duhovnicească a sufletului omului, 

cea mai duhovnicească partea a duhului său, sufletul sufletului 
său, fără ca aceasta să însemne o subapreciere a celorlalte părţi 
ale sufletului, care în esenţa sa este unitar şi de nedespărţit. 

Ca lucrare a minţii, rugăciunea este constituită din două 
elemente contrare. Acestea nu se elimină reciproc, ci dovedesc 
că rugăciunea este dincolo de cele două forme opuse care apar 
deodată în actul rugăciunii adevărate. Astfel, în adâncimea ei, 
rugăciunea este, în acelaşi timp, şi aceste două elemente, şi 
ceva mult mai adânc decât ele. Rugăciunea este: 

- mişcare şi nemişcare, 

- călătorie şi stare, 

- avânt şi odihnă 
a sufletului într-o mişcare nesfârşită de trecere dintr-o stare în 
alta. Sufletul, prin partea sa cea mai nobilă, mintea, se mișcă cu 
bună judecată [51] spre Domnul şi Dumnezeul său. Mintea este 
cea care se mişcă în afară ieșind din ea însăşi şi, de aceea, este 
călătoria minţii către Dumnezeu [47]. Mintea, cuprinsă de mult 
dor către Dumnezeu, pleacă oarecum câte puţin din trup şi se 
depărtează de toate gândurile, care vin din simţire, din amintire 
sau din starea umorală [62]. Astfel, rugăciunea se înfăptuieşte 
după ce te-ai mutat din cele de aici [42] şi mintea s-a întins, 
fără să se uite îndărăt, dincolo de sine, până la Stăpânul ei [3], 
reuşind urcușul către Dumnezeu [36]. 

Aceasta este mişcarea care constituie una dintre laturile 
rugăciunii. Puterea ce se ascunde în spatele acestei mişcări a 
sufletului este dorinţa lui negrăită şi arzătoare, dragostea ru- 
găciunii duhovniceşti [63]. Tensiunea acestei iubiri îmboldeşte 
sufletul să iasă din sine însuşi şi să-L caute pe Cel iubit. 

Avem aici un element tainic al rugăciunii curate care tre- 
buie să ne preocupe mai mult. Pentru a înţelege mai bine acest 
aspect al rugăciunii vom apela la marele scriitor mistic şi sfânt 
Maxim Mărturisitorul. Dar înainte de a vedea cea de-a doua 
latură a rugăciunii, cea statică, este bine să vedem mai îndea- 
proape primul ei aspect, cel dinamic. 

„Theologii — zice Sfântul Maxim — numesc Dumneze- 
irea iubire, alteori dragoste, alteori vrednic de dragoste şi de 
iubire. Ca iubire şi ca dragoste, ea se mişcă. lar ca vrednică de 
dragoste şi de iubire, Dumnezeirea mişcă spre sine toate cele 
care primesc iubirea şi dragostea. Şi ca să spunem mai limpede, 
Dumnezeu Se mişcă creând o legătură iubitoare şi drăgăstoasă 
cu acele iubiri ale Sale care primesc într-însele iubirea şi dra- 
gostea. Pe de altă parte, Dumnezeirea mişcă spre Sine Însăşi, 
fiind prin fire atrăgătoare, şi trage spre Sine dorinţa celor care 
sunt mişcaţi de Ea. Ea mişcă şi se mişcă însetând să-şi facă 
făptura să înseteze după Ea și, iubind, să fie iubită.” 

„Mişcarea iubitoare a binelui — continuă Sfântul Maxim 
— preexistând în bine, fiind simplă şi de sine mişcătoare şi pro- 
venind din bine, iarăşi se întoarce în acesta, fiind nesfârşită și 
fără de început, ceea ce arată dorinţa noastră pururea mişcătoa- 
re după Dumnezeire şi unirea cu Ea. Căci unirea iubitoare cu 
Dumnezeu depăşeşte orice altă unire cu mult mai mult."? 

Potrivit cu cuvintele altui mare theolog, Sfântul Ierotei, 
pe care Sfântul Maxim îl citează, „iubirea, fie dumnezeiască, 
fie îngerească, fie înţelegătoare, fie sufletească, fie naturală, o 
înțelegem ca pe o putere unificatoare şi țiitoare. Adică le mișcă 
pe toate câte se află în cetele cele înalte spre a se îngriji şi a 
purta grijă de cele de mai jos. Aceeaşi putere mişcă existenţele 
aceleiaşi categorii spre o legătură de comuniune între ele. În 
sfârşit, cele care se află în cea din urmă şi mai de jos ceată le 
mişcă întorcându-le spre cele de mai sus decât ele.” 

Subliniind acelaşi punct de vedere, Sfântul Maxim spune: 
„Dumnezeu, Care a făcut întreaga fire cu înţelepciune şi a aşezat 
în ea, pentru-cunoaşterea Lui, o putere potrivită cu fiecare din fi- 


! Sf. Maxim Mărturisitorul, Capetele theologice, VII, 84, Filocalia 
greacă, vol. 2, Athena, 1974, p.183 

: Ibidem, VII, 89 

' Ibid., VII, 90 

inţele raţionale, ne-a dat şi nouă oamenilor, ca un Stăpân darnic, 
dorinţa şi iubirea firească după El, împletindu-le în mod natural 
întru noi cu puterea raţională a cuvântului. De aceea, putem să 
cunoaştem cu uşurinţă modurile de împlinire a dorinţei şi să nu 
greşim în atingerea scopului pentru care ne nevoim.”* 

Ca să completeze cele spuse până acum, Sfântul Maxim 
adaugă încă o mărturie a Sfântului Dionisie Areopagitul, care 
reflectă gândirea lui lerotei aşa cum am văzut-o mai sus: „lu- 
birea dumnezeiască este şi extatică, nelăsându-l pe îndrăgostit 
să-şi aparțină luişi, ci celui iubit. Această iubire o arată toate 
cele care aparţin cetei mai înalte, care se întorc cu o grijă plină 
de iubire către cele mai jos de ele. Cele ale aceleiaşi cete sau 
categorii arată această iubire prin legătura strânsă a comuniunii 
lor, iar cele din cetele mai de jos, prin întoarcerea lor dumne- 
zeiască spre cele mai de sus. De aceea, şi marele apostol Pavel, 
stăpânit de iubirea dumnezeiască şi împărtăşindu-se de puterea 
extatică, spune: „Nu mai trăiesc eu, ci Hristos trăieşte în mine” 
(Gal. 2, 20), ca un adevărat îndrăgostit care iese din sine pre- 
cum însuşi spune, ca să-L întâlnească pe Dumnezeu, nemaitră- 
ind viaţa sa proprie, ci viaţa Celui iubit ca fiind foarte iubită.” 


C. FERICITA GLĂSUIRE. FAZA STATICĂ A RUGĂCIUNII 


Constatările şi confirmările duhovniceşti adevărate şi atât 
de adânci pe care le-am făcut mai sus ne spun că în profunzimile 
sufletului se încuibează sfântul dor şi neînfrânata dorință a sa 
de a se întâlni cu Ziditorul său, Care se află mai presus de toa- 
te celelalte existenţe. Acest dor, ca „mişcare iubitoare”, „simplă 
şi de sine mişcătoare”, având înfăţişarea „iubirii de bine şi de 
frumos”, îl face să iasă din sine pentru a-L întâlni pe Dumneze- 
ul iubirii lui. Această mișcare constituie tocmai faza dinamică a 
rugăciunii, aşa cum am caracterizat-o deja. Urmează însă o altă 
+ Ibid.,VII, 100 
* Ibid. VII, 85 

fază, statică, dacă putem să o numim astfel. Sufletul, ajungând 
la Dumnezeu, reuşeşte să se înfățișeze cu adevărat înaintea Lui 
[41], ca să îl amintim iarăşi pe Sfântul Nil. Adică ajunge la mo- 
mentul în care stă înaintea lui Dumnezeu şi vorbește cu EI şi 
e răpit la împreună-petrecerea cu EI [34], deoarece rugăciunea 
este vorbirea minții cu Dumnezeu [3], iar prin mijlocirea ei sufle- 
tul ajunge împreună-vorbitor cu Dumnezeu [4]. 

În faza ei statică, rugăciunea este o fericită glăsuire, o 
împreună-petrecere cu Dumnezeu. Cuvântul „glăsuire” (Ouuiia) 
arată că cineva se află împreună cu altul, că se află mereu cu el. 
Cuvântul ovv-ovoia (co-esenţă) înseamnă iarăşi împreună-exis- 
tenţă, faptul ca cineva să se afle într-o comuniune nemijlocită şi 
strânsă cu altcineva, să se afle cu el în acelaşi loc. Aşa cum e 
firesc, urmarea unei astfel de comuniuni este fie schimbul de cu- 
vinte cu persoana cu care se află în legătură, dacă acest fapt face 
această comuniune mai adâncă şi mai intensă, fie pur şi simplu 
rămâne în tăcere şi îl priveşte tăcut, deoarece de multe ori tăcerea 
e mai grăitoare decât cuvântul. Pentru o legătură adâncă între oa- 
meni, cuvântul sau elementele corespunzătoare de exteriorizare 
a omului constituie, ca expresie, ca fraze, ca limbă, un mijloc 
de cea mai profundă comunicare, destăinuire a sufletului, astfel 
încât un suflet să îl vadă pe altul aşa cum este, unul să se arate 
altuia aşa cum este, adevărat şi autentic. 

Dar comunicarea cu Dumnezeu nu este atât prin cuvinte, 
mai ales când acestea sunt multe, cât prin faptul de a-L vedea, de 
vreme ce această comunicare este mai cu seamă vederea Celui 
mai presus de orice simţire şi înțelegere [4], dincolo de orice pu- 
tință de exprimare în cuvinte, negrăită şi de nespus. Aşadar rugă- 
ciunea, în această fază a ei, este de necuprins şi de neexprimat în 
cuvinte. Este o contemplare a Dumnezeului celui nevăzut. Este 
încă şi „vedere” a Celui nevăzut, o îmbrăţişare şi o cuprindere a 
Celui necuprins şi nehotărnicit. Este apropierea nemarerială de 
Cel nematerial [67]. Şi aceasta în limitele măsurilor omeneşti şi 
a putinţei de „cuprindere” a firii noastre. Este, de asemenea, o 
lixare a atenţiei în Dumnezeu şi o comuniune cu El, fără interpu- 

nerea între Dumnezeu şi minte nu doar a înţelesurilor pătimaşe 
care dispar cu totul, ci chiar şi a ideilor simple [57] nepăcătoase 
ori a contemplării firii trupești sau a cunoștinței celor inteligibi- 
le [58]. Este şi comuniune nemijlocită, fără mijlocirea nimănui 
[3], între Dumnezeu şi minte. Adică, în cursul acestui fel de co- 
muniune mintea devine cu desăvârşire goală de orice chip [67] 
sau întipărire sau localizare a cunoștinței dumnezeieşti şi fiinţiale 
[74], pentru ca sufletul să ajungă astfel la cunoștința nematerială 
şi fără formă [69] a lui Dumnezeu prin rugăciune. Aşa că, în cele 
din urmă, rugăciunea nu este numai o vorbire sau împreună-pe- 
trecere cu Dumnezeu, Ci şi o cunoștință ființială. Ce înseamnă 
însă cunoștință fiinţială? 


D. CUNOȘTINȚA FIINȚIALĂ 


Putem, într-adevăr, să-L „cunoaştem” pe Dumnezeu? Cu 
siguranţă că nu! Dar când Sfântul nostru ne vorbeşte totuşi des- 
pre „cunoaşterea” lui Dumnezeu, e sigur că nu înţelege cunoaşte- 
rea intelectuală la care ne duce cu gândul cuvântul „cunoaştere”. 
Este vorba de o altă cunoaştere. Nu că prin această altă modali- 
tate de cunoaştere a lui Dumnezeu El poate fi cuprins între nişte 
limite gnoseologice, oricare ar fi ele. Acest mod este însă ceva 
mult mai adânc şi mai adevărat decât înţelegerea intelectuală şi 
rațională care caracterizează cunoaşterea pe care o avem despre 
lucrurile materiale şi sensibile ale acestei lumi. 

Dacă am înţeles bine ce vrea Sfântul nostru să ne spună, 
în acest caz vorbeşte despre acea cunoştinţă pe care o dobândeşte 
sufletul după ce s-a golit în întregime şi s-a înstrăinat de tot ce este 
material, omenesc, al său propriu, şi s-a dăruit cu totul lui Dum- 
nezeu, dobândind astfel experienţa mistică a prezenţei şi iubirii 
nemijlocite în care primește dumnezeiască întipărire [146] în 
sine, fiindcă între el şi Cel iubit al său nu se mai interpune nimic. 
Acum face cunoştinţă personală cu Dumnezeu, Îl „cunoaşte”. 

Despre această cunoaştere şi cunoştinţă a vorbit apocaliptic 

Domnul apostolilor Săi în faimoasa Rugăciune Arhierească aflată 
în capitolul 17 al Evangheliei după Ioan. 

„Aceasta este viaţa de veci, ca să Te cunoască pe Tine sin- 
gurul Dumnezeu adevărat şi pe lisus Hristos pe Care L-ai trimis” 
(In. 17, 3). Aici Domnul vorbeşte despre cunoaşterea pe care o 
dobândeşte sufletul din legătura strânsă cu Tatăl şi cu Fiul. Aceas- 
tă cunoaştere, la nivelul ei absolut, se află între Persoanele Sfintei 
Treimi şi este prototipul oricărei comuniuni fie între oameni, fie 
între oameni şi Dumnezeu. În cadrul legăturii şi comuniunii cu 
Dumnezeu, această cunoaştere specială este oferită, potrivit cu 
puterea de cuprindere a firii omeneşti, ca un dar al lui Dumnezeu 
sufletelor care Îl iubesc şi cer cu dor părtăşia cu El. „Nimeni nu 
cunoaşte pe Fiul decât numai Tatăl, nici pe Tatăl nu-L cunoaşte 
nimeni decât numai Fiul şi căruia va voi Fiul să-i descopere” 
(Mt. 11, 27). Această cunoaştere şi cunoştinţă este o legătură lă- 
untrică adâncă şi din toată fiinţa, o înţelegere prin iubire, pentru a 
cărei palidă imagine am putea să ne închipuim legătura profundă 
dintre doi îndrăgostiţi. O asemenea legătură durează ani de zile 
şi este felurită (rroAve6pn), ajută la înaintarea în pătrunderea şi 
cunoaşterea persoanei iubite de către cea iubitoare de la un grad 
la altul, mereu mai mare şi mai adânc. În acest fel, cunoaştem 
o persoană nu numai după fizionomie, nici numai cu simţurile, 
Ci cu întregul trup şi suflet, şi cu concursul, timpului şi al altor 
întâmplăn diferite din viaţă care ajută la apropierea reciprocă se 
ajunge la descoperirea şi dezvăluirea celor două persoane, tot mai 
mult şi mai mult, în iubire. Această cunoştinţă lăuntrică, sprijinită 
pe sinceritate, preţuire şi iubire, naşte în suflet o îndestulare şi 
o bucurie negrăite. Apoi îndeamnă la o şi mai vie strădanie de 
deschidere şi de unire cu celălalt. Deci cunoştinţa lăuntrică e cea 
care provine din legătura personală, din părtăşia la simţirile şi 
bogăţia lăuntrică ale celuilalt. 

Şi pentru a lăsa la o parte alte îndemnuri asemănătoare 
la care ne-am referit în paginile anterioare, ne limităm la urmă- 
toarele trei: 

Cel ce este stăpânit de păcate şi de mânii şi îndrăzneşte 

cu nerușinare să se întindă la cunoştinţa lucrurilor mai dum- 
nezeiești sau să se ridice chiar la rugăciunea nematerială, să 
primească certarea Apostolului, care-i arată că nu este fără 
primejdie pentru el să se roage cu capul gol, neacoperit, „căci 
un asemenea suflet, zice, trebuie să aibă pe cap stăpânire pen- 
tru îngerii care stau de faţă” (1 Cor. I1, 10), învelindu-se în 
cuvenita ruşine şi smerită cugetare. [145] 

Sfântul Apostol Pavel, vorbind corintenilor (1 Cor. 11, 
5-16) despre modul participării femeilor la dumnezeiasca în- 
chinare, dă printre altele şi porunca pentru femeie ca să se 
roage cu capul acoperit în vremea cultului public. Aceasta 
pentru ca ea să rămână la locul ei şi în armonie cu voinţa cre- 
atoare a lui Dumnezeu, dar şi pentru că ea a călcat cea dintâi 
porunca. Sfântul Nil însă vede acest lucru ca având şi un sens 
tipologic. În locul femeii aşază sufletul nematurizat duhovni- 
ceşte, legat de simţualitate şi de greşelile cele de multe feluri. 
De aceea, pentru un astfel de suflet ar constitui o îndrăzneală 
de neiertat, o grea neobrăzare şi neruşinare încercarea de a 
intra în locuri sfinte unde nu îi este locul. De aceea, sufletul 
acesta trebuie să-şi pună deasupra cu o adâncă simţire a stării 
sale duhovniceşti, ca un alt acoperământ, cuviincioasa sfia- 
lă şi neprihănita smerită cugetare. Şi dacă un astfel de suflet 
imatur ar reuşi totuşi să se înalțe la o asemenea înălţime du- 
hovnicească ameţitoare — lucru irealizabil cu siguranţă — nu 
va câştiga decât vătămare. Și continuă: 

Bărbat înțelept este acela care nu încetează, înainte de 
pocăința desăvârşită, să-și aducă aminte cu întristare de păcate- 
le sale şi de răsplătirea lor dreaptă în focul cel veşnic. [144] 

Adică, ar putea cineva cu ochii bolnavi să privească soarele 
atunci când acesta se află la zenit, fără să-şi pună nici un acoperă- 
mânt protector? Cu siguranţă nu, pentru că s-ar vătăma grav. Va 
orbi. Tot aşa va păţi şi mintea pătimașă şi necurată dacă îndrăzneş- 
te să intre în astfel de spaţii sfinte. Şi nu numai că mintea nu se va 
folosi de pe urma unei încercări atât de neruşinate de pătrundere 
în spaţiul rugăciunii curate şi duhovniceşti, dar va atrage asupra ei 

şi dreapta mânie a lui Dumnezeu. Și Sfântul continuă: 

Dacă pe cel ce s-a apropiat cu dar la altar nu l-a primit 
Cel nepărtinitor și fără nici o lipsă până nu se va fi împăcat cu 
aproapele supărat pe el (Mt. 5, 23-24), gândește-te de câtă pază 
și putere de a deosebi lucrurile avem trebuință ca să aducem lui 
Dumnezeu, la altarul cel inteligibil, tămâie bine primită. [147] 

Dumnezeu este absolut liber de orice trebuinţă şi nu are 
nevoie de nimic. De asemenea, nu este influențat de persoane. 
Este, aşadar, şi desăvârşit, şi necăutător la față. Deci, dacă Dum- 
nezeu Care are astfel de însuşiri nu a primit darul celui care era 
supărat pe fratele său până ce nu se va împăca cu el, gândeşte-te 
câtă atenţie, câtă dreaptă socoteală şi cât discernământ sunt ne- 
cesare pentru a-l aduce lui Dumnezeu tămâia bine mirositoare 
a rugăciunii duhovniceşti pe înţelegătorul şi duhovnicescul Său 
jertfelnic, într-un fel pe care să-l primească cu plăcere. 

Prin ceea ce ne spune, Sfântul vrea cu siguranţă să sub- 
linieze următorul lucru: rugăciunea duhovnicească cere matu- 
ritate duhovnicească şi înaintare duhovnicească. Nu putem să 
ne îndeletnicim cu această lucrare sfântă într-un mod nesocotit. 
De aceea, repetă adesea îndemnurile sale şi dovezile pentru fe- 
lul în care trebuie să urmăm calea pregătirii duhovniceşti şi 
a ascezei corespunzătoare. Tocmai din acest motiv trebuie să 
vedem în ce ar putea consta o asceză practică mai specială şi 
o lucrare asupra noastră înșine, chiar dacă câteva din aceste 
lucruri le-am văzut deja din altă perspectivă. 


[]. ASCEZA PRACTICĂ 


Cele la care ne-am referit până acum nu sunt străine de 
practică. Sfântul Nil nu vorbeşte despre lucruri străine şi fără 
legătură cu practica în viaţă. Sprijinindu-ne tocmai pe cele spu- 
se de el, vom vedea câteva elemente ale unora dintre cele mai 
concrete forme de asceză, chiar dacă pe unele dintre ele le-am 

mai văzut şi altundeva. Aici le vom privi cu un ochi mai practic, 
astfel încât cine vrea să meargă pe drumul dificil, dar atât de 
frumos, al rugăciunii duhovniceşti să le pună într-o nemijlocită 
aplicare, potrivit cu trebuinţele şi trăsăturile sale personale. 


A. ASCEZA DISCIPLINĂRII MINȚII 


Luptă-te să-ți ţii mintea în vremea rugăciunii surdă și 
mută [11], subliniază Sfântul Nil. Asceza disciplinării minţii, 
despre care ne vorbeşte aici Sfântul, este dintre cele mai grele, 
mai subţiri şi mai diversificate exerciţii duhovniceşti. O minte 
disciplinată este un exemplu de desăvârşire şi de putere sufle- 
tească nepreţuită. Sufletul cu o minte disciplinată este acela care 
în timpul rugăciunii are ochiul neîmprăștiat [110]. Pentru el ru- 
găciunea constituie o szare neclintită [72], iar mintea nu îi este 
furată [44] de probleme importante sau neimportante, pentru că 
numai rugăciunea este lucrarea sa cea mai importantă. Printre 
altele, o minte disciplinată înseamnă şi următoarele: 

4) Atenţie şi control asupra simțămintelor şi a părții irasci- 
bile (de exemplu, mânia, pomenirea răului, întristarea) [22, 24, 
26, 48, 65]; atenţie şi control asupra dorințelor [27], a fricii 
[92], a diferitelor griji în general [9] şi asupra celor materiale 
în special [17, 46, 71]. 

b) Disciplina amintirii şi a lucrării ei [10, 45, 46, 69], ast- 
fel încât să nu constituie un element de tulburare a funcționării 
liniștite a minţii. Lucrul acesta este valabil mai ales în cazurile 
în care amintirea aduce în gândire imagini, idei, amintiri accen- 
tuate cu simţiri etc., în momente nepotrivite pentru minte, adi- 
că în vremea rugăciunii, când vin toate în câmpul conştienţei, 
chiar şi cele mai incredibile lucruri. 

Sigur că amintirea nu se supune de la un capăt la altul vo- 
inţei noastre, dar ceea ce ea aduce şi când aduce conştiinţei noas- 
tre poate fi acceptat sau nu. Nu mi le pot aminti pe toate atunci 

când vreau. Îmi amintesc şi fără să vreau închipuiri ale lucruri- 
lor de odinioară, griji noi sau faţa celui ce m-a supărat [46]. În 
puterea mea stă însă primirea sau neprimirea vizitei amintirilor. 
Tocmai aici se află importanţa şi arta ascezei duhovniceşti. 

c) Disciplina şi controlul imaginației [69]. Tot ce priveşte 
imaginaţia este pus la Sfântul Nil în legătură mai mult cu lucra- 
rea diavolului şi supunerea imaginaţiei, fără a exclude şi propri- 
ile ei produse. Cu acest subiect se înrudesc cele spuse puţin mai 
jos în paragraful G. De aceea, nu e nevoie să mai spunem aici 
cele la care ne vom referi acolo unde este, de altfel, şi locul lor. 

d) Străduinta şi lupta pentru a ne face gândurile şi cugetele 
curate şi nepătimaşe [4, 54, 55]. Acest element al ascezei du- 
hovniceşti este strâns legat de ceea ce am spus mai sus în le- 
pătură cu simţirile noastre. Când avem stăpânire asupra părţii 
iraționale a sufletului, atunci partea sa raţională lucrează curat 
și fără influenţe din afară. Dacă vrem să aducem apă curată 
de la izvor, trebuie ca şi vasul cu care o aducem să fie curat. 
Altfel, apa se va murdări de fiecare dată din cauza vasului ne- 
curat. Dacă patimile care încing partea iraţională a sufletului 
sunt dezrădăcinate, atunci mintea nu se va mai întina când se 
va mişca în această latură a sufletului. 

e) O strădanie specială de a ne îndrepta primul gând spre 
Dumnezeu [126]. Unde se îndreaptă primul nostru gând? Aceas- 
la este o întrebare fundamentală care trebuie să-l preocupe pe 
luptătorul duhovnicesc. Primul gând al mamei se îndreaptă spre 
copilul ei, iar primul gând al unei îndrăgostite se îndreaptă spre 
iubitul ei. Sufletul care-L iubeşte pe Dumnezeu mai mult decăt 
pe sine [109] trebuie să se îndrepte în mod firesc către El. Dacă 
nu se întâmplă asta, atunci ceva nu merge bine. De aceea, va 
trebui depusă o neîncetată strădanie pentru ca primul gând să 
lic îndreptat cu evlavie şi dragoste către Domnul. Acest fel de 
„prim gând” sfinţeşte şi restul lucrării minţii. În această situ- 
ţie sunt valabile şi cuvintele Sfântului Apostol Pavel: „Dacă 
pârga este sfântă, şi frământătura este sfântă, şi dacă rădăcina 
este sfântă, şi ramurile sunt sfinte” (Rom. 11, 16). Dacă „primul 

gând” este sfânt, atunci şi ramurile care vor odrăsli din el, toate 
gândurile de peste zi vor fi sfinte. „Primul gând” sfânt devine 
tămâia care alungă demonii şi gândurile drăceşti. Cu problema 
gândurilor însă ne vom ocupa mai jos, în paragraful G. 


B. STĂRUINȚA ÎN RUGĂCIUNE, ÎN CIUDA 
DIFICULTĂȚILOR SAU A SIMȚIRILOR NOASTRE 
NEPLĂCUTE SAU A RELEL NOASTRE DISPOZIȚII 


Rugăciunea nu este întotdeauna un lucru plăcut sau întot- 
deauna uşor. Mai ales la începutul vieţii noastre duhovniceşti. 
Legaţi cum suntem de simţurile noastre şi de lucrurile materiale 
din jur, ne adunăm mintea cu greu. O avem plină de reprezen- 
tări materiale. Avem sufletul încărcat de influenţa celor lumeşti 
asupra lui. Firea noastră stricată nu acceptă cu bucurie lucruri- 
le duhovniceşti, nici modul de viaţă duhovnicesc. „Omul psihic 
(adică omul care încă este firesc, încă nu e renăscut) nu primeşte 
cele ale Duhului lui Dumnezeu” (1 Cor. 2, 14), spune Apostolul 
Pavel. Lucrul acesta e valabil mai ales în ce priveşte rugăciu- 
nea. De aceea, trebuie ca fiecare să se împotrivească sinelui său. 
Adică e nevoie să lucreze mult asupra voinţei sale, astfel încât 
să şi-o poată impune sieşi. Sigur că pentru aceasta ajută mult 
virtuțile aşa-zis trupeşti, precum postul, privegherea, supunerea 
trupului, respectiv vieţuirea aspră şi toate celelalte fapte ale le- 
pădării de sine, aşa cum vom vedea mai jos. Chiar dacă această 
autoimpunere este dificilă şi obligatorie la începutul vieţii du- 
hovnicești, nu va înceta niciodată să fie necesară şi oportună. 
Mortificarea „omului vechi” dintr-odată nu este cu putinţă. Prin 
urmare, împotrivirea lui faţă de rugăciune va fi mare şi puter- 
nică. De aceea şi Sfântul Nil ne ajută să conştientizăm aceste 
greutăţi şi ne îndeamnă: Sfai cu încordare și te roagă cu osârdie 
[9], ostenindu-te foarte [29], depunând multă osteneală pentru 
rugăciune şi, mai ales, neîndurerându-te dacă nu capeți îndată 
de la Dumnezeu ceea ce ceri [34]. Biruieşte durerea, osteneala 

sau orice altă tulburare de-a ta şi orice teamă şi roagă-te cu cuvi- 
ință şi fără tulburare [82], stăruind cu putere [87] în rugăciune 
fără să slăbeşti, stărvind cu osteneală în sfânta rugăciune [88]. 
Această asceză va schimba şi va preface simţirile neplăcute de la 
început sau lipsa de dispoziţie, akidia inițială şi greutatea în miş- 
care într-o adâncă satisfacție şi veselie, care vor veni cu timpul 
să încununeze această luptă, umplând sufletul cu o bucurie mai 
presus de oricare alta, mai presus de orice bucurie [153]. 

Stăruinţa într-o rugăciune pentru împlinirea voilor şi pof- 
telor egoiste ale cuiva nu are nici un sens, pentru că în acest caz 
nu mai are nici un conţinut duhovnicesc. Caracterul stăruinței în 
rugăciune este subliniat şi în următorul paragraf, în care vom vorbi 
despre importanţa pe care o are: 


C. ASCEZA MORTIFICĂRII VOINȚEI 


Subiectul acesta este unul dintre cele mai importante 
ale asceticii evanghelice şi este valabil pentru toţi, fără excep- 
(ie, monahi care trăiesc în afara lumii şi mireni aflaţi în lume. 
Cu toții, fără excepţie, avem nevoie de mortificarea voii noas- 
tre naturale. Această mortificare reprezintă una dintre condiţiile 
(undamentale ale urmării lui lisus Hristos: „Dacă vrea cineva 
să vină după Mine, să se lepede de sine” (Mt. 16, 24). Luminat 
de Sfântul Duh, Apostolul Pavel tâlcuiește aceste cuvinte: „Zic 
dar: în Duhul să umblaţi şi să nu împliniţi pofta trupului, căci 
trupul pofteşte împotriva duhului, iar duhul împotriva trupului; 
căci acestea se împotrivesc unul altuia ca să nu faceţi cele ce aţi 
voi” (Gal. 5, 16-17). În această mortificare a voinţei ne ajută din 
ulară supunerea faţă de persoane înaintate duhovniceşte (stareţii 
(lin vieţuirea monahală sau duhovnici luminaţi) pe care Biserica 
ii pune la dispoziţia noastră ca să ne povăţuiască cu înţelepciune, 
pricepere şi discernământ duhovnicesc spre voia lui Dumnezeu. 
lin punct de vedere lăuntric, ne ajută la mortificarea voinţei 
noastre primirea cu toată râvna şi dispoziţia a voii lui Dumnezeu 

prin mijlocirea rugăciunii. 

Sfântul Nil dă acestui aspect importanţa cuvenită. De 
aceea accentuează: Plecând, vinde-ți averile şi le dă săracilor 
şi, luându-ţi crucea, leapădă-te de tine, ca să poți să te rogi ne- 
împrăștiat [17]. Şi mai limpede: Nu te ruga să se facă voile tale, 
căci acestea nu se acoperă întru totul cu voia lui Dumnezeu, 
ci roagă-te mai bine precum ai fost învățat zicând: „Facă-se 
voia Ta” în mine. Și în tot lucrul așa să-L rogi, ca să se facă 
voia Lui. Căci El voiește ceea ce e bine şi folositor sufletului 
tău. Dar tu nu ceri totdeauna aceasta [31]. Lucrul acesta îl ştie 
din experienţa proprie. De multe ori rugându-mă, am cerut să 
mi se împlinească ceea ce am socotit eu că e bine şi am stăruit 
în cerere, silind fără judecată voia lui Dumnezeu; nu i-am lăsat 
Lui ca să rânduiască mai bine aceea ce ştia că este de folos. lar 
primind, m-am scârbit pe urmă foarte că n-am cerut mai bine să 
se facă voia lui Dumnezeu. Căci lucrul nu mi-a folosit aşa cum 
credeam [32]. De aceea, nu voi să ţi se facă cele ce te privesc 
precum socotești tu, ci precum [i place lui Dumnezeu, şi vei fi 
netulburat şi mulțumit în rugăciunea ta [89]. 

Această supunere plină de căldură şi râvnă faţă de voia 
lui Dumnezeu şi asimilarea voinţei noastre de către voinţa lui 
Dumnezeu va constitui unul dintre cele mai minunate mijloace 
de asceză şi de maturizare pentru noi, astfel încât să fim şi noi 
socotiți între cei ce se roagă. 


D. DOBÂNDIREA OBIŞNUINȚEI ŞI A „SIMȚIRII" 
RUGĂCIUNII 


Un element caracteristic al psihologiei şi al mecanicii 
unor lucrări trupeşti-sufleteşti ale noastre este obişnuinţa, de- 
prinderea, caracterul mecanic, automatismul, care ne dă putinţa 
de a săvârşi acţiuni care solicită implicarea noastră conştien- 
tă. Despre această chestiune importantă s-a vorbit în primul 
capitol şi în paragraful legat de obişnuinţă. Aici vom sublinia 

necesitatea obişnuinţei pentru dobândirea stărilor duhovniceşti 
lăuntrice. De exemplu, va fi nevoie ca pentru un anumit inter- 
val de timp să învăţăm să ne rugăm din obișnuinţă şi cu semne 
exterioare, cum ar fi înălțarea mâinilor [106, 109], o anumită 
poziţie a trupului, cu metanii, cu folosirea unor expresii, cu- 
vinte sau rugăciuni ale Bisericii şi, în general, cu felurile de 
rugăciune pe care ni le predă Biserica, fie direct, fie indirect, 
prin mijlocirea pildei Sfinţilor ei de odinioară sau de astăzi, ast- 
fel încât prin mijlocirea acestor elemente trupeşti de rugăciune 
mintea noastră să fie înălțată la rugăciunea înfocată [111], care 
constituie şi depăşirea respectivelor elemente, fără ca aceasta 
să însemne încetarea lor. Niciodată nu trebuie să identificăm, 
pentru nici un motiv, ceea ce este numai un instrument pentru 
rugăciune cu rugăciunea însăşi. 

Modul exterior de rugăciune, începând de la rugăciunea 
liturgică şi până la cea personală, este primul stadiu funda- 
mental. Acesta însă trebuie depăşit. Odată cu depăşirea modu- 
lui exterior de rugăciune începe adevărata rugăciune. Aici se 
află semnificaţia rugăciunii ca fapt duhovnicesc şi ca lucrare 
(luhovnicească, pentru că ea nu se poate identifica cu hotarele 
ci exterioare, fiind curat duhovnicească. Elementele exterioa- 
re ajută şi împreună lucrează. Şi atâta timp cât purtăm trup, 
elementele exterioare ne vor ajuta şi ne vor fi necesare, chiar 
dacă nu la fel de trebuincioase ca la începutul vieţii noastre 
duhovniceşti. Trebuie însă să fie depăşite sau, mai corect, să 
lie cuprinse de o stare de plinătate duhovnicească. Modalitatea 
(e supunere a elementelor trupeşti ale rugăciunii şi a deprin- 
(erii cu ea se denumeşte cu un cuvânt: „simţire”. Rugăciunea 
lrebuie să se facă cu „simţire” sau „simţământ”, care trebuie 
să caracterizeze orice fel de rugăciune: liturgică, citită etc. De 
uceea şi Sfântul Nil subliniază: Nu fe ruga împlinind numai for- 
mele din afară, ci îndeamnă-ți mintea spre simţirea rugăciunii 
«duhovnicești cu multă frică [28]. Şi fie că te rogi cu fraţii, fie 
singur, străduieşte-te să nu te rogi din obişnuinţă, ci cu simțire 
|42]. Este uşor ca rugăciunea să cadă într-o formalitate moartă 

şi într-o lucrare numai exterioară şi trupească, fără participarea 
minții. Dar dacă mintea ta mai e furată în vremea rugăciunii, 
încă n-a cunoscut că se roagă un monah, ci eşti încă un mirean 
care înfrumusețează cortul din afară [44], subliniază Sfântul. 

Am arătat deja în capitolul precedent ce înseamnă sim- 
ţirea sau simțământul rugăciunii. Aici vom încerca să adâncim 
cele expuse acolo pe scurt. Sfântul Nil ne face o frumoasă ana- 
liză a conţinutului „simţirii”, care trebuie să deosebească rugă- 
ciunea: Simțirea rugăciunii este adunarea minţii, împreunată 
cu evlavie, cu străpungerea inimii, cu durerea sufletului, cu 
mărturisirea păcatelor, cu suspine nevăzute [43]. 

Simţirea şi trăirea conştientă a rugăciunii, potrivit Sfântu- 
lui nostru, cere o strădanie aparte şi o căutare stăruitoare în hota- 
rele întregii noastre lupte duhovniceşti, aşa cum de multe ori ni 
s-a dat prilejul să subliniem. „Simţirea” în rugăciune înseamnă: 


1. Cugetul adunat 

Cuget adunat înseamnă profunda chibzuială a minţii, 
care se îndeletniceşte exclusiv cu ceva serios şi important. Lu- 
crul important, în cazul nostru, este rugăciunea. Sfântul Petru 
Damaschin socoteşte calea către cugetul adunat „acelaşi lucru 
cu dobândirea virtuţii”. Şi pentru că dintre toate virtuțile rugă- 
ciunea este cea mai dumnezeiască, potrivit Sfântului Nil [150], 
cugetul adunat constituie şi drumul cel mai scurt către adevăra- 
ta rugăciune. Cugetul adunat este însoţit de: 


2. Evlavia 

În primul său nivel de sens, cuvântul „evlavie” (evAd- 
Bea, de la ev=bine, şi AauBâvw=a lua, a apuca) înseamnă a 
ține ceva cu putere, cu atenţie, cu chibzuinţă şi cu discernă- 
mânt, cu o adâncă cinstire şi cuviinţă, cu o sfiiciune şi preţuire 
faţă de altcineva care le merită. Lucrul acesta este valabil cu 
atât mai mult pentru rugăciune, pentru că în cazul acesta nu 
este vorba de un om, oricât de vrednic ar fi el socotit de osteni- 
tor în rugăciune, ci e vorba de Însuşi Dumnezeu. De aceea, în 

cazul nostru, evlavia înseamnă o cinstire desăvârşită şi adâncă, 
atât în cele exterioare, cât şi lăuntric. Expresia exterioară a ev- 
laviei reprezintă strălucirea celei lăuntrice. Sfântul Nil însuși 
vorbeşte în alt loc la care ne-am mai referit de simțirea rugă- 
ciunii duhovniceşti cu multă frică [28]. Uneşte adică simţirea 
cu o adâncă frică, care nu e altceva decât evlavia şi cinstirea în 
forma ei deplină. Următorul element al simţirii este: 


3, Străpungerea 

Străpungerea (este durerea şi tresărirea sufletului, pe care 
îl înţeapă (străpunge) conştiinţa şi înţelegerea a ceea ce este el 
și cât de mult a căzut. Este, potrivit înțeleptului de odinioară: 
„părerea de rău care răneşte pururea şi înţeapă”. Sufletul care 
vine în legătură şi comuniune lăuntrică şi mistică cu Dumne- 
zeu simte străpungerea înlăuntrul său. Prezenţa lui Dumnezeu 
în suflet produce străpungere în acesta, aşa cum ne spune şi 
Prorocul Isaia, vorbind din propria sa experienţă: „Vai mie, că 
m-am străpuns la inimă, fiindcă om fiind şi buze necurate având, 
L-am văzut pe Domnul Savaot cu ochii mei” (cf. Is. 6, 6). Cât 
mi se zdrobeşte sufletul! Măcar că sunt om, şi mai ales necu- 
rat, m-am învrednicit eu, nevrednicul, să-L văd pe Împăratul 
şi Domnul puterilor cereşti! O astfel de zdrobire a inimii şi o 
astfel de străpungere este de nepreţuit şi foarte importantă pentru 
întreaga sa stare duhovnicească. Şi Cuviosul Teognost observă 
că „de străpungerea adevărată a inimii te vei învrednici atunci 
când, veştejind prin înfrânare, priveghere, rugăciune şi smere- 
nie plăcerea cea înnăscută a trupului, te vei răstigni împreună cu 
lisus, nemaitrăind pătimaş, ci vieţuind Duhului dumnezeiesc şi 
umblând întru nădejdea moştenirii celei de sus.'* 

Sfântul Nichita Stithatul numeşte această virtute „stră- 
pungere cu chip de lumină” şi adaugă: „Lacrimile de străpun- 
pere vin ca o ploaie pe pajiştea sufletului şi ca o rouă pe plante, 
hrănind spicul cunoştinţei, înmulţindu-l şi făcându-l plin de 
" 'Teognost, Capete despre făptuire, contemplație şi preoţie, 39, 
HR 4 (1994), p.282 

rod.” Şi potrivit aceluiaşi Cuvios, „nimic nu întraripează su- 
fletul spre iubirea de Dumnezeu ca străpungerea şi rugăciunea 
curată” .£ 

Legată de străpungerea şi de zdrobirea inimii şi produsă 
de acesta este: 


4. Durerea sufletului 

Durerea sufletului pe care o simte în răstimpul străpun- 
gerii când vede ce a făcut şi cât L-a întristat astfel pe Dumne- 
zeu. Zdrobirea şi rana pe care o produce în suflet este foarte du- 
reroasă. Dar alta este durerea pe care o produce zdrobirea fără 
de voie, mai ales după multă împotrivire, aşa cum se zdrobeşte 
egoismul şi este lovită de moarte iubirea de sine a omului, şi 
alta este durerea pe care omul o simte de voie şi cu simţire se 
umileşte înaintea lui Dumnezeu în timp ce întâlneşte sfinţenia 
Lui, în comparaţie cu propria sa netrebnicie. Atunci inima este 
îndurerată de durerea mântuitoare. 

Cele două stări duhovniceşti de mai sus, străpungerea şi 
durerea, se exprimă nemijlocit prin: 


5. Mărturisirea greşelilor şi suspine nevăzute 

Străpungerea dureroasă a sufletului se exprimă în afară ca 
o mărturisire a păcatelor pe care le conştientizează mai bine şi le 
înfăţişează acuzându-se pe sine înaintea lui Dumnezeu. Lăuntric, 
inima străpunsă şi îndurerată suspină în adâncurile ei tainice cu 
suspine negrăite şi nevăzute. Acolo, în intimitatea de neatins pen- 
tru orice ochi indiscret, se înalță plânsul cel nevăzut pentru nevi- 
novăţia pierdută, pentru întinarea curăției dintru început a cămăşii 
sale. Tocmai acest lucru face plânsul adevărat şi autentic. 

Toate elementele la care ne-am referit în legătură cu rugă- 
ciunea întru Simţire, adică cugetul adunat, evlavia, străpungerea, 


' Cuv. Nichita Stithatul, Cele 300 de capete despre făptuire, despre 
fire şi despre cunoștință, |, 70, FR 6 (Ed. Humanitas, 1998; 2004), 
p.210 

* Ibidem, II, 41, p.238 

durerea sufietului și mărturisirea greşelilor cu suspine tainice şi 
negrăite se susțin unele pe altele, astfel încât rugăciunea să do- 
bândească de fiecare dată când se săvârşeşte o nouă adâncime şi 
expresie adevărată a întregii existenţe, depăşind automatismul, 
obişnuinţa şi mecanicismul obiceiului de a te ruga, pe măsură 
ce, încet-încet, se preschimbă într-o adevărată vorbire şi împreu- 
nă-şedere cu Dumnezeu şi, în același timp, se umple în întregime 
de o cerere adâncă şi mângâiere cerească. 


E. ASCEZĂ ÎN SMERENIE 


Smerenia constituie alfa şi omega vieţii duhovniceşti. 
Mult se vorbeşte despre ea. Şi oricât s-ar vorbi, subiectul nu 
va fi epuizat. De aceea am şi amintit anumite lucruri despre 
ea, iar aici vom însemna şi altele, pe baza a ceea ce ne spune 
Sfântul Nil. 

Omul duhovnicesc, începând de la smerenie, chiar dacă 
aceasta e ajutată la început de fapte exterioare, ajunge, trebuie 
să ajungă din nou la ea şi ca „desăvârşit”, ca înaintat în viaţa 
duhovnicească după multe lupte sângeroase duse ani şi dece- 
nii. La început, aşa cum am spus, smerenia este exprimată mai 
mult prin fapte exterioare. Dar încet-încet, este dobândită într-o 
astfel de adâncime şi astfel de dimensiuni lăuntrice, încât devi- 
ne cu adevărat înălțătoare şi întinsă până la cer. Smerenia, în 
general, şi smerita cugetare în special încep, potrivit Sfântului 
Nil, ca o sfiiciune plină de pudoare, ca o zdrobire înaintea lui 
Dumnezeu, datorată simțirii de care am vorbit deja. De aceea, 
sufletul nu are îndrăzneală să se întindă în spaţii înalte şi de 
neajuns nu dintr-o frică sau teamă de slugă, ci din cunoaşterea 
propriilor sale măsuri. Aşa se face că sufletul nu capătă curaj 
nici chiar când ajunge la cea mai puternică simţire şi nemijlo- 
cită trăire a prezenţei lui Dumnezeu în sine, ci chiar şi atunci se 
păzeşte de dracul curviei [90]. Opoziţia este uimitoare. Înălți- 
mea cerească a suişurilor duhovniceşti poate sfârşi în cea mai 

mare şi mai grosolană cădere morală şi duhovnicească, oricât 
ar părea de îndoielnic! Această cădere este rezultatul direct al 
înaltei cugetări şi al mândriei. Sufletul smerit ştie că fiecare 
suiş şi înflăcărare pe care le dobândeşte prin zdrobire şi cu şu- 
voaie de lacrimi sunt harisma şi darul lui Dumnezeu. De aceea 
se şi teme neîncetat de cădere şi este atent la fiecare pas greşit. 
Neputinţa de a cădea şi caracterul neschimbat al virtuţii şi al 
sfințeniei nu sunt pentru veacul de acum. Tocmai acest simţă- 
mânt îl are cel smerit şi omul de rugăciune care se smereşte ne- 
încetat şi i lasă lui Dumnezeu toate cele care îl privesc [33] cu 
desăvârşită încredere în neţărmurita Lui bunătate şi în judecata 
Lui sigură. Cel smerit este pe deplin încredinţat că Cel ce e bun 
desigur că e şi Dătătorul darurilor bune [33]. 

Asceza în smerenie duce la o comuniune cu Dumnezeu 
fără aşteptarea unor daruri, ci pentru însăşi legătura aceasta cu 
Dumnezeu. Ce este mai presus decât a vorbi cu Dumnezeu şi a 
fi răpit la împreuna-petrecere cu EI? [34] 

Asceza în smerenie cuprinde şi asceza în tăcere [148]. Pen- 
tru că aceasta păzeşte sufletul de căi greşite şi de rătăciri în sfere 
sau stări care nu sunt de la Dumnezeu [133, 134]. 

Asceza în smerenie deschide ochii omului pentru a se ve- 
dea pe sine însuşi cu adevărat, atât în ce priveşte propriul sine, 
cât şi în legătura sa cu Domnul şi cu oamenii. 


F. FELUL LEGĂTURILOR NOASTRE CU CEILALȚI 


De felul legăturilor noastre cu ceilalți depinde şi felul le- 
găturilor noastre cu Dumnezeu. Ceea ce ne spune Sfântul Nil în 
această privinţă are foarte mare importanţă. Ne vom ocupa de ele 
în capitolul următor. Pentru subiectul capitolului de faţă, acela 
al ascezei practice, reținem aceasta: duhovnicia omului de ru- 
găciune trebuie să aibă o bază realistă şi, de aceea, o modalitate 
palpabilă de verificare a autenticităţii ei. În legăturile noastre cu 
Dumnezeu această verificare nu este întotdeauna uşor de realizat, 

nici de cântărit. Nu e deloc greu să se strecoare subiectivismul şi 
închipuirea şi impresia că am fi ajuns deja la o măsura de înaltă 
sfințenie. În legăturile noastre cu oamenii pe care îi vedem în 
fiecare zi iese la iveală cine suntem, atât în legăturile cu ei, cât 
şi în dispoziția noastră lăuntrică faţă de ei, aflată în adâncurile 
inimii noastre, ca elemente negative şi pozitive, cum ar fi ura, 
duşmănia, disprețul, iubirea, înţelegerea, simpatia, iertarea etc. 
Prin urmare, cu cât devin mai evanghelice legăturile noastre, 
cu atât mai duhovnicească este şi legătura noastră cu Domnul. 
Acest lucru constituie o învăţătură fundamentală a Evangheliei, 
iar Sfântul nostru îl subliniază în diferite feluri (vezi capetele 13, 
14, 20-26, 65, 103, 104, 121-125, 127, 137). 


G. STUDIUL RĂZBOIULUI NEVĂZUT 


Caracterul duhovnicesc al rugăciunii presupune şi o pro- 
fundă cunoaştere a războiului nevăzut, care reprezintă o realita- 
te de netăgăduit, aşa cum vom vedea într-un alt capitol. Războ- 
iul nevăzut nu constă doar în lupta împotriva sinelui nostru, ci 
şi în lupta împotriva „începătoriilor şi stăpâniilor întunericului 
și răutăţii”. Lupta împotriva lor necesită o tactică şi o metodă 
pe care putem să le învăţăm dacă vom ucenici lângă povăţui- 
tori duhovniceşti experimentați şi dacă vom asimila experienţa 
sfinţilor bisericii noastre. Zice, de exemplu, Sfântul Nil: Diavo- 
lul pizmuieşte foarte tare pe omul care se roagă și se folosește 
de tot meşteşugul ca să-i întineze scopul [47]. Şi adaugă: Tor 
războiul ce se aprinde între noi şi dracii necuraţi nu se poartă 
pentru altceva decât pentru rugăciunea duhovnicească [50]. 
Viclenia diavolului este inepuizabilă şi uneltirile lui nenumă- 
rate, dar şi răbdarea, înţelepciunea duhovnicească şi trezvia 
luptătorilor duhovniceşti sunt de nebiruit cu împreună-lucrarea 
harului lui Dumnezeu. Toate acestea însă au fost dobândite, pe 
lângă alte căi, şi printr-un studiu susținut şi atent. Prin urmare, 
și acest aspect al studiului trebuie să constituie unul dintre ca- 

pitolele luptei duhovniceşti, care trebuie să se îmbogăţească cu 
tot ceea ce Biserica noastră ne oferă în acest domeniu, alături 
de studiul nostru personal unit cu experienţa provenită din 
propria luptă duhovnicească. Alte elemente prețioase legate 
de acest subiect, nevoitorul duhovnicesc va găsi în capitolul 
al IV-lea al scrierii noastre, unde vom analiza lupta duhurilor 
viclene împotriva noastră. 


Când elementele la care ne-am referit, zice Sfântul Nil, 
sunt cultivate în suflet cu răbdare, sistematic, cu asceză conti- 
nuă şi neobosită, cu cererea smerită a harului lui Dumnezeu, 
vom afla în cele din urmă fămâie bine mirositoare în sânul 
nostru [141], adică rugăciunea în cel mai profund înţeles al 
cuvântului. 


II]. RUGĂCIUNEA ŞI VEDENIILE 


Un lucru care impresionează pe mulţi şi produce o aure- 
olă de sfinţenie pentru cei care le văd sunt vedeniile şi viziunile 
avute, mai ales în ceasul rugăciunii şi legate de aceasta. Asupra 
acestui subiect, Sfinţii Părinţi au multe şi interesante lucruri să 
ne spună. Nici Sfântul Nil nu este lipsit de învățături în această 
privinţă. Având el însuşi o bogată experienţă în rugăciunea du- 
hovnicească şi studiind rugăciunea în viaţa şi învăţătura sfinţi- 
lor, ne face foarte atenţi în tot ceea ce are legătură cu vedeniile, 
care pot să apară în vremea rugăciunii. 

Sfântul Nil este foarte exigent în această privinţă. Ca iz- 
voare principale pentru diferitele vedenii, Sfântul Nil le consi- 
deră pe cele două de mai jos: 

4) Slava deșartă a celui ce se roagă Şi 

b) Lucrarea demonică prin care diavolul fie că exploatează 

dorinţa omului de a avea vedenii, fie i-o cultivă, dacă nu o are, 
cu scopul de a-l subjuga şi de a-l destrăma duhovniceşte. 

Desigur că nu exclude obârşia dumnezeiască a anumitor 
vedenii şi arătări [94, 112]. Dar în aceste situaţii trebuie să fie 
cerută cu stăruință luminarea lui Dumnezeu, pentru ca El să 
arate dacă, într-adevăr, e vorba de lucrarea Lui. În plus, vede- 
niile şi arătările presupun sfinţenie, pentru că nu se dau oricui 
şi oricând. 

Două sunt tipurile fundamentale de vedenii pe care le 
consemnează Sfântul Nil: 

4) vedenii care se referă la Dumnezeu sau teofanii 

b) vedenii care se referă la îngeri sau angbelofanii 

Nu ne referim la vedeniile total demonice, care urmăresc 
îngrozirea celui ce se roagă. Ele constituie un capitol special şi 
ne vom ocupa de ele într-unul dintre capitolele următoare ale 
Cărţii. 


A. VEDENII CARE SE REFERĂ 
LA DUMNEZEU — TEOFANIILE 


1. Arătări ale Dumnezeirii sub diferite forme 

Funcționarea minţii noastre este bazată în mod funda- 
mental pe reprezentare. De exemplu, când vorbim cu cineva, 
avem în afara noastră acea persoană, iar înlăuntrul nostru ima- 
ginea lui. La orice ne-am gândi sau cu oricine am vorbi, gândim 
și vorbim cu imagini ale minţii şi ale cuvântului. Dăm formă, 
întipărim mintea noastră, potrivit cu terminologia Sfântului 
nostru. De aceea, e normal să existe înlăuntrul nostru tendința 
de a schiţa un anumit chip, chiar şi pentru Dumnezeu. Vrem 
sau tindem, fără de voie, să ni-L imaginăm, să ni-L reprezen- 
tăm printr-o imagine înlăuntrul nostru. Dar rugăciunea nu este 
O lucrare obişnuită a minţii, nici legătura noastră cu Dumnezeu 
nu este o legătură obişnuită, astfel încât să se supună condiţiilor 
celorlalte legături obişnuite. Lucrarea rugăciunii nu este o lu- 

crare legată de simţuri şi, prin mijlocirea lor, de lumea obiecte- 
lor materiale şi create, ci e legată de Însuşi Dumnezeu. Dumne- 
zeu însă este imaterial [67], nesfârşit, fără chip [68], fără formă 
[69], necuprins. Aşadar, cum ar putea fi descris, schiţat, cuprins 
între nişte definiţii, care caracterizează cantitatea măsurabilă 
şi descriptibilă, El, Care este infinit mai sus de toate acestea şi 
infinit dincolo de toate acestea? 

În Sfânta Scriptură se află o poruncă limpede: „Nu-ţi vei 
face ţie idol” (leş. 20, 4). Porunca aceasta se referă mai ales la 
situaţia la care ne referim aici. Închipuirea unei imagini exterioare 
şi reprezentarea lui Dumnezeu sunt nişte lucruri grosolane şi lipsi- 
te de cucermnicie faţă de Dumnezeu. Cu atât mai mult, crearea unei 
imagini lăuntrice a lui Dumnezeu este şi mai lipsită de judecată 
ŞI, cu toate acestea, este mult mai lesne de acceptat. La această 
acceptare contribuie atât modul de lucrare al minţii noastre, care 
are deja obiceiul să petreacă în cugetări și ușor se încovoaie [69], 
cât şi slava noastră deşartă [73], care ne şopteşte că am înaintat, 
chipurile, atât de mult, încât suntem vrednici de acum să avem 
parte de arătări dumnezeieşti. Patima aceasta a slavei deşarte şi, 
în general, neputinţa noastră faţă de ea dau prilej celui rău să se 
mişte împotriva noastră pentru a le exploata, iar dacă nu există 
această patimă, el încearcă să o stârnească sau să o învieze din 
morţi, dacă cumva în trecut am avut-o. Astfel, poate să împiedice 
foarte uşor folosul care ne vine din rugăciunea duhovnicească. 

Sfântul Nil accentuează în mod explicit şi categoric: 
Rugându-te, să nu dai vreun chip lui Dumnezeu în tine, nici 
să nu îngădui minţii tale să se modeleze după vreo formă, ci 
apropie-te în chip nematerial de Cel nematerial [67]. Spus în 
cuvinte mai simple, Sfântul ne cheamă să luăm aminte de la 
bun început la înclinația noastră naturală de a da un chip lă- 
untric tuturor lucrurilor, prin urmare şi lui Dumnezeu. Nu da 
lui Dumnezeu nici o formă şi nici un chip înlăuntrul tău, zice. 
Fereşte-te pe orice cale de vreo înfăţişare a lui Dumnezeu. 
Vorbeşte-I şi păstrează cu Cel nematerial o legătură potrivită 
cu această nematerialitate a Sa, adică imaterială. 

2. Cursele celor potrivnici 

Se poate întâmpla însă ca înlăuntrul nostru să se pro- 
ducă o anumită „închipuire”, o oarecare „întipărire”, fără ca 
noi să vrem, deoarece aceasta este înclinația naturală a minţii 
noastre, de a primi sau de a crea imagini, chipuri. În aceas- 
tă situaţie trebuie să avem şi mai multă grijă, pentru că s-ar 
putea ca acest chip al lui Dumnezeu să nu provină de la noi. 
Păzeşte-te de cursele celor potrivnici. Căci se întâmplă ca, în 
vreme ce te rogi curat și netulburat, să ţi se înfățişeze deodată 
înainte vreun chip străin și ciudat, ca să te ducă la părerea 
că Dumnezeu este acolo și să te înduplece să crezi că Dum- 
nezeirea este câtimea ce [i s-a descoperit ție deodată. Dar 
Dumnezeirea nu este câtime şi nu are chip [68]. Se întâmplă, 
zice Sfântul Nil, ca cineva să se roage curat şi netulburat. 
Dintr-odată însă apare un oarecare chip ciudat, care nu e deloc 
omenesc. Se înfăţişează pe sine ca fiind, chipurile, dumneze- 
iesc, dar scopul acestei arătări este doar înşelarea. Aceasta este 
o viclenie meşteşugită şi o cursă a vrăjmașului. Prin mijlocirea 
ei se urmăreşte ca rugătorul să fie condus la părerea de sine, la 
o mare idee despre el însuși şi despre virtutea sa, şi în acest fel 
să cadă din iubire şi din harul lui Dumnezeu care se întoarce 
de la orice formă de mândrie şi de înaltă cugetare. 

În aceste situaţii, subliniază Sfântul, avem de a face cu 
o înşelăciune drăcească, pentru că Dumnezeu nu este prezent 
acolo. Nu e cu putinţă ca Dumnezeu să fie cuprins şi limitat 
într-o cantitate, într-o formă, într-un chip, în nimic din cele care 
caracterizează lucrurile acestei lumi, care sunt limitate şi cir- 
cumscrise. Primirea unei astfel de concepţii despre Dumnezeu 
și atribuirea unor însuşiri de-ale făpturilor create lui Dumnezeu 
constituie o scădere a măreției dumnezeieşti. Este o idolatrie 
lipsită de cucernicie şi un teomorfism. 

Când, în sfârșit, mintea se roagă în curăţie şi fără pati- 
mă, nu mai vin asupra ei dracii din partea stângă, ci din cea 
dreaptă. Căci ei vorbesc de slava lui Dumnezeu şi îi aduc îna- 
inte vreo formă din cele plăcute simțţirii, încât să-i pară că a 

ajuns desăvârşit la scopul rugăciunii. lar aceasta a spus-o un 
bărbat cunoscător că se înfăptuieşte prin patima slavei deșarte 
și prin dracul care s-a atins de creier. [73] 

Socotesc că dracul, atingându-se de creier. schimbă lu- 
mina minţii precum voiește. În felul acesta este stârnită patima 
slavei deșarte spre gândul de a face mintea să se pronunţe cu 
ușurătate, prin păreri proprii, despre cunoștința dumnezeiască 
şi fiinţială. Unul ca acesta, nefiind supărat de patimi trupeşti şi 
necurate, ci înfățișându-se — zice-se — întru curăție, socotește 
că nu se mai petrece în el nici o lucrare potrivnică. De ace- 
ea socotește arătare dumnezeiască lucrarea săvârșită în el de 
diavolul, care se folosește de multă pătrundere şi, prin creier, 
schimbă lumina împreunată cu el și îi dă, precum am spus, 
forma pe care o vrea. [74] 

Potrivit cuvintelor Sfântului, vicleşugul vrăjmaşului este 
evident. Vedenia pe care s-ar putea să o vadă cineva înfăţişân- 
du-i-se în vremea rugăciunii nu este decât: 

a) O silire a stării umorale a trupului pentru a aduce vreo 
nălucire ciudată înaintea minţii şi a o face pe aceasta să pri- 
mească o anumită formă [69]. Adică este producerea unei ano- 
malii organice printr-o acţiune asupra creierului. Prin urmare, 
fenomenul acesta este cu totul patologic. 

b) Aducerea înainte a unei forme plăcute simţirii [73], 
adică vreo formă din cele care nu sunt necunoscute simţurilor 
noastre şi reprezintă, de fapt, 

c) O stârnire şi o aprindere a patimii slavei deşarte [73], 
astfel încât ea să stârnească la rândul ei gândul că aici este cu 
adevărat o lucrare şi o arătare dumnezeiască. Această părere 
o susține şi faptul că nu există patimi trupeşti şi cele legate de 
ele. Cel liber de astfel de patimi poate să creadă cu uşurinţă că 
a ajuns la o asemenea măsură a curăţiei, încât să fie vrednic şi 
de arătări suprafireşti. Şi aşa cade în cursă! 

În acest caz avem o înţelegere greşită a cuvântului „Fericiţi 
cel săraci cu inima, că aceia vor vedea pe Dumnezeu” (Mt. 5, 8), 
unde sensul curăţiei nu se limitează numai la curăţia trupului, ale 

cărui patimi nu sunt subapreciate, iar pe de altă parte reprezintă 
o necunoaştere a propriilor noastre măsuri. Oricât de mare ar fi 
virtutea noastră, nu ne poate face vrednici să-L vedem pe Dumne- 
zeu, Care „găsește vină chiar şi îngerilor Săi” (lov. 4, 18). 

Dacă Dumnezeu binevoieşte să facă vreo arătare minuna- 
tă, o va face pentru motive aparte şi într-un mod care să fie mai 
presus de orice îndoială. De aceea, Sfinţii au fost întotdeauna 
neîncrezători faţă de astfel de arătări şi s-au rugat stăruitor pen- 
tru a se încredința de adevărata provenienţă a vreunei vedenii. 
Şi îi întrebau şi pe alţi sfinţi luminaţi de Dumnezeu şi plini de 
discernământ, cerându-le să judece ei şi să desluşească adevă- 
rul. În acelaşi timp, îşi sporeau smerenia şi străpungerea şi mai 
mult, astfel încât să poată repeta şi ei cuvintele prorocului: „Vai 
mie, că m-am străpuns la inimă, fiindcă om fiind şi buze necura- 
te având (...) pe Împăratul, Domnul Savaot, L-am văzut cu ochii 
mei” (1s. 6, 5). Şi desigur că nu băteau toba ca să vestească şi 
celorlalți aceste arătări, pentru a le stârni admiraţia. 


B. VEDENII CARE SE REFERĂ 
LA ÎNGERI — ANGHELOEANIILE 


Cu dreptate este — continuă Sfântul Nil — să nu-și rămâ- 
nă necunoscut nici vicleșugul acesta, că pentru o vreme se des- 
part dracii între ei înșiși. Și dacă vrei să ceri ajutor împotriva 
unora, vin ceilalți în chipuri îngerești şi alungă pe cei dintă,i, 
ca tu să fii înşelat de ei, părându-ți că sunt îngeri. [95] 

În cazul arătărilor îngereşti, înşelăciunea şi rătăcirea sunt 
mult mai uşoare, deoarece arătarea îngerilor este mai uşor de 
crezut şi mai obişnuită în vieţile Sfinţilor. Scopul unei arătări 
îngereşti mincinoase nu este doar înşelarea celui care o vede, 
crezând că vede îngeri şi, prin urmare, socotindu-se vrednic de 
asemenea arătări, ci şi că rugăciunea lui este atât de puternică, 
încât alungă demonii. 

Sfântul Nil subliniază cu tărie următoarele: Vezi să nu te 

amăgească dracii cei răi prin vreo vedenie, ci fii cu grijă, întor- 
cându-te la rugăciune; şi cheamă pe Dumnezeu ca, dacă este ve- 
denia de la EI, El să te lumineze, iar de nu, să alunge degrabă pe 
amăgitorul. Și îndrăznește, că nu vor putea sta câinii când tu Stă- 
ruiești cu înfocare în convorbirea cu Dumnezeu. Căci îndată vor fi 
alungați departe cu ajutorul lui Dumnezeu, fiind bătuţi în chip ne- 
văzut şi nearătat [94]. Şi adaugă: Îngrijește-te să agonisești multă 
cugetare smerilă şi bărbăţie, și „răutatea lor nu se va atinge de 
sufletul tău, și biciul nu se va apropia de cortul tău, că îngerilor 
Săi va porunci să te păzească pe tine ” (Ps. 90, 10-11). lar aceștia 
vor izgoni de la tine toată lucrarea cea potrivnică [96]. 


C. ATITUDINEA RUGĂTORULUI FAȚĂ DE VEDENII 


Adunând la un loc toate cele pe care Sfântul Nil le spune 
în legătură cu teofaniile şi anghelofaniile, am putea să schițăm 
elementele de mai jos ca mijloace şi modalităţi de înfruntare 
corectă a unor asemenea întâmplări. 

4) Rugăciune neadormită 

Vezi să nu te amăgească dracii cei răi prin vreo vedenie 
[94]. Luptătorul duhovnicesc se cuvine să fie foarte atent, pe 
de o parte faţă de uneltirile vicleanului, iar pe de altă parte faţă 
de neputinţa sa omenească, pe care demonii o exploatează în 
dauna sa, astfel încât să-l poată târi în astfel de înşelăciuni. 

D) Fii cu grijă [94] 

In loc să începi să prăznuieşti înlăuntrul tău pentru ceea 
ce vezi, zice Sfântul, adună-ţi mintea şi gândeşte-te cu toată 
adâncimea pe care o cere situaţia de ce şi cum s-a întâmplat 
aceasta. 

c) Întorcându-te la rugăciune [94] 

Roagă-te stăruitor şi cere să-ţi arate dacă vedenia este de 
la EI şi de ce ţi s-a arătat, astfel încât ori să te lumineze şi să-ţi 
lămurească fenomenul, ori să-l alunge departe de tine şi cât mai 
repede pe vrăjmaşul cel înşelător. 

La acest punct este foarte lămuritoare o întâmplare pe- 
trecută cu Avva Zaharia, care era foarte virtuos încă din anii 
tinereţii. Era poate cel mai tânăr avvă. Adică era un monah care 
ajunsese la o măsură de sfinţenie, încât să fie socotit avvă, pă- 
rinte duhovnicesc, de către sfinți precum Avva Moisi şi alţii. 
„Pe când stătea odată Avva Zahania în Schit, a venit o vedenie 
peste el. Ridicându-se, a mers de a vestit întâmplarea lui Avva al 
său Carion. Bătrânul fiind însă numai făptuitor, nu era priceput în 
cele ale contemplaţiei şi, ridicându-se, a zis că de la demoni este. 
Dar gândul i-a stăruit şi, ridicându-se, s-a dus noaptea la Avva 
Pimen şi i-a vestit lui lucrul şi cum ard cele dinlăuntrul său. Vă- 
zând Bătrânul că de la Dumnezeu este, i-a zis: Du-te la cutare 
Bătrân şi, orice ţi-ar spune, fă! Şi mergând la Bătrânul, înainte 
să-i vestească ceva, i-a spus lui Bătrânul toate şi că vedenia de 
la Dumnezeu este, dar: Du-te şi supune-te Părintelui tău!" 

Avva Zaharia a istorisit o vedenie de-a sa Stareţului său, 
Avva Carion, care îi era şi tată după trup. Acesta însă nu avea 
harisma discernământului şi, de aceea, nu putea să înţeleagă 
despre ce era vorba. Fără să cerceteze în adâncime lucrul, fi- 
ind obişnuit numai cu asceza trupească, adică cu făptuirea, s-a 
împotrivit cu violenţă. Credea că vedenia este diavolească şi 
l-a certat pe fiul său pentru că a îndrăznit să dea atenţie unui 
astfel de lucru. Dar căldura şi fierbinţeala acelei contemplaţii 
lăuntrice erau de neîndurat. Tânărul monah alergă atunci, deşi 
era noapte, la Bătrânul Pimen, cunoscut pentru dreapta sa so- 
coteală, pentru înţelepciunea şi sfințenia sa, şi i-a istorisit ce i 
se întâmplase. Din cele spuse de Zaharia, Pimen şi-a dat seama 
că vedenia era de la Dumnezeu. L-a sfătuit însă să meargă la 
un alt Bătrân sfânt şi să facă ce-i va spune acela. Acel Bătrân 
avea harisma străvederii şi a ştiut ce i se întâmplase lui Zaharia 
înainte ca acesta să-i fi spus ceva. Aşadar, l-a încredinţat că ve- 
denia pe care a avut-o era o cercetare dumnezeiască. L-a sfătuit 


” Patericul (ce cuprinde în sine cuvinte folositoare ale Sfinţilor 
Bătrâni), tipărit de Arhiepiscopia Ortodoxă a Alba Iuliei, Alba Iulia, 
2003, Avva Zaharia 4 

însă să se întoarcă la Starețul şi tatăl său şi să-i fie supus, aşa 
cum făcuse dintotdeauna. 

Această întâmplare plină de învăţăminte aruncă o lu- 
mină clară asupra modului în care acționau sfinţii, ca să se 
încredinţeze despre ce e vorba în situaţia unor vedenii. Astfel, 
se încredinţau părerii şi povăţuirii unor oameni luminaţi de 
Dumnezeu, care cu sfânta lor dreaptă socoteală puteau să le 
lămurească ce era dumnezeiesc şi ce demonic. Dar mai este 
important încă un lucru. Vedenia, contemplația, este o cerce- 
tare ce se petrece pe neaşteptate, având un scop întotdeauna 
sfânt şi duhovnicesc şi, cu siguranţă, spre binele celui care 
o primeşte. Acest lucru însă nu înseamnă că din acea clipă 
respectivul îşi va ridica nasul pe sus şi-şi va face cunoscută 
peste tot sfinţenia sa. Va trebui să-şi continue lucrarea nevoin- 
ţei şi a ascultării întru smerenie şi dăruire, la fel ca înainte. 

d) Îndrăznește, că nu vor putea sta câinii când tu stăruiești 
cu înfocare în convorbirea cu Dumnezeu [94] 

Demonii cei necuraţi nu vor putea să se împotrivească 
puterii rugăciunii înflăcărate. Rugăciunea va pricinui lucrarea 
nemijlocită a lui Dumnezeu, care îi va sili la o fugă ruşinoasă. 

ei ngrijeşte-te să agonisești multă cugetare smerită şi bărbă- 
fie, şi răutatea demonilor nu se va atinge de sufletul tău [96] 

Omul cu adevărat duhovnicesc şi rugător neînşelat spu- 
ne în astfel de situaţii: „De unde mie aceasta?” (Lc. 1, 43). Şi aşa 
se smereşte şi mai mult. Astfel, smerita cugetare devine o armă 
de nebiruit. Şi întăreşte şi altă virtute a sufietului: bărbăţia. Ura 
dracilor nu poate să vatăme în nici un fel sufletul care este sme- 
rit şi lipsit de frică în astfel de întâmplări şi se împotriveşte 
de îndată. Demonii nu au nici un drept să-i facă ceva care l-ar 
vătăma, dacă el însuşi nu le îngăduie. 

Răspunsul lui Dumnezeu la rugăciunea fierbinte este ne- 
mijlocit şi plin de roade. Fie că intervine Dumnezeu Însuși, fic 
că trimite pe sfinții săi îngeri, rezultatul este acelaşi. Atacatorii 
sunt risipiţi cu desăvârşire. Este însă vrednic de observat un 
element pe care îl notează Sfântul Nil. Împotrivirea față de de- 


-110- 


RUGĂCIUNEA 


moni este nevăzută şi nearătată. Adică nu se înfăptuieşte prin- 
tr-o nouă vedenie, contemplaţie sau arătare, nici într-un mod 
impresionant. Lucrul acesta spune foarte multe. 

Concluzia este că rugătorul nu trebuie să dea importanţă 
unor fenomene care pot fi drăceşti. Dacă sunt de la Dumnezeu, o 
va arăta EI Însuşi, într-un mod sigur şi vrednic de Dumnezeu. 


IV. CALITATEA RUGĂCIUNII 


Lauda rugăciunii nu stă simplu în cantitatea, ci în cali- 
latea ei. Aceasta o arată cei ce s-au suit la templu, precum și 
cuvântul: „lar voi, rugându-vă, nu grăiți multe” (Mt. 6, 7), şi 
următoarele. [151] 

Sfântul Nil accentuează foarte corect importanţa pe care 
o are calitatea rugăciunii, deoarece neputința omenească înlo- 
cuieşte cu uşurinţă calitatea cu cantitatea şi îşi linişteşte astfel 
conştiinţa, care îl acuză pentru akidia şi negrija sa. Dar rugă- 
ciunea duhovnicească şi adevărată se impune să fie o rugăciune 
de calitate, cu adevărat duhovnicească şi o adevărată comuniune 
cu Dumnezeu, nu o rugăciune de tipic şi de suprafaţă, căreia îi 
lipseşte substanţa care îi dă valoare. Nădăjduim că cele spuse 
până acum în analiza „capetelor” au limpezit acest aspect. Nu 
va fi însă lipsită de importanţă sintetizarea elementelor pe care 
ni le dă Sfântul Nil, pentru ca rugăciunea noastră să fie autentică 
şi adevărată, indiferent de treapta duhovnicească pe care ne-am 
păsi. Înfăţişarea acestor elemente o vom face sub forma unor idei 
principale, pentru a le avea la îndemână ca pe un ghid practic şi 
un ajutor pentru verificarea calităţii rugăciunii noastre, dacă ea 
este cu adevărat fămâie bine mirositoare şi bineprimită de Dum- 
nezeu, potrivit cu sfaturile pe care ni le dă Sfântul în această 
privință. Astfel, vom avea mereu un povăţuitor şi un ghid uşor 
(e folosit atunci când vom vrea să ne nevoim pentru rugăciune 
| 18], nu în mod teoretic şi intelectualist, ci cu fapta. 


“III 


A. RUGĂCIUNEA ÎN EA ÎNSĂŞI 


1. Calitatea rugăciunii 

- Lauda rugăciunii stă în calitatea ei, şi nu în cantitatea 
ei [151] 

- Rugăciunea trebuie să se facă: 

- cu dragoste de adevăr [63] 

- în duh [128] 

- în Duh şi adevăr [59, 60, 77] 

- cu adevărat, fără strecurarea unor înţelesuri, gân- 
duri [10] 

- cu răbdare [23] 

- fără mijlocirea nimănui, fără ca între Dumnezeu 
şi suflet să se interpună lucruri create sau impresii personale 
[3, 57, 58] 

- fără a da vreun chip lui Dumnezeu [115, 116, 117] 

- nu doar din obișnuință şi nu numai împlinind 
formele din afară [28, 42], ci şi 

- cu simţire [28, 42, 43], adică 

- cu grijă 

- cu evlavie şi 

- cu străpungerea inimii şi 

- cu durerea sufletului şi 

- cu mărturisirea greşelilor 

- cu suspine nearătate [44] 

- neîmprăştiată şi nerisipită [35, 110] 

- ca o înfăţişare înaintea lui Dumnezeu [41|] 

- fugind de orice laudă de la oameni [41] şi 

- cu bucurie şi mărime de suflet [88] 


2. Tăria rugăciunii 

Tăria rugăciunii şi stăruința în ea au între ele o legătură 
nemijlocită. Feluritele nuanţe ale sfintei stăruinţe şi tării a ru- 
găciunii sunt înfăţişate ca: 

- stăruinţă [34, 88] 

- cu osteneală [88] şi cu încordare [9] 

- cu sârguinţă [87] 

- cu căldură multă, în ciuda ostenelii [88] 
- o batere la uşă cu răbdare [30] 

- înflăcărare [94] 


B. RUGĂCIUNEA ÎN LEGĂTURĂ CU NOI ÎNŞINE 


1. Rugăciunea şi trupul nostru 

- încredințarea trebuinţelor sale lui Dumnezeu [128, 129] 

- ierarhizarea trebuinţelor sale. Trupul slujitor al duhului 
[71, 128, 129] 

- practicarea virtuţilor trupeşti [132], care formează te- 
melia pentru cele trupeşti şi duhovniceşti şi pentru cunoștința 
nematerială şi ființială 

- în vremea rugăciunii, trebuinţele trupului, independen- 
ţa lui şi însăşi viaţa sa dau înapoi [105, 108, 109, 110] 


2. Rugăciunea şi lumea noastră lăuntrică 

4) Legat de partea iraţională a sufletului 

- blândeţe şi nemâniere [14, 24, 26, 27] 

- linişte şi seninătate [9, 17, 70] 

- multă frică de Dumnezeu [28] 

- îngăduinţă şi netulburare [82, 92] 

- cu bucurie şi dorinţă duhovnicească [23, 88] 

- autostăpânire (stăpânirea poftelor) [54] 

- supunerea părții iraționale a sufletului (simţirea, voinţa, 
iuțimea) faţă de partea rațională, mintea [51] 

b) Legat de partea rațională a sufletului (mintea) 

- minte nemişcată [10] sau rânduiala ei neclintită [2] sau 
stare neclintită [72] sau liberă de înţelesuri pătimaşe [54, 72, 73] 

- neîmprăştiere (în griji) [71] 

- lepădarea oricărei simţiri, amintiri şi influenţe din par- 
tea stării umorale a trupului [55, 62] 

- supravegherea continuă a memoriei [45] 
- minte mută şi surdă [11], fără formă [117], materială, 
nciubitoare de averi [119], lipsită de orice simţ [120] 


3. Rugăciunea în legătură cu starea noastră 
duhovnicească generală 


- curăţia sufletului (cu împlinirea poruncilor dumneze- 
ieşti) [2, 73] 

- nepătimire [65, 73] exprimată prin: 

- supunerea patimilor iraționale [141] 

- stăpânire asupra poftelor [27] 

- lipsă de slavă deşartă [73, 148] 

cu: 

- tăcere [148] (nebucurarea de cuvinte) [148] 

- luarea crucii [17, 18] 

- lepădarea de toate [37] 

- răbdare multă [23] 

- smerenie multă [96, 135] 

- cunoaştere de sine (cunoaşterea propriilor măsuri) [7, 79] 

- lacrimi (de pocăință şi de zdrobire) şi 

- tânguirea sufletului (pomenirea cu tristeţe a păcatelor şi 
a pedepsei drepte pentru ele) [5, 144] 

- atenţie neadormită [149] 

- paza cu râvnă a roadelor rugăciunii [49] 

- ferirea de orice lucru potrivnic rugăciunii [66] 

- lucrarea cu stăruinţă a tuturor virtuților [132] 

- mutarea vieţuirii în cer [142] 


C. RUGĂCIUNEA ÎN RAPORT CU APROAPELE NOSTRU 
- ne ferim să-l întristăm [20] 
- nu ne mâniem asupra lui [24, 26, 65] 
- urmărim împăcarea cu el [21] 

- nu ţinem minte răul, suntem iertători [21, 104] 

- nu blestemăm în rugăciune [103] 

- îi socotim pe ceilalţi mai presus de noi [123] 

- separați, şi totuşi uniţi cu ei [124] 

- ne vedem pe noi în celălalt [125] 

- suntem întotdeauna sinceri cu el [127] 

- mântuirea lui, sporul lui sunt bucuria noastră [122] 

- aproapele nostru este ca un dumnezeu după Dumnezeu 
[121] 


D. RUGĂCIUNEA NOASTRĂ ŞI DUMNEZEU 


- rugăciunea este lucrarea noastră cea mai înaltă [43] 

- dispoziție nepătimașă câștigată prin deprindere, dra- 
goste desăvârșită, iubire duhovnicească desăvârșită [53, 77] 

- dorinţă de a face numai voia Lui [31, 32, 89] 

- Îi încredițăm Lui toată grija [33] 

- nu Îi facem chip, imagine, înlăuntrul nostru [114], nici nu 
primim din afară „chipuri” ale lui Dumnezeu 

- ne rugăm în chip nematerial Celui imaterial [67] 

- tânjim să vedem faţa Lui [114] 

- vorbind cu El, nu ne mai interesează nimic din cele 
create, nici chiar Sfinţii Îngeri [112] 

- avem un dor după Dumnezeu care sporeşte mereu [118] 

- primul nostru gând este întotdeauna Dumnezeu [126] 

- cinstire faţă de EI, împreună cu iubire şi veselie [143] 


E. RUGĂCIUNEA NOASTRĂ ŞI DUŞMANII NOŞTRI 
DUHOVNICEŞTI 


- ne pregătim sufleteşte pentru atacurile duşmanilor du- 
hovniceşti [48, 50, 51, 91, 92] 
- suntem atenţi cu înfelegere la cursele lor [68, 94, 137] 

- îi înfruntăm cu smerenie şi bărbăţie [96], cu desăvârşită 
credinţă în atotputernicul Dumnezeu [100] 

- nu ne lăsăm influenţaţi de uneltirile lor sau de apariţiile 
lor trupeşti [92, 97, 99, 135] 

- dispreţuim vedeniile (chipurile, dumnezeieşti) pe care 
ei le produc [94, 95] 

- suntem siguri că întristările pe care ni le produc se vor 
schimba în binele nostru [93] 


V. CE CEREM ÎN RUGĂCIUNE 


Toate „capetele” ar putea, într-o măsură mai mică sau 
mai mare, să fie cereri cuprinse în rugăciune, desigur fără a 
epuiza toate cererile duhovniceşti posibile. Aici însă vom ve- 
dea că Sfântul Nil ne îndeamnă în mod explicit şi concret ce să 
cerem în rugăciunea noastră, şi prin urmare, ce socoteşte el a fi 
elementul fundamental al oricărei cereri din rugăciune. Scopul 
înfățişării lor este de a face cunoştinţă cu Duhul, care trebuie 
să respire în rugăciunea noastră şi Care rânduieşte tot ceea ce 
cerem în rugăciune. lar acest lucru este cel mai important. 


A. CEREREA LACRIMILOR 


Mai întâi, roagă-te pentru dobândirea lacrimilor, ca 
prin plâns să înmoi sălbăticia ce se află în sufletul tău; şi după 
ce vei fi mărturisit astfel împotriva ta fărădelegile tale înaintea 
Domnului, să primeşti iertare de la El. [5] 

Prima noastră trebuinţă fundamentală şi premisă a rugă- 
ciunii duhovniceşti este pocăinţa adâncă şi sinceră, exprimată, 
printre altele, prin lacrimi. Aceste lacrimi înmoaie sufletul, care 
s-a învârtoşat şi s-a sălbăticit. Doar când sufletul se va înmuia 

Şi se va străpunge, îşi va simţi păcătoşenia şi îşi va mărturisi fă- 
rădelegile, cerând cu căldură şi smerenie iertarea lor. Fără nici 
o îndoială, iertarea izvorăşte din Crucea Domnului. Crucea este 
premisa tuturor premiselor, iar acest lucru este de la sine înţeles 
pentru un creştin. În ce priveşte partea noastră, avem nevoie 
de ajutorul şi de participarea lacrimilor ca să zdrobim inima 
şi pentru a ne mărturisi păcatele, să-L înduplecăm pe Domnul 
nostru, pe care L-am disprețuit şi nu am luat în seamă ce a făcut 
EI pentru noi [7]. Dar oare nu sunt şi lacrimile tot darul Lui? De 
aceea, Sfântul ne spune ca mai întâi, înainte de orice altceva, să 
Îi cerem darul lacrimilor de pocăință şi al zdrobirii inimii. 
Darul lacrimilor reprezintă un capitol aparte din duhovni- 
cia ortodoxă. Ar trebui scrise multe pagini pentru a face mai bine 
înţeles conţinutul lor şi caracterul lor harismatic. Dar o asemenea 
analiză ne-ar îndepărta mult de hotarele strâmte ale celei pe care 
o întreprindem aici. Din această pricină ne vom îndestula cu ceea 
ce ne spune asupra acestui subiect Cuviosul Nichita Stithatul. 
„Cei ce n-au gustat dulceaţa lacrimilor umilinţei şi nu ştiu 
care este harul şi lucrarea lui socotesc că nu se deosebesc întru 
nimic aceste lacrimi de cele care se varsă la morţi. Ei le aseamă- 
nă cu cele ce vin din tot felul de pricini deşarte şi din gânduri de 
nemulţumire. Dar ele se ivesc în noi în chip firesc, când trufia 
minţii se pleacă spre smerenie, iar sufletul îşi deschide privirea 
de la marginea celor văzute şi o deschide numai spre vederea 
luminii prime şi nemateriale, lepădând toată simţirea lumii și do- 
bândind mângâierea de sus a Duhului. Atunci lacrimile izvorăsc 
din suflet ca o apă din izvor, îndulcindu-i simţurile şi umplându-i 
cugetarea de toată veselia şi lumina dumnezeiască. Ba mai mult, 
lacrimile acestea frâng, inima şi fac mintea să cugete cu smere- 
nie, ridicând-o la vederea celor mai înalte. Toate acestea sunt cu 
neputinţă să se întâmple în cei ce plâng şi se tânguiesc altfel. 
Este cu neputinţă să-şi deschidă cineva izvorul lacrimi- 
lor fără o adâncă smerită cugetare. Dar nu poate avea smeri- 
tă cugetare fără umilinţa venită din sălăşluirea Duhului. Căci 
smerita cugetare se naşte din umilinţă şi umilinţa naşte smerita 

cugetare prin Sfântul Duh. Ele alcătuiesc împreună un lanţ, fi- 
ind legate împreună de un singur har şi având între ele legătura 
nedesfăcută a Duhului.” 

Cuviosul Nichita trece apoi la lămurirea unui element 
şi mai subțire, la deosebirea lacrimilor de pocăință de cele de 
străpungere: 

„Altele sunt lacrimile din pocăință, şi altele din străpun- 
gere. Cele dintâi sunt ca un râu care dărâmă şi duce toate întă- 
riturile păcatului. Cele de-al doilea vin ca o ploaie pe pajiştea 
sufletului şi ca o rouă pe plante, hrănind spicul cunoştinţei, în- 
mulţindu-l şi făcându-l plin de rod. Nu orice lacrimă este şi 
străpungere. Căci lacrima vine din părerea de rău pentru purtări 
greşite şi din amintirea vechilor căderi ale sufletului, ca un foc 
şi ca o apă fierbinte ce curăţă inima. lar străpungerea coboară 
de sus, din roua dumnezeiască a Duhului, spre mângâierea şi 
înviorarea sufletului care a intrat cu căldură în adâncul smeri- 
tei cugetări şi a primit vederea luminii neapropiate şi strigă cu 
bucurie către Dumnezeu ca David: «Trecut-am prin foc şi prin 
apă şi ne-ai scos întru odihnă» (Ps. 65, 12)."! 

Sfântul Nil, la care ne întoarcem, vorbindu-ne despre la- 
crimile pe care trebuie să le cerem de la Domnul în rugăciune, 
înțelege primul fel de lacrimi, cele de pocăință şi de zdrobire (a 
inimii) [5, 6, 7]. Pentru un suflet înaintat în viaţa duhovnicească 
este greu să se facă deosebire absolută între cele două feluri de 
lacrimi, aşa cum ni le descrie Cuviosul Nichita. Pocăinţa nu lip- 
seşte niciodată din viaţa lui şi nici cercetările Sfântului Duh. 

O foarte vie şi practică subliniere a importanţei lacrimilor 
găsim în cele istorisite despre Avva Arsenie. „Se spune că, în toată 
vremea vieţii lui, pe când şedea să-şi facă rucodelia sa, avea o nă- 
framă în sân, din pricina lacrimilor care-i cădeau din ochi. Auzind 
Avva Pimen că a murit, lăcrimând, a zis: Fericit eşti, Avvo Arse- 
nie, că te-ai plâns pe tine în lumea de aici, că cel ce nu se plânge 


10 Cuv. Nichita Stithatul, Cele 300 de capete despre făptuire, despre 
fire şi despre cunoștință, Il, 45, 46, FR 6 (1998; 2004), pp.239-240 
'! Ibidem, I, 70, 71, pp.210-211 

pe sine aici va plânge veşnic dincolo; aşadar, ori aici de bunăvoie, 
ori acolo din pricina chinurilor, cu neputinţă a nu plâge."”"? 


B. CEREREA HARISMEI RUGĂCIUNII ŞI PSALMODIERII 


Rugăciunea reprezintă un dar aparte al lui Dumnezeu, 
pentru că nu e cu putinţă ca omul trupesc să-şi urnească inima 
sa de piatră spre zdrobire şi nici mintea pământească să şi-o 
înalțe către Dumnezeu fără suflarea harului şi fără aripile da- 
rului lui Dumnezeu. De aceea, Sfântul ne subliniază şi această 
cerere osebită a rugăciunii: să ni se dea harul şi darul de a putea 
să ne rugăm. Dacă n-ai primit încă darul rugăciunii sau al 
psalmodierii, stăruie cu putere şi-l vei primi [87]. Rugăciunea 
la care se referă Sfântul aici este rugăciunea duhovnicească, 
care face mintea să-și împlinească propria lucrare [83], şi este 
întrebuințarea cea mai bună şi mai curată a ei [84] sau supre- 
ma ei înțelegere [35], adică rugăciunea duhovnicească. Această 
rugăciune dă minţii puterea să fie ca un pui de vultur ce se urcă 
la înălțime [82] şi constituie începutul cunoștinței nemateria- 
le şi simple [85]. Cunoştinţa aceasta este foarte frumoasă. Nu 
este materială, ci duhovnicească. Cunoștința e tot ce poate fi 
mai bun, căci este impreună-lucrătoare a rugăciunii, trezind 
din somn puterea de înțelegere a minţii pentru contemplarea 
cunoștinței dumnezeieşti [86]. Tocmai pentru că această rugă- 
ciune este o reuşită atât de mare pentru minte, e nevoie de harul 
şi puterea lui Dumnezeu pentru a fi împlinită. Omul singur nu 
se poate ridica la astfel de înălțimi dumnezeieşti. 

Altă latură a harismei rugăciunii care trebuie să fie cu- 
prinsă în cererile noastre către Dumnezeu este psalmodierea. 
Psalmodierea nu este simpla putere sau dorinţă de a cânta, ci 
ceva mult mai adânc. Psa/modierea este un lucru al înțelepciu- 
nii variate [85]. 

O reuşită tâlcuire a harismei psalmodierii o reprezintă ur- 
12 Patericul, Avva Arsenie, 41 

mătoarele cuvinte ale lui Theolipt al Filadelfiei: „De cunoşti cele 
ce cânţi, primeşti cunoştinţa, iar din cunoştinţă câştigi înţelege- 
re, din înţelegere odrăsleşte lucrarea celor cunoscute, din lucrare 
rodeşte cunoştinţa prin deprindere, cunoştinţa din cercare naşte 
vederea adevărată. lar din aceasta răsare înţelepciunea arătată în 
cuvintele harului ce răspândesc lumină, căci înţelepciunea umple 
văzduhul cugetării şi tâlcuieşte celor din afară cele dinlăuntru.”"? 

lată de ce psalmodierea este o înfelepciune variată, aşa 
cum o caracterizează Sfântul Nil. În plus, psalmodierea poro- 
leşte patimile și face să se liniştească neînfrânarea trupului 
[83]. De aceea şi câştigarea ei este unul din cele mai trebuin- 
cioase daruri pentru adâncirea noastră în viaţa duhovnicească. 


C. CEREREA PENTRU curățirea de patimi [38] 


De vreme ce sufletul este, precum am văzut, necurat din 
pricina patimilor sale, trebuie să se curețe, astfel încât să se 
izbăvească cu desăvârşire de ele, pentru a se învrednici să se 
apropie de Dumnezeu aşa cum trebuie [2, 3, 4, 145, 146, 147]. 
Această cerere, dacă te rogi împotriva patimii sau a dracului 
care te supără [135], trebuie completată de alta, adică de cere- 
rea izbăvirii de cererile şi influenţele demonice, pentru că legă- 
tura dintre patimă şi demon este una de cauzalitate. De multe 
ori influenţele demonice sunt prilejul şi cauza generatoare a 
uneia sau mai multor patimi. Dar independent de această legă- 
tură, fiecare cerere o suplineşte pe cealaltă şi amândouă sunt 
trebuincioase vieţii noastre duhovniceşti. 


3 Theolipt al Filadelfiei, Despre lucrarea cea ascunsă întru Hristos, 
6, FR 7 (Ed. Humanitas,1999; 2004), p.66 

izbăvirea de neştiinţă şi de uitare [38] 


Neştiinţa este starea noastră firească. Trebuie să o depăşim 
cunoscând voia lui Dumnezeu şi dobândind cunoştinţa dumne- 
zeiască, adică trăirea nemijlocită a lui Dumnezeu. Dar neputin- 
ţa noastră este foarte mare. Neglijenţa şi patimile noastre ne pot 
duce la uitarea tuturor celor pe care le-am învăţat şi le-am trăit în 
chip mistic, despre care ne vorbeşte Sfântul Nil. De aceea este ne- 
voie de mult har de la Dumnezeu pentru a evita pericolul alune- 
cării în prăpastia uitării. Sfântul Marcu Ascetul scrie: „Scriptura 
zice că iadul şi pierzarea sunt arătate înaintea Domnului. Acestea 
Je zice despre neştiinţă şi uitare. Căci iad este neştiinţa, fiindcă 
amândouă sunt întunecate. Şi pierzare este uitarea, pentru că prin 
ea am pierdut din cele ce le aveam.” 


E. CERERE PENTRU IZBĂVIREA 
de toată ispita şi părăsirea [38] 


Din pricina neputinţelor noastre, o ispită ne poate fi fatală. 
De aceea, trebuie să cerem ca harul şi lucrarea sa ocrotitoare să nu 
ne părăsească în ceasul cel greu al ispitei. 


F. Nu te ruga să se facă voile tale 


Nu te ruga să ţi se împlinească cererile, ci caută să se facă 
voia lui Dumnezeu, potrivit cu duhul şi cu cererile din Rugăciu- 
nea Domnească, și în fot lucrul așa să-L rogi ca să se facă voia 
Lui [31]. În capetele 32, 33 şi 34, Sfântul Nil ne explică de ce 
trebuie să cerem să se facă voia lui Dumnezeu în viaţa noastră, 
aşa cum deja am arătat. Aici s-ar mai putea adăuga încă un lucru. 


1 Sf. Marcu Ascetul, Despre legea duhovnicească în 200 de capele, 
1, 60, 61, FR 1 (1993), p.292 

Trebuie să cerem să se facă voia lui Dumnezeu și să ne rugăm să 
nu se facă voia noastră proprie, pe care suntem datori s-o lepă- 
dăm cu desăvârşire, pentru ca voinţa noastră să se unească cu cea 
a lui Dumnezeu, până într-atât încât să nu mai voim ceea ce El 
nu vrea şi să voim numai ceea ce El voieşte. Dar aceasta înseam- 
nă adevărată dragoste dumnezeiască şi iubire înflăcărată pentru 
Domnul, nu un simplu sentimentalism care, pe cât de repede se 
aprinde, pe atât de repede se şi stinge. Cine Îl iubeşte pe Domnul 
arată aceasta în viaţa practică, chiar dacă îl costă. Pentru că a 
voi ceea ce voieşte Dumnezeu are ca urmare lovitura dureroasă 
de suliță pe care ne-o dă sinele nostru stricat şi lumea păcatului 
din jurul nostru. Dacă voia noastră şi voia lui Dumnezeu nu se 
vor uni, dacă nu se vor suda aşa cum se sudează o bucată de 
fier înroşit cu alta pentru a deveni una, dacă nu-L vom lăsa pe 
Dumnezeu să voiască cu voia noastră şi să lucreze prin mijlo- 
cirea ei, atunci vorbim în mod fals despre duhovnicie şi virtute. 
Desigur că aceste lucruri nu sunt uşoare, iar puterile noastre nu 
sunt îndestulătoare pentru astfel de reuşite. Dar cine a zis că via- 
ţa duhovnicească e o joacă? Prefacerea şi schimbarea minunată 
a neputinței noastre o va înfăptui Domnul. Din acest motiv şi 
trebuie ca o neîncetată cerere a noastră să fie împlinirea voii Lui 
în noi, astfel încât cele două voințe să devină una, şi înlăuntrul 
nostru, Şi în manifestările noastre exterioare. 


G. CEREREA DREPTĂȚII ŞI A ÎMPĂRĂȚIEI LUI 
DUMNEZEU 


O cerere fundamentală trebuie să fie, de asemenea, şi cea 
a împlinirii dreptăţii lui Dumnezeu şi a venirii împărăției Lui, 
adică virtutea şi cunoştinţa când toate celelalte se vor adăuga ţie 
[39]. Această cerere ne-a arătat-o Domnul în predica de pe mun- 
te (Mt. 6, 33), pe care Sfântul o aminteşte şi o tâlcuieşte aici. 

Virtutea pe care trebuie să o cerem se referă la -starea 
noastră duhovnicească personală, atât din punct de vedere gene- 

ral, cât şi în ceea ce priveşte amănuntele ei. Virtutea se prezintă 
ca elementul corespunzător dreptăţii lui Dumnezeu. Cunoștința 
corespunde pentru Sfântul Nil cu împărăția lui Dumnezeu, Care 
reprezintă expresia deplinei sale stăpâniri înlăuntrul nostru și al 
legăturii noastre personale cu El şi al cunoștinței şi cunoaşterii 
prin întrepătrundere. Atât virtutea, cât şi cunoştinţa constituie 
teme şi țeluri de căpătâi ale vieţii noastre duhovniceşti şi, de 
aceea, nu trebuie să lipsească din catalogul cererilor noastre 
zilnice pe care le facem în rugăciune. 


H. CEREREA SFÂNTULUI DUH ŞI A FIULUI 
CELUI UNUL-NĂSCUT 


Prin urmare, cheamă-L pe Dumnezeu zicând: „Sfințeas- 
că-se numele Tău, vie împărăţia Ta”, adică Duhul Sfânt şi Fiul 
Tău, Cel Unul-Născut [59]. Această cerere am putea-o înţelege 
în cel puţin trei feluri: 

4) „Sfințească-se numele Tău” (...) adică Duhul Sfânt. 
Sfântul Duh apare aici ca o explicare a numelui lui Dumnezeu. 
Adică, potrivit Sfântului Nil, cerem ca Sfântul Duh să se slă- 
vească, dumnezeirea şi sfințenia Preasfântului Duh să fie recu- 
noscută de oameni, lucru pe care îl uităm atât de des. Desigur 
că nu e vorba de o confuzie între persoanele Sfintei Treimi, nici 
de o schimbare a ordinii lor sau a însuşirilor lor. „Comunicarea 
însuşirilor” celor trei Persoane ale Sfintei Treimi, în afara acelor 
însuşiri numite personale, care rămân în mod strict legate de una 
din cele trei Sfinte Ipostasuni (respectiv însuşirea Tatălui de a 
fi nenăscut, însuşirea de a fi născut a Fiului şi însuşirea Duhu- 
lui Sfânt de a fi purces), permite ca ceea ce se spune despre o 
Persoană să se poată spune şi despre oricare din celelalte două, 
pentru că ce aparţine uneia aparţine şi celorlalte două. Astfel, a-L 
slăvi pe Tatăl înseamnă a-L slăvi şi pe Preasfântul Duh, şi invers. 
Prin urmare, sfințenia Tatălui este şi sfinţenia Sfântului Duh. 

Sfântul Duh este Persoana pe care o uităm lesne şi, 

comparativ cu Celelalte două, o uităm cel mai mult. Şi totuşi, 
Sfântul Duh este „viaţă şi de viaţă făcător, lumină şi de lumină 
dătător, însuşi bunătate și izvorul bunătăţii, prin care Tatăl Se 
cunoaşte şi Fiul Se slăveşte”, după cum ne spune o frumoasă 
stihiră a Cinzecimii. lar o alta spune: „Duhul cel Sfânt Lumină 
şi viaţă este şi Izvor viu înţeles cu mintea. Duhul înţelepciunii, 
Duhul înţelegerii, bun, drept, înțelegător, cârmuitor, curăţitor de 
greşale, Dumnezeu şi îndumnezeitor, foc din foc purcezător.” 
Acelaşi Sfânt Duh „toate le cercetează, chiar şi adâncurile lui 
Dumnezeu”, „şi cele ale lui Dumnezeu nimeni nu le-a cunoscut 
decât Duhul lui Dumnezeu” (cf. 1 Cor. 2, 10-11). Acesta este, în 
foarte puţine cuvinte, Sfântul Duh. 

Aşadar, atunci când Îl slăvim pe Preasfântul Duh, Îl slă- 
vim pe Tatăl, din care El purcede veşnic şi cu Care este unit 
printr-o dumnezeiască şi necuprinsă cu mintea iubire, la fel ca 
Şi cu cea de-a doua Persoană a Sfintei Treimi, Fiul şi Cuvântul 
lui Dumnezeu. 

d) „Vie împărăţia Ta”, adică Fiul Tău, Cel Unul-Născult. 
Împărăţia lui Dumnezeu este stăpânia Fiului, împărăţia lui Hris- 
tos „pe care I-a rânduit-o Tatăl” (Lc. 22, 29). Este o împărăție 
duhovnicească, ce „nu este din lumea aceasta” (In. 18, 36), ci o 
împărăție cerească, a inimilor. Este o împărăție care se întinde în 
lumea duhovnicească a viitorului şi, de aceea, „nu va avea sfâr- 
şit” (Lc. 1, 33). Cerând să vină împărăţia lui Hristos în inimile 
oamenilor, cerem ca ei să se izbăvească de starea şi de lucrurile 
întunericului (Lc. 1, 79; In. 12, 46; Rom. 13, 12), de jugul păca- 
tului şi al morţii (Rom. 6, 16), de stăpânirea înfiorătoare a satanei 
(F.A. 26, 18) şi să ajungă, în cele din urmă, fii ai lui Dumnezeu 
preaiubiţi (Rom. 8, 14; Ef. 5, 1). 

C) „„Sfințească-se numele Tău ”, adică numele Tău, al Ta- 
tălui, şi „vie împărăția Ta”, adică să vină împărăţia Sfântului 
Duh şi a Fiului Tău cel Unul-Născut. 

Potrivit cu această înţelegere, adică stăpânia lui Dum- 
nezeu în inimile oamenilor întru Hristos Iisus, pe Care „Dum- 
nezeu L-a arătat Stăpânitor şi Mântuitor” (F.A. 5, 31), nu poa- 

te să vină dacă Sfântul Duh nu-i va deschide drumul în aceste 
inimi, astfel încât să primească mesajul Evangheliei lui Hris- 
tos. „Nimeni nu poate să spună: Domn este lisus, decât numai în 
Duhul Sfânt” (1 Cor. 12, 3), pentru că Mângâietorul, adică Sfân- 
tul Duh, „mărturiseşte” (In. 15, 26) despre Hristos. Când Sfântul 
Duh naşte din nou sufletele oamenilor (In. 3, 3), pot să intre în 
împărăţia lui Dumnezeu, în Biserica Lui, să se unească cu Hris- 
tos şi să fie una cu El prin Sfintele Taine şi mijloacele sfinţitoare 
ale harului, pe care le săvârşeşte Însuși Sfântul Duh. 

Oricare dintre cele trei perspective ne-am însuşi sau altele 
care s-ar mai putea adăuga acestora, concluzia în cele din urmă 
este aceeaşi. Sfinţirea numelui lui Dumnezeu înseamnă încorpo- 
rarea noastră în împărăţia lui Hristos, în Sfântul Duh. Înseamnă 
intrare în Biserica lui Dumnezeu, pe care a întemeiat-o Hristos, 
înseamnă părtăşie la tainicul Trup al lui Hristos, singurul prin 
care este cu putinţă să fie slăvit numele Tatălui într-un mod bi- 
neplăcut Lui. Înseamnă unirea tainică prin Hristos cu întreaga 
Preasfântă Treime, lucru care reprezintă şi țelul ultim al dumne- 
zeieştii iconomii în ce priveşte omul şi, prin urmare, slăvirea lui 
Dumnezeu potrivită cu voinţa Lui. 


|. CAPETELE SFÂNTULUI NIL ŞI RUGĂCIUNEA 
DOMNEASCĂ 


Dacă vom privi atât cererile pe care Sfântul Nil ni le-a 
indicat să le aducem în rugăciune şi la care ne-am referit mai 
sus, cât şi altele câteva la care nu ne-am referit, pentru că nu 
au forma unei cereri, vom vedea cum ne îndeamnă să ne rugăm 
zicând: 

- Sfinţească-se numele Tău [59| 

- Vie împărăţia Ta [59] 

- Fie voia Ta (în mine) [31] 

- Încredinţează-I lui Dumnezeu trebuinţa trupului [129] 

- Mărturiseşte împotriva ta fărădelegile Tale Domnului, 

ca să iei de la El iertare [5] 

- Mergând, mai întâi împacă-te cu fratele tău, şi atunci te 
vei ruga netulburat, pentru că ţinerea de minte a răului întunecă 
partea conducătoare a celui ce se roagă şi îi întunecă rugăciuni- 
le [21], pentru că dacă nu vei lăsa și tu datoriile datornicilor tăi, 
nici tu nu vei lua iertare [104] 

- Roagă-te să fii izbăvit de toată ispita şi părăsirea [38] 

- Roagă-te împotriva fiecărui demon care te supără [135] 

Aşadar, ce se vede din cele de mai sus? Nimic altceva 
decât tocmai Rugăciunea Domnească, adică „Tatăl nostru”, pe 
care ne-a învăţat-o Domnul. Sfântul Nil nu ne spune propriile 
sale învățături, oricât ar fi scrierea sa întipărită de personalita- 
tea sa şi de adânca sa trăire a rugăciunii. Ne ajută în felul său 
să ne adâncim în Rugăciunea Domnească şi, adâncindu-ne în 
ea, să ne-o interiorizăm şi mai mult. Adăpat el însuşi mai întâi 
din această rugăciune dată de Dumnezeu, ne îndeamnă să ne 
adăpăm întreaga noastră viaţă duhovnicească şi, mai ales, rugă- 
ciunea noastră din duhul ei, pentru că ea le cuprinde pe toate. 
Problema este că ne-am obişnuit atât de mult cu ea şi foarte 
puţin ne mai adâncim în ea şi cinstim acest dar unic. Dar ce nu 
am făcut până acum, nu ne împiedică să facem de acum înainte. 
De fapt, aceasta este, cu siguranță, şi scopul profund al Sfân- 
tului nostru pentru toţi câţi au ochi să vadă şi urechi să audă. 
Drumul care s-a deschis înaintea Cuviosului Nil prin mijlocirea 
preasfintei rugăciuni este un drum care ni se deschide şi novă, 
ajunge să vrem să lucrăm povăţuirile lui legate de călătona spre 
rugăciunea dumnezeiască, mistică şi adevărată. 


CAPITOLUL LV 


DIMENSIUNEA COSMICĂ A RUGĂCIUNII 


Sfântul Nil, dezvoltând tema rugăciunii, a accentuat mai ales 
caracterul ei de convorbire, de grăire cu Dumnezeu. Totuşi, ru- 
găciunea nu este un fapt duhovnicesc ce se limitează numai la 
legătura Dumnezeu-om. Pe măsură ce sufletul se întinde în ru- 
găciune şi în legătura cu Dumnezeu, dobândeşte o astfel de lăr- 
gime, încât îmbrăţişează întreaga lume duhovnicească, tot uni- 
versul duhovniceasc. Dar tocmai acest fapt conferă rugăciunii 
dimensiuni cosmice, la care Sfântul Nil ne îndeamnă să fim atenţi. 


[. RUGĂCIUNEA 
ÎN LEGĂTURĂ CU SEMENII NOŞTRI 


A. OMUL ESTE O PERSOANĂ 


Când mă rog, comunic cu Dumnezeu. Prin urmare, ce 
rol pot să aibă în această legătură a mea individuală ceilalţi 
oameni? Este o nedumerire binecuvântată. Această nedume- 
rire exprimă o concepţie individualistă, şi de aceea egoistă, a 
legăturii cu Dumnezeu. Dar adevărul este altul. Rugăciunea 
nu este o faptă individuală a noastră, oricât de mare ar fi izo- 
larea noastră în „cămară”, fie ea o cameră retrasă, fie un loc 
îndepărtat, fie o peşteră din pustie, fie adâncurile tainice ale 
inimii. Rugăciunea nu este o faptă care poate fi împlinită prin 

dispreţuirea semenilor şi a fraţilor noştri. 

În legătură cu rugăciunea, am folosit mai sus expresia 
„faptă individuală”. Această expresie nu este corectă din punct 
de vedere creştin. În duhovnicia creştină şi în vocabularul ei nu 
există ideea de individ, care exprimă o concepţie pur lumească 
despre om, iar viziunea ei este exclusiv cantitativă. În concepţia 
evanghelică despre om pe care o trăieşte Biserica nu există indi- 
vizi, pentru că individul înseamnă o împărţire mecanică a unui 
întreg în părţi atât de mici, indivizii (atomii-ceea ce nu se mai 
poate divide, n. tr.), încât nu mai este cu putinţă o altă divizare 
a lui. Pentru concepţia ortodoxă creştină există numai persoa- 
ne. Fiecare om există ca persoană şi este numai persoană. Dar 
persoană înseamnă existenţa unei legături, adică nu există nici o 
persoană fără să aibă şi o legătură sau fără să existe în legătură 
cu cineva sau cu ceva. Existenţa legăturii care face ca persoana 
să fie persoană arată că omul nu este nici singur şi nici nu e făcut 
pentru a fi singur. Există şi poate să existe — altfel s-ar neantiza — 
numai în legătură cu altcineva. Iar acesta înseamnă: 

a) a fi în legătură cu Dumnezeu, Care este Persoana de- 
săvârşită, ale Cărui chipuri suntem; 

b) a fi în legătură cu ceilalţi, pentru că omul nu poate să 
existe fără ei şi 

c) a fi în legătură cu Trupul tainic al lui Hristos, „zidirea 
cea nouă” şi „ceata sfinţilor”. Ynus christianus — nullus chris- 
fianus, a zis foarte frumos vechiul scriitor bisericesc Tertulian: 
„Un creştin singur înseamnă nici un creştin”. Atât identitatea 
mea ca persoană, cât şi identitatea mea de creştin arată că exist 
numai în legătură cu alţii şi niciodată singur, chiar dacă înlă- 
untrul meu se află o zonă absolut personală, din care pricină şi 
port o răspundere personală şi o vinovăţie personală şi voi da 
răspuns personal pentru faptele mele. Acest fapt constituie unul 
dintre cele mai mari adevăruri ale Evangheliei. Nu este însă cu 
putinţă să înfățişăm aici subiectul acesta atât de interesant. Cele 
pe care le-am spus, le-am spus pentru că formează temelia în- 
ţelegerii celor pe care ni le spune Sfântul Nil despre rugăciune. 

lar Sfântul se mişcă întotdeauna între cadrele în care îl vede pe 
om ca persoană, potrivit cu învăţătura Bisericii noastre. 


B. LEGĂTURA MEA CU CEILALŢI ÎMI INFLUENȚEAZĂ 
LEGĂTURA CU DUMNEZEU 


Dacă spun că am legătură cu Dumnezeu, dar nu-mi pasă 
de ceilalţi şi de aceea îi trec cu vederea, sau am viaţa mea reli- 
gioasă independentă de ceilalți, atunci este absolut sigur că nu 
mă rog cu adevărat. Iar dacă susţin că mă rog, mă înşel pe mine 
însumi. Cerul pentru mine este închis sau, mai corect, eu sunt 
închis pentru cer, pentru că drumul către cer trece prin aproape- 
le meu. Acest adevăr antropologic fundamental al Evangheliei 
ni-l împărtăşeşte şi-l subliniază Evanghelistul Ioan în prima sa 
Epistolă, unde spune: „Dacă zice cineva: lubesc pe Dumnezeu, 
iar pe fratele său îl urăşte, mincinos este! Pentru că cel ce nu 
iubește pe fratele său pe care l-a văzut, pe Dumnezeu pe Care 
nu L-a văzut nu poate să-L iubească. Şi această poruncă avem 
de la EI: cine iubeşte pe Dumnezeu să iubească şi pe fratele 
său.” (1 In. 4, 20-21). Prin urmare, nu se poate concepe iubire 
pentru Dumnezeu fără iubire pentru aproapele nostru şi invers, 
nu poate exista o adevărată iubire pentru aproapele dacă aceas- 
tă iubire nu este înrădăcinată în iubirea pentru Dumnezeu. 

Dacă iubirea pentru Dumnezeu înseamnă ieşire din mine 
însumi, atunci primii pe care îi voi întâlni ieşind din mine sunt 
fraţii mei. Care este atitudinea mea faţă de ei? Care vor fi simţă- 
mintele mele pentru ei? În ce măsură sunt dispus să las deoparte 
împătimirea şi iubirea pătimaşă de sine pentru a ajunge într-o co- 
muniune adevărată, adâncă şi umană cu ei? În această problemă 
Sfântul Nil este şi limpede şi categoric. Fără a epuiza, desigur, 
toate aspectele legăturilor cu ceilalţi în hotarele rugăciunii, dă 
în scurtele sale „capete” îndrumări care sunt profund evangheli- 
ce. Şi duhul acesta ne interesează, pentru că pe această bază se 
rânduiesc şi celelalte la care nu se referă. Şi din cele pe care ni 

le spune Sfântul vedem, nu fără uimire, că rugăciunea nu este o 
simplă lucrare duhovnicească săvârşită individual, adică cu iu- 
bire de sine şi egoist, ci o lucrare profund antropologică. Aşa o 
vede duhovnicia şi antropologia ortodoxă în special şi theologia 
în general. De aceea, rugăciunea constituie un uimitor laborator 
al sufletelor, în care omul nu numai găseşte adevărata sa fire, 
izbăvită de elementele nefireşti adăugate ei, care o urâţesc şi o 
desfigurează, cum sunt patimile, ci și îşi înveşmântează sufletul 
cu frumuseţea virtuţilor dumnezeieşti în întreaga lor întindere, 
adâncime şi lăţime. lar mintea nu numai găseşte suprema sa în- 
țelegere, adică forma ei desăvârşită de lucrare şi de întrebuințare, 
Ci şi descoperă în rugăciune şi prin rugăciune pe aproapele său. 
Acesta este şi fratele său în Hristos, mădular al tainicului Trup al 
lui Hnistos, al Bisericii Lui, prin urmare descoperă că este trup 
din trupul său şi de un sânge cu el, o prelungire a sa, el însuşi în- 
tr-o altă expresie şi cu caracteristicile celuilalt, ale iubitului frate 
în Hristos. Din această perspectivă, rugăciunea este „umaniza- 
toare”, pentru că îl face pe om să fie cu adevărat om. Am putea 
spune ceva mai mult: îndumnezeitoare! Pentru că duce la unirea 
cu Dumnezeu și, prin aceasta, la îndumnezeirea rugătorului. 

De aceea, primul pas al ieşirii omului către Dumnezeu nu 
se face în gol, ci în sfera aproapelui său. Primul pe care îl întâlneşti 
e cineva care te înalță către înălțimi de taină şi este aproapele său. 
Această întâlnire nu este întâmplătoare. Este necesară. Este atât 
de necesară întâlnirea cu omul de lângă noi, încât fără el şi fără 
descoperirea aproapelui, fără rânduirea relaţiilor cu el nu există ru- 
găciune. Rugăciunea pe care eventual am face-o este atunci doar o 
păcăleală, şi nu rugăciune. De aceea, nu avem decât să urmărim cu 
atenţia necesară ce ne spune Sfântul nostru în această problemă. 


C. PURTAREA BUNĂ ŞI REA FAŢĂ DE APROAPELE 


Cele pe care ni le spune Sfântul despre importanţa ru- 
găciunii noastre în legătură cu ceilalți sau despre semnificația 

legăturilor noastre cu ceilalți din perspectiva rugăciunii, le-am 
putea împărți în două categorii, una negativă, adică ce trebuie 
să nu facem, ce trebuie să evităm în aceste relaţii, şi una pozi- 
tivă, adică ce trebuie să facem celorlalți depăşind latura nega- 
tivă. Dacă nu o depăşim, riscăm să rămânem într-un eticism 
sterp, care se rezumă doar la câteva „nu”-uri, fără „da”-urile 
corespunzătoare. 


1. Ce trebuie să evităm în relaţiile noastre cu ceilalți 


a) Evitarea actiunilor care îi vatămă, chiar şi în cazul în 
care ei ne nedreptătesc. 

Toate câte le vei face pentru a te răzbuna pe fratele care 
le-a nedreptăţit îți vor fi spre sminteală în vremea rugăciunii 
[13]. Lumea socoteşte apărarea îndreptăţită şi ca pe un drept al 
ei. Cel ce se roagă cu adevărat renunţă la acest drept. Lasă ui- 
tării orice nedreptate care i s-a făcut. Apărarea împotriva celor 
care ne nedreptăţesc şi care nu sunt străini, ci fraţi întru Hristos, 
înseamnă o stare duşmănoasă faţă de ei şi o cheltuire a timpului 
şi a puterilor pentru a atinge acest scop. Înseamnă simţăminte 
puternice, o gândire sistematică şi planuri strategice de apărare, 
de nimicire şi risipire a celor care ne-au nedreptăţit. Toate aces- 
te acţiuni şi simţiri negative înlăuntrul nostru ne duc la pierde- 
rea păcii şi o stare răvăşită de revoltă lăuntrică. Și desigur că 
cel viclean nu pierde o ocazie atât de bună pentru el pentru a ne 
îndârji şi mai mult, astfel încât să ne pierdem și mai mult echi- 
librul lăuntric. Rezultatul este că nu ne mai putem ruga. Astfel, 
pentru lucruri legate de lumea aceasta pierdem lucruri care au 
valoare veşnică. Din pricina lucrurilor relative şi stricăcioase ÎI 
pierdem pe Cel absolut, pe Dumnezeu. 

b) Biruirea amărăciunii şi a pomenirii răului 

Nu de puţine ori nedreptăţile altora, chiar şi în cazul în 
care nu trecem la acţiuni practice îndreptate împotriva lor, rămân 
înlăuntrul nostru ca o pomenire a răului, dacă, desigur, nu le în- 
fruntăm din rădăcină şi cu duhul adevăratei rugăciuni. De aceea, 
şi Sfântul Nil subliniază să fim atenţi de la început la amintire, ca 

să nu-i îngăduim să ne aducă înainte astfel de înfățișări, mai ales 
în vremea rugăciunii. Rugându-te, păzește-ți cu putere memo- 
ria, ca să nu-ți pună înainte ale sale [45). Amintirea iți aduce în 
vremea rugăciunii sau închipuiri de-ale lucrurilor de odinioară 
sau griji noi sau fața celui care te-a supărat [46]. Dar cel ce se 
mânie și ține minte răul, oricât ar iubi rugăciunea, nu este afară 
de învinuire. Căci este asemenea celui ce vrea să aibă vederea 
ageră, dar își tulbură ochii [65]. 

inerea de minte a răului îl face vrednic de învinuire şi de 
pedeapsă pe cel care, deşi doreşte rugăciunea curată, se mânie 
împotriva celorlalţi, ţine în el răutatea pentru nedreptatea care i 
s-a făcut. Se poate ca cineva care vrea să vadă limpede şi bine 
să-şi plimbe ochii peste tot? Cum se poate să aibă cineva ochi ne- 
împrăștiat în rugăciune [110] şi să-şi păstreze mintea într-o stare 
neclintită [72] dacă îl muncesc altfel de patimi? Cum va putea să 
se adune în adevărata rugăciune? Sfântul Nil observă foarte bine 
că nici Chiar cea mai mare nedreptate nu cântăreşte cât lipsirea 
de binecuvântarea legătuni cu Dumnezeu din pricina amintirii 
acestei nedreptăţi. Dacă cel ce se roagă Îl preferă pe Dumnezeu 
nedreptăţilor care i se fac, atunci Însuşi Dumnezeu, pentru Care 
e] face această jertfă, ia asupră-Şi datona de a face ceea ce omul 
nu ar fi putut săvârşi dacă s-ar fi apărat. „Dar Dumnezeu oare nu 
va face dreptate aleşilor Săi, care strigă către El ziua şi noaptea 
şi pentru care El rabdă îndelung?” (Lc. 18, 7). Cu siguranţă că 
este „drept înaintea lui Dumnezeu să răsplătească cu necaz celor 
ce vă necăjesc” (2 Tes. 1, 6). Dar aceasta este problema lui Dum- 
nezeu. Rugătorului nu-i va trece prin minte nici măcar simpla 
idee a răzbunării din partea lui Dumnezeu. Se va ruga fierbinte 
în duhul rugăciunii Domnului aflat pe cruce: „Părinte, iartă-i, că 
nu ştiu ce fac!” (Lc. 23, 34). 

Pentru a da o strălucire în plus acestui element, Sfântul 
Nil folosește încă o imagine. Cei ce își îngrămădesc supărări 
și pomeniri de rău sunt asemenea celor ce scot apă şi o toarnă 
într-un vas fără fund [22]. Toată truda pe care o faci ca să umpli 
un vas spart este în zadar. Toată osteneala rugăciunii făcută cu 

sufletul plin de pomenirea răului este pierdută. Rugăciunea, în 
cele din urmă, rămâne nelucrătoare. 

Ce trebuie să facem în această situaţie, ne spune Sfântul, 
amintindu-ne porunca Domnului. Lasă-ţi darul tău, zice Dom- 
nul, înaintea altarului şi plecând împacă-te mai întâi cu fratele 
tău, şi apoi venind, te vei ruga netulburat (cf. Mt. 5, 24) [21]. 
Lucrul care trebuie făcut, potrivit cu porunca evanghelică, este 
împăcarea cu fratele nostru înainte de a ne ruga. Sfântul Nil nu 
leagă această poruncă numai de cultul public şi de împărtășirea 
cu Sfintele Taine, ci şi de rugăciunea zilnică. Aceasta înseamnă 
că împăcarea trebuie făcută imediat şi fără întârziere. Şi, bine- 
înţeles, nu spune că aceasta trebuie făcută numai când noi l-am 
nedreptăţit pe celălalt, ci, de vreme ce există o astfel de situaţie, 
se cuvine să luăm noi iniţiativa pentru a depăşi dezbinarea, in- 
diferent dacă celălalt acceptă sau nu. 

Amintirea răului înnegrește cugetul celor ce se roagă şi 
întunecă rugăciunile lui [21]. Pomenirea răului întunecă min- 
tea celui ce se roagă, iar mintea întunecată nu poate înainta în 
hotarele luminii. Şi dacă totuşi o face, nu se va ruga cu adevă- 
rat. Pomenirea răului face rugăciunea nelucrătoare, şi nu numai 
atât, ci şi vătămătoare pentru cel ce se roagă astfel. 

c) Blestemele în rugăciune 

Dacă pomenirea răului este de neacceptat pentru ade- 
vărata rugăciune, atunci este cu mult mai mult de necon- 
ceput rugăciunea ca blestem, adică încărcată de dorinţe şi 
cereri rele pentru cel care l-a vătămat într-un fel sau altul pe 
aşa-zisul rugător. Srrăduiește-te să nu blestemi pe cineva în 
rugăciunea ta, ca să dărâmi cele ce le zideşti, făcând urâtă 
rugăciunea ta [103]. Rugăciunea încărcată de blesteme dă- 
râmă tot ce am zidit. În plus, face rugăciunea noastră scâr- 
boasă și cu totul neprimită de Dumnezeu. 

Pentru a conştientiza cât de potrivnică Evangheliei este po- 
menirea răului, Sfântul Nil ne aminteşte pilda datomicului cu o 
mie de talanţi (Mt. 18, 23-35). Cel ce datorează zece mii de talanți 
să te învețe pe tine că, de nu vei ierta celui ce-ţi este dator, nu vei 

dobândi nici tu iertare. „Căci l-a predat pe el, zice, chinuitorilor ” 
[104]. Într-adevăr, cum am putea cere iertare de la Dumnezeu în 
clipa în care noi înşine refuzăm să facem aceasta? Nebunia este 
evidentă, dar patimile nu știu de rațiune. Nu ne-a spus oare Sfântul 
că pomenirea răului înnegrește cugetul, adică mintea? 

d) Stăpânirea mâniei 

După cum lăuntric trebuie evitată ţinerea de minte a 
răului, tot aşa trebuie evitată în afară şi mânia. Nu este nici 
o mânie dreaptă împotriva aproapelui. Căci de vei căuta, vei 
afla că este cu putință să rânduieşti bine lucrul şi fără mânie 
[24]. Sigur că iuţimea reprezintă o putere naturală a sufletului: 
„Mişcarea iuţimii ne-a fost sădită în chip mântuitor, pentru a 
ne mânia împotriva răutăţii, şi nu împotriva celor de o fire cu 
noi”, zice şi Sfântul Casian. Mânierea reprezintă o alunecare 
din starea noastră firească. luţimea ne-a fost dată ca o putere 
împotriva vrăjmaşului nostru, „începătorul de răutate”, satana, 
şi nu împotriva fratelui nostru, adică a aproapelui „cel de o fire 
cu noi”. De aceea, nici o mânie nu este îndreptățită, potrivit 
Sfântului Nil. Mânia îndreptată împotriva celorlalţi întunecă 
mintea şi ne face să fim târâţi de ea. O analiză logică limpede 
a lucrurilor va găsi întotdeauna o ieşire pentru rezolvarea unei 
neorânduieli produse de mânie. De aceea, Sfântul Nil ne sfătu- 
ieşte să facem tot ce putem pentru a găsi un mijloc prin care să 
ne ferim de izbucnirile mâniei, folosindu-ne de inventivitatea 
noastră. Cine îşi înfrânează mânia poate să-l tămăduiască pe 
celălalt mai uşor decât dacă s-ar mânia sau s-ar înfuria. Când 
te mânii părând că vindeci pe altul, rămâi tu însuţi netămăduit 
[25]. Iar ceea ce este mai rău, mânia îţi împiedică rugăciunea 
[25]. Dar întreruperea lucrării normale a rugăciunii înseamnă 
întreruperea legăturii cu Dumnezeu. Caracterul irațional al si- 
tuaţiei este evident şi de această dată: mâniindu-mă pe cineva, 
nu mai pot vorbi cu Dumnezeu! lată de ce mânia este un rău 
mai mare decât cel care a produs-o. Dacă ne vom strădui să nu 
ne mâniem, vom reuşi trei lucruri: 

Întâi de toate, Dumnezeu nu-Și va arăta asupra noastră 

dreapta Sa mânie pentru toate relele vrednice de pedeapsă pe care 
le săvârşim în toată vremea şi ceasul. Dumnezeu se va milostivi 
de noi când Îi vom cere mila. Fugind de mânie, vei afla cruţare 
[26]. În al doilea rând, ne dovedim înfelepți [26], oameni chib- 
Zuiţi şi cu înţelegere, isteți, putând să vedem astfel cu raţiunea 
limpede adevăratul nostru folos. În al treilea rând, lucrul cel mai 
important, vor fi între cei ce se roagă [26]. Vom fi adevăraţi oa- 
meni de rugăciune. Însuşi Domnul ne va socoti astfel. 

Pentru a evita consecinţele atât de dureroase ale mâniei, 
trebuie să o lovim la rădăcină şi s-o smulgem din lăuntrul nostru. 
lar rădăcina mâniei este pofta. Înarmându-te împotriva mâniei, 
nu primi niciodată pofia, căci aceasta dă mâncare mâniei, iar 
mânia tulbură ochiul minţii întinând starea rugăciunii [27]. 

Vedem cât de legate între ele sunt stările noastre lăuntri- 
ce şi relaţiile noastre cu ceilalți. Relaţiile noastre cu ceilalți şi 
relaţiile noastre cu Dumnezeu; relaţiile noastre cu Dumnezeu şi 
relaţiile noastre cu ceilalţi. Relaţiile noastre cu ceilalţi și stările 
noastre lăuntrice. Avem un cerc care începe la noi şi se termină 
iarăşi la noi. 

e) Minciuna şi jurământul 

În cercul relaţiilor sale cu ceilalţi, rugătorul trebuie să fie 
atât de sincer, încât să nu le întineze cu nici o minciună. Trebuie să 
fie atât de sincer, încât să nu planeze deasupra lor niciodată umbra 
îndoielii, din a cărei pricină să trebuiască să apeleze la jurământ. 
Minciuna are ca rod obligatoriu jurământul. Dar atât unul, cât şi 
cealaltă, atât jurământul, cât şi minciuna sunt interzise explicit de 
Domnul. Cum ar putea atunci un om care vrea să aibă comuniune 
cu Domnul, Adevărul Însuşi şi Izvorul a tot adevărul, să folosească 
aceste elemente negative şi să spună că Îi aparţine Lui? Cine folo- 
seşte totuşi minciuna şi jurământul are doar înfățișarea exterioară 
de rugător, este creştin numai la arătare. Lăuntric nu este ceea ce 
spune cu cuvintele sale şi cu întreaga sa înfăţişare. Şi cu siguranţă 
că nu este nici monah, despre care se presupune că le-a părăsit 
pe toate pentru desăvârşirea evanghelică. Cuvântul Sfântului este 
foarte aspru: Ca monah ce doreşti să te rogi, fugi de orice min- 

ciună și de orice jurământ. lar de nu, în zadar iți iei o înfățișare 
care nu ţi se potriveşte [127]. Veşmântul monahal nu se potriveşte 
celui care minte. Jurământul se foloseşte în mod silit de împreju- 
rări pentru a dovedi că nu se spun sau nu se vor spune minciuni, 
şi aceasta deoarece lipseşte încrederea în sinceritatea celui care 
jură. Amândouă însă, jurământul şi minciuna, sunt strâns legate 
de rugăciune. Aşa este accentuată din nou semnificaţia obştească 
a rugăciunii, pentru că atât jurământul, cât şi minciuna au sens 
numai în cadrul relaţiilor noastre cu ceilalţi. Prin urmare, dorinţa 
după rugăciune înseamnă dorință de adevăr şi de relaţii autentice 
cu ceilalți. Când se va realiza acest lucru, atunci am identificat 
înfăţişarea noastră exterioară cu cugetul lăuntric, avem „0 singură 
faţă”, şi nu mai multe, care apar atunci când nu există identitate 
între cele lăuntrice şi cele pe care le arătăm în afară. 
f) Dincolo de aparentele lucrurilor 

Atitudinea duşmănoasă a altor oameni faţă de cel ce 
se roagă trebuie întâmpinată şi dintr-o altă perspectivă. Despre 
aceasta Sfântul ne vorbeşte cu limpezime. În spatele purtării rele 
a celorlalţi de multe ori se ascunde duşmanul mântuirii noastre. 
În acest mod, el urmăreşte să ne vatăme duhovniceşte. Dacă vei 
folosi pe vreunul, vei fi ocărât de altul ca, simţindu-te nedreplă- 
țit, Să spui sau să faci ceva ce nu se cuvine și în felul acesta să 
risipeşti rău ceea ce ai adunat bine. Acesta este scopul dracilor. 
De aceea, trebuie să luăm aminte cu înțelegere [137]. Şi adaugă: 
Dracii cei vicleni așteaptă noaptea ca să tulbure pe învățătorul 
duhovnicesc prin ei înșiși; iar ziua, îl învăluie prin oameni în 
strâmtorări, defăimări şi primejdii [139]. 

Prin urmare, să nu rămânem pentru totdeauna numai la 
suprafaţa lucrurilor. Să privim mai în adâncime. Doar atunci 
vom putea depăși tot ceea ce generează înfruntarea superficială 
a relaţiilor noastre cu ceilalți. 

Există însă în aceste situaţii şi un alt element, pozitiv, 
vrednic de atenţie. De vreme ce situaţiile negative, nedreptățile 
şi purtarea rea a celorlalţi față de noi nu ne pot vătăma în moi 
real, dacă vom fi atenţi cu înțelepciune, cu chibzuinţă şi cu ochii 

sufletului deschişi, putem ieşi folosiţi din toate acestea. Sfântul 
Nil este foarte realist. Ştie ce înseamnă durere, întristare, zbu- 
cium, provenite din răutatea altora faţă de noi. Dar nu rămâne 
atât la simţirile fireşti şi la împotrivirile nemijlocite pe care toate 
acestea le produc. Vrea să privească mai departe. Vrea să vadă 
ce se poate ascunde în spatele tuturor acestora, în spatele aparen- 
ţelor acestei lumi. Şi ne spune cele văzute printr-o icoană. Nu te 
leme de nălbitori. Căci deşi lovesc călcând şi usucă întinzând, 
prin acestea veșmântul tău se face strălucitor [140]. 

Oamenii lumești găsesc întotdeauna câte o îndreptăţire ca 
să rămână în propria amărăciune, în simţămintele lor negative 
şi în împotrivirile silnice față de ceilalți. Şi spun verzi şi uscate 
ca să-şi îndreptăţească propria lor stare şi s-o ponegrească pe 
cea potrivnică, starea dumnezeiască a credincioşilor. Vorbesc, de 
exemplu, despre simţiri masochiste şi despre masochişti, vrând 
să caracterizeze aşa atitudinile duhovniceşti ale credincioşilor, 
cum sunt răbdarea, acceptarea voii lui Dumnezeu, iertarea ş.a. 
drept stări bolnave, deoarece, chipurile, ar simţi plăcere când 
sunt chinuiți. Aceasta este o răstălmăcire grosolană, rău intenţio- 
nată, răutăcioasă, a învăţăturii şi a trăirii evanghelice, dacă nu e 
chiar lepădătura mocirlei răutății, clevetirii şi satanizării. 

Creştinul nu este mulţumit atunci când suferă şi se chinu- 
ie. În mod sigur nu simte acea mulțumire bolnăvicioasă, precum 
cred şi tâlcuiesc aceia pe baza propriei lor mulţumiri stricate, 
din propria lor experienţă. Creștinul nu urmăreşte chinurile şi 
necazurile pentru ca astfel să ajungă la o automulțumire. Plânge 
şi suferă ca toți oamenii normali în astfel de situaţii. Simte dez- 
pust şi repulsie faţă de înmulţirea durerilor. Diferenţa însă faţă 
de cei care îi acuză este că adevăratul creştin, în cele din urmă, 
depăşeşte atât durerea, cât şi simţămintele neplăcute, iar starea 
lui firească de împotrivire este înghițită de cea duhovnicească şi 
de adevărata înţelegere a lucrurilor. Problema greutăților vieţii 
şi a nereuşitelor ei este pusă acum pe alte baze. Toţi sunt nişte 
Hălbitori, ca cei din vechime care spălau rufele lovindu-le cu un 
lemn. Aşa îi vede creştinul pe cei care se poartă faţă de el rău 

şi aspru, iar aceasta fără ca ceilalți să ştie că au un astfel de rol. 
Aceia vor să-i facă rău, dar în realitate, devin năl/bitorii lui. |i 
înălbesc sufletul care altfel nu s-ar fi putut înălbi. De aceea, pri- 
meşte cu răbdare tot ceea ce i se face. Şi, mai ales, nu se fereşte 
de ei. Foloseşte prilejul care i se dă şi nu se fereşte să repete ceea 
ce un Sfânt a spus cu curajul pe care numai un martir îl poate 
avea către gâdele său: „Loveşte, pentru credinţă!” 

Sfântul Nil dă ca povăţuire generală pentru atitudinea 
noastră faţă de cei ce ne fac nouă rău următorul cuvânt: Dorind 
să te rogi cum trebuie, să nu întristezi vreun suflet; iar de nu, 
în deșert alergi [20]. 

O lămurire 

In legătură cu cele spuse mai sus, trebuie însă să lămurim 
un lucru. Purtarea rugătorului faţă de cei care îl nedreptăţesc şi îl 
chinuie cu răutate și de multe ori cu satanism, toate elementele 
purtării lui la care ne-am referit nu înseamnă nici slugărnicie, 
nici frică, nici vreun fel de dependenţă faţă de ceilalți. Creştinul 
rugător se simte pe deplin liber şi trebuie să se simtă astfel. Acţi- 
onează cu desăvârşire nesilit. Acest lucru îl înţelege Sfântul Nil 
atunci când spune: Caută să vezi dacă te-ai înfățișat cu adevărat 
înaintea lui Dumnezeu în rugăciunea ta sau dacă ești biruit de 
lauda omenească și pe aceasta te sileşti să o vânezi folosindu-te 
de chipul rugăciunii ca de o acoperitoare [41]. 

Un lucru sunt oamenii, şi altul laudele lor şi, prin ana- 
logie, atitudinile lor rele şi înfricoşătoare. Poziţia noastră faţă 
de ei nu trebuie să însemne căutarea şi vânarea laudelor, nici 
frică şi teroare din partea răutății şi duşmăniei lor. Aceasta ar 
constitui o înfrângere şi într-o situaţie şi în alta. Rugătorul tre- 
buie să fie absolut liber de astfel de dependențe. Rugăciunea 
şi legătura cu Dumnezeu pretind oameni liberi, şi față de alții, 
Şi faţă de ei înşişi. 


2. Ce trebuie să facem în mod pozitiv în relaţiile 
noastre cu ceilalți 


Sfântul Nil, în puţinele cuvinte pe care ni le spune cu 

privire la ce se cuvine să le facem celorlalți, ne dă o povăţuire 
luminoasă, dar şi duhul care trebuie să insufle legăturile noastre 
cu ceilalţi. Şi numai cele spuse de el sunt suficiente ca să ne 
arate adâncimea şi lăţimea nemăsurată a antropologiei duhov- 
niceşti creştine privite din perspectiva iluminării dumnezeiești 
venite prin rugăciunea duhovnicească. Doar un om luminat de 
Dumnezeu, adăpat de apele Scripturii, numai un om al rugăciu- 
nii duhovniceşti şi mai presus de fire ne-ar fi putut scrie cuvinte 
de o incomparabilă frumuseţe duhovnicească şi de o asemenea 
adâncime. Graiul şi înțelesurile Sfântului nostru ne amintesc 
de expresiile Sfântului Pavel din capitolul al 13-lea din Prima 
Epistolă către Corinteni. Să le vedem una câte una. 

4) Rugăciunea pentru alții 

Rugăciunea nu trebuie să se limiteze doar la persoana 
noastră şi la nenumăratele ei trebuinţe. De vreme ce suntem 
legaţi de ceilalţi prin nenumărate legături, nu-i putem trece cu 
vederea în cele mai importante clipe ale noastre, în vremea le- 
păturii noastre cu Dumnezeu. De aceea, trebuie ca rugăciunea 
noastră să-i cuprindă şi pe toţi cei de o fire cu noi. 

Rugăciunea pentru ceilalți reprezintă probabil expresia 
iubirii celei mai autentice faţă de ei, pentru că se face fără ca ei 
să ştie aceasta şi să o afle. Ei nu văd ce pătimeşte pentru ei su- 
fletul care, în mod dezinteresat, se roagă pentru binele lor, fără 
să aştepte nici o laudă, vreo recunoaştere sau răsplată. Piscul 
rugăciunii pentru alţii îl constituie cererea răbdătoare pentru 
curățirea lor duhovnicească şi sfințirea lor. Pentru că acesta este 
lucrul cel mai important, fără de care omul nu se poate uni cu 
Dumnezeu. Celelalte urmează de la sine. 

Rugăciunea săvârşită în acest duh pentru ceilalţi consti- 
tuie imitarea modului îngeresc de rugăciune, pentru că şi îngerii 
se roagă pentru noi [81]. Rugăciunea pentru alţii îl transformă 
pe rugător într-un înger pământesc în legătura sa cu fraţii săi. 
De aceea, e cu dreptate să te rogi nu numai pentru curăţia ta, 
ci și pentru a oricărui semen, ca să imiți chipul îngeresc [40], 
zice Sfântul. 

b) Smerită cugetare înaintea celorlalti 

Smerita cugetare asigură şi păzeşte autenticitatea re- 
laţiilor cu ceilalţi într-un mod pozitiv. Atât monahul, cât şi 
orice creştin, se socoteşte pe sine — trebuie să se socotească 
— ca fiind „mai prejos de toată zidirea”, ca ultimul dintre toţi, 
fără o prefăcută smerenie sau cuvinte smerite, care nu sunt 
decât o boală a smereniei. 

Sfântul Nil îl fericeşte pe purtătorul unui astfel de cuget: 
Fericit este monahul care se socotește pe sine gunoiul tuturor 
[123]. Cuvântul Cuviosului este ecoul celor scrise de Sfântul 
Apostol Pavel (1 Cor. 4, 13). Acelaşi cuget trebuie să-l aibă pen- 
tru el însuşi şi monahul, de vreme ce vrea să păşească pe urmele 
Sfinţilor Apostoli. Cugetul acesta trebuie să-l aibă fiecare creştin 
care umblă pe acelaşi drum, pentru că Evanghelia este una, şi 
una e porunca, şi una datonia tuturor fără excepţie. Diferă numai 
măsura acceptării personale a mesajului Evangheliei şi a răspun- 
sului la el. De aceea, e fericit cel care se smerește pe sine tot mai 
mult şi ajunge „cel mai de pe urmă” (cf. Lc. 14, 10). Rugăciu- 
nea este sera în care răsare smerita cugetare. Doar în rugăciune 
omul se vede pe sine aşa cum este şi se smereşte mai uşor decât 
oricând. Rugăciunea dă prin harul ei puterea de a spori această 
virtute mult râvnită. De aceea, Sfântul Nil uneşte cu rugăciunea 
tot ceea ce a spus mai sus. Altfel, ar fi ceva străin și inutil în rân- 
dul celor spuse în capetele despre rugăciune. În acelaşi înţeles se 
leagă de rugăciune şi următorul element al purtării noastre faţă 
de ceilalți. 

c) Se bucură pentru binele celorlalți 

Cine se roagă pentru ceilalți, cine se vede pe sine mai pre- 
jos de ei şi, în acest fel, are o legătură autentică cu ei, străină de 
orice împătimire şi dispoziţie iubitoare de sine, e cu neputinţă să 
nu se bucure văzându-le înaintarea, mai ales în cele duhovnicești 
şi în virtute. Fericit este monahul care socotește mântuirea şi îna- 
intarea tuturor ca pe a sa [122]. Rugătorul reuşeşte, prin mijloci- 
rea rugăciunii şi a harului pe care ea îl dă, să se unească profund 
cu ceilalţi, lăuntric, duhovnicește, şi nu exterior. Nu numai cu cei 

pe care îi cunoaşte sau are legături, ci cu toţi oamenii, chiar dacă 
ei nu-l cunosc şi chiar dacă nu şi-a exprimat simţămintele sale 
înaintea lor. Lipsa de invidie a sufletului iubitor şi smerit a celui 
rugător faţă de ceilalți îl împlântă în inima lor. Face inima lor ini- 
ma sa şi îşi uneşte simţirile sale sufleteşti cu ale lor. Aceasta fără 
nici o vorbire mieroasă şi edulcorată, cum se vede la cei ce ştiu 
să joace teatru de prost gust. Puterea rugăciunii îl face pe rugător 
frate „siamez” al celorlalți, astfel încât ceea ce simte pentru ei este 
adevărat, firesc şi fără ipocrizie. Această viziune o accentuează cu 
putere Sfântul atunci când spune că rugătorul 

d) Este separat şi totuşi unit cu toți 

Sfântul vorbeşte desigur pentru monahi, deoarece scrie- 
rea sa este adresată unui monah. Dar lucrul acesta nu are nici o 
importanță. Aşa cum am avut de mai multe ori prilejul să accen- 
tuăm, aşa facem şi acum, subliniind faptul că ceea ce se spune 
pentru un monah este valabil şi pentru orice creştin credincios 
care însetează după desăvârşirea evanghelică. Monahii Îl urmea- 
ză pe Domnul cu desăvârşită lepădare. Dar asta nu înseamnă că 
în Biserică există o clasă specială de oameni care doar ei sunt 
obligaţi să fie următori ai Domnului, iar ceilalţi nu au o astfel 
de îndatonre. Uimitoarea lepădare de sine şi sfinţenie a mona- 
hilor arată că drumul Evangheliei este greu, foarte greu, dar nu 
de neumblat. De aceea, pilda lor constituie un îndemn viu şi un 
neîncetat imbold ca să urmăm şi noi, ceilalţi creștini, această cale 
în felul nostru şi cu toate sărmanele noastre puteri. Iar iubirea 
Domnului nu va trece cu vederea neputinţa noastră, ci va măsura 
dispoziţia şi dorinţa pe care le avem şi ne va da şi nouă harul de a 
trăi adâncimea vieţii duhovniceşti în pustia lumii, unde ne aflăm 
şi trăim. În acest duh sunt valabile şi pentru creştinii din lume 
cele la care ne-am referit şi cele care urmează. Monah este acela 
care s-a despărțit de toţi şi se împacă cu toţi [124] şi monah este 
cel ce se socotește pe sine una cu toți, deoarece i se pare că se 
vede pe sine necontenit în fiecare [125]. 

Mai: cu seamă în zilele noastre, când oamenii lumii aud 
cuvinte ca „monah, călugăr, viaţă monahală ş.a.”, fie îşi ex- 

primă disprețul şi vorbesc împotriva chipului îngeresc, fie în- 
cearcă 0 scârbă şi o respingere pe care nu şovăie s-o exprime 
prihănind oricum ar putea sfânta vieţuire. Nu e exclus să aibă 
în vedere şi pe unii reprezentanţi ai Sfintei Schime, care nu au 
lipsit, din păcate, niciodată — de unde însă lipsesc? — şi aşa să 
zică cele pe care le zic. Dar cauza principală este că suferă de o 
neştiinţă grosolană cu privire la ce este monahul şi dovedesc că 
niciodată n-au cunoscut personal monahi adevăraţi. Îi conside- 
ră nişte monştri din afara lumii, urâtori de oameni, bădărani din 
toate punctele de vedere şi izolaţi de restul societăţii oamenilor. 
Dar cei ce vorbesc astfel nu au nici un drept pentru aceasta şi 
îi nedreptăţesc în mod samavolnic pe fraţii lor care niciodată 
n-au vrut să ia cuvintele lor în serios. 

Monahul, oricât de departe ar trăi de oameni, totuşi nu 
este în afara lor. Stăpânit fiind de dorinţa desăvârşirii evanghe- 
lice, pe care lumea o leapădă şi creştinismul secularizat al celor 
mulți o uită, fuge de oameni nu din ură, ci din iubire de Dumne- 
zeu. Nu pentru că urăşte pământul, ci pentru că a fost subjugat 
de frumuseţile tainice ale raiului. Fuge şi fizic, şi prin modul de 
viaţă de oameni, pentru a-i întâlni, dar nu în legăturile exteri- 
oare specifice lumii, ci prin rugăciune în Duhul Sfânt, la însăşi 
rădăcinile firii omeneşti comune. Monahul fuge de oameni, dar 
nu se separă de Trupul tainic al lui Hristos, Biserica, comuni- 
unea Sfinţilor, a cărei laudă o constituie vieţuirea monahală. 
Fuge în pustie, dar inima, pe măsură ce i se maturizează în 
lupta duhovnicească, se umple de dragoste şi înţelegere sfântă 
faţă de orice om. Când este nevoie, arată şi cu fapta această 
stare lăuntrică, iar dacă nu se întâmplă astfel, atunci el e monah 
numai cu numele şi zn mirean care înfrumusețează cortul din 
afară [44]. Aşadar, ceea ce e valabil pentru monah este valabil 
şi pentru orice creştin adevărat care duce aceeaşi luptă bună și 
doreşte harisma rugăciunii. 

Când un astfel de duh stăpâneşte inima luptătorului du- 
hovnicesc, fie monah, fie simplu credincios, acesta, chiar dacă 
este separat de toţi prin modul vieţuirii, se simte totuşi unit cu 

toţi. Se separă de cele omeneşti, dar iubeşte omul. Urăşte carac- 
terul lumesc, dar varsă lacrimi fierbinţi pentru oameni şi pentru 
mântuirea lor. De aceea, nu se separă pe sine de ceilalți cu un cu- 
get fariseic — „nu sunt ca ceilalți oameni” (Lc. 18, 11) — ci dim- 
potrivă, se socoteşte pe sine una cu toţi. Nu pierde simţul legătu- 
rilor reciproce care îl uneşte cu ceilalți. Nu-i priveşte pe ceilalți 
din înălţimea sfinţeniei sale ca pe nişte „suboameni”. Fiecare om 
este o oglindă în care se vede pe el însuși. Aşa se explică purta- 
rea extrem de umană a atâtor sfinți din pustie şi copleşitoarele 
lor dovezi de iubire față de fraţii din lume. Aceşti sfinți sunt mai 
aproape de om, pentru că se văd pe ei înşişi în fiecare semen. 

Ca şi cum cele spuse până acum n-ar fi fost suficiente, 
Sfântul Nil ne mai arată încă o cale, care le întrece pe toate: 

e) Fericit este monahul care socoteşte pe toți oamenii ca Dum- 
nezeu, după Dumnezeu [121|] 

Cu aceste cuvinte, Sfântul atinge piscul concepţiei du- 
hovniceşti asupra omului şi asupra legăturilor interumane. Cel 
care s-a sfințit prin harul rugăciunii şi al legăturii neîntrerupte 
cu Dumnezeu dobândeşte, în cele din urmă, o astfel de cinsti- 
re faţă de om, încât îl vede ca pe chipul lui Dumnezeu, ca pe 
Dumnezeu după Dumnezeu! 

Căutaţi în scrierile lumeşti în care se vorbeşte despre om 
şi despre valoarea lui şi nu veţi găsi nici măcar o expresie ase- 
mănătoare. Sfântul însă nu ne spune aici vorbe goale. Ne spune 
ceea ce el însuşi şi cei asemenea lui au crezut şi cred despre om. 
Nu este exclus să-i auziţi pe unii vorbind despre omul-dumne- 
zeu al tehnicii. Valoarea unor astfel de oameni-dumnezei nu 
este mai mare decât valoarea unui ţânţar şi a unei muşte. 

În lume veţi găsi multă ură şi dispreţ faţă de om, chiar 
şi când nu e vorba de crematorii sau de lagăre de concentrare. 
În lume se aud expresii ca: „Omul, această javră!” sau „Omul 
este iadul meu”. 

Celălalt e javră! Iadul e celălalt! Dar de ce nu spun: „Eu 
sunt javra!” sau „Eu sunt iadul pentru celălalt”? Pentru că noi 
constituim, desigur, unica excepţie! Din greşeală ne-am trezit 

printre javre, noi fiind oameni. Şi aşa suntem obligaţi să răb- 
dăm consecinţele îngrozitoare ale unei sorți mizerabile care 
ne-a aruncat în acest iad...Dacă aceste expresii le-am traduce 
printr-un cuvânt evanghelic, acesta ar fi: „Nu sunt ca ceilalți 
oameni!”, adică fariseul, cu cuvântul şi cu fapta, folosind ex- 
presiile contemporane ale nefericitei noastre lumi. 

Aşa-l văd pe om cei care şi-au întrerupt legăturile cu ce- 
rul. Cum ar putea să-l vadă pe om şi să descopere în el trăsătu- 
rile dumnezeieşti fără lumina cea cerească cel fără Dumnezeu şi 
care încearcă în orice mod să-l înjosească pe aproapele? Astfel 
înţelegem sursa îngrozitoarelor tulburări ale omenirii care duc la 
distrugerea sistematică a omului în toate laturile relaţiilor sale, 
dar şi în legăturile sale cele mai obişnuite, deoarece fără lumina 
cea cerească omul devine satană şi diavol pentru celălalt. 

Vin însă de Dumnezeu luminaţii și purtătorii bărbaţi 
care, precum Cuviosul Nil, ne arată drumul cel uitat, care-l 
duce pe om la om şi la descoperirea vredniciei lui dumneze- 
ieşti şi la aşezarea lui în inima fiecăruia dintre noi. „Glasuri ce 
strigă în pustie” ne vestesc adevărul despre om. Ne arată cât 
este de mare noblețea firii noastre, nu atât cu cuvântul, cât prin 
făptuirea lor cerească şi vieţuirea lor îngerească şi virtuoasă. 
Ne arată drumul uitat pe care I-a trasat neţărmurita iubire a lui 
Dumnezeu, încercând să-l aducă din nou pe omul cel căzut în 
vechea lui stare şi la vechea frumuseţe. „Şi Dumnezeu se face 
om ca pe Adam (adică pe tot omul) să-l facă dumnezeu.” lar 
acest cuget, ca o trăire generală a creştinului, înseamnă toți oa- 
menii ca Dumnezeu, după Dumnezeu. Adică o adâncă cinstire 
faţă de om care merită toată jertfa şi dragostea noastră. Pomii 
care aduc astfel de roade nu au rădăcinile în pământ. Ei sunt 
creştinii rugători care au rădăcinile în cer. 

lată care este semnificaţia rugăciunii după cum ne-o de- 
scrie Cuviosul Nil. Truda pentru dobândirea ei şi pentru trăirea 
rugăciunii duhovniceşti îl face pe om, în cele din urmă, un în- 
ger pământesc, purtător de Dumnezeu, dumnezeu între dumnc- 
zei, în Hristos lisus. 

Experienţa duhovnicească profundă şi înţelepciunea 
nevoitorilor rugăciunii duhovniceşti, cum este Sfântul Nil, ne 
desluşesc un element legat de aceasta, la care nu am fi putut 
ajunge singuri folosindu-ne numai de logică. Acest element 
este reprezentat de intervenţia demonilor în rugăciune. Impor- 
tanţa acestui element este atât de mare, încât Sfântul se ocupă 
de el în foarte multe din „capetele” lui. O cincime din „cape- 
te” se referă la acest amestec al duhurilor necurate în lucrarea 
rugăciunii. Deşi ne-am mai referit la acest aspect, acum e mo- 
mentul să-l vedem în mod sistematic şi detaliat. 

Amestecul demonilor în rugăciune se datorează răutăţii şi 
urii pe care o simt față de om, pe care îl invidiază. Demonul este 
cu adevărat necurat [50, 81] şi pizmaș [69, 90] şi, de aceea, foarte 
i] pizmuieşte pe omul care se roagă [47]. lar aceasta pentru că ru- 
găciunea duhovnicească /or /e este foarte potrivnică şi urâtă [50]. 
Demonul nu poate răbda faptul că omul reuşeşte să se înalțe până 
la Dumnezeu, ajungând astfel fericit și împlinit, vătămându-l prin 
mijlocirea rugăciunii pe diavol, arătându-l neputincios să-l mai 
vatăme pe om. De aceea, diavolii îl atacă pe rugător fie mai mulţi 
împreună, fie singuri, ca niște câini [94], ca fiarele sălbatice [91], 
ca să-l sfâşie, dacă ar fi cu putință. Demonii, pentru că sunt vicleni 
[94, 137, 139] şi înşelători [90, 94], încearcă prin viclenie să-l 
atragă pe rugător pe căi rătăcite şi păcătoase. 

Am văzut deja în cele arătate până acum care este scopul 
atacurilor demonice îndreptate împotriva rugătorului. Dar prin 
lucrurile concrete pe care ni le spune Sfântul în această proble- 
mă lupta duhovnicească este ferită de răstălmăciri. De aceea 
ne şi vorbeşte în multe şi felurite moduri despre ea, astfel încât 
să o înţelegem corect şi osteneala noastră să aibă rezultate. 

Sfântul arată că principalul scop al luptei demonului îm- 
potriva rugătorului este să împiedice rugăciunea dreptului care 
se roagă [48]. Demonul vrea să-l împiedice pe omul virtuos în 

orice fel de la rugăciunea sa. Ca să-/ poată împiedica din drumul 
său cel mai bun şi din călătoria către Dumnezeu [47]. Unirea 
omului cu Dumnezeu e cel mai înalt lucru pe care îl poate do- 
bândi omul prin rugăciune. Din această pricină, împotriva rugă- 
ciunii se îndreaptă toată strădania plină de turbare a vrăjmaşului. 
De aceea, încearcă să desfacă mintea de Dumnezeu [90], astfel 
încât să nu se poată ruga cum trebuie [51]. Urmăreşte chiar să 
întineze scopul [47] celui ce se roagă în tot felul de moduri care 
au acelaşi rezultat: lipsa de roadă a rugăciunii. 

Aşa se face că cel viclean se străduieşte să-l înșele pe 
omul care caută cunoștința nematerială şi fără formă, astfel 
încât, în cele din urmă, să prindă fum în loc de lumină [69], 
dacă nu este atent. Încearcă, de asemenea, să coboare mintea 
din rugăciunea înfocată [106, 111]. Se străduieşte să-l împingă 
pe om spre cuvinte şi fapte prin care să risipească rău ceea ce a 
adunat bine [137], şi aşa să-i pângărească mintea [48]. 

Pentru a reuşi toate acestea, diavolul folosește tot meş- 
teșugul [47]. În continuare, vom încerca să vedem pe îndelete 
această luptă felurită a diavolului: contra omului de rugăciune. 


A. INFLUENȚA DEMONILOR ASUPRA 
LUCRĂRII MINȚII 


1. Diavolul încearcă să schimbe funcţionarea tru- 
pului și, prin aceasta, lucrarea minții 

Diavolul nu are puterea să intre în adânc, în mintea de ne- 
pătruns a omului. De aceea, încearcă să influenţeze mintea omu- 
lui în mod indirect, producând diferite anomalii în trup. În acest 
fel, strecoară în minte gânduri sau înțelesuri sau vederi [64]. 
Ba chiar si/ește starea umorală a trupului să aducă vreo nălu- 
cire ciudată înaintea minţii şi să o facă să primească o anumită 
formă [69]. Adică încearcă să determine prilejuri binecuvânta- 
te pentru ca mintea cea fără de formă să primească o anumită 
formă, respectiv o face să aibă gânduri străine de rugăciune şi 

omul să nu se mai roage cu adevărat. Aşadar, influenţează trupul 
omului, dar această influenţă are loc într-un asemenea mod, încât 
omul să nu-și dea seama ce i se întâmplă şi să nu creadă că este 
vorba de lucruri supranaturale. Modul acestei lucrări a diavo- 
lului este foarte simplu, aşa cum ne relatează bărbaţii cunos- 
cători [73] cu o adâncă cunoştinţă şi înţelegere duhovnicească, 
luminaţi de Dumnezeu şi de Dumnezeu cugetători. Potrivit cu 
ce ne spun acești sfinţi, printre care e şi Sfântul Nil, dracul, 
atingându-se de creier, schimbă lumina minţii precum voiește 
[74]. Adică, dacă nu suntem pregătiți duhovniceşte să rezistăm 
unor asemenea atacuri, diavolul face înlăuntrul nostru un joc 
de lumini şi de umbre, influențând creierul, astfel încât să luăm 
această anomalie naturală drept lucrare dumnezeiască, o arătare, 
chipurile, a lui Dumnezeu. 

În afara acestor influenţe, demonii mai exercită şi alte 
influenţe asupra trupului, ajungând până la silirea şi vătăma- 
rea acestuia [91]. Încercând să-l influenţeze sufieteşte pe om, 
se preschimbă chiar şi în fiare [91], apărând sub formă de lei, 
şerpi, care încearcă să vatăme trupul rugătorului [106, 107]. 
Pot, de asemenea, să aţâţe animale adevărate, cum ar fi vipe- 
rele, ca să-i otrăvească pe iubitorii de Dumnezeu ce se roagă 
[108, 109], sau chinuind trupul rugătorului, să-l facă să-şi risi- 
pească mintea de la rugăciune [111]. 


2. Diavolul aţâţă patimile trupeșşti și, prin mijloci- 
rea lor, influenţează lucrarea minţii 

Diavolul răscolește toate patimile prin trup ca să poată 
împiedica (mintea) din drumul său cel mai bun şi din călăto- 
ria către Dumnezeu [47]. Într-un limbaj contemporan am putea 
spune astfel: ca să împiedice ieşirea minţii către Dumnezeu, 
vrăjmaşul omului aşază în calea sa mine, iar acestea sunt dife- 
ritele patimi trupeşti. Sfântul explică mai bine acest lucru în alt 
cap. Ce vor dracii să lucreze în noi: lăcomia pântecelui, curvia 
(...) şi celelalte patimi, ca îngrășându-se mintea prin ele, să nu 
se poată ruga cum trebuie [51]. 

Diavolul stârneşte, mai întâi de toate, patimile trupeşti, 
pentru că ele sunt cele mai la îndemână. Sfântul accentuează 
invidia diavolului, care face tot ce poate pentru a-l cobori pe 
om de la înălțimile duhovniceşti la care se află tocmai prin cele 
mai grosolane şi mai trupeşti patimi, cum este curvia. Chiar şi 
când crezi că te afli împreună cu Dumnezeu prin rugăciunea 
duhovnicească, ia aminte la demonul curviei, care este foarte 
pizmaş şi înşelător şi mai iute în mişcări decât mintea ta, ne 
spune Sfântul [90]. 


3. Influențe asupra sufletului și, prin aceasta, asu- 
pra minţii 

Influenţând sufletul, demonul are o acţiune mai directă şi 
mai plină de rezultate asupra minţii şi, prin urmare, şi asupra 
rugăciunii minţii. Cele mai dure modalităţi sunt, precum am vă- 
zut, înfricoşarea, stârnirea uimirii, ameninţarea [99], pe care le 
determină prin arătări ciudate [106, 109]. Foloseşte însă şi mo- 
dalităţi mai subțiri pentru a-i influenţa şi pe cei înaintați în viaţa 
duhovnicească, dacă nu sunt atenţi sau dacă ajung la neglijarea 
îndatoririlor duhovniceşti. În cazul în care reuşeşte să-i înşele, 
cei înşelaţi, în loc să vorbească cu Dumnezeu, vorbesc cu necu- 
raţii draci [81]. Lată câteva feluri de atac: 

4) Influentarea memoriei 

Demonul influenţează memoria fără să înceteze să pună 
în mișcare înțelesurile lucrurilor prin mijlocirea ei [47, 69], ast- 
fel încât mintea să se umple de imaginile celor create, să se înde- 
letnicească cu acestea şi, în cele din urmă, să-L uite pe Domnul, 
cu Care voia la început să grăiască. Ca să folosim o imagine 
contemporană, putem spune că vrăjmaşul întrebuinţează memo- 
ria strecurând paraziți în minte, aşa cum un post de radio poate 
fi bruiat de altul. 

Vicleanul însă încearcă cel mai mult: 

b) Influențarea minţii prin diferitele patimi ale părţii ira- 
fionale ale sufletului 

De exemplu, iubirea de argint, mânia, ţinerea de minte 


-148- 


DIMENSIUNEA COSMICĂ A RUGĂCIUNII 


a răului şi celelalte patimi, ca îngroşându-se mintea, să nu se 
poată ruga. Căci stârnindu-se patimile părții iraționale, nu o 
lasă să se mişte cu bună judecată [51]. 

Aşa cum am văzut la analiza pe care am făcut-o asupra 
patimilor, acestea reprezintă elemente străine strecurate în fi- 
rea noastră, care odată primite, devin una cu ea prin obişnuinţă, 
distrugând latura bună a firii noastre. Fără patimi mintea este 
subțire, patimile o îngroaşă, o fac greu de mişcat, lipsind-o de 
subțirimea ei naturală şi de uşurinţa în mişcări, făcând-o sluga 
puterilor iraționale ale sufletului, în timp ce acestea ar fi trebuit 
să slujească minţii, care este partea conducătoare a sufletului. 
Patimile leagă mintea şi ea nu poate să alerge, căci este trasă şi 
purtată de către înţelesul pătimaş [72], precum o pasăre legată 
care nu poate zbura. Aşadar, fie că e legată, fie că e îngrăşată prin 
mijlocirea patimilor, mintea nu poate să-şi săvârşească lucrarea. 

O patimă pe care vrăjmaşul o exploatează foarte mult 
este slava deşartă şi rudenia ei, părerea de sine. Când aceste pa- 
timi se află în suflet sau sufletul înclină uşor către ele, diavolul 
găseşte cu uşurinţă teren de acţiune în noi. Le foloseşte ca pe 
nişte colaboratori pentru a reuși cucerirea minţii. 

Când omul nu are ispite trupeşti sau patimi [74], se poate 
crede ajuns la măsuri înalte de virtute şi sfințenie. Se poate so- 
coti pe el însuşi nepătimaş, chiar dacă nu-şi împărtăşeşte gândul 
şi altora. Dar aceasta reprezintă o cunoştinţă surdă şi umflată 
printr-o mare preţuire de sine şi a virtuţilor proprii. În acest 
caz, diavolul acţionează asupra creierului, producând o simţire 
mincinoasă, influențând lumina naturală a acestuia şi răvăşind 
lucrarea lui firească. În acest fel dă naştere în om la gânduri 
nechibzuite [148] sau la vederi ciudate [69, 73, 74], lăsându-l să 
creadă că e vorba de slava lui Dumnezeu sau de cunoştinţă dum- 
nezeiască. Omul care le vede şi le primeşte crede că din pricina 
sfinţenie: sale a ajuns un vas al descoperirilor dumnezeieşti, iar 
rugăciunea lui şi-a atins țelul [73]. Greşeşte însă, apucând fum 
în loc de lumină [69]. 

Alt mod de înşelare bazat pe slava deşartă este următorul: 

Cu dreptate este să nu-ți rămână necunoscut nici vicleșugul aces- 
(a, că pentru o vreme se despart dracii între ei înșiși. Și dacă vrei 
să ceri ajutor împotriva unora, vin ceilalți în chipuri îngerești şi 
alungă pe cei dintâi, ca tu să fii înșelat de ei, părându-ți că sunt 
îngeri [95], adică scopul lor este de a produce în suflet impresia că 
vede îngeri din pricina virtuții sale. Şi Sfântul Pavel a vorbit des- 
pre arătarea satanei în chip de înger luminos (1 Cor. 11, 14). 

O a treia stratagemă pe care o folosesc demonii este stre- 
curarea gândurilor rele în minte [133, 134). Apoi îl îndeamnă pe 
om la rugăciune împotriva acestor gânduri sau îl îmboldesc spre 
împotrivire, spre convorbirea lăuntrică cu gândul. Îndată ce înce- 
pe împotrivirea din partea omului, gândurile rele se retrag brusc. 
De ce? Ca să te înșeli închipuindu-ţi despre tine că ai început să 
birui gândurile şi să înfricoșezi pe draci [134]. De aceea, Sfântul 
subliniază: Ja seama la gânduri când te rogi; dacă au încetat cu 
ușurință, de unde vine aceasta? Ca să nu cazi în vreo cursă și să 
le predai înșelat [133]. Când gândurile îl atacă pe om, nu pleacă 
repede. Lupta împotriva lor este dură şi cere răbdare. Dacă gân- 
durile rele se risipesc îndată după împotrivire, nu e întotdeauna 
sigur că aceasta se datorează harului lui Dumnezeu. În spatele 
acestei risipiri se poate ascunde însuşi vrăjmaşul. Luptătorul du- 
hovnicesc nu prinde curaj cu uşurinţă şi nu are o părere înaltă 
despre rezultatele rugăciunii sale. Se smereşte şi cere mila Dom- 
nului, tot mai mult socotindu-se pe sine un nimic. 

Un al patrulea fel este următorul. Dacă diavolul, după 
multe încercări, nu-şi atinge scopul prin atacul frontal, dă înapoi. 
Îndată ce se termină rugăciunea, îi dă prilejuri rugătorului să se 
mânie pentru a-şi pierde pacea sau îi aţâţă vreo patimă iraţională, 
netrebnicindu-l în propriii săi ochi [48], dacă o acceptă. Omul du- 
hovnicesc preferă întotdeauna pacea lui Dumnezeu, şi nu propria 
lui mânie, şi de aceea încearcă să cunoască întotdeauna intențiile 
vrăjmaşului ca să nu fie înşelat şi biruit de el (2 Cor. 2, 11). 

c) Arătări imaginare şi ciudate 

Diavolul încearcă să influenţeze sufletul prin arătări ima- 
ginare şi ciudate sau alte obiecte care se arată dintr-odată. 

Astfel de arătăn pot fi, zice Sfântul Nil, o sabie scoa- 
să, gata să taie trupul rugătorului, o lampă care-i arde faţa, o 
formă urâcioasă [92] etc. Acestea au legătură cu văzul. Altele, 
ca zgomotele, loviturile, strigătele, ocările [97], sunt legate de 
simţul auzului. Demonii pot trece şi la apariţii şi mai puternice, 
încercând să răpească mintea [99] şi să o tragă cu sila departe 
de lucrarea ei. 

4) Diavolii expoatează problemele pe care le avem în relaţi- 
ile cu ceilalți oameni şi diferitele dificultăți ale vieții 

Dacă foloseşti pe unul, zice Sfântul Nil, se poate să-l 
vatămi pe altul. Lucrul acesta îl exploatează vicleanul. Stâr- 
neşte în tine simţul nedreptăţii, astfel încât să spui sau să faci 
ceva care nu trebuie. Dar astfel dărâmi cele bune pe care le-ai 
zidit [137]. Mai cu seamă noaptea demonii încearcă să producă 
astfel de neplăceri. Ziua însă folosesc legăturile umane, pro- 
blemele vieţii, calomniile, pericolele şi mulțimea condiţiilor 
dificile pentru a influenţa negativ rugăciunea [139]. 


B. ÎNFRUNTAREA VRĂJMAŞULUI 


După toate acestea la care ne-am referit se pune întreba- 
rea: Este oare diavolul atât de puternic? Cum putem să-i stăm 
în potrivă noi, neputincioşii? 

Întâi de toate, nu trebuie să ne lăsăm terorizaţi, pentru că 
nu suntem singuri. Dacă diavolul acţionează, nici Dumnezeu 
nu rămâne nepăsător faţă de lupta sufletului, care, plin de do- 
rință şi de evlavie, vrea să se apropie de EI, în ciuda atacurilor 
drăceşti. Dumnezeu îl lasă să-şi arate răutatea, iar la sfârşit îl 
face de râs tocmai prin mijlocirea ei. De aceea, îngăduie rău- 
tatea diavolului spre binele luptătorului, arătându-l în cele din 
urmă pe cel viclean neputincios să vatăme sufletul rugătorului. 
La sfârşit Dumnezeu intervine cu siguranţă. lubirea lui Dum- 
nezeu nu îngăduie să fim încercaţi mai mult decât ne este de 
folos. Cuvântul Scripturii în accastă privinţă este limpede şi 

categoric: „Credincios este Dumnezeu, Care nu va îngădui să 
fiți ispitiți mai mult decât puteţi, ci odată cu ispita va duce şi 
scăparea din ea, ca să puteţi răbda” (1 Cor. 10, 13). Această 
asigurare din partea Duhului Sfânt a trăit-o din belşug Sfântul 
Nil, care ne dă următoarele îndrumări valoroase: 


1. Pregătirea sufletească 

„Gătitu-m-am şi nu m-am tulburat”, zice Psalmistul 
(Ps. 118, 60). Pregătirea sufletească şi aşteptarea ispitelor şi 
a atacurilor demonice nimicesc puternica armă a luării prin 
surprindere din partea lor. Câtă vreme trăim în această lume 
vom fi în luptă duhovnicească. Este o taină, alături de celelalte 
taine ale credinţei noastre, pricina pentru care Domnul îngă- 
duie amestecul celui viclean în lucrarea atât de sfântă şi de 
personală a rugăciunii. Vom afla cândva şi cauza. Ceea ce ştim 
sigur este că vicleanului i se îngăduie să se amestece în sfânta 
lucrare a rugăciunii în felurile pe care le-am văzut. Asta trebu- 
le să aibă în mintea sa orice luptător duhovnicesc atunci când 
se străduieşte să urce duhovniceşte, ca să nu-l prindă atacurile 
drăceşti nepregătit. Pregătește-te împotriva năvălirii dracilor 
[91], ca un luptător încercat [92], ne spune Sfântul Nil. 


2. Cuget duhovnicesc şi moral înalt 

În paralel cu pregătirea sufletului pentru atacurile vrăj- 
maşului, trebuie să cultivăm în noi un cuget care, după Sfântul 
Nil, constă în: 

- Răbdare şi bărbăție. Rabdă cu bărbăție biciuirile dra- 
cilor [91]. Nu uita că cel ce stăruie în cele neplăcute nu va fi 
lipsit nici de cele plăcute [93]. Greutatea ispitei va trece cu 
siguranţă şi apoi pacea lui Dumnezeu şi a prezenţei Sfântului 
Duh se va înstăpâni în suflet. 

- Nu lăsa, zice, să-ți slăbească sufletul, ci dimpotrivă, 
stai cu curaj, mărturisind mărturisirea cea bună, şi mai uşor 
vei privi la vrăjmaşii tăi [92]. Rugăciunea este un fel de matrti- 
riu, în sensul că cere anumite jertfe din partea celui care se roa- 

gă. Rugătorul îşi arată credinţa în Dumnezeu, căldura dragostei 
şi dăruirea faţă de El ca şi martirii şi mărturisitorii de odinioară, 
care stăteau neclintinţi în faţă chinuitorilor. Tot aşa stă şi adevă- 
ratul rugător în faţa greutăților şi ispitelor celui viclean, mărtu- 
risind credinţa sa chiar înaintea diavolului. lar această mărturie 
este foc ce arde măruntaiele începătorului răutăţii. 


3. Contraatac 

Fii cu grijă, întorcându-te la rugăciune; şi cheamă pe 
Dumnezeu (...) şi îndrăzneşte, că nu vor putea sta câinii când 
tu stăruieşti cu înfocare în convorbirea cu Dumnezeu [94]. Ru- 
găciunea fierbinte şi înflăcărată este o armă nebiruită împotriva 
vrăjmaşului. Câinii care se reped să muște vor fugi ca fripți. 

Mai ales în cazurile în care vrăjmaşul se foloseşte în războ- 
iul sufletesc de zgomote pentru a infiuenţa sufletul, Sfântul Nil ne 
spune să ne folosim de rugăciunea scurtă şi stăruitoare [98]. 


4. Să nu-ți rămână necunoscut vicleşugul 
vrășmaşului [95] 

Luptătorului duhovnicesc nu-i este îngăduit să treacă cu 
vederea viclenia vrăjmaşului. Asupra acestei probleme avem 
trei surse de informaţie. Întâi Sfânta Scriptură ne descoperă 
uneltirile vicleanului. „Gândurile lui (ale satanei) nu se sunt ne- 
cunoscute” (2 Cor. 2, 11), spune Apostolul Pavel. În al doilea 
rând, este experienţa sfinţilor. Sfântul Nil ne-a înfățişat o mul- 
ţime de situaţii din care putem vedea limpede în ce fel îi războ- 
ieşte diavolul pe nevoitorii rugăciunii. În al treilea rând, avem 
experienţa personală a rugătorului însuşi, care a înfruntat aceste 
atacuri Şi ştie, într-o anumită măsură, cum atacă vrăjmaşul. La 
toate acestea se adaugă, desigur, şi luminarea lui Dumnezeu, 
Care ne descoperă vicleşugurile celui rău. 


5. Atotputernica armă a smereniei 
Sfântul Nil revine adeseori asupra acestei virtuţi cereşti 


şi preacinstite. Se referă la ea toarte des, atât ca la o virtute, 

cât şi ca la o armă contra diavolului. Îngrijește-te să agoni- 
sești multă cugetare smerită [96], zice. Smerita cugetare te va 
păzi de demonul curviei. Smerita cugetare ne păzeşte de demonul 
slavei deşarte și de aşa-zisele vedenii. Smenita cugetare va atrage 
harul lui Dumnezeu şi va transforma sufletul într-un turn întărit față 
de atacurile haiduceşti ale vrăjmaşului. 


6. Bărbăţia duhovnicească 

Îngrijeşte-te să agonisești (..) bărbăţie, și „răutatea de- 
monilor nu se va atinge de sufletul tău şi biciul nu se va apropia 
de cortul tău” [96]. Chiar atunci când vrăjmaşul foloseşte ame- 
nințări şi înfricoşări, cel ce are bărbăţia ca o stare duhovnicească 
constantă nu va cădea, nici nu-şi va părăsi gândul, zicând către 
Dumnezeu: „Nu mă voi teme de rele, căci Tu cu mine eşti!” [97] 

Cel ce se roagă comunică cu Dumnezeu, iar Dumnezeu 
„„Care este întru noi” este „„mai mare decât cel ce se află în lume” 
(1 In. 4, 4). Dumnezeu este mai puternic decât stăpânitorul aces- 
tei lumi. Dacă stai în rugăciune înaintea lui Dumnezeu Atolţii- 
torul, Făcătorul şi Proniatorul tuturor, de ce ] te înfăţișezi atât 
de lipsit de judecată, încât îți uiţi de frica Lui cea neîntrecută şi 
tremuri de nişte țânțari şi gândaci? Sau n-ai auzit pe cel ce zice: 
„De Domnul Dumnezeul tău să te temi”, şi iarăşi: „De EI se 
înfricoşează şi tremură toate, de faţa puterii Lui. ” [100] 

Noi vorbim cu Dumnezeu cel Atotputernic, înaintea Că- 
ruia tremură toate. Atunci, se întreabă Sfântul, de ce să lăsăm 
frica lui Dumnezeu şi să tremurăm în faţa unor țânțari lipsiţi de 
putere, care nu pot să ne facă nici cel mai mic rău? 


7. Exemple de bărbăţie duhovnicească şi de 
înfruntare de către sfinţi a vrăjmașului. 

Sfântul Nil, pentru a arăta adevărul spuselor sale şi pen- 
tru a insufla un cuget curajos cititorilor, ne dă câteva pilde de 
monahi sfinţi, care au suferit războaie înfțicoşate din partea 
vrăjmaşului şi l-au biruit, făcându-l de râs. 

Unui Sfânt diavolul 1 s-a înfățişat în chipul unui leu, cu 

ghiarele înfipte în rărunchii acestuia, gata fiind să-i sfâşie carnea. 
În acest fel dorea să-l înfricoşeze şi să-şi coboare mâinile, întreru- 
pându-şi rugăciunea. Dar Sfântul şi-a coborât mâinile numai când 
şi-a isprăvit rugăciunea [106]. 

Sfântului loan Colov diavolul i s-a arătat ca un şarpe 
mare, care i s-a încolăcit în jurul trupului şi-i umplea faţa de 
bale [107], încercând să-i risipească mintea de la rugăciune. 
Pe alt Sfânt, demonii l-au învârtit două săptămâni în aer pe o 
rogojină, dar n-au putut să-i îndepărteze mintea de la Domnul 
pe care Îl iubea. 

La avva Theodor au venit două vipere la picioare în timp 
ce vorbea cu ucenicii săi. El nu s-a speriat deloc, le-a făcut loc 
şi, după ce şi-a isprăvit cuvântul, le-a explicat fraţilor că satana 
dorea prin acei şerpi să-i întrerupă cuvântul sfânt [108]. 

Pe un alt Sfânt un şarpe otrăvitor îl muşca de picior în 
vremea rugăciunii, dar el nu-şi întrerupea lucrarea duhovni- 
cească. Și întru nimic nu S-a vătămat cel ce iubea pe Dumnezeu 
mai mult decât pe sine însuşi [109]. Rugându-se astfel, Sfinţii 
îl înfruntau pe diavol şi lucrările lui înfricoşătoare şi fizice. Cu 
curajul şi bărbăţia pe care le insuflă credinţa şi dragostea de 
Dumnezeu ei dispreţuiau până şi moartea, iar Dumnezeu era cu 
ei. Astfel au biruit viclenia vrăjmașului. 

La fel ca oamenii potrivnici şi duşmani, şi demonii cei 
vicleni pot să joace, chiar şi fără să vrea, rolul nălbitorului pen- 
tru suflet. Ispitele şi greutăţile pe care le aduc asupra sufletului 
care vrea să se unească cu Dumnezeu îl aduc mai aproape de 
EI, albindu-l şi făcându-l şi mai primitor pentru harul şi mila 
lui Dumnezeu. 


C. SUNT OARE ADEVĂRATE TOATE ACESTEA? 
Probabil că apare nedumerirea: cele pe care ni le spune 
Sfântul Nil în legătură cu războiul demonilor sunt chiar ade- 


vărate? Nu sunt oare exagerări și supraevaluări ale anumitor 

întâmplări sau, pur şi simplu, nişte neînţelegeri ale altora? 

Aceste întrebări şi toate cele înrudite îşi primesc răs- 
punsul, întâi de toate din Sfânta Scriptură, care ne asigură 
că războiul demonilor şi lupta duhovnicească pe care o duce 
fiecare credincios sunt realităţi mai presus de orice îndoială. 
Apostolul Pavel spune legat de această problemă: „Deci, fraţii 
mei, întăriţi-vă întru Domnul şi întru puterea tăriei Lui. Îmbră- 
cați-vă întru toate armele lui Dumnezeu, ca să puteţi sta îm- 
protiva meşteşugirilor diavolului. Căci nu ne este nouă lupta 
împrotiva trupului şi a sângelui; ci împrotiva începătoriilor şi 
a domniilor şi a stăpânitorilor întunerecului veacului acestuia, 
împrotiva duhurilor răutăţii întru cele cereşti. Pentru aceea, 
luaţi toate armele lui Dumnezeu, ca să puteţi sta împrotivă în 
ziua cea rea, şi toate isprăvindu-le să staţi. Staţi drept aceea, 
încingându-vă mijlocul vostru cu adevărul şi îmbrăcându-vă 
cu zaua dreptăţii; şi încălţându-vă picioarele întru gătirea eva- 
gheliei păcii; preste toate luând pavăza credinţei, cu care veţi 
putea stinge toate săgețile vicleanului cele aprinse. Şi coiful 
mântuirii luaţi, şi sabia Duhului, care este cuvântul lui Dum- 
nezeu. Prin toată rugăciunea şi cererea rugându-vă în toată 
vremea întru Duhul, şi la însăşi aceasta priveghind cu toată 
răbdarea şi rugăciunea pentru toţi sfinții.” (Ef. 6, 10-18). 

Aceleaşi lucruri le subliniază şi Apostolul Petru: „Fiţi 
treji, privegheaţi; pentru că protivnicul vostru diavolul, ca un 
leu răcnind, umblă căutând pre cine să înghită; căruia staţi îm- 
protivă întăriți fiind în credinţă, ştiind că aceleaşi patimi se în- 
tâmplă frățimei voastre cei din lume.” (1 Ptr. 5, 8-9). 

Adevărul acestor cuvinte ale Sfântului Duh l-au trăit şi-l 
trăiesc de-a lungul veacurilor toți creştinii, şi mai cu seamă 
sfinţii, care au încercat cu putere lupta sălbatică a vicleanului 
împotriva lor şi neîncetatele sale atacuri. Ei ne-au vorbit şi ne 
vorbesc în mod detaliat şi lămuritor prin înseşi luptele lor. Fund 
Juminaţi de Dumnezeu, au avut ochii sufletului deschişi, putând 
să vadă cu ei aşa cum noi vedem cu ochii fizici lumea materială. 
Astfel, ne-au încredinţat de înfricoşatul război pe care puterile 

întunericului îl duc împotriva fiilor lui Dumnezeu. 

E însă un lucru vrednic de atenţie faptul că Sfinţii privesc 
cu mult realism, limpezime şi echilibru al duhului problema 
războiului duhovnicesc. Astfel, la întrebarea de ce noi nu vedem 
demonii şi nici cele pe care ni le relatează Sfinţi în legătură cu 
războiul duhovnicesc, am putea primi următorul răspuns. 

Întâi, dacă cineva se nevoieşte să trăiască rugăciunea cu- 
rată şi duhovnicească despre care ne-a vorbit Sfântul Nil, numită 
Şi rugăciunea minţii sau a inimii, despre care ne vorbesc sfinţii 
monahi şi nevoitorii din toate veacurile până astăzi, „Doamne, 
lisuse Hristoase, Fiul lui Dumnezeu, miluiește-mă pe mine pă- 
cătosul/păcătoasa”, dacă cineva se nevoieşte să trăiască profund 
şi asumându-și toate implicaţiile rugăciunii duhovniceşti, cu 
siguranţă că va întâlni împotrivirea diavolului într-un mod mai 
simţit. Am auzit despre astfel de împotriviri puternice şi întune- 
cate ale celui rău de la persoane vrednice de crezare, serioase şi 
oneste. Unele dintre acestea nu trăiesc prin pustii, ci în mijlocul 
societăţii, au familie şi nu pot fi deosebiți de oamenii obişnuiţi 
dacă nu-i cunoşti mai bine. Aşadar, experienţa tuturor sfinților şi 
nevoitorilor rugăciunii se întâlneşte în acest punct. 

În al doilea rând, pentru noi, cei leneşi, moleşiţi în toate, 
dar mai ales în viaţa de rugăciune, pe care o facem la repezeală şi 
cu mintea plină de griji şi de gânduri lumești, pentru cei prinşi în 
lucrurile pământeşti, pentru noi, cei ce suntem creştini cu numele, 
se potriveşte observaţia foarte înţeleaptă şi duhovnicească a lui 
avva Pimen, pe care a făcut-o răspunzând întrebării unui monah. 

„L-a întrebat Avraam al lui avva Agathon pe avva Pimen 
zicând: Cum de mă luptă demonii? Și i-a răspuns lui avva Pi- 
men: Pe tine te luptă demonii? Nu se luptă cu noi câtă vreme 
facem voile noastre, căci voile noastre demoni ni se fac şi ei sunt 
cei care ne silesc pe noi ca să le împlinim pe ele. lar dacă vrei să 
vezi pe cine au luptat demonii, atunci află că pe Moise Etiopianul 
şi pe cei asemenea lui.” Sfântul Pimen nu tăgăduieşte cele spuse 
în Sfânta Scriptură sau relatările Sfinţilor Părinţi despre războiul 


1! Patericul, Avva Pimen, 67 

dracilor. Răspunde la întrebarea legată de războiul dracilor şi a 
atacurilor duhurilor viclene. Dracii atacă cu putere vădită, dar se 
fac şi simţiţi şi văzuţi în arătări sataniceşti. De aceea, Sfântul Pi- 
men întreabă cu uimire: Pe tine, Avraam, te luptă demonii? Gre- 
şeşti! Pe noi nu ne luptă dracii câtă vreme facem voile noastre. 
Pentru care motiv s-ar ocupa ei de noi dacă ne au deja în gheare? 
Voile noastre păcătoase ni s-au făcut nouă draci şi acest fel de 
draci ne silesc şi ne necăjesc, ca să facem ceea ce ne poruncesc. 
Corp la corp dracii s-au luptat doar cu marii nevoitori, cum a fost 
avva Moise, şi cu cei asemenea lui. Priveşte-le viaţa, şi vei vedea 
cu cine se luptă dracii! 

Sfântul Pimen abordează problema cu mult discernământ 
şi limpezime. Aceasta înseamnă că noi, oamenii obişnuiţi, mai 
avem multă cale de străbătut până să ajungem la o stare duhov- 
nicescă acceptabilă. Aşadar, să ne facem datoria, să ne strădu- 
1m să înaintăm în viaţa de rugăciune, potrivit cu cele arătate de 
Sfântul Nil. Iar dacă Domnul va îngădui să fim războiţi în mod 
simţit de diavol, spre folosul nostru duhovnicesc, să ştim că ne 
va da în acelaşi timp şi puterea de a depăşi starea, pentru că sin- 
guri nu putem să o scoatem la capăt cu diavolul. Să exploatăm 
experienţa prețioasă a Sfântului, expusă în „capetele” sale. Şi 
să spunem cel mai sigur cuvânt, având conştiinţa neputinței şi a 
împătimurii noastre: „Tatăl nostru, Care eşti în ceruri, izbăveş- 
te-ne de cel viclean!” 


III. RUGĂCIUNEA ŞI SFINȚII ÎNGERI 


Din fericire, în rugăciunea noastră nu intervin numai de- 
monii cei vicleni şi plini de ură față de om, care vor să-i dis- 
trugă roada rugăciunii. Intervin şi Sfinţii Îngeri, care lucrează 
îndemnați de iubire şi de dorinţa de a-l ajuta pe nevoitor să aibă 
o legătură adevărată şi deplină cu Domnul. Sfinţii îngeri 

Cunoaşte că sfinţii îngeri ne îndeamnă la rugăciune şi 
stau de față împreună cu noi, bucurându-se și rugându-se pen- 
tru noi. Dacă suntem, prin urmare, cu nepăsare și primim gQân- 
duri potrivnice, îi amărâm foarte tare, dat fiind că ei se luptă 
atâta pentru noi, iar noi nu vrem să ne rugăm lui Dumnezeu nici 
pentru noi înșine, ci disprețuind slujba noastră şi părăsind pe 
Stăpânul şi Dumnezeul acestora, petrecem cu necuraţii draci 
[81]. Sfinţii Îngeri, potrivit cu aceste cuvinte ale Sfântului Nil, 
ne îndeamnă într-un mod specific lor la rugăciune, deoarece ne 
vor numai binele. De aceea, ne îndeamnă cu bucurie şi ne înso- 
ţesc la lucrarea rugăciunii, cunoscând bucuriile duhovniceşti pe 
care aceasta le împărtăşeşte. Şi ei fac acelaşi lucru şi, fiind plini 
de iubire pentru fraţii lor, oamenii, vor ca şi ei să facă la fel. Încă 
se şi roagă pentru noi, oamenii. Cât de mare trebuie să fie întris- 
tarea lor atunci când în timp ce ei se nevoiesc cu atâta căldură 
pentru binele nostru, noi totuşi nu vrem să ne rugăm nici pen- 
tru noi înşine, dispreţuindu-le lucrarea şi slujirea sfântă pe care 
ne-o fac! Dar aceasta nu-i o simplă neglijare a unei lucrări sau 
îndatoriri oarecare. Nu este doar înşelarea unor aşteptări sfinte 
pe care le au cetele îngereşti de la noi, ci e tocmai o autopredare 
în mâinile demonilor. Când nu ne rugăm, petrecem cu demonii 
şi comunicăm cu ei. Adică este cu neputinţă să evităm comuni- 
unea cu fiinţele din jurul nostru. 

Ori grăim cu îngerii, cu sfinții şi cu Dumnezeu ori, dacă 
suntem necredincioşi în El şi în îngerii Lui, avem comuniune şi 
vorbim cu dracii. Chiar şi când spunem că nu credem în astfel 
de lucruri, şi atunci comunicăm cu ei sau, mai bine-spus, deve- 
nim slugile lor, fără să ne dăm seama de asta. Prin urmare, nu 
există stare de neutralitate, deoarece vrem, nu vrem, trebuie să 
avem comunicare şi comuniune cu cineva: fie cu Dumnezeu, în 
iubire şi libertate, avându-i ca tovarăşi pe îngeri şi pe sfinţi, fie 
cu dracii, fără iubire şi fără libertate. 


B. PILDE DIN SFÂNTA SCRIPTURĂ 


Sfântul Nil nu ne spune cele de mai sus fără să aibă pentru 
aceasta o serioasă întemeiere biblică. Astfel, în cartea Prorocului 
Zaharia ni se spun următoarele: „Şi a răspuns îngerul Domnului 
şi a zis: Doamne Atotţiitorule, până când nu te vei milostivi spre 
Ierusalim, şi spre cetăţile ludei, pe care le-ai trecut cu vederea? 
Acesta este anul al şaptezecelea. Și au răspuns Domnul Atotţi- 
itorul îngerului celui ce grăia întru mine cuvinte bune şi graiuri 
de mângâiere” (Zah. 1, 12-13). De asemenea, întreg capitolul 12 
din Cartea lui Tovit se referă la minunata intervenţie a Arhanghe- 
lului Rafail, împreună cu alţi îngeri. „Când tu te rugai împreună 
cu nora ta Sara, eu duceam rugăciunile voastre înaintea Celui 
Sfânt”, îi spune Arhanghelul lui Tovie (v. 13). „Eu sunt Rafail, 
unul din cei şapte Sfinţi Îngeri, care duc rugăciunile Sfinţilor în- 
aintea slavei Celui Sfânt” (v. 16). 

La aceleaşi realităţi se referă şi Noul Legământ, aşa cum 
ne aminteşte Sfântul Nil: Cuvântul spus în Apocalipsă, că în- 
gerul aduce tămâie ca să o adauge la rugăciunile sfinţilor, so- 
colesc că este harul acesta, care e lucrat prin înger. Căci el 
sădește cunoștința adevăratei rugăciuni, încât mintea stă de 
aci înainte în afară de orice clintire și nepăsare [76]. 

Textul din Apocalipsă la care ne trimite Sfântul este ur- 
mătorul: „Şi din fum au ieşit lăcuste pre pământ, şi li s-a dat lor 
putere precum au putere scorpiile pământului. Și s-a zis lor să 
nu vatăme iarba pământului, nici toată verdeaţa, nici tot copa- 
cul, fără numai pre oamenii care nu au pecetea lui Dumnezeu 
pre frunţile lor.” (Apoc. 9, 3-4). 

Îngerul la care se referă Sfântul loan Theologul în Apo- 
calhpsă are o lucrare deosebită de a celorlalţi. Misiunea lui este 
de a aduce tămâie împreună cu rugăciunile Sfinţilor. Care este 
înţelesul tainic al tămâiei sale? Sfântul Nil vede aici un har 
aparte. Îngerul dăruieşte cunoaşterea rugăciunii adevărate celui 
ce se roagă, o vâră în sufletul rugătorului. Astfel, ajută mintea 
să stea neclintită în lucrarea ei, neinfluenţată de akidie, de lenea 

sufletească, de greutatea naturală şi de neglijenţa înrădăcinată 
în noi. Se vede aici cu limpezime rolul activ şi participarea 
Sfinţilor Îngeri la lucrarea rugăciunii, rol care nu e deloc de 
mică importanţă. 


C. SE ÎMPOTRIVESC LUCRĂRII CELUI VICLEAN 
ŞI-L RISIPESC LUCRĂRILE RELE 


Sfinţii Îngeri se împotrivesc lucrării demonului celui vi- 
clean şi risipesc influenţele sale rele asupra lucrării rugăciunii 
nevoitorilor duhovniceşti. Sfinţii Îngeri sunt mai puternici de- 
cât demonii şi lucrează trimişi de Domnul Atotţiitorul. 

Când demonii produc anomalii şi tulburări în fiziologia 
omului, cu scopul de a-l face să vadă vedenii, chipurile dumne- 
zeieşti, îngerul lui Dumnezeu arătându-se, opreşte cu cuvântul 
numai lucrarea potrivnică din noi și mişcă lumina minţii la 
lucrare fără rătăcire [75]. Apropiindu-se îngerul, se depărtea- 
ză grămadă toţi cei ce ne tulbură, și mintea se află în multă 
odihnă, rugându-se curat [30]. 

Sfinţii Îngeri îndepărtează toate elementele negative şi 
tot ceea ce tulbură mintea, atât gândurile şi vedeniile, care se 
strecoară ca nişte paraziți în rugăciune, cât şi pe demonii care 
le produc. Iar atunci mintea simte multă tihnă şi se roagă corect 
şi bine. Aşadar, nu trebuie să uităm că reuşita la rugăciune se 
datorează preţiosului ajutor al Sfinţilor Îngeri, nefiind numai 
rodul simplei noastre strădanii şi vrednicii. 

De aceea, Sfântul ne spune: Îngrijeşte-te să agoniseşti mul- 
fă cugetare smerită şi bărbăţie, şi „răutatea lor nu se va atinge de 
sufletul tău, şi biciul nu se va apropia de cortul tău, că îngerilor 
Săi le va porunci ca să te păzească pe tine ” (Ps. 90, 10-11), iar 
aceștia vor izgoni de la tine toată lucrarea potrivnică. [96] 

Făgăduinţa lui Dumnezeu din Psalmi este limpede. Dum- 
nezeu va porunci îngerilor să-l păzească pe rugător de orice 
influență demonică, atunci când acesta ÎL va chema cu deplină 

încredere, cu smerenie şi cuget bărbătesc.Principala caracteris- 
tică a lucrării Sfinţilor Îngeri este că ei acţionează nearătat, spre 
deosebire de draci, care se străduiesc să acţioneze /a arătare, 
fie prin zgomote, fie prin diferite şiretlicuri, care să-i ducă la 
înşelare pe cei ce le acceptă. 


D. PETREC ÎMPREUNĂ CU RUGĂTORUL 


Din punct de vedere subiectiv şi personal, rugătorul află 
multă încredințare [80], multă siguranţă sufietească, ca rod al 
adevăratei rugăciuni. Din punct de vedere obiectiv, el este în- 
conjurat de îngeri, care vor veni la tine ca și la Daniil [80]. Aşa 
cum pe Daniil îngerul l-a păzit în groapa cu lei (Dan. 6, 22), tot 
aşa şi la cel ce se roagă vin îngerii rămânând cu el, „făcându-l 
duşmanilor înfricoşat şi tuturor minunat”.? Ei mai fac încă un 
lucru: îl luminează pe rugător pentru a înţelege sensul întâm- 
plărilor prin care trece. Cu lumina pe care o împărtăşesc minţii 
îngerii îl ajută să afle raţiunile ce se află în spatele întâmplărilor 
şi a creaţiei. Fiind înaintați în cunoştinţa dumnezeiască, îngerii 
împărtăşesc această cunoştinţă şi oamenilor ce se roagă. Astfel, 
diavolul produce stări înşelătoare, pentru că este mincinos şi 
tatăl minciunii (In. 8, 44), şi-l conduce pe om la înşelare şi /a 
ieșirea din minţi, în timp ce Sfinţii Îngeri îi împărtăşesc cunoş- 
tința dumnezeiască şi-l povăţuiesc către înţelepciune, echilibru, 
limpezime şi stare dumnezeiască. 

Sfântul Nil ne mai arată o situaţie în care îngerii se înfă- 
țişează înaintea rugătorului la vremea rugăciunii: A/rui iubitor 
de Dumnezeu care-și ocupa mintea cu rugăciunea umblând 
prin pustie i s-au arătat doi îngeri călătorind împreună [112]. 
Mintea nu trebuie să se îndepărteze de la Domnul îngerilor. 
Acesta este motivul pentru care acel sfânt nu i-a luat în seamă 
pe îngeri. De fapt asta voiau şi ei, nu veniseră să-i tulbure pacea 
minţii, ci ca să-l ajute să se afunde şi mai mult în Dumnezeu. 
2 Antifonul al treilea, glasul al VI-lea 

Dacă intervenția demonilor produce minţii tulburare şi nesta- 
tornicie, cât de plină de pace şi de întărire pentru minte trebuie 
să fie cea a îngerilor în lucrarea lor cerească! Sfânta lucrare a 
rugăciunii îl face pe om „împreună-vorbitor cu îngerii lui Dum- 
nezeu”. Face pământul un adevărat rai, oricât ar fi pentru ochii 
noştri de uscat, şi neumblat, şi fără de apă. Ceva ştiau pustnicii 
care au alergat acolo, în pustie! 


IV. DUMNEZEU ŞI RUGĂCIUNEA 


A. DUMNEZEU 
ŞI ATITUDINEA RUGĂTORULUI FAŢĂ DE EL 


Potrivit cu cele pe care Sfântul ni le spune în legătură 
cu Dumnezeu, El este Stăpânul nostru [3, 6, 7, 81], Ziditorul 
făpturilor [60], Atotţiitorul, Făcătorul şi Proniatorul tuturor 
[100]. Este şi Judecăzorul înfricoșător şi nepărtinitor [143] al 
faptelor noastre. 

Aceste însuşiri ale lui Dumnezeu, atunci când ne gândim 
în profunzime la ele, nasc în suflet teamă şi cinstire faţă de El. 
Unui astfel de Dumnezeu este vrednic să-l s/ujească cu frică 
şi să se bucure de El cu cutremur fiecare rugător. Cel ce se 
roagă trebuie să se înfăţişeze înaintea lui Dumnezeu cu multă 
frică [28] şi cu cuviinţa potrivită măreției Lui. Asta înseamnă 
că şi atunci când Dumnezeu dăruieşte darurile sale bogate ru- 
gătorului, acesta trebuie să se smerească şi mai mult şi să nu se 
încreadă în el însuşi. 

Porunca lui Dumnezeu dată în Lege este foarte clară în 
ceea ce priveşte atitudinea rugătorului faţă de EI. „De Domnul 
Dumnezeul tău să te temi” (Deut. 10, 20) [100]. Sfântul Nil, 
amintindu-ne de această poruncă, urmăreşte să sublinieze teama 
pe care făptura trebuie să o simtă întotdeauna faţă de Ziditorul ei, 

cu simţământul nesfârşitei distanţe care ne separă de El. Aşa îşi 
va păstra locul caracterizat prin cinstire şi supunere. 

În EI Însuşi Dumnezeu este mai presus de orice simţire şi 
înțelegere [4]. Este nematerial [67], fără formă şi cantitate (câ- 
time) [68]. Prin urmare, mintea omenească nu are nici o putinţă 
de a-L înţelege. Pentru ca mintea să înţeleagă ceva, trebuie să-l 
dea o anumită formă, să-L poată descrie, să-L aşeze în anumite 
cadre şi categorii. Doar aşa Îl poate înţelege, Îl poate îmbrăţişa, 
adică limitându-L între anumite hotare. Dumnezeu însă nu este 
un obiect. Nu este subordonat nici uneia din categoriile acestei 
lumi. Ca şi Ziditor a toate este deasupra şi dincolo de cele care 
caracterizează lucrurile create în timp şi spaţiu. Din acest mo- 
tiv, este necuprins de minte, neînțeles, mai presus de orice sim- 
țire şi înțelegere. De aceea, nu e numai cu neputinţă omului să 
înţeleagă pe Dumnezeu, ci reprezintă şi o hulă dorinţa omului 
de a-l da o anumită formă înlăuntrul său [68, 69, 116]. Această 
strădanie dovedeşte şi stricăciunea inimii datorată slavei deşar- 
te şi părerii de sine, toate fiind începutul rătăcirii şi al robirii 
minţii față de demoni [74, 116]. 


B. IEŞIREA CĂTRE DUMNEZEU 
ŞI DEŞERTAREA DE SINE A RUGĂTORULUI 


Deşi Dumnezeu este pretutindenea prezent şi le primeşte 
pe toate, datorită distanţei ontologice între El şi făptură, este 
totuşi necesar din partea creaturii care doreşte legătura cu El 
să-și înalțe mintea către E! [36] şi să călătorească [47] nu doar 
în afara lumii materiale, ci şi în afara ipostasului său materi- 
al, adică a trupului său, atât cât este cu putinţă [62]. Această 
ieşire este caracterizată de Sfântul Nil oarecum ca o plecare 
câte puțin din trup [62]. Nu e vorba de despărţirea sufletului de 
trup, ci de o oarecare îndepărtare, pentru puţin timp, de legătu- 
rile materiale ale trupului. De aceea, putem să vorbim despre 
o autodepăşire a noastră. Această autodepăşire nu este numai 

lepădarea şi negarea a oricărui lucru material şi creat, a trupu- 
lui fizic, care reprezintă suportul pământesc al minţii, ci şi a 
oricărui cuget pătimaș [4], care nu-şi găsesc locul în legătura 
omului cu Dumnezeu. Mintea trebuie să se depărteze chiar şi 
de cugetele ei îngăduite, de tot conţinutul ei. Aceasta înseamnă 
că se întoarce de la toate gândurile care vin din simţire, din 
amintire sau din starea umorală [62] şi chiar de înțelesurile 
simple. Pentru că rațiunile lucrurilor (...) sunt înțelesuri sim- 
ple, dar exprimă vederi de-ale lucrurilor şi dau minţii forma 
şi chipul lor şi o duc departe de Dumnezeu. Mintea trebuie să 
treacă la o deşertare de sine hotărâtă, de bunăvoie, la o totală 
golire, pentru că tot ce are mintea în ea se interpune între ea şi 
Dumnezeu, producând o îndepărtare. Astfel, nu e cu putinţă să 
se producă o unire reală şi desăvârşită. Doar mintea goală care 
nu deţine nimic, care nu e ţinută de nimic, ci rămâne fără for- 
mă, curată şi feciorelnică faţă de orice lucru străin de ea poate 
să comunice nemijlocit cu Dumnezeu. 

Aici aflăm şi sensul îndepărtării faţă de cele materia- 
le şi create. Nu că acestea ar fi rele sau vrednice de dispreţ, 
câtă vreme Dumnezeu le-a făcut pe toate „bune foarte”, ci în 
sensul desăvârşitei întâietăţi a lui Dumnezeu. Lipirea de cele 
materiale este un al treilea element strecurat în legătura Dum- 
nezeu-om şi, de aceea, produce îndepărtarea lor unul de celă- 
lalt, netrebnicind scopul rugăciunii, care e desăvârşita unire a 
omului cu Dumnezeu. Dumnezeu este absolut şi exclusivist 
în iubirea Lui. După cum El întreg îl iubeşte pe om, tot aşa 
trebuie şi omul întreg să-L iubească. Domnul nu vrea ca iu- 
birea făpturii lui să fie împărțită cu altceva. Omul îi aparţine 
ori în întregime, ori deloc, lucru care se potriveşte măreției, 
unicităţii şi desăvârşirii Sale. Orice formă sau chip ar intra în 
minte, acestea nu pot fi Însuşi Dumnezeu, ci o separație, ceva 
mincinos, un idol. De aceea, mintea ce slujește patimilor nu 
poate vedea locul rugăciunii duhovnicești [72], iar rugătorul 
adevărat îşi păzeşte mintea de înțelesuri deșarte [70]. 

C. DUMNEZEU 
ESTE BUN ŞI DĂRUITORUL CELOR BUNE 


Ar fi cu neputinţă chiar şi numai să dorim să ne apropiem 
de Dumnezeul cel mare şi înfricoşător dacă nu am lua în seamă 
o însuşire a Lui pe care Sfântul Nil nu o trece cu vederea. Ce 
este binele dacă nu Dumnezeu? [33] — întreabă el. Dumnezeu 
este binele desăvârşit şi unic şi, pentru că e bun, omul poate să 
îndrăznească să se apropie de EL, în ciuda nevredniciei sale. 

Dacă deci Dumnezeu este bun, este şi Dătătorul darurilor 
bune [33]. Ca bun şi ca Ziditor al nostru, El ştie ceea ce e bine 
și folositor sufletului [31] ragătorului, lucruri pe care rugătorul 
însuşi se poate să nu le cunoască despre el. Chiar şi ceea ce crede 
că îi este de folos şi le cere de la Dumnezeu s-ar putea să nu fie 
bune, iar dacă Dumnezeu i le dă, o face numai ca să i se deschi- 
dă ochii şi să vadă mai bine că cele socotite de el bune nu sunt 
aşa. Prin urmare, trebuie să alerge în fiecare clipă la judecata lui 
Dumnezeu, să se lepede până şi de cele pe care el însuși le soco- 
teşte bune. Numai astfel se poate înfățișa cu adevărat gol şi sărac 
înaintea Domnului cu desăvârşită încredere în bunătatea Lui. 


D. UN ELEMENT PERSONAL 


Dumnezeu nu e bun doar în El Însuşi, ci şi în legătură cu 
omul. Este Tatăl ceresc [113] cu Care rugătorul stă de vorbă cum 
ar sta cu un tată [55]. Această atitudine a lui Dumnezeu faţă de 
cel ce se roagă reprezintă temelia personală a rugăciunii curate 
Şi îi conferă un caracter personal puternic de iubire şi de legătură 
iubitoare. Rugăciunea nu este o grăire cu un stăpân şi necăutător 
la față, a cărui bunăvoință şi milă căutăm să o smulgem, ci întâi 
de toate, o împreună-vorbire cu iubitorul de oameni şi preaîndu- 
ratul Tată, a Cărui faţă rugătorul doreşte să o vadă [113]. 

Această legătură cu Dumnezeu-Tatăl conferă rugăciunii şi 
alte elemente personale. Această legătură îl face pe rugător să-L 

iubească pe Dumnezeu mai mult decât pe sine însuşi [109] şi să nu 
dorească întreruperea legăturii cu El nici în vreme de primejdie de 
moarte. Când ispitele vrăjmaşului îl înconjură pe rugător şi-l ame- 
nință în diferite feluri, atunci şi Sfinţii Îngeri îl ajută şi-l cinstesc 
în mod deosebit [112]. Cuvintele Sfântului Pavel sunt potrivite 
pentru acestă situaţie: „Cine ne va despărţi pre noi de dragostea lui 
Hristos? Necazul, sau strâmtorarea, sau prigoana, sau foametea, 
sau golătatea, sau nevoia, sau sabia? Precum este scris: Că pen- 
tru Tine suntem omorâți toată ziua; socotitu-ne-am ca nişte oi de 
junghiere. Ci întru acestea toate prea biruim pentru Cela ce ne-au 
iubit pre noi. Pentru că încredinţat sunt că nici moartea, nici viaţa, 
NICI îngerii, nici căpeteniile, nici puterile, nici cele de acum, nici 
cele viitoare, nici înălţimea, nici adâncul, nici altă făptură oarecare 
nu poate pre noi să ne despartă de dragostea lui Dumnezeu, care 
este întru Hristos lisus Domnul nostru” (Rom. 8, 35-39). 

Când o astfel de rugăciune de dragoste mistuie inima ru- 
gătorului, atunci rugăciunea nu se mai face pentru cele ale lui 
Dumnezeu, ci pentru Însuşi Dumnezeu. Atunci sufletul ÎL cu- 
noaşte pe Dumnezeu în alt fel, direct, fără să mai aibă nevoie 
de schelăria lucrurilor create. Îl slăveşte prin însăşi legătura şi 
cunoştinţa personală pe care le are cu EI, pentru ceea ce este, nu 
pentru ceea ce are Dumnezeu, sau pentru ce a făcut sau pentru 
ce i-a dat. Îl slăveşte numai şi numai pentru frumuseţea Lui, nu 
a lumii create, oricât de frumoasă ar fi ea. Atunci se roagă în 
„Duh şi Adevăr” (In. 4, 23). Cel ce se roagă în Duh şi în Adevăr 
nu-L mai proslăvește pe Ziditor din făpturi, ci din E1 Însuşi [60], 
subliniază Sfântul Nil. Înţelegem de ce unii sfinţi nu voiau să mai 
privească nici măcar frumuseţile naturale pentru a nu-L pierde 
pe Dumnezeu dinaintea ochilor sufleteşti. 

„Şezând odată Avva Siluan în muntele Sinai, s-a dus Zaha- 
ria, ucenicul lui, la o ascultare şi i-a zis bătrânului: Sloboade apa 
şi udă grădina! Iar el ieşind, şi-a acoperit faţa cu culionul şi numai 
picioarele i se vedeau. Deci a venit un frate la dânsul în acel ceas 
şi, văzându-l pe el de departe, a înţeles ce a făcut. Intrând fratele 
la dânsul, i-a zis: Spune-mi, avvo, pentru ce ţi-ai acoperit faţa cu 

culionul şi aşa udai grădina? Iar bătrânul i-a răspuns: Fiule, ca să 
nu vadă ochii mei pomii Şi să se smulgă mintea mea de la lucrarea 
ei prin dânşii." Când rugătorul ajunge la o astfel de măsură de în- 
duhovnicire, el se află deja în hotarele rugăciunii curate, piscul ori- 
cărei forme de rugăciune. Pentru că rugăciunea curată nu e nimic 
altceva decât unirea mai presus de fire a sufletului cu Dumnezeu. 


E. RUGĂCIUNEA CURATĂ 
ESTE HARUL LUI DUMNEZEU 


Oricât de puternică ar fi dispoziţia şi dorinţa rugătorului de 
a avea legătură şi a se uni cu Dumnezeu, acestea nu ajung, deşi 
sunt elemente absolut necesare care se cer din partea omului în 
această lucrare dumnezeiască. Dacă vrei să te rogi, ai trebuinţă de 
Dumnezeu, Care dă rugăciune celui ce se roagă [59]. EL, Care este 
izvorul a tot binele, e singurul care poate insufla în suflet dorinţa 
cea bună a rugăciunii şi să-i dea apoi „aripi ca de porumbel, ca să 
zboare şi să se odihnească” (cf. Ps. 54, 7) în sânurile Lui. Cea mai 
importantă chemare pe care I-o poate înălța sufletul este: Sfinfeas- 
că-se numele Tău, vie împărăția Ta, adică Sfântul Duh şi Fiul Tău 
cel Unul-Născut [59]. Ceea ce face ca rugăciunea să fie rugăciune, 
adică rugătorul să depăşească distanţa dintre el şi Dumnezeu e 
faptul de a deveni sălaş al Sfintei Treimi. Atunci cerul întreg se 
află în rugător, care Îl cuprinde în sine pe Cel necuprins. 


F. RĂSPUNSUL LUI DUMNEZEU 


Strădaniei omului de a se înălța spre înălțimile dumneze- 
ieşti prin smerenie, lepădare de sine şi ascultare de Dumnezeu 
E] îi răspunde prin pogorârea Sa la om. 

Stai la straja ta, păzindu-ţi mintea de înțelesuri în vre- 
mea rugăciunii, pentru a-ți îndeplini rugăciunea şi a petrece 
* Patericul, Avva Siluan, 4 


-168- 


DIMENSIUNEA COSMICĂ A RUGĂCIUNII 


în liniștea ei. Fă aşa, pentru ca Cel ce pătimeşte împreună cu 
cei neştiutori să te cerceteze şi pe tine, şi atunci vei primi darul 
atotstrălucitor al rugăciunii [70]. Cuvintele Sfântului Nil sunt 
un ecou al spuselor Sfântului Apostol Pavel: „Iubirea lui Dum- 
nezeu s-a vărsat în inimile noastre prin Duhul Sfânt, Cel dăruit 
nouă” (Rom. 5, 5). De aceea, „şi Duhul vine în ajutor slăbiciunii 
noastre, căci noi nu ştim să ne rugăm cum trebuie, ci Însuşi Du- 
hul se roagă pentru noi cu suspine negrăite” (Rom. 8, 26). 

Simţirea propriei sărăcii, pe de o parte, şi îndepărtarea de 
bunăvoie a minţii de toate o conduc la necunoaşterea şi sărăcia 
de toate, din punct de vedere omenesc. Tocmai în această stare 
împreună-pătimeşte cu noi şi Sfântul Duh, dăruindu-ne rugăciu- 
nea. Ne face vrednici să ne rugăm. Duhul Sfânt, pătimind împre- 
ună cu noi de slăbiciunea noastră, ne cercetează şi când suntem 
necurați. Și dacă află numai că mintea noastră 1 se roagă cu 
dragoste de adevăr, Se sălășluiește în ea şi alungă toată ceata de 
gânduri şi de înțelesuri care o împrejmuiesc, îndemnând-o spre 
dragostea rugăciunii duhovniceşti [63]. Sfântul Duh săvârşeşte 
trei lucrări principale în sufletul rugătorului: 

a) Se sălăsluieşte în minte. 

Duhul Sfânt vine în suflet, ca să folosim o imagine, ca o 
pasăre ce dă târcoale unui loc în care vrea să-şi facă cuib. Dacă 
află mintea că se roagă cu adevărată şi sinceră dorinţă după Dum- 
nezeu, Se sălăşluieşte în ea. Adică intră într-o legătură nemijlo- 
cită cu mintea omului. Acest adevăr are foarte mare importanţă 
antropologică, deoarece subliniază libertatea omului. Potrivit cu 
cele spuse de Sfântul Nil, omul deţine o zonă care este cu desă- 
vârşire a lui personală. Nimeni nu are nici un drept să intre acolo, 
nici cu intenții bune, nici cu intenţii rele, chiar dacă ar aparţine 
unor cete superioare şi mai puternice decât omul, cum sunt în- 
gerii şi demonii. Nici chiar Dumnezeu nu intră acolo dacă nu-l 
deschide poarta omul însuşi şi nu-l cere cu multă răbdare să intre 
EI acolo. Toţi ceilalţi, şi duşmani, şi prieteni vin numai în con- 
tact indirect cu mintea omului, care reprezintă abisul fiinţei sale. 
Numai Domnul are dreptul şi putinţa de a intra. Şi când intră în 

minte, o umple cu prezenţa Sa şi așază în ea cunoștința celor ce 
le vrea, şi prin minte linişteşte neînfrânarea trupului [64]. 

Toţi ceilalți, oameni, demoni, îngeri — creaturi create — 
influenţează de jos în sus şi întotdeauna cu îngăduinţa sau cu 
porunca lui Dumnezeu. Numai Domnul poate şi binevoieşte 
să influenţeze omul de sus în jos, de la minte la trup, aşezând 
mintea în poziţia sa de conducătoare şi restabilind rânduiala şi 
ierarhia dintru început în firea noastră răvăşită de păcat. 

b) Alungă toată ceata de gânduri şi de înțelesuri care o îm- 
prejuiesc. 

Prin prezenţa Sa atotluminoasă şi întru-tot-sfântă, Sfântul 
Duh risipeşte mulţimea de gânduri şi de înţelesuri care asediază şi 
înăbuşă mintea. Nu numai că risipeşte elementele dușmănoase şi 
vătămătoare dinăuntrul minţii sau din jurul ei, ci o şi încununează 
pentru sărăcia ei de bunăvoie așezând în ea cunoștința celor pe 
care le vrea [64]. Îi insuflă cunoştinţa dumnezeiască a celor pe 
care le vrea. Cine vrea? Fie mintea, motiv pentru care se goleşte 
de toate pentru a se umple de cunoștința ființială şi dumnezeiască, 
fie Preasfântul Duh, Care vrea tot ce e mai bun şi mai de folos 
pentru minte şi, astfel, umple spaţiul gol al minţii cu cunoştinţa 
dumnezeiască. Aşază în minte cunoaşterea lui însuşi, atât cât în- 
cape mintea limitată a omului. 

c) Linișteşte prin minte neînfrânarea trupului. 

Prin sălăşluirea Duhului: Sfânt în sufletul rugătorului, /i- 
nișteşte prin minte neînfrânarea trupului [64] şi dă naştere la 
acea negrăită linişte şi pace care provin din armonia elemente- 
lor firii noastre şi din întregirea ei, în timp ce mai întâi ne aflam 
în dezbinare şi neîncetat război cu noi înşine. Pe de altă parte, 
Duhul dăruieşte darul atotstrălucitor al rugăciunii [70] şi o în- 
deamnă spre dragostea rugăciunii duhovniceşti [63]. Dorinţa 
naturală a sufietului se transformă într-o dumnezeiască şi înflă- 
cărată iubire pentru rugăciune, ca stare constantă a sufletului. 
Această iubire este hrănită de Focul ipostatic, Duhul Sfânt, şi 
este un rod nepreţuit al prezenţei sale în sufiet. 

Sfântul Nil îl fenceşte pe nevoitorul care nu rămâne la 

aceeaşi măsură, ci înaintează tot mai mult şi mai mult, fără înce- 
tare. Fericită este mintea care, rugându-se neîmprăștiat, câşti- 
gă necontenit un tot mai mare dor către Dumnezeu [118]. Acum 
sufletul află muză întărire și încredințare [80], pe care le dă 
legătura şi prezenţa lui Dumnezeu în el. Atunci mintea, umplân- 
du-se de evlavie și de bucurie, se apropie de hotarele rugăciunii 
[62]. Atunci şi numai atunci omul ajunge să fie cu adevărat un 
om al rugăciunii. Trăieşte în spaţiul ei sfânt. Gustă din bucuria 
mai presus de orice bucurie atunci când află cu adevărat rugă- 
ciunea [153] şi ajunge asemenea îngerilor [113]. 

Acest lucru nu contrazice sfatul Sfântului Nil: Nu dori 
să vezi îngeri sau Puteri sau pe Hristos în chip sensibil [115]. 
Ultimul cuvânt explică ce înţelege Sfântul Nil. „„Vederea” lui 
Dumnezeu, care este rodul rugăciunii în Duhul Sfânt, nu are le- 
gătură cu simţurile fizice, ci cu vederea tainică a lui Dumnezeu, 
a minţii luminate. Este vorba de o iluminare lăuntrică pe care 
au trăit-o toţi cei îndrăgostiţi de rugăciune duhovnicească şi de 
comuniune cu Preasfânta Treime. Aceasta este de fapt şi făgă- 
duinţa Domnului: „Întru acea zi veţi cunoaşte voi că Eu sunt 
întru Tatăl Meu, şi voi întru Mine, şi Eu întru voi. Cela ce are 
poruncile Mele şi le păzeşte pre ele, acela este care Mă iubeşte 
pre Mine; şi cela ce Mă iubeşte pre Mine, iubi-se-va de Tatăl 
Meu, şi Eu îl voi iubi pre el, şi Mă voi arăta lui. Zis-a lui Iuda, 
nu Iscarioteanul: Doamne, ce poate fi că nouă vrei să te arăţi, şi 
nu lumii? Răspuns-au lisus şi au zis lui: De Mă iubeşte cineva 
pre Mine, cuvântul Meu va păzi; şi Tatăl Meu îl va iubi pre el, şi 
la el vom veni, și lăcaş la dânsul vom face.” (In. 14, 20-23). 

Mulţi încearcă să explice raţional cuvântul: „Mă voi arăta 
lui”. Dar acesta este o taină mai presus de fire, iar taina „nu su- 
feră ispitire”, pe care o gustă doar cei care trăiesc iubirea dum- 
nezeiască. În această fericită stare sufletul nu se mai teme de în- 
şelător, de câini. Căci îndată vor fi alungați departe cu ajutorul 
lui Dumnezeu, fiind bătuţi în chip nevăzut şi nearătat. [94] 

Dumnezeu nu rămâne nepăsător faţă de încercările pe 
care sufletul le rabdă pentru dragostea Lui. Îl urmăreşte cu o 

„iubire nebună” în toate răstimpurile luptei sale, în căderi, în 
urcuşuri, în clătinări, în neputinţele firii, şi-l ajută să le depă- 
şească. Îi ruşinează pe vrăjmaşi şi nimicniceşte atacurile lor. 

Răspunsul imediat la cererile rugăciunii înfocate nu 
are importanţă, oricât de trebuincios sau de important ar pă- 
rea. Nici împlinirea cererilor. Pentru cel care se roagă în mod 
autentic rugăciunea nu este un mijloc pentru dobândirea unor 
lucruri secundare, cum ar fi ferirea de primejdii, satisfacerea 
unor trebuinţe etc. Pentru rugătorul adevărat, rugăciunea este 
hrana minţii [101], îl hrăneşte. Dacă Dumnezeu nu răspunde 
la rugăciune înseamnă că se gândeşte la altceva care este cu 
adevărat de folos rugătorului. De aceea, acesta 1 se încredinţea- 
ză cu 0 încredere oarbă şi desăvârşită, că „dacă trăim, pentru 
Domnul trăim, şi dacă murim, pentru Domnul murim. Deci, şi 
dacă trăim, şi dacă murim, ai Domnului suntem” (Rom. 14, 8). 
Dacă vrea, va răspunde. Așadar, să-l lăsăm Lui toate cele ce ne 
privesc, şi ne va fi bine [33]. Rugătorul Îi încredinţează Dom- 
nului azâr trebuința trupului, cât şi a duhului [129]. 

Aparentul dezinteres al Tatălui este un interes pentru 
mai multă asceză şi o mai autentică adâncire în rugăciune, 
căci vrea să-ți facă şi mai mult bine lăsându-te să stărui către 
EI în rugăciune [34], ca să ceri și mai mult şi, primind, să ai 
un ciştig care nu-ţi mai poate fi răpit [29]. 

Ce e mai presus ca a vorbi cu Dumnezeu şi a fi răpit 
la împreună petrecere cu El? [34]. Rugăciunea nu are nimic 
egoist sau negustoresc, chiar dacă pentru mulţi înseamnă: „Aţi 
dau, ca să-mi dai”, „Mă rog, ca să-L oblig pe Dumnezeu să-mi 
dea”. În realitate, simpla vedere a Domnului îi ajunge sufletului 
îndrăgostit de Dumnezeu. Adevărata iubire duhovnicească nu 
cere să i se dea ceva, ci dăruieşte ea. De aceea, iubirea pentru 
rugăciunea duhovnicească are putinţa să conducă sufletul la de- 
plina lepădare de toate şi la întâlnirea cu Cel iubit. Dacă dorești 
să te rogi, leapădă-te de toate, ca să moşteneşti totul [37]. lar 
totul este Cel care le cuprinde pe toate, Care e totul în toate, 
Care poartă totul în Sine şi e mai presus de toate, Dumnezeu! 


CAPITOLUL V 


RUGĂCIUNEA CA THEOLOGIE 


Dacă am vrea să facem un rezumat foarte condensat a 
celor spuse de Sfântul Nil în „capetele” sale, acesta ar putea fi 
tocmai capul 61: Dacă ești theolog, roagă-te cu adevărat; şi 
dacă te rogi cu adevărat, eşti theolog. 

Aceste cuvinte nu fac o impresie puternică de la prima 
lor citire. Ce izbeşte ochiul este legătura dintre rugăciune şi 
theologie exprimată în două fraze. S-ar putea ca cineva mai 
naiv să creadă că e normal ca cel ce a studiat theologia să se 
poată ruga bine! Dar o asemenea idee ar fi culmea prostiei şi a 
necunoaşterii lucrurilor duhovniceşti. De aceea, se impune să 
vedem ce înţelege Sfântul în acest cap. 


A RUGĂTORUL CA „THEOLOG!” 


Sfântul Nil foloseşte cuvântul /heo/og numai aici în între- 
ga sa scriere într-un sens specific lui. Sensul de azi al termenului 
fheolog şi cele înrudite este diferit de cel pe care i-l dau Părinţii 
Bisericii. De aceea, se cere o analiză a sa. 

Când auzim astăzi acest cuvânt, îl înţelegem într-un sens 
foarte restrâns. Adică, theolog este cel ce a studiat la Universitate 
theologia, are diplomă şi poate să predea religie sau să fie hiroto- 
nit. Cuvântul are astăzi un sens tehnic, reprezentând un fel de pro- 
fesie, aşa cum filologul a studiat filologia, avocatul dreptul etc. 
Acesta este, pentru cei mai mulţi, înţelesul termenului „theolog”. 

În trecut însă cuvântul nu avea acest înţeles, iar ce ne 
spune Sfântul Nil în capul 61 nu pare să aibă nici o legătură cu 
diplomele şi titlurile academice. Sfântul pune cuvintele „theo- 
log” şi „rugăciune” în directă corespondenţă. Theolog este cel 
ce se roagă cu adevărat, zice. Prin urmare, conţinutul terme- 
nului fheolog este delimitat în mod direct de conţinutul terme- 
nului rugăciune. Aşadar, dacă vom conştientiza ce înseamnă 
rugăciune, vom putea înţelege şi conţinutul termenului de /he- 
olog, pentru că theolog înseamnă pentru Sfântul Nil ceea ce 
înseamnă cuvântul „rugător” (cel care se roagă). 

Vorbind despre rugăciunea duhovnicească, Sfântul Nil 
ne-a spus că ea este vorbirea minţii cu Dumnezeu [3], împreu- 
nă-petrecerea cu Dumnezeu [34], răpirea minţii, răpirea minţii 
întru înălțimea înțelegătoare [53], urcușul minții spre Dumne- 
zeu [36] ş.a. Astfel, în cele din urmă se ajunge la unirea sufletu- 
lui cu Dumnezeu întru desfătare tainică, mai presus de cuvânt. 

Când se petrece această întâlnire dintre Dumnezeu şi 
suflet, acesta se învredniceşte să-L vadă pe Cel nevăzut şi mai 
presus de orice simţire şi înțelegere [4]. Astfel, rugăciunea se 
dovedeşte ceva care depăşeşte hotarele unei simple acţiuni re- 
ligioase, a unei obligaţii morale. Rugăciunea, ca o comuniune 
tainică a omului cu Dumnezeu, se preschimbă într-o lucrare a 
omului întreg, mai cu seamă a minţii sale, de o altă natură decât 
lucrările obişnuite. Ea este şi acţiune, şi stare [2, 27, 53], şi dis- 
poziţie nepătimașă [53], dar şi ieşire şi călătorie [47] a sufletului 
către Dumnezeu. O astfel de călătorie întru iubire duce sufletul 
rugător la cunoaşterea Sfintei Treimi, aşa cum spune Sfântul în 
introducere. Adică piscul rugăciunii este cunoaşterea Sfintei Tre- 
imi. Această cunoaştere nu e a rațiunii, asemenea celei pe care 
o căpătăm prin mijlocirea ştiinţelor şi a metodelor omeneşti de 
cercetare. Cunoaşterea ştiinţifică, filosofică etc. este o cunoaştere 
lumească, aflată în hotarele legilor acestei lumi. Dar cunoaşterea 
pe care o dă rugăciunea duhovnicească este o cunoaştere de altă 
natură, mai! presus de lume, profundă, mistică, negrăită, perso- 
nală. Este cunoştinţa cea mai adâncă şi negrăită cu Dumnezeu la 

care poate ajunge omul în întregimea sa. Este cunoştinţa care de- 
păşeşte orice imagine, reprezentare sau analogie a acestei lumi, 
pentru că Domnul tuturor nu poate fi exprimat de cele create, pe 
care le depăşeşte ca şi ziditor al lor. Le cuprinde pe toate, fără să 
fie cuprins de ceva, pentru că este necuprins şi neajuns. 

Dar un lucru este sigur, anume că sufletul care se roagă şi 
are legătură cu EI Îl cunoaşte, chiar aşa de necunoscut cum este. 
Trăieşte gustul prezenţei Sale înlăuntrul său şi, de aceea, este 
fericit. Această cunoaştere este o cunoaştere theologică, adică o 
cunoaştere tainică a lui Dumnezeu, lăuntrică, personală, negrăi- 
tă. Astfel, cunoscându-L pe Dumnezeu, omul ajunge theolog. 

Iată de ce cel care se roagă este theolog. La acest înţeles al 
termenului ne-a condus strădania pe care am făcut-o. Dar totuşi, 
pentru corecta înţelegere a termenului mai sunt necesare şi: 


B. CÂTEVA MĂRTURII 


Un mare theolog ortodox contemporan, Vladimir Lossky, 
cercetând înţelesul expresiei „vedere a lui Dumnezeu”, așa cum 
se găseşte ea în capetele de care ne-am ocupat (el spune că autorul 
este Evagrie), observă următoarele: 

„În starea de rugăciune pură, vodc-ul devine în mod abso- 
lut simplu, «gol» (yvuvoc). Până şi gândurile curate trebuie înlă- 
turate din minte, iar această ultimă desăvârşire este un dar de la 
Dumnezeu. În această stare, în timpul rugăciunii, lumina Treimii 
strălucește în spiritul omului curăţit. Această stare a vovc-ului 
sau a inteligenţei este culmea naturilor (fiilor) inteligibile 
în care ele sunt (aidoma cerului) umplute de lumina Treimii. 
Rugăciunea poate fi comparată cu vederea; după cum vederea 
este cea mai bună dintre simţuri, tot aşa şi rugăciunea este mai 
dumnezeiască decât toate virtuțile. Aici însă «numele de vede- 
re reprezintă ceea ce se realizează prin simţul intelectual». Este 
gândul care, în rugăciune, vede lumina Sfintei Treimi (Si&vora.... 
KALP& TTPOGEVXîjG TO Tic Ayiac Tpi&5oc pc BĂtrovoa). În 

starea de rugăciune pură, vovc-ul devine locul lui Dumnezeu 
(roroc 9eov), Chipul lui Dumnezeu, templul, duhul dumneze- 
iesc, Dumnezeu prin har. În contemplarea lui Dumnezeu, mintea 
omenească se înţelege pe sine, se vede pe sine văzându-L pe 
Dumnezeu. Perceperea este simultană: cunoscându-L pe Dum- 
nezeu, vovc-ul se cunoaşte pe sine ca loc al lui Dumnezeu, ca vas 
al luminii Treimi; şi astfel se vede pe sine tot atât de limpede 
după cum cineva vede un safir sau cerul. Acesta este intelectul 
gol (vodc yvuvoc) «consumat în vederea sinelui, meditând co- 
muniunea prin contemplarea Sfintei Treimi.” 

Dar această vedere a Sfintei Treimi şi părtăşia la Ea ca 
vedere a lui Dumnezeu nu e nimic altceva decât cunoaşterea 
nemijlocită a lui Dumnezeu în înţelesul pe care l-am arătat. 

Un alt theolog ortodox contemporan, Constantinos V. 
Scuteris, analizează sensul termenului „theolog” într-o foar- 
te importantă lucrare a sa, în care se referă la capul 61 al 
Sfântului Nil. C. Scuteris îl acceptă şi el pe Evagrie ca autor 
al acestor capete. 

Potrivit scriitorului „capetelor”, theologia reprezintă a 
treia treaptă din contemplaţia naturală. În cele din urmă, theo- 
logia este o cunoaştere duhovnicească şi o bogăţie a sufletului, 
nefiind altceva decât contemplarea Sfintei Treimi. 

„Mintea omului nu este înălțată din lumea naturală la înţe- 
lepciunea şi puterea Ziditorului ei, ci fiind surdă şi goală, se face 
părtașă vederii Sfintei Treimi, cunoaşterii fiinţiale.” 

În continuare, prezintă trei trepte de duhovnicie pe care 
le exprimă autorul „capetelor”: 

Treapta întâi este cea practică, care constă în asceză şi 
sfârşeşte în nepătimire şi iubire. A doua treaptă este contempla- 
rea naturală. Omul curăţit prin asceză poate vedea înţelepciunea 
lui Hristos în lumea naturală, care devine o oglindă a înţelepciu- 
nii ŞI puterii lui Dumnezeu. 

„„A treia treaptă este theologia, care reprezintă nemijlocita 
comuniune a omului cu Dumnezeu şi cunoaşterea Sfintei Treimi. 
! Vladimir Lossky, Vederea lui Dumnezeu, Ed. Deisis, 1995, p. 94-95 

Acestă cunoaştere se realizează mai ales prin rugăciune. Dacă 
ești theolog, roagă-te cu adevărat, şi dacă te rogi cu adevărat, 
ești theolog. Theologia este deci suişul omului către Dumnezeu, 
iar rugăciunea spaţiul prin care se săvârşeşte înălțarea minţii Că- 
tre Dumnezeu. Omul nu intră cu totul în măreţia lui Dumnezeu, 
nu gustă şi nu înţelege în întregime frumuseţea dumnezeiască. 
Asta ar însemna o limitare a lui Dumnezeu (...) Mintea curăţită şi 
liberă de înțelesurile simple este înconjurată de lumina Treimii şi 
intră în sfera theologiei comunicând cu Sfânta Treime."? 

Sfântul Petru Damaschin, deja cunoscut nouă, vorbind pe 
aceeaşi temă, arată că dintre cele opt vederi duhovniceşti cea mai 
înaltă este ultima, a opta, adică cea numită „theologie”. Şi adau- 
pă: „De la această a opta cunoştinţă, omul este înălţat la vederea 
lui Dumnezeu prin rugăciunea a doua şi curată, care se cuvine 
văzătorului. Aşadar, în însăşi pormrea rugăciunii mintea e răpită 
de dorul lui Dumnezeu şi nu mai ştie nimic din lumea aceasta, 
cum zic sfinții Maxim şi Damaschin. Şi nu numai că mintea 
uită toate, ci şi de sine însăşi (...) Atunci primeşte, zice Sfântul 
Maxim, iluminări despre Dumnezeu şi se face cuvântătoare de 
Dumnezeu, învrednicindu-se de venirea Duhului Sfânt.: 

Mărturiile de mai sus arată că theologul, aşa cum ne 
spune şi Sfântul Nil, este cunoscătorul şi văzătorul Preasfin- 
tei Treimi, la Care se înalţă prin rugăciunea curată. De aceea, 
theologia este cunoaşterea lui Dumnezeu prin vederea Lui ne- 
mijlocită, pe cât e cu putinţă omului şi potrivit cu capacitatea 
de cuprindere şi duhovnicia fiecăruia în parte. Theologii mistici 
ulteriori vor numi theologia „vederea lui Dumnezeu cu mintea” 
(Filotei Sinaitul) sau „vedere a lui Dumnezeu” (Simeon Noul 
Theolog, Grigorie Palama) sau „privire a lui Dumnezeu” (Ca- 


2 Constantin V. Scuteris, Înfelesul termenilor „theologie”, „a 
Iheologhisi” şi „theolog” în învățătura Părinților Greci şi a 
Scriitorilor bisericeşti până la Capadocieni, (în lb. greacă), Athena, 
1972, pp.147-153 

3 Sf. Petru Damaschin, Despre a opta cunoștință, FR 5 (1995), p.114- 
115 

list Katafygiotul). Cel din urmă vorbeşte şi despre străluciri 
văzătoare de Dumnezeu, despre mintea călătoare şi văzătoare 
dintru înălțimi şi despre vederile mistice simple şi desăvârşite 
ale theologiei. 


C. CERCUL DE AUR: THEOLOGIE — RUGĂCIUNE 


Să ne întoarcem acum la cuvântul Sfântului Nil, care a fost 
pricina celor spuse mai sus. Dacă ești theolog, roagă-te cu adevă- 
rat; şi dacă te rogi cu adevărat, eşti theolog. 

Cuvântul zheolog are în ambele propoziţii acelaşi con- 
ţinut şi sens. Diferă însă profunzimea lui. Altă profunzime a 
cuvântului o găsim în prima propoziţie, şi alta în a doua. Sfân- 
tul nu repetă în a doua propoziţie exact ceea ce a spus în pri- 
ma, ca şi cum s-ar juca cu aceleaşi cuvinte cărora le schimbă 
locul. EI, de fapt, vrea să ne spună: omul care a ajuns la cea 
mai înaltă treaptă de duhovnicie, încât să ajungă theolog, se 
roagă cu adevărat. Dar cine se roagă cu adevărat nu rămâne pe 
loc, ci înaintează „din slavă în slavă”, de la un nivel al vederii 
lui Dumnezeu către altul, mai profund. Devine tot mai vrednic 
de a primi vederi dumnezeieşti, arătări sfinte în inima sa, şi 
aşa ajunge tot mai mult theolog şi, cu acest înţeles, văzător de 
Dumnezeu. Astfel, rugăciunea lui nu este cea care era la înce- 
put, ci de fiecare dată ceva nou. În acest fel, theologul trăieşte 
o binecuvântată reînnoire, un suiş spiroidal, o înaintare ciclică 
urcătoare în norul supraluminos şi sfânt al cunoştinţei dumne- 
zeieşti, care nu are niciodată sfârşit. 


D. UN REZULTAT-CRITERIU 
După ce am înţeles mai bine sensul termenului /heo/og, 


ne dăm seama mai limpede că scopul rugăciunii curate este the- 
ologia. Dar theologia constituie un rod binecuvântat şi, în ace- 

laşi timp, un criteriu de mare preţ. Theologia reprezintă expresia 
finală, fructul matur al duhovniciei exprimate prin rugăciune. 
Dar acest rod poate fi un criteriu şi al duhovniciei. Vom numi 
acest criteriu „theologic”. Pe baza criteriului theologic este cu 
putinţă să transpunem „capetele” în întrebări adresate nouă înşi- 
ne, pentru a ne cerceta măsura duhovniciei noastre, pentru a ne 
stârni râvna pentru a ne autodepăşi, astfel încât viaţa noastră du- 
hovnicească să devină cândva theologică. Ar fi un lucru obositor 
şi poate insuportabil ca toate cele scrise aici să fie transpuse în 
întrebări pe baza fiecărui cap al Sfântului Nil despre rugăciune. 
Dacă vrea cititorul, o poate face singur mai bine și mai personal. 
Aici vom expune doar câteva astfel de întrebări cu titlul exem- 
plificativ şi pentru a face mai limpede îndemnul nostru: 

- Ce fel de tămâie Îi aduc eu lui Dumnezeu? [1] 

- Care este starea minţii mele când mă rog? Ce fac pen- 
tru aceasta? [2] 

- Rugăciunea mea este fără mijlocirea cuiva? [3] 

- Cer cu stăruinţă darul lacrimilor? [5, 6, 7] ÎL am fără 
patimă? 

- Mă străduiesc să am mintea în vremea rugăciunii sur- 
dă şi mută [11], fără formă [117], fără simţire [120] și ima- 
terială [67]? 

- Îmi curosc măsurile? [79] 

- Stărui cerând darul rugăciunii şi al psalmodierii? [87] 

- Mă îngrijesc să aflu vicleniile vrăjmaşului? [68, 69, 73, 
74, 90, 92] 

- Am răbdare în încercări? [93] 

- Simt că rugăciunea este hrana minţii mele? [101] 

- Cât mă asemăn în rugăciune vameşului? [102] 

- Cum îi văd pe ceilalţi? [121-125] 

- Către cine îmi îndrept primul gând? [126] 

- Cât sunt de vorbăreţ şi de iubitor de slavă? [148] 

- Cum este bucuria rugăciunii în comparaţie cu celelalte 
bucurii ale vieţii? Rezultatul acestei comparații îmi dă măsura 
înaintării mele în rugăciune. [153] 

- Ce fel de vieţuire am, pământească sau cerească? Cu 
cuvântul gol sau cu fapta îngerească? [142] 


Epilog 


Sfântul Nil s-a supus unui îndemn venit din dragoste fră- 
țească şi a aruncat mreaja cuvântului său prinzând mulţime de 
peşti, în ciuda multelor încredinţări contrare pe care le face din 
smerenie. „Capetele” sale l-au hrănit nu numai pe acel frate 
necunoscut, ci şi generaţii după generaţii până astăzi, când ne 
hrănesc pe noi. Și cu siguranţă că şi pe alţii îi va hrăni mâine. 
Reprezintă o adevărată şi nepreţuită pâine evanghelică, o vred- 
nică hrană duhovnicească. Şi porunca iubirii pentru scrierea 
„capetelor”, şi duhul în care au fost scrise, precum şi scopul lor 
ţintesc într-un singur loc: realizarea rugăciunii duhovniceşti. 

Paginile de dinainte constituie o strădanie sărăcăcioasă 
de aranjare relativ sistematică a bogatului cuprins duhovnicesc 
al „capetelor”. O biată încercare care a meritat însă truda, oricât 
de mult i-ar putea lipsi dovezile de reuşită. Un prinos mai sărac 
decât cei doi bani ai văduvei din Evanghelie, analiza făcută, 
deşi nu este completă, fiind plină de bună intenţie poate să îm- 
părtăşească ceea ce a adunat la un prim studiu al „capetelor”. 
Osteneala acestei munci poate că nu va rămâne cu desăvârşire 
zadarnică dacă sufletul care a parcurs aceste rânduri va dori, 
prin rugăciunile Sfântului, să pregătească tămâie bine mirosi- 
oare, astfel încât prin plinătatea virtuţilor să facă rânduiala 
minţii neclintită şi destoinică să primească starea căutată, adi- 
că rugăciunea duhovnicească, care răpește mintea înțeleaptă 
întru înălțimea înţelegătoare prin dragoste desăvârșită. 

AL CELUI ÎNTRU SFINȚI PĂRINTELUI NOSTRU 
NIL ASCETUL 


CUVÂNT DESPRE RUGĂCIUNE 


rs fiind de flacăra necuratelor patimilor, m-ai întărit ade- 

4 A prin trimiterea scrisorilor tale de Dumnezeu iubitoa- 

re, mângâindu-mi mintea muncită de cele mai ruşinoase gânduri şi 
imitând astfel, în chip fericit, pe marele învăţător şi dascăl. Şi nu 
e de mirare. Pentru că totdeauna partea ta au fost cele de cinste, 
ca şi a binecuvântatului Iacob. Căci slujind bine pentru Rabhila, şi 
primind pe Lia, ceri şi pe cea dorită, întrucât ai împlinit şi cei şapte 
ani ai acesteia (Fc. 29, 23-28). lar eu nu tăgăduiesc că, ostenindu- 
mă toată noaptea, n-am prins nimic; totuşi aruncând mrejele după 
cuvântul tău, am prins mulţime de peşti, nu ştiu dacă mari, dar în 
orice caz 153 la număr. Pe aceştia ţi-i trimit în micul coş al dragos- 
tei, ca tot atâtea capete, împlinindu-ţi porunca. Dar te admir şi-ţi 
fericesc foarte gândul minunat de-a dori să ai Capetele rugăciunii. 
Căci ştiu că nu le iubeşti simplu numai pe cele ce le ai în mână şi 
sunt scrise cu cerneală pe hârtie, ci şi pe cele împlântate în minte, 
prin dragoste şi nepomenire de rău. De aceea, dat fiind faptul că 
toate sunt îndoite, una sporind pe cealaltă, după înțeleptul Isus (Sir. 


42, 25), primeşte-le nu numai în scrisoare, ci şi în duh, întrucât 

oricărei scrieri îi premerge gândirea. Căci dacă nu e acesta, nici 
scrierea nu va fi. Prin urmare, îndoit este şi felul rugăciunii. Unul 
este practic, iar altul contemplativ. La fel şi numărul are două laturi. 
Una pe care poţi pune mâna, şi aceasta este cantitatea, iar alta este 
înţelesul lui sau calitatea. 

Astfel împărțind Cuvântul despre rugăciune în 153 de capete, 
ţi-am trimis o merinde evanghelică spre a avea plăcerea unui număr 
simbolic, şi o figură de triunghi, şi de hexagon, care indică, pe de o par- 
te, cunoștința cucernică a Treimii, iar pe de alta, înțelesul acestei lumi. 

Dar şi numărul 100, luat în sine, este un pătrat, iar 53 este 
un triunghi şi o sferă. Căci 28 este un triunghi, iar 25 o sferă, fiind- 
că 25 e alcătuit din 5 ori 5. Prin urmare, ai figura în patru unghiuri 
simbolizând pătrimea virtuţilor, iar pe de altă parte, cunoştinţa în- 
țeleaptă a veacului acestuia, simbolizată de numărul 25, care în- 
chipuie forma de sferă a timpurilor. Căci săptămână se mişcă după 
săptămână şi lună după lună, şi timpul se deapănă în cerc, an după 
an, cum vedem în mişcarea soarelui, a lunii, a primăverii, a verii 
şi a celorlalte. Iar triunghiul înseamnă cunoştinţa Sfintei Treimi. 
Privind însă şi altfel numărul 153, ca trei cifre, se poate înţelege că 
e triunghiul cunoștinței practice, naturale şi teologice, sau credinţa, 
nădejdea şi dragostea; sau aurul, argintul şi pietrele scumpe. 

Numărul înseamnă acestea. lar cuprinsul smerit al Capetelor 
nu-l vei ocări, ştiind să fii şi sătul, şi flămând (Flp. 4, 12) şi amintin- 
du-ţi de Cel ce n-a trecut cu vederea cei doi bani ai văduvei, ci i-a pri- 
mit mai bucuros ca bogăţia multora. Prin urmare, primind acest rod 
al bunăvoinţei, iubirii şi dragostei, păzeşte-l între fraţii tăi adevăraţi, 
poruncindu-le să se roage pentru cel bolnav, ca să se facă sănătos şi, 


luându-și patul, să umble prin harul lui: Hristos. Amin. 

1. Dacă ar vrea cineva să pregătească tămâie mirositoare, 
va amesteca după rânduială în chip egal răşină străvezie de Liban, 
casia, onixul şi stactia. Acestea sunt pătrimea virtuţilor. Dacă sunt 
depline şi egale, mintea nu va fi vândută. 

2. Sufletul curăţit prin plinătatea poruncilor face rânduială 
minţii, neclintită şi destoinică să primească starea căutată. 

3. Rugăciunea este vorbirea minţii cu Dumnezeu. De ce stare 
are, aşadar, nevoie mintea ca să poată să se întindă, fără să se uite 
îndărăt, dincolo de sine, până la Stăpânul ei, şi să stea de vorbă cu El 
fără mijlocirea nimănui? 

4. Când Moise încearcă să se apropie de rugul arzător, e 
împiedicat până nu dezleagă încălțămintea picioarelor (leş. 3, 5). 
Cum nu te vei dezlega şi tu de orice cuget pătimaş dacă vrei să 
vezi pe Cel mai presus de orice simţire şi înţelegere și să vorbeşti 
cu El? 

5. Mai întâi, roagă-te pentru dobândirea lacrimilor, ca prin 
plâns să înmoi sălbăticia ce se află în sufletul tău; şi după ce vei fi 
mărturisit astfel împotriva ta fărădelegile tale înaintea Domnului (Ps. 
31, 5), să primeşti iertare de la EI. 

G. Fo loseşte-te de lacrimi pentru a dobândi împlinirea oricărei 
cereri. Căci foarte mult Se bucură Stăpânul când te rogi cu lacrimi. 

A Dacă verşi izvoare de lacrimi în rugăciunea ta, să nu te 
înalţi întru tine ca şi cum ai fi mai presus de mulţi. Căci rugăciunea 
ta a primit ajutor ca să poţi răscumpăra cu dragă inimă păcatele tale 
şi să îmblânzeşti pe Stăpânul prin lacrimi. Deci să nu întorci spre 
patimă scutul pe care-l ai contra patimilor, ca să nu mânii şi mai 
mult pe Cel ce ţi-a dăruit harul. 


8. Piţi, plângând pentru păcate, uită de scopul lacrimilor; 

ŞI aşa, pierzându-și mintea, au rătăcit. 

9, Stai cu încordare ȘI te roagă cu osârdie şi ocoleşte grijile 
şi gândurile, căci ele te tulbură şi te neliniştesc ca să te scoată din 
tăria rugăciunii. 

10. Vând te văd dracii râvnind cu adevărat la rugăciune, îţi 
strecoară înțelesurile unor lucruri aşa-zis trebuincioase; şi după pu- 
ţină vreme îţi fură amintirea lor ca, mişcându-ţi-se mintea spre cău- 
tarea lor şi neaflându-le, să se descurajeze şi să se întristeze foarte. 
Apoi, când revine iarăşi în rugăciune, îi aduce aminte cele căutate 
şi cele amintite mai înainte pentru ca mintea, căutând să le ia la 
cunoştinţă, să piardă rugăciunea care aduce roade. 

11; Ls uptă-te să-ţi ţii mintea în vremea rugăciunii surdă şi 
mută, şi te vei putea ruga. 

12. Vând te va întâmpina o ispită sau te va aţâţa o împotri- 
vire ca să-ţi mişti mânia spre cel ce-ţi stă împotrivă sau să spui vreo 
vorbă goală, adu-ţi aminte de rugăciune şi de porunca dumneze- 
iască cu privire la ea, şi îndată se va linişti mişcarea fără rânduială 
din tine. 

13. Moat câte le vei face pentru a te răzbuna pe fratele care 
te-a nedreptăţit îţi vor fi spre sminteală în vremea rugăciunii. 

14. Rugăciunea este vlăstarul blândeţii şi al lipsei de mânie. 

15. Rugăciunea este rodul bucuriei şi al mulțumirii. 

16. Rugăciunea este alungarea întristării şi a descurajării. 

17. Plecând, vinde-ţi averile şi le dă săracilor (Mt. 19, 21; 
Mc. 10, 21) şi, luându-ţi crucea, leapădă-te de tine (Mt. 16, 24; Lc. 9, 
23), ca să poţi să te rogi neîmprăştiat. 

18. Dacă vrei să te rogi în chip vrednic de laudă, leapădă-te 


de tine în tot ceasul şi, suferind nenumărate răutăţi, nevoieşte-te 

pentru rugăciune. 

19. Necazul pe care îl rabzi cu bună înțelegere te va face să-i 
afli rodul în vremea rugăciunii. 

20. Dorind să te rogi cum trebuie, să nu întristezi vreun su- 
flet; iar de nu, în deşert alergi. 

21. [s asă-ţi darul tău, zice, înaintea altarului și, plecând, îm- 
pacă-te mai întâi cu fratele tău, şi apoi, venind, te vei ruga netulburat 
(Mt. 5, 23). Căci amintirea răului înnegreşte cugetul celui ce se roagă 
Şi întunecă rugăciunile lui. 

22. Vei ce îşi îngrămădesc supărări şi pomeniri de rău sunt 
asemenea celor ce scot apă şi o toarnă într-un vas fără fund. 

23, Dacă eşti răbdător, pururea te vei ruga cu bucurie. 

24. R ugându-te tu cum trebuie, ţi se vor întâmpla astfel de 
lucruri, încât să ți se pară că ai dreptate să te foloseşti de mânie. Dar 
nu este nici o mânie dreaptă împotriva aproapelui. Căci de vei cău- 
ta, vei afla că este cu putinţă să rânduieşti lucrul bine şi fără mânie. 
Deci foloseşte-te de tot meşteşugul ca să nu izbucneşti în mânie. 

25. Vezi ca nu cumva părând că vindeci pe altul să fii tu 
însuţi netămăduit şi să împiedici rugăciunea ta. 

26. Fugind de mânie, vei afla cruţare, şi te vei dovedi înţe- 
lept, și vei fi între cei ce se roagă. 

PA Inarmându-te împotriva mâniei, nu primi niciodată nici 
pofta, căci aceasta dă mâncare mâniei; iar mânia tulbură ochiul 
minţii, întinând starea rugăciunii. 

28. Hu te ruga împlinind numai formele din afară, ci în- 
deamnă-ţi mintea spre simţirea rugăciunii duhovniceşti cu multă 
frică. 


29. Vneori, stând la rugăciune, te vei ruga dintr-odată bine; 

alteori, chiar ostenindu-te foarte, nu vei ajunge la ţintă, ca să ceri şi 
mai mult şi, primind, să ai un câştig care nu-ţi mai poate fi răpit. 

30. A propiindu-se îngerul, se depărtează grămadă toţi cei 
ce ne tulbură, şi mintea se află în multă odihnă rugându-se curat. 
Alteori, ameninţându-ne obişnuitul război, mintea se luptă şi nu 
poate să se liniştească, deoarece s-a amestecat mai înainte cu felu- 
rite patimi. Totuşi, cerând şi mai mult, va afla. Căci „celui ce bate i 
se va deschide” (Mt. 7, 7; Lc. 11,9). 

31. Nu te ruga să se facă voile tale, căci acestea nu se aco- 
peră întru totul cu voia lui Dumnezeu (Mt. 6, 10); ci roagă-te mai 
bine precum ai fost învăţat, zicând: „Facă-se voia Ta” în mine. Şi 
în tot lucrul aşa să-L rogi, ca să se facă voia Lui. Căci El voieşte 
ceea ce e bine şi folositor sufletului tău. Dar tu nu ceri totdeauna 
aceasta. 

32. De mute ori rugându-mă, am cerut să mi se împlinească 
ceea ce am socotit eu că e bine şi am stăruit în cerere, silind fără 
judecată voia lui Dumnezeu; nu i-am lăsat Lui ca să rânduiască mai 
bine aceea ce ştia că este de folos. lar primind, m-am scârbit pe 
urmă foarte că n-am cerut mai bine să se facă voia lui Dumnezeu. 
Căci lucrul nu mi-a folosit așa cum credeam. 

33. Ge este binele dacă nu Dumnezeu? Aşadar, să-l lăsăm 
Lui toate cele ce ne privesc şi ne va fi bine. Căci Cel ce e bun desi- 
gur că e şi Dătătorul darurilor bune. 

34, Nu te îndurera dacă nu capeţi îndată de la Dumnezeu 
ceea ce ceri. Căci vrea să-ţi facă şi mai mult bine lăsându-te să 
stărui către E] în rugăciune. Fiindcă ce e mai presus ca a vorbi cu 
Dumnezeu şi a fi răpit la împreuna-petrecere cu El? 


35. Rugăciunea neîmprăştiată este o înţelegere supremă a 


-188- 


CAPETE DESPRE RUGĂCIUNE 
minţii. 

36. Rugăciunea este urcuşul minţii spre Dumnezeu. 

37. Dacă doreşti să te rogi, leapădă-te de toate, ca să moşte- 
neşti totul. 

38. K oagă-te mai întâi să te curăţeşti de patimi; al doilea, 
să te izbăveşti de neştiinţă şi de uitare; al treilea, de toată ispita şi 
părăsirea. 

39. Cere în rugăciune numai dreptatea şi împărăţia, adică 
virtutea şi cunoştinţa, şi toate celelalte se vor adăuga ţie. 

40. € cu dreptate să te rogi nu numai pentru curăţia ta, Ci şi 
pentru a oricărui semen, ca să imiţi chipul îngeresc. 

41. Vaută să vezi dacă te-ai înfăţişat cu adevărat înaintea lui 
Dumnezeu în rugăciunea ta sau dacă eşti biruit de lauda omenească, 
şi pe aceasta te sileşti să o vânezi folosindu-te de chipul rugăciunii 
ca de o acoperitoare. 

42. Pie că te rogi cu fraţii, fie singur, străduieşte-te să te rogi 
nu din obişnuinţă, ci cu simţirea. 

43, Ş imţirea rugăciunii este adunarea minţii, împreunată cu 
evlavie, cu străpungerea inimii, cu durerea sufletului, cu mărturisirea 
păcatelor, cu suspine nevăzute. 

44. Dacă mintea ta mai e furată în vremea rugăciunii, încă 
n-a cunoscut că se roagă un monah, ci eşti încă un mirean care în- 
frumuseţează cortul din afară. 

45. R ugându-te, păzește-ţi cu putere memoria, ca să nu-ţi 
pună înainte ale sale, ci mişcă-te pe tine spre gândul înfăţişării tale 
la judecată. Căci, de obicei, mintea e mult răpită de memorie în 
vremea rugăciunii. 


46. Amintirea îţi aduce în vremea rugăciunii sau închipuiri 

de-ale lucrurilor de odinioară sau griji noi sau faţa celui ce te-a 
supărat. 

47, Diavorul pizmuiește foarte tare pe omul care se roagă şi 
se foloseşte de tot meşteşugul ca să-i întineze scopul. El nu încetea- 
Ză, prin urmare, să pună în mişcare ideile lucrurilor prin amintire şi 
să răscolească toate patimile prin trup, ca să-l poată împiedica din 
drumul său cel mai bun și din călătoria către Dumnezeu. 

48. Vând diavolul cel prea viclean, făcând multe, nu poate 
împiedica rugăciunea dreptului, o lasă pentru puţină vreme mai do- 
mol şi pe urmă îl războieşte iarăși pe cel ce se roagă. Căci fie că-l 
aprinde pe acesta spre mânie, şi așa strică starea lui cea bună do- 
bândită prin rugăciune, fie că-l aţâţă la plăcere pătimașă, și aşa îi 
pângăreşte mintea. 

49. Dupa ce te-ai rugat cum trebuie, aşteaptă cele ce nu trebu- 
ie şi stai bărbăteşte păzind rodul tău. Căci spre aceasta ai fost rânduit 
dintru început, ca să lucrezi şi să păzeşti. Aşadar, după ce-ai lucrat, 
nu cumva să laşi nepăzit ceea ce ai făcut. lar de nu, n-ai folosit nimic 
rugându-te. 

50. ot războiul ce se aprinde între noi şi dracii necuraţi nu 
se poartă pentru altceva decât pentru rugăciunea duhovnicească. 
Căci lor le este foarte potrivnică şi urâtă, iar nouă, foarte mântui- 
toare şi plăcută. 

51. Ge vor dracii să lucreze în noi? Lăcomia pântecelui, cur- 
via, iubirea de argint, mânia, ţinerea minte a răului şi celelalte patimi, 
ca îngrăşându-se mintea prin ele, să nu se poată ruga cum trebuie. 
Căci stârnindu-se patimile părţii neraţionale, nu o lasă să se miște cu 
bună judecată. 


52. Gultivăm virtuțile pentru raţiunile făpturilor şi pe acestea 

le căutăm pentru Rațiunea care le-a dat fiinţă. lar aceasta obişnuieşte 
să se descopere în starea de rugăciune. 

53. Ştarea de rugăciune este o dispoziţie nepătimaşă, câşti- 
gată prin deprindere, care răpeşte mintea iubitoare de înţelepciune 
spre înălţimea înţelegătoare, prin dragoste desăvârşită. 

54. Cel ce vrea să se roage cu adevărat trebuie nu numai 
să-şi stăpânească mânia şi pofta, ci trebuie să ajungă și afară de 
orice înţeles pătimaş. 

55. Gel ce iubeşte pe Dumnezeu stă de vorbă cu El de-a 
pururi, cum ar sta cu un tată, alungând orice înţeles pătimaş. 

56. Gel ce a atins nepătimirea încă nu se şi roagă cu adevărat. 
Căci poate să urmărească niscai cugetări simple şi să fie răpit de isto- 
riile lor, şi să fie departe de Dumnezeu. 

57. Vând mintea zăboveşte în ideile simple ale lucrurilor, 
încă nu a ajuns la locul rugăciunii. Căci poate să se afle necontenit 
în contemplaţia lucrurilor şi să flecărească despre înțelesurile lor, 
care, deşi sunt idei simple, dar exprimând vederi de-ale lucrurilor, 
dau minţii forma şi chipul lor şi o duc departe de Dumnezeu. 

58. Până ce mintea nu s-a ridicat mai presus de contempla- 
rea firii trupeşti, încă n-a privit locul lui Dumnezeu. Căci poate să 
se afle în cunoştinţa celor inteligibile şi să se facă felurită, ca ele. 

59. Dacă vrei să te rogi, ai trebuinţă de Dumnezeu, Care dă 
rugăciune celui ce se roagă. Prin urmare, cheamă-L pe EI, zicând: 
„Sfinţească-se numele Tău, vie împărăţia Ta” (Mt. 6, 9-10; Lc. 11, 
2), adică Duhul Sfânt şi Fiul Tău, Cel Unul-Născut. Căci aşa ne-a 
învăţat, zicând: „în Duh şi în Adevăr se cade să ne închinăm Tatălui” 
(In. 4, 23). 


60. Vel ce se roagă în Duh şi în Adevăr nu-L mai proslăveş- 

te pe Ziditor din făpturi, ci din EI Însuşi. 

61. Dacă eşti teolog (dacă te ocupi cu contemplarea lui 
Dumnezeu), roagă-te cu adevărat, şi dacă te rogi cu adevărat, eşti 
teolog. 

62. Când mintea ta, cuprinsă de mult dor către Dumnezeu, 
pleacă oarecum câte puţin din trup şi se depărtează de toate gându- 
rile care vin din simțire, din amintire sau din starea umorală, um- 
plându-se de evlavie şi de bucurie, atunci socotește că te-ai apropiat 
de hotarele rugăciunii. 

63. Dunu Sfânt, pătimind împreună cu noi de slăbiciunea 
noastră, ne cercetează şi când suntem necuraţi. Şi dacă află numai 
că mintea noastră 1 se roagă cu dragoste de adevăr, Se sălăşluieşte 
în ea şi alungă toată ceata de gânduri şi de înţelesuri care o împrej- 
muiesc, îndemnând-o spre dragostea rugăciunii duhovniceşti. 

G4. Ceilalţi strecoară în minte gânduri sau înţelesuri sau ve- 
deri prin schimbări în starea trupului. lar Domnul lucrează dimpo- 
trivă: coborându-Se în mintea însăşi, aşază în ea cunoştinţa celor ce 
le vrea, şi prin minte linişteşte neînfrânarea trupului. 

65. Vel ce se mânie şi ţine minte răul, oricât ar iubi rugăciu- 
nea, nu este afară de învinuire. Căci este asemenea celui ce vrea să 
aibă vederea ageră, dar îşi tulbură ochii. 

66. Dacă doreşti să te rogi, nu face nimic din cele ce se îm- 
potrivesc rugăciunii, ca Dumnezeu, apropiindu-Se, să călătorească 
împreună cu tine. 

67. R ugându-te, să nu dai vreun chip lui Dumnezeu în tine, 
nici să nu îngădui minţii tale să se modeleze după vreo formă, ci 
apropie-te în chip nematerial de Cel nematerial, şi vei înţelege. 


68. Pazeşte-te de cursele celor potrivnici. Căci se întâmplă 

ca, în vreme ce te rogi curat şi netulburat, să ţi se înfățişeze deodată 
înainte vreun chip străin şi ciudat, ca să te ducă la părerea că Dumne- 
zeu este acolo şi să te înduplece să crezi că Dumnezeirea este câtimea 
ce ţi s-a descoperit ţie deodată. Dar Dumnezeirea nu este câtime şi 
nu are chip. 

69. Vând pizmaşul diavol nu poate mişca memoria în vre- 
mea rugăciunii, atunci sileşte starea umorală a trupului să aducă vreo 
nălucire ciudată înaintea minţii şi să o facă pe aceasta să primească 
o anumită formă. lar mintea, având obiceiul să petreacă în cugetări, 
uşor se încovoaie. Şi astfel cel ce se silește spre cunoştinţa nemateri- 
ală şi fără formă e amăgit, apucând fum în loc de lumină. 

70. Ştai la straja ta păzindu-ţi mintea de înţelesuri în vremea 
rugăciunii, pentru a-ţi îndeplini rugăciunea şi a petrece în liniștea 
ei. Fă aşa, pentru ca Cel ce pătimeşte împreună cu cei neştiutori 
să te cerceteze şi pe tine, şi atunci vei primi darul atotstrălucitor al 
rugăciunii. 

7l. Nu vei putea să te rogi întru curăţie până ce vei fi împle- 
tit cu lucruri materiale şi tulburat de griji necontenite. Căci rugăciu- 
nea este lepădarea înţelesurilor. 

72. Hu poate cel legat să alerge, nici mintea ce slujeşte pati- 
milor nu poate vedea locul rugăciunii duhovniceşti. Căci este trasă 
şi purtată de înţelesul pătimaş şi nu va avea o stare neclintită. 

73. Vând, în sfârşit, mintea se roagă în curăţie şi fără patimă, 
nu mai vin asupra ei dracii din partea stângă, ci din cea dreaptă. Căci 
îi vorbesc de slava lui Dumnezeu şi îi aduc înainte vreo formă din 
cele plăcute simţirii, încât să-i pară că a ajuns desăvârşit la scopul ru- 
găciunii. lar aceasta a spus-o un bărbat cunoscător că se înfăptuieşte 


prin patima slavei deşarte şi prin dracul care s-a atins de creier. 

74. Şocotesc că dracul, atingându-se de creier, schimbă 
lumina minţii precum voieşte. În felul acesta este stârnită patima 
slavei deşarte spre gândul de a face mintea să se pronunţe cu uşură- 
tate, prin păreri proprii, despre cunoştinţa dumnezeiască şi ființială. 
Unul ca acesta, nefiind supărat de patimi trupeşti şi necurate, ci 
înfăţişându-se — zice-se — cu curăţie, socotește că nu se mai petrece 
în el nici o lucrare potrivnică. De aceea socotește arătare dumneze- 
iască lucrarea săvârşită în el de diavolul, care se foloseşte de multă 
pătrundere şi, prin creier, schimbă lumina împreunată cu el şi îi dă, 
precum am spus, forma pe care o vrea. 

ds Îngerul lui Dumnezeu arătându-se, opreşte cu cuvântul 
numai lucrarea potrivnică din noi şi mişcă lumina minţii la lucrare 
fără rătăcire. 

76. Cuvântul spus în Apocalipsă, că îngerul aduce tămâie ca 
să o adauge la rugăciunile sfinților (Apoc. 8, 3), socotesc că este 
harul acesta, care e lucrat prin înger. Căci el sădește cunoştinţa ade- 
văratei rugăciuni, încât mintea stă de aici înainte în afară de orice 
clintire şi nepăsare. 

e Nstrapele cu tămâie (Apoc. 5, 8) se zice că sunt rugă- 
ciunile sfinţilor, pe care le purtau cei douăzeci și patru de bătrâni. 
Dar năstrapa trebuie socotită prietenia cu Dumnezeu sau dragostea 
desăvârşită şi duhovnicească în care se lucrează rugăciunea în Duh 
şi Adevăr. 

78. Când socoteşti că nu ai trebuinţă de lacrimi în rugă- 
ciunea ta pentru păcate, gândește-te cât de mult te-ai depărtat de 
Dumnezeu, având datoria să fii pururea în El, şi vei lăcrima cu şi 
mai multă căldură. 


A) Astfel, cunoscând măsurile tale, vei plânge cu uşurinţă, 

dosădindu-te după Isaia: „Cum, necurat fiind și petrecând în mij- 
locul unui astfel de popor, adică între potrivnici, îndrăzneşti să te 
înfăţişezi înaintea Domnului Savaot?” (Is. 6, 5). 

80. De te rogi cu adevărat, vei afla multă încredințare, şi 
îngerii vor veni la tine ca şi la Daniel, şi-ţi vor lumina înțelesurile 
celor ce ţi se întâmplă. 

81. ( unoaşte că sfinţii îngeri ne îndeamnă la rugăciune şi 
stau de față împreună cu noi, bucurându-se şi rugându-se pentru 
noi. Dacă suntem, prin urmare, cu nepăsare şi primim gânduri po- 
trivnice, îi amărâm foarte tare, dat fiind că ei se luptă atâta pentru 
NOI, iar noi nu vrem să ne rugăm lui Dumnezeu nici pentru noi 
înşine, ci dispreţuind slujba noastră şi părăsind pe Stăpânul şi Dum- 
nezeul acestora, petrecem cu necuraţii draci. 

82. K oagă-te cu cuviinţă şi fără tulburare şi cântă cu înţe- 
legere şi cu bună măsură, şi vei fi ca un pui de vultur ce se urcă la 
înălţime. 

83. Psalmodierea potoleşte patimile şi face să se liniştească 
neînfrânarea trupului. lar rugăciunea face mintea să-şi împlinească 
propria lucrare. | 

84. Rugăciunea este lucrarea demnă de vrednicia minţii sau 
întrebuinţarea cea mai bună şi mai curată a ei. 

85. Psalmodierea este un lucru al înțelepciunii variate; iar 
rugăciunea este începutul cunoştinţei nemateriale şi simple. 

86. ( unoştinţa este tot ce poate fi mai bun, căci este împre- 
ună-lucrătoare a rugăciunii, trezind din somn puterea de înţelegere 
a minţii pentru contemplarea cunoştinţei dumnezeieşti. 

87. Dacă n-ai primit încă darul rugăciunii sau al psalmodie- 


rii, stăruie cu putere şi-l vei primi. 

88. „Îse-a spus lor şi o pildă cum trebuie să se roage tot- 
deauna şi să nu slăbească.” Prin urmare, nu slăbi, nici nu te des- 
curaja dacă n-ai primit. Căci vei primi pe urmă. Şi a adaos la pildă 
cuvântul: „Deşi de Dumnezeu nu mă tem şi de om nu mă ruşinez, 
dar fiindcă femeia îmi pricinuieşte supărări, îi voi face dreptate. 
Deci aşa va face şi Dumnezeu degrabă dreptate celor ce strigă către 
El ziua şi noaptea” (Lc. 18, 2-7). Îndrăzneşte, aşadar, stăruind cu 
osteneală în sfânta rugăciune. 

89. Nu voi să ţi se facă cele ce te privesc precum socoteşti 
tu, ci precum Îi place lui Dumnezeu, şi vei fi netulburat şi mulţumit 
în rugăciunea ta. 

90. G hiar dacă ţi se pare că eşti cu Dumnezeu, păzeşte-te de 
dracul curviei, căci este foarte înşelător şi cât se poate de pizmaș și 
vrea să fie mai iute şi mai ager ca mișcarea și trezirea minţii tale, ca 
să o desfacă şi de Dumnezeu când îi stă înainte cu evlavie şi frică. 

9]. Dacă te îngrijeşti de rugăciune, pregăteşte-te împotriva 
năvălirii dracilor şi rabdă cu bărbăţie biciuirile lor. Căci vor veni 
asupra ta ca fiarele sălbatice şi tot trupul ţi-l vor chinui. 

92. Pregăteşte-te ca un luptător încercat. De vei vedea fără 
de veste vreo nălucire, nu te clinti. Chiar dacă ai vedea sabie scoasă 
împotriva ta sau lampă năvălind spre vederea ta, nu te tulbura; sau 
de vei vedea vreo formă urâcioasă şi sângeroasă, să nu-ţi slăbeas- 
că sufletul. Ci stai drept, mărturisind mărturisirea cea bună, şi mai 
uşor vei privi la vrăjmaşii tăi. 

93. Gel ce rabdă necazurile va ajunge şi la bucurii. Şi cel ce 
stăruie în cele neplăcute nu va fi lipsit nici de cele plăcute. 

94. Vezi să nu te amăgească dracii cei răi prin vreo vedenie, 


ci fii cu grijă, întorcându-te la rugăciune; şi cheamă pe Dumnezeu 

ca, dacă este vedenia de la El, El să te lumineze, iar de nu, să alunge 
degrabă pe amăgitorul. Și îndrăznește, că nu vor putea sta câinii 
când tu stăruieşti cu înfocare în convorbirea cu Dumnezeu. Căci 
îndată vor fi alungaţi departe cu ajutorul lui Dumnezeu, fiind bătuţi 
în chip nevăzut şi nearătat. 

95. Cu dreptate este să nu-ţi rămână necunoscut nici vicle- 
şugul acesta, că pentru o vreme se despart dracii între ei înşişi. Şi 
dacă vrei să ceri ajutor împotriva unora, vin ceilalţi în chipuri în- 
gereşti şi alungă pe cei dintâi, ca tu să fii înșelat de ei, părându-ţi 
că sunt îngeri. 

96. Îsi esse să agoniseşti multă cugetare smerită şi băr- 
băţie, şi „răutatea lor nu se va atinge de sufletul tău, şi biciul nu se va 
apropia de cortul tău, că îngerilor Săi va porunci ca să te păzească pe 
tine” (Ps. 90, 10-11), iar aceştia vor izgoni de la tine toată lucrarea 
potrivnică. 

97. Gel ce are grijă de rugăciune curată va pătimi de la draci 
ocări, loviri, strigăte şi vătămări. Dar nu va cădea, nici nu-şi va pă- 
răsi gândul, zicând către Dumnezeu: „Nu mă voi teme de rele, căci 
Tu cu mine eşti” şi cele asemenea. | 

98. a vremea unor astfel de ispite, foloseşte-te de rugăciu- 
nea scurtă şi stăruitoare. 

99. De te vor ameninţa dracii arătându-se deodată din văz- 
duh ca să te înspăimânte şi să-ţi răpească mintea, să nu te înfrico- 
şezi de ei şi să nu ai nici o grijă de ameninţarea lor, căci ei se tem 
de tine, încercând să vadă dacă le dai atenţie sau îi dispreţuieşti cu 
desăvârşire. 

100. |acă stai în rugăciune înaintea lui Dumnezeu Atotţi- 


itorul, Făcătorul şi Promatorul tuturor, de ce 1 te înfăţişezi atât de 

lipsit de judecată, încât îţi uiţi de frica Lui cea neîntrecută şi tremuri 
de nişte țânțari şi gândaci? Sau n-ai auzit pe cel ce zice: „De Dom- 
nul Dumnezeul tău să te temi” (Deut. 10, 20) şi iarăși: „De El se 
înfricoşează şi tremură toate, de faţa puterii Lui” (loil 2, 10; Naum 
1, 5) şi cele următoare? 

101. Precum pâinea este hrană trupului şi virtutea hrană su- 
fletului, aşa rugăciunea duhovnicească este hrana minţii. 

102. R oagă-te în sfântul loc al rugăciunii nu ca fariseul, ci ca 
vameşul, ca să te îndreptezi şi tu de către Domnul. 

103. Ştrăduieşte-te să nu blestemi pe cineva în rugăciunea 
ta, ca să dărâmi cele ce le zideşti, făcând urâtă rugăciunea ta. 

104. Vel ce datorează zece mii de talanţi să te înveţe pe tine 
că, de nu vei ierta celui ce-ţi este dator, nu vei dobândi nici tu ierta- 
re. „Căci l-a predat pe el, zice, chinuitorilor” (Mt. 18, 34). 

105. Vită-şi de trebuinţele trupului când te înfăţișezi în ru- 
găciune, ca nu cumva, pişcat de purice sau de păduche, de ţânţar 
sau de muscă, să te păgubeşti de cel mai mare câștig al rugăciunii 
tale. 

106. S-a întâmplat la noi că unuia dintre sfinţi care se ruga, 
atâta i s-a împotrivit cel rău, că, îndată ce întindea mâinile, acela 
1 se înfățișa ca un leu şi ridica în sus labele dinainte şi-şi înfigea 
ghearele sale în amândouă şoldurile nevoitorului, cu voinţa de a nu 
se depărta până ce nu-și va lăsa acela mâinile în jos. Dar acela nici- 
odată nu le lăsa în jos până nu-şi împlinea rugăciunile obișnuite. 

107. A şa l-am cunoscut şi pe cel ce se îndeletnicea cu lucrul 
isihiei într-o groapă, pe loan cel Mic, mai bine-zis prea marele mo- 
nah. Acesta rămânea neclintit în unirea cu Dumnezeu când dracul se 


înfăşura în chip de șarpe în jurul lui şi-i strângea trupul şi-i umplea 

faţa de bale. 

108. (li citit desigur şi vieţile monahilor tabenisioţi, unde 
se spune că, grăind Avva Teodor cuvânt către fraţi, au venit două 
năpârci sub picioarele lui, iar el, netulburat, făcându-şi picioarele 
ocol în jurul lor, le-a ţinut înăuntru până când a isprăvit de grăit 
cuvântul; şi atunci le-a arătat fraților, povestindu-le întâmplarea. 

109. Despre alt frate duhovnicesc am citit, iarăşi, că, rugân- 
du-se el, a venit o năpârcă şi s-a lipit de piciorul lui. Dar el nu a co- 
borât mâinile mai înainte de ce nu şi-a împlinit rugăciunea obişnuită. 
Şi întru nimic nu s-a vătămat cel ce iubea pe Dumnezeu mai mult 
decât pe sine însuşi. 

110. Şă ai în rugăciunea ta ochi neîmprăștiat şi, lepădându- 
te de trupul şi sufletul tău, trăieşte prin minte. 

111. Fltui oarecare sfânt ce se ruga cu încordare liniştindu- 
se în pustie, arătându-i-se dracii, l-au aruncat şi l-au învârtit prin aer 
vreme de două săptămâni, prinzându-l apoi în rogojină. Dar nici 
aşa nu au izbutit să-i coboare mintea din rugăciunea înfocată. 

112. Aitui iubitor de Dumnezeu care-şi ocupa mintea cu 
rugăciunea umblând prin pustie i s-au arătat doi îngeri călătorind 
împreună; dar el nu i-a băgat în seamă, ca să nu se păgubească de 
ceea ce-i mai bun. Căci îşi amintea de cuvântul Apostolului, care 
zice: „Nici îngerii, nici începătoriile, nici Puterile nu ne vor putea 
despărţi de dragostea lui Hristos” (Rm. 8, 38-39). 

113. Monahul se face prin rugăciune asemenea îngerilor. 

114. Nu căuta nicidecum să primeşti vreun chip sau vreo 
înfăţişare în vremea rugăciunii din dorul de a vedea faţa Tatălui cel 
din ceruri. 


115. Hu dori să vezi îngeri sau Puteri sau pe Hristos în chip 

sensibil, ca să nu-ţi ieşi cu totul din minte luând lupul drept păstor şi 
închinându-te dracilor vrăjmași. 

116. Inceputul rătăcirii minţii este slava deşartă. Căci min- 
tea, fiind mişcată de aceasta, încearcă să mărginească Dumnezeirea 
în chipuri şi înfățișări. 

117. QC, voi spune cuvântul meu, pe care l-am spus şi celor 
mai tineri: Fericită este mintea care a dobândit în vremea rugăciunii, 
în chip desăvârşit, starea fără formă. 

118. Fericită este mintea care, rugându-se neîmprăştiat, 
câştigă necontenit un tot mai mare dor către Dumnezeu. 

119. Fericită este mintea care, în vremea rugăciunii, se face 
nematerială şi săracă de toate. 

120. Fericită este mintea care, în vremea rugăciunii, s-a lip- 
sit desăvârşit de orice simţ. 

121. Fericit este monahul care socoteşte pe toţi oamenii ca 
dumnezeu, după Dumnezeu. 

122. Fericit este monahul care socoteşte mântuirea şi înain- 
tarea tuturor ca pe a sa. 

123; Fericit este monahul care se socoteşte pe sine gunoiul 
tuturor. 

124.Monah este acela care s-a despărţit de toţi şi se împacă 
cu toţi. 

125. Monah este cel ce se socoteşte pe sine una cu toţi, deoa- 
rece 1 se pare că se vede pe sine necontenit în fiecare. 

126. Rugăciune săvârşeşte acela care aduce totdeauna pri- 
mul gând al său ca rod lui Dumnezeu. 

127. Ga monah ce doreşti să te rogi, fugi de orice minciună 


şi de orice jurământ. lar de nu, în zadar îţi iei o înfăţişare care nu ţi 

se potriveşte. 

128. De vrei să te rogi în duh, nimic să nu iei de la trup, şi 
nu vei avea nour care să-ţi facă umbră în vremea rugăciunii. 

129. ncredinţează lui Dumnezeu trebuinţa trupului şi vei 
înţelege că o poţi încredința şi pe a duhului. 

130. De vei dobândi făpgăduinţele, vei împărăţi. Prin urma- 
re, privind spre acestea, cu voioşie vei purta sărăcia de acum. 

131. Nu căuta să alungi de la tine sărăcia şi strâmtorarea, 
materiile rugăciunii neîmpovărate. 

132. Şă se întâlnească în tine virtuțile trupeşti cu cele sufle- 
tești, şi cele sufleteşti cu cele duhovniceşti; iar acestea, cu cunoştin- 
ţa nematerială şi fiinţială. 

133. la seama la gânduri când te rogi; dacă au încetat cu 
ușurință, de unde vine aceasta? Ca să nu cazi în vreo cursă şi să te 
preda: înşelat. 

134. V neori dracii îţi strecoară gânduri şi apoi te aţâţă ca să 
te rogi, chipurile, împotriva lor sau să le stai împotrivă. Şi atunci se 
depărtează de bunăvoie, ca să te înşeli închipuindu-ţi despre tine că 
a1 început să birui gândurile şi să-i înfricoşezi pe draci. 

135. Dacă te rogi împotriva patimii sau a dracului care te 
supără, adu-ţi aminte de cel ce zice: „Voi alunga pe vrăjmaşii mei 
ŞI-L voi prinde, şi nu mă voi întoarce până ce nu-i voi nimici. Asu- 
pri-voi pe ei şi nu vor putea să stea; cădea-vor sub picioarele mele” 
(Ps. 17, 41-42) şi cele următoare. lar acestea le vei spune cu uşu- 
rinţă dacă te vei înarma cu smerită cugetare împotriva vrăjmaşilor. 

136. Nu socoti că ai dobândit virtute dacă n-ai luptat mai 
înainte până la sânge pentru ea. Căci trebuie să te împotriveşti pă- 


catului până la moarte, luptându-te cu el şi neslăbind, după dumne- 

zeiescul Apostol (Evr. 12, 4). 

137. Dacă vei folosi pe vreunul, vei fi ocărât de altul ca, 
simţindu-te nedreptăţit, să spui sau să faci ceva ce nu se cuvine şi în 
felul acesta să risipeşti rău ceea ce ai adunat bine. Acesta e scopul 
dracilor. De aceea, trebuie să luăm aminte cu înţelegere. 

138. Ajteaptă loviturile aduse de draci, îngrijindu-te cum să 
scapi de robia lor. 

139. Dracii cei vicleni aşteaptă noaptea ca să tulbure pe învă- 
ţătorul duhovnicesc prin ei înşişi; iar ziua, îl învăluie prin oameni în 
strâmtorări, defăimări şi primejdii. 

140. Hu te teme de nălbitori. Căci deşi lovesc călcând şi 
usucă întinzând, prin acestea se face veşmântul tău strălucitor. 

141. Vâtă vreme nu te-ai lepădat de patimi, ci mintea ta se 
împotriveşte virtuţii şi adevărului, nu vei afla tămâie bine mirosi- 
toare în sânul tău. 

142. Doreşti să te rogi? După ce te-ai mutat din cele de aici, 
petrecerea să o ai de-a pururi în ceruri, nu simplu, cu cuvântul gol, 
ci cu fapta îngerească şi cunoștința mai dumnezeiască. 

143. Dacă numai când faci răul îţi aduci aminte de Judecă- 
tor, că este înfricoşat şi nepărtinitor, încă n-ai învățat „să slujeşti 
Domnului cu frică şi să te bucuri de El cu cutremur” (Ps. 2, 9). Căci 
să ştii că şi în vremea de odihnă şi de ospătare trebuie să-l slujeşti 
Lui şi mai mult, cu e- vlavie şi cuviinţă. 

144. Barbat înţelept este acela care nu încetează, înainte de 
pocăinţa desăvârşită, să-şi aducă aminte cu întristare de păcatele 
sale şi de răsplătirea lor dreaptă în focul cel veşnic. 

145. Gel ce este stăpânit de păcate şi de mânii şi îndrăzneşte 


cu neruşinare să se întindă la cunoştinţa lucrurilor mai dumnezeiești 

sau să se ridice chiar la rugăciunea nematerială, să primească certa- 
rea Apostolului, care-i arată că nu este fără primejdie pentru el să se 
roage cu capul gol, neacoperit. „Căci un asemenea suflet, zice, tre- 
buie să aibă pe cap stăpânire, pentru îngerii care stau de faţă” (1 Cor. 
11, 10), învelindu-se în cuvenita ruşine şi smerită cugetare. 

146. Precum vederea neacoperită şi tare a soarelui din mie- 
zul zilei, când luminează mai viu, nu foloseşte ochiului bolnav, aşa 
nu foloseşte nici întipărirea rugăciunii suprafireşti şi cu adevărat 
înfricoşate, care se face în duh, minţii pătimaşe şi necurate. 

147. Dacă pe cel ce s-a apropiat cu dar la altar nu I-a pri- 
mit Cel nepărtinitor şi fără nici o lipsă până nu se va fi împăcat cu 
aproapele supărat pe el (Mt. 5, 23-24), gândeşte-te de câtă pază şi 
putere de a deosebi lucrurile avem trebuinţă ca să aducem lui Dum- 
nezeu, la altarul cel inteligibil, tămâie bine primită. 

148. Nu te bucura de cuvinte, nici de slavă. Altminteri, nu-şi 
vor mai face păcătoşii mendrele în spatele tău, ci în faţa ta (Ps. 128, 
3). Şi vei fi ţintă de batjocură în vremea rugăciunii, târât şi purtat de ei 
în gânduri nechibzuite. | 

149. Atenţia minţii căutând rugăciunea va afla rugăciune; 
căci rugăciunea îi urmează atenţiei mai mult ca orice altceva. De 
aceea trebuie să ne sârguim spre ea. 

150. Precum cel mai de preţ dintre toate simţurile este vede- 
rea, aşa cea mai dumnezeiască dintre toate virtuțile este rugăciunea. 

151. Lsauda rugăciunii nu stă simplu în cantitatea, ci în cali- 
tatea ei. Aceasta o arată cei ce s-au suit la templu (Lc. 18, 10-14), 
precum şi cuvântul: „lar voi, rugându-vă, nu grăiţi multe” (Mt. 6, 
7) şi următoarele. 


1 52. Câtă vreme atenţia îți este întoarsă spre trup şi mintea 

îngrijeşte de cele care aduc desfătare cortului, încă n-ai văzut locul 
rugăciunii, ci este încă departe de tine calea fericită a acesteia. 
153. Gând, stând la rugăciune, te vei ridica mai presus de orice 


bucurie, atunci cu adevărat ai găsit rugăciunea. 

